
Pratarmė lietuviškajam leidimui 


Pirmasis šios knygos leidimas pasirodė 1993 metais. Kalėjimai ir ka- 
linimas tuomet atrodė gana niūriai. Po dvejų metų, išėjus antrajam 
šios knygos leidimui, padėtis dar pablogėjo. Praėjo penkeri metai, ir 
kalinių didžiausiose pramoninėse šalyse nuolat daugėjo. Išeinant pir- 
majam šios knygos leidimui, JAV, pagal statistiką, buvo 500 kalinių 
100 000 gyventojų. Antrą kartą išleidžiant šią knygą, kalinių skaičius 
išaugo iki 573. Šiandieną JAV yra maždaug 700 kalinių 100 000 gy- 
ventojų. Sovietų Sąjungoje tam pačiam skaičiui gyventojų buvo 353 
kaliniai (knygos pirmojo leidimo metu); antrojo leidimo metu tas skai- 
čius jau buvo 537. Šiandieną Rusijoje yra beveik 700 kalinių 100 000 
gyventojų. Vadinasi, toje šalyje yra daugiau kaip milijonas kalinių; 
daugelis jų gyvena nepaprastai blogomis ir gyvybei pavojingomis są- 
lygomis. Tačiau ne visos šalys žengia šiuo keliu. Beveik visa Vakarų 
Europa sugebėjo atsilaikyti ir nepasiduoti tokiam augimo procesui, 
koks vyksta JAV ir Rusijoje. Net Kanada, artimiausia JAV kaimynė, 
išlaikė savo kalėjimų populiaciją Vakarų Europos lygmenyje, iki to- 
kio lygio savo kalėjimų populiaciją sumažino ir Lenkija bei Vengrija. 

Rusijos ir Jungtinių Valstijų kalinimo statistikos raida negali būti 
paaiškinta tik kaip nusikalstamumo didėjimo padarinys. Aktyvus veiks- 
nys yra pati baudžiamoji sistema, tačiau labai svarbu ir politinė siste- 
ma. Svarbiausia yra tai, ar šalis leidžia į savo visuomenę lygiateisiškai 
integruotis visų rūšių piliečiams, ar ji stengiasi atsiriboti nuo skurdžių, 
nuo bedarbių ir apskritai nuo tų, kurie neatrodo, kad atneš naudos 
visuomenei. O kaip elgiasi politikai? Jie Žiūri, ar naudinga, siekiant 

savo tikslų, telkti dėmesį į nusikalstamumą, - ir laikosi priešingos nuo- 
statos tai, kuri būdinga globos valstybėms. 

Kuria linkme pasuks Baltijos valstybės, kuriais modeliais jos pasi- 
naudos kurdamos savo kalinimo sistemas? Kol kas aiškaus atsakymo 
nėra. Skandinavijos šalyse kalinių populiacija dabar svyruoja tarp 55 
ir 65 kalinių 100 000 gyventojų. Baltijos šalyse šis skaičius yra penkis 
ar šešis kartus didesnis. Per kelerius artimiausius metus paaiškės, ar 
kalinimo - svarbaus kultūros rodiklio - atžvilgiu Baltijos šalys juda 
link Skandinavijos ir Vakarų Europos, ar veikiau link Rusijos modelio. 


Oslas, 1999 m. birželio 7 d. 


Nils Christie 


Antrojo leidimo pratarmė 


Praėjo mažiau nei dveji metai po pirmojo šios knygos leidimo. Nuo 
tada didžiausiose pramoninėse šalyse kalėjimų populiacijos augimo 
tempai dar labiau paspartėjo. Rusijoje nustojo mažėti kalinių skaičius 
ir dabar šalis vėl grįžta tarp šalių kalintojų lyderių. Čia ir toliau pir- 
mauja Jungtinės Valstijos. Daugelyje Vakarų Europos šalių kalinių kon- 
tingentas smarkiai išaugo. Ta pati tendencija pastebima ir kitur. Pir- 
mojo leidimo paantraštėje Į GULAGĄ - Vakarų stiliumi' buvau padė- 
jęs klaustuką. Šiame leidime jo nededu. 

Šiam leidimui pridėjau prierašą, kuriame aptariu naujausią raidą. 
Be to, padariau įvairių smulkesnių taisymų. 


Oslas, 1994 metų birželis 


N. C. 

1 skyrius 


EFEKTYVUMAS IR PADORUMAS 


Ši knyga - tai įspėjimas apie grėsmingą nusikaltimų kontrolės raidą. 
Jos tema paprasta. Vakarų visuomenės susiduria su dviem pagrindi- 
nėmis problemomis. Turtas visur paskirstomas netolygiai, kaip ir ap- 
mokamų darbų prieinamumas. Abi problemos yra potencialūs įtam- 
pos šaltiniai. Nusikaltimų kontrolės pramonė padeda susidoroti su 
abiem. Ši pramonė duoda pelno ir darbo ir kartu leidžia kontroliuoti 
tuos, kurie šiaip jau keltų grėsmę socialiniam stabilumui. 

Palyginti su daugeliu kitų pramonės šakų, nusikaltimų kontrolės 
pramonės padėtis yra labiausiai privilegijuota. Jai netrūksta žaliavos, 
nes nusikalstamumo pasiūla atrodo beribė kaip ir jos produkto paklau- 
sa; tai rodo pasirengimas mokėti už tai, kas laikoma saugumu. Neky- 
la ir įprastosios pramoninės taršos problemų. Veikiau priešingai, ši 
pramonė laikoma ekologiškai švaria, nes iš socialinės sistemos šalina 
nepageidautinus elementus. 

Labai retai dirbantieji tam tikrai pramonei ar pramonėje gali pasa- 
kyti, kada jos apimtis yra optimali, kad štai dabar jau jie esą pakan- 
kamai dideli, pakankamai įsitvirtinę ir toliau nenori didėti. Vien dėl 
būtinybės nebūti nurungtam konkurentų plėtimosi siekis yra įgimtas 
pramoninio mąstymo bruožas. Nusikaltimų kontrolės pramonė nėra 
išimtis, tačiau ji turi ypatingų pranašumų, nes tiekia ginklus niekada 
nesibaigiančiai kovai su nusikalstamumu. Nusikaltimų kontrolės pra- 
monė, tarsi triušiai Australijoje arba laukinės audinės Norvegijoje, sa- 
vo natūralioje aplinkoje beveik neturi priešų. 

Įsitikinimas, jog esi karo dalyvis, - tai viena stipriausių pažangos ir 
tobulėjimo paskatų. Kita tokia paskata — taikymasis prie pramoninės 
visuomenės mąstymo, organizavimosi bei elgsenos būdų. Teisės insti- 
tucija visą laiką dalyvauja kaitos procese. Senamadiškas simbolis Te- 
midę vaizduoja užrištomis akimis su svarstyklėmis rankoje. Jos tikslas 
buvo subalansuoti daugybę priešingų vertybių. Šio tikslo nebeliko. Tei- 
sės institucijoje įvyko tylioji revoliucija, atvėrusi naujų galimybių kon- 
trolės pramonės plėtrai. 

Dėl šios raidos susiklosto tokia padėtis, kai galima laukti kalinių 
populiacijos augimo. Tai aiškiai matyti JAV atveju, kur 1991 metais 
buvo pasiektas rekordinis, daugiau nei 1,2 milijono kalinių skaičius, 
arba 504 kaliniai 100 tūkstančių gyventojų. Šis kalinių skaičius yra 
nepalyginamai didesnis už bet kurios kitos pramoninės Vakarų ša- 
lies. Tačiau kodėl tik 1,2 milijono? Kodėl ne du, ne trys, ne penki 
milijonai? Jeigu buvusioji Sovietų Sąjunga mėgina kurti rinkos eko- 
nomiką, tai kodėl JAV nepamėginti sukurti savojo Gulago? Dabar, 
kai globėjiškos valstybės Europoje patiria nuosmukį, ar ir jos nesusi- 
gundys mėgdžioti šio pavyzdžio? 

Tačiau yra ir atsveriamųjų jėgų. Kaip netrukus paaiškės, kalinių 
skaičiumi egzistuoja didžiulių skirtumų tarp visais kitais atžvilgiais 
panašių šalių. Be to, susiduriame su 'nepaaiškinamais' periodiniais 
pokyčiais vienose ir tose pačiose šalyse. Kalėjimų statistika gali ma- 
žėti tais laikotarpiais, kai, remiantis nusikaltimų statistika ir ekono- 
mikos padėtimi, ji turėtų didėti; tačiau ji gali didėti ir tais laikotar- 
piais, kai, vertinant pagal tuos pačius kriterijus, ji turėtų mažėti. Šių 
'nereguliarių' judesių ištakose aptinkame idėjų apie tai, kas laikyti- 
na teisingu elgesiu Žmogiškųjų būtybių atžvilgiu, idėjų, kurios atsve- 
ria ir neutralizuoja "racionalius" ekonominius ir pramoninius spren- 
dimus. Pirmieji šios knygos skyriai dokumentais parodo šių atstoja- 
mųjų jėgų padarinius. 

Visa tai mane išmokė vieno dalyko. Mūsų dabartinėje situacijoje, 
nepaprastai palankioje visokiam augimui, ypač svarbu suvokti, jog 
kalėjimų kontingento dydžio problema yra normatyvinė. Turime lais- 
vę ir pareigą rinktis. Ribas kalėjimų pramonės plėtrai turi nubrėžti 
žmogus. Mūsų padėtis tokia, kai būtina skubiai ir labai rimtai svars- 

tyti, kaip toli galime leisti plėstis šiai formalios kontrolės sistemai. 
Mintys, vertybės, etika (ne pramonės sumetimai) turi nubrėžti kon- 
trolės ribas ir atsakyti į klausimą, kada išties jos bus gana. Kalėjimų 
kontingento dydis — tai mūsų sprendimų rezultatas. Turime pasirin- 
kimo laisvę. Tik tada, kai nesuvokiame turį šią laisvę, ima nusverti 
ekonominiai /materialiniai sumetimai. Nusikaltimų kontrolė - tai pra- 
monės rūšis, tačiau pramonės rūšys turi būti subalansuotos. Šioje 
knygoje bus kalbama apie kalėjimų pramonės tendencijas, tačiau jo- 
je bus kalbama ir apie atsveriamąsias moralės jėgas. 


* 


Iš to, kas bus pasakyta knygoje, jokiu būdu negalima spręsti, jog šiuo- 
laikinei visuomenei gyvybės ir nuosavybės sauga nerūpi. Priešingai, 
gyventi didelėse visuomenėse reiškia gyventi visuomenėse, kur tei- 
sės ir viešosios tvarkos atstovai laikomi esminiais saugos garantais. 
Šio fakto negalima nepaisyti. Visos šiuolaikinės visuomenės turi im- 
tis priemonių dorotis su tuo, kas laikoma nusikalstamumo problema. 
Valstybė turi kontroliuoti šias priemones, tam naudodama pinigus, 
žmones ir pastatus. Šioje knygoje nebus raginimų grįžti į tą sociali- 
nio gyvenimo stadiją, kur nėra formalios kontrolės. Joje tik bus siū- 
loma susimąstyti dėl tos kontrolės ribų. 


* 


Mano baiminimąsi dėl šios raidos kelia netolimos praeities šešėliai. Ke- 
letas naujai pasirodžiusių knygų mums suteikė svarbių įžvalgų apie 
koncentracijos stovyklas bei gulagus. Senieji klausimai buvo klaidin- 
gai formuluojami. Problema yra ne tai, kaip visa tai galėjo atsitikti, o 
veikiau tai, kodėl tai neatsitinka dažniau? Ir kada, kur ir kaip tai atsi- 
tiks dar kartą?! Zygmundo Baumano knyga (1989) Modernybe ir holo- 
kaustas yra esminė šio suvokimo gairė. 


! Galima sakyti ir taip: problema yra ne tai, kada ir kur įvyks naujas holokaustas. 
Jis jau vyksta. Vakarų pramoninė bei finansinė politika kasdien neša mirtį ir naikini- 
mą trečiajam pasauliui. Tačiau šioje knygoje apsiribosiu tik padėtimi pramoninio pa- 
saulio šalyse. Nusikaltimų kontrolė Vakaruose - tai mikrokosmosas. Jeigu suprasime, 
kas vyksta kai kuriose iš šių šalių, geriau suprasime trečiojo pasaulio reiškinius. 

Šiuolaikinės nusikaltimų kontrolės sistemos turi galimybių išsi- 
rutulioti į vakarietiškus gulagus. Pasibaigus šaltajam karui, esant gi- 
liai ekonominei recesijai ir daugumai pagrindinių pramoninių šalių 
neturint jas mobilizuojančių išorinių priešų, visai tikėtina, kad ka- 
ras prieš vidaus priešus taps prioritetu, kaip tai liudija Žinomi is- 
toriniai precedentai. Vakarietiškojo stiliaus gulagai nebus visuotinio 
žmonių naikinimo įrankiai, jie veikiau bus naudojami iš normalaus 
visuomenės gyvenimo šalinti žymią dalį potencialių ramybės 
drumstėjų. Potencialiai šių individų aktyviausioji gyvenimo dalis 
gali būti paversta tuo, ką vokiečiai vadina gyvenimu, kurio neverta 
gyventi. „Šiuolaikiniame pasaulyje nėra nė vienos nacionalinės vals- 
tybės, kuriai visiškai negrėstų totalitarinės valdžios pavojus“, - ra- 
šo Anthony Giddensas (1985, p. 309). Norėčiau pridurti: pagrindi- 
nį nusikalstamumo pavojų šiuolaikinėse visuomenėse kelia ne pa- 
tys nusikaltimai, o tai, kad kova su jais visuomenę gali pastūmėti 
totalitarizmo link. 


* 


Knygoje pateikiu labai pesimistinę analizę, nors šiaip jau mano po- 
žiūris į daugumą gyvenimo reiškinių yra optimistinis. Ji bus ypač ak- 
tuali Jungtinėms Valstijoms, šaliai, kuriai simpatizuoju dėl daugelio 
priežasčių. Kai kurias šios analizės dalis esu pateikęs kolegoms ame- 
rikiečiams seminaruose ir paskaitose Jungtinėse Valstijose bei kitur, ir 
žinau, kad jiems tai nėra malonu. Jie nebūtinai su tuo nesutinka, vei- 
kiau priešingai, tačiau juos slegia tai, kad jie atstovauja šaliai, turin- 
čiai didžiausią potencialą nužengti keliu, apie kurio pavojus čia įspė- 
ju. Ir juos ne itin paguodžia tikinimai, jog Europa veikiausiai ir šiuo 
atveju paseks "didžiojo brolio“ pavyzdžiu. 

Tačiau įspėjimas yra ir dalinio optimizmo aktas; jis implikuoja tikė- 
jimą pasikeitimo galimybe. 


* 


Knygą dedikuoju Ivanui Illichui. Jo idėjomis remiuosi visoje šioje 
knygoje, ir asmeniškai jis man daug reiškia. Illichas nerašo apie pa- 
čią nusikaltimų kontrolę, tačiau yra suvokęs vykstančio proceso prie- 

žastis, tuos įrankius, kuriais konstruojama asmens priklausomybė ir 
ekspertų monopolį informacijai bei paprastų Žmonių pažeidžiamu- 
mą, kai jie įtikinėjami, jog jų problemų sprendimai yra kitų žmonių 
galvose bei rankose. Tai, kas vyksta industrializuotos nusikaltimų 
kontrolės srityje, yra kraštutinė išraiška raidos, dėl kurios pavojaus 
Illichas ne kartą mus įspėjo. Kai kuriuos jo darbus nurodau literatū- 
ros sąraše, nors pačiame tekste jie nėra tiesiogiai cituojami. Tačiau jo 
idėjos jame gyvena.? 

Keletas pastabų apie mano tikslus, kalbą ir formą. 

Mėginu pateikti bendrą supratimą apie aibę įvairių reiškinių, ku- 
rie paprastai nagrinėjami atsietai vienas nuo kito. Kai kurie knygos 
skyriai galėtų būtų išplėtoti kaip atskiros knygos, tačiau man rūpėjo 
pateikti juos kartu ir taip atverti jų sąsajų suvokimo galimybę. Sten- 
giausi juos pateikti taip, kad skaitytojas pats nesunkiai pamatytų šias 
sąsajas, be mano peršamos interpretacijos. Gali būti, kad medžiaga, 
kurią čia pateikiu, turi būti interpretuojama kitaip, nei tai darau aš. 
Tačiau tai nėra blogai - nesiekiu problemos uždaryti, veikiau siekiu 
atverti naujas interpretacijos perspektyvas. 

Apie kalbą ir formą: sociologijos Žargonas paprastai mirgėte mir- 
ga lotynizuotais terminais sudėtingų sakinių struktūroje, tarsi įprasti 


Ž Be intelektinės skolos Ivanui Illichui ir kitiems, kurie cituojami tekste, esu dėkin- 
gas už įvairią paramą daugeliui kolegų ir bičiulių. Jamesas Austinas, Alvinas Brons- 
teinas, Stephenas Carteris, Marcas Maueris ir Margo Picken - visi iš JAV, labai daug 
padėjo, nes pateikė duomenų ir iškėlė naujų idėjų. Antrame rankraščio rengimo etape 
gavau svarbių kritinių pastabų iš Billo Chamblisso ir Haroldo Pepinsky. Man talkino 
Maeve McMahonas ir Ole Ingstrupas iš Kanados, Vivian Stern iš Didžiosios Britani- 
jos, Sebastianas Scheereris iš Vokietijos, Loukas Hulsmanas ir Rene van Swaaningen 
iš Olandijos. Monika Platek pateikė duomenų apie Lenkiją, taip pat kritiškai perskaitė 
ankstesnį rankraščio variantą. Rusijoje vertingos paramos man suteikė Svetlana Polu- 
binskaya ir Aleksandras Jakovlevas, Vengrijoje - Katalin Gėnczėl. Skandinavijoje įkvė- 
pimo bei konstruktyvios kritikos sulaukiau iš Johso Andenaeso, Flemmingo Balvigo, 
Kjersti Ericssono, Heddos Giertsen, Cecilie Hoigard, Thomaso Mathieseno, Angelikos 
Schafft, Kristinos Skjorten ir Lill Scherdin. Leidykla Scandinavian University Press, Jo- 
no Haarbergo ir Anne Turner asmenyse, teikė paramos ir paskatų viso proceso metu. 
Peteris Biltonas ir Anne Turner pataisė mano anglų kalbos stilių, tačiau jie neatsako 
už tas vietas, kurių nesutikau taisyti, kad išlaikyčiau savo gimtosios norvegų kalbos 
ritmą. Berit Blindheim, Turid Eikvam, Frode Roed ir Grethe Aaraas talkino man at- 
skirais darbo etapais, o June Hansen rankraštį nepriekaištingai perspausdino. Norve- 
gijos mokslo autorių ir vertėjų asociacija apmokėjo mano keliones man ruošiant šią 


knygą. 

žodžiai ir paprasti sakiniai menkintų argumentacijos patikimumą. 
Man ši tradicija nepatinka. Tai sociologijai, kurią mėgstu, nereikia la- 
bai daug techninių terminų ar sudėtingų sakinių. Rašau įsivaizduo- 
damas savo skaitytoją kaip Žmogų, kuris šios knygos nepradėtų skai- 
tyti, jeigu ji būtų išmarginta tariamą moksliškumą liudijančiais termi- 
nais ir sakiniais. 


2 skyrius 
DIEVO AKIS 


2.1 Vienui vieni 


Sekmadienio rytas. Oslo miesto centras tarsi išmiręs. Kai ten atvykau, 
vartai į sodą, supantį universitetą, buvo užrakinti. Buvo užrakintos ir 
mano universiteto durys. Ėsu tikras, jog visame šiame komplekse esu 
vienintelis žmogus. Niekas manęs nemato. Esu laisvas nuo visos kon- 
trolės, išskyrus prigimtinę. 

Istoriškai tai gana išskirtinė padėtis, kai tavęs nemato niekas, išsky- 
rus tave patį. Mano senelės arba motinos gyvenimas buvo ne toks, bent 
jau dažniausiai. Ir kuo toliau žvelgiu atgal į istoriją, tuo labiau esu 
tikras: Žmonės niekada nebuvo vienui vieni, jie visada buvo stebimi. 
Buvo Dievas. Galbūt jis buvo suprantantis Dievas, tam tikromis aplin- 
kybėmis atleidžiantis kai kurias pražangas. Galbūt jis buvo visa atlei- 
džiantis. Tačiau Jis visada buvo netoliese. 

Netoliese buvo ir Jo Žmogiškieji tvariniai. 

XI amžiaus pabaigoje Prancūzijoje veikė Inkvizicija. Nepaprastai de- 
talių protokolų yra išlikę Vatikane; jais naudodamasis Ladurie's (1978) 
atkūrė tai, kaip 1294-1324 metais Žmonės gyveno kalnų kaimelyje Mon- 
taillou. Jis kalba apie kvapus, garsus ir permatomumą. Būstas nebuvo 
skirtas privatumui. Jis buvo statomas ne tam tikslui, iš dalies dėl ištek- 
lių stygiaus, bet ir dėl to, kad privatumui nebuvo teikiama didelės svar- 
bos. Jeigu Visagalis mato viską, kodėl jūsų turi nematyti kaimynai? 
Čia veikia sena tradicija. Pats terminas "privatus" kyla iš lotynų kalbos 
žodžio private, kuris reiškia praradimą, apiplėšimą - netektį. Būdamas 
čia vienas sekmadienio rytą, vienui vienas prie uždarytų universiteto 
vartų ir durų patiriu netektį. 

2.2 Svetimas 


1903 metais Berlyne Georgas Simmelis paskelbė savo garsųjį esė 
„Svetimas“ - Exkurs iiber den Fremden. Simmeliui svetimas yra ne tas, 
kuris atvyksta šiandien ir išvyks rytoj. Svetimas yra tas, kuris atvyks- 
ta šiandien ir pasilieka ryt, poryt ir gal net visam laikui, tačiau vi- 
sada gali išvykti. Net jeigu ir neišvyksta, jis neišsižada savo laisvės 
išvykti. Jis tai Žino. Ir tai žino aplinkiniai. Jis yra dalyvis, narys, ta- 
čiau ne toks, kaip kiti žmonės. Jis nėra visiškai priklausomas nuo ap- 
linkos. 

Georgui Simmeliui patiktų 2.1-1 diagrama. 

Linija, jungiant juodų grafų viršūnes, rodo visų nusikaltimų (vie- 
nam tūkstančiui gyventojų), kurie Norvegijos policijos buvo tiriami 
1956-1989 m., dinamiką. Ji ne itin skiriasi nuo daugumos kitų pramo- 
ninių šalių dinamikos. Absoliučiais dydžiais bylų padaugėjo nuo 
26 000 iki 237 000. Kita linija (šįkart šimtui tūkstančių gyventojų) ro- 
do orumo pažeminimo ir šmeižto (kurie mano šalyje vis dar laikomi 
nusikaltimais) bylų dinamiką. Matome, jog tendencija šiuo atveju yra 
priešinga. Nusikaltimų Žmogaus orumui per pastaruosius 35 metus 
smarkiai sumažėjo; absoliučiais dydžiais, nuo 1100 iki 700. 

Šį faktą interpretuoju labai paprastai. Žmonės netapo draugiškes- 
ni vienas kitam, jie netapo labiau pagarbūs kitų orumui. Paprasčiau- 
siai šių nusižengimų daroma žala jau nėra didelė. Orumas jau nėra 
toks svarbus, kad jį ginant būtų kreipiamasi į policiją. Šiuolaikinėje 
visuomenėje atsirado institucijų, sąmoningai sukurtų arba atsiradusių 
savaime, kurios faktiškai leidžia teikti mažiau reikšmės kitų Žmonių 
nuomonei apie save nei tai būdavo anksčiau. Mūsų lemtis — būti vie- 
nišiems ir privatiems, arba būti supamiems žmonių, kuriuos pažįsta- 
me tik iš dalies, jeigu juos apskritai pažįstame. Esame supami Žmo- 
nių, kuriuos galime lengvai palikti, o ir jie, kaip tas svetimas, leng- 
vai gali palikti mus. Šioje situacijoje orumo pažeidimas nustoja būti 
toks svarbus. Niekas mūsų nežinos kitoje mūsų gyvenimo atkarpoje. 
Tačiau būtent dėl to mūsų aplinkiniai netenka dalies savo galios mus 
kontroliuoti, dėl to bendroji visų registruotų nusikaltimų linija kyla į 
viršų. 

ša. Šmeižio bylos 


50 I Visų užregistruotų nusikaltimų bylos 

2.1-1 diagrama. Visų tipų registruoti nusikaltimai (1 tūkst. gyventojų) ir orumo įžeidi- 
mo bei šmeižto bylos (100 tūkst. gyventojų). Norvegija, 1056 - 1001. 


2.3 Kur nėra nusikaltimų 


Vienas iš būdų suvokti nusikaltimo prasmę - mėginti į jį žvelgti kaip į 
tam tikrą elementarų reiškinį. Kai kuriuos veiksmus suvokiame kaip 
nusikalstamus šia elementariąja prasme. Ryškiausias atvejis yra 'prigim- 
tiniai' nusikaltimai, t.y. tokie neteisingi veiksmai, kurių praktiškai ne- 
įmanoma apibūdinti kitaip, kaip tik nusikaltimus, arba tokie veiksmai, 

kuriuos visos racionalios žmogiškosios būtybės laiko nusikaltimais. Jei- 
gujie būtų suvokiami kitaip, tie, kurie juos taip suvoktų, būtų ne žmo- 
nės. Šis požiūris atspindi tai, ką dauguma žmonių intuityviai jaučia, ma- 
no ir kalba apie rimtus nusikaltimus. Mozė su šiomis taisyklėmis nusi- 
leido nuo kalno, Kantas prigimtinių nusikaltimų samprata grindė savo 
teisinę koncepciją. 

Tačiau sistemos, kuriose vyrauja toks požiūris, taip pat riboja krimi- 
nalizavimo tendenciją. 

Čia veikia gana paprastas mechanizmas. Pagalvokime apie vaikus: 
apie savo pačių ir kitų vaikus. Nemažai vaikų kartais padaro veiks- 
mus, kuriuos teisė traktuotų kaip nusikalstamus. Iš piniginės gali dingti 
pinigai. Sūnus nesako tiesos arba sako ne visą tiesą apie tai, kur jis 
praleido vakarą. Jis muša savo brolį. Vis dėlto mes jam netaikome bau- 
džiamosios teisės kategorijų. Nevadiname vaiko nusikaltėliu, o jo veiks- 
mų nevadiname nusikaltimais. 

Kodėl? 

Todėl, kad jaučiame, jog tai nebūtų teisinga. 

Kodėl ne? 

Todėl, kad per daug žinome. Žinome kontekstą: sūnui būtinai rei- 
kėjo pinigų, jis buvo pirmąkart įsimylėjęs, jo brolis jį suerzino taip, kad 
niekas to neištvertų, taigi jo veiksmai mums suprantami, ir jų traktavi- 
mas Baudžiamojo kodekso terminais nieko neprideda. Be to, sūnų pui- 
kiausiai pažįstame, nes tūkstančius kartų su juo turėjome reikalų. Šioms 
žinioms visos teisinės kategorijos yra pernelyg siauros. Jis paėmė tuos 
pinigus, tačiau mes prisimename buvus tokių atvejų, kai jis su kitais 
dalijosi savo pinigais ar saldumynais. Taip, jis sumušė savo brolį, ta- 
čiau dar dažniau jį globojo; jis pamelavo, tačiau iš esmės yra patikimas. 

Jis yra patikimas, tačiau to nepasakytume apie vaikigalį, ką tik nu- 
bėgusį gatve. 

Veiksmai neegzistuoja, jie atliekami. Panašiai ir nusikaltimai. Jie su- 
kuriami. Pirmiausia yra veiksmai. Paskui vyksta ilgas šių veiksmų įpras- 
minimo procesas. Socialinis atstumas turi ypatingos reikšmės. Dides- 
nis atstumas tam tikriems veiksmams turi tendenciją suteikti nusikalti- 
mų prasmę, 0 asmenims - supaprastintą nusikaltėlių statusą. Kitokioje 
aplinkoje, o šeimos aplinka tėra vienas iš daugybės pavyzdžių, sociali- 
nės sąlygos neleidžia veiksmų lengvai interpretuoti kaip nusikaltimų 
arba asmenų kaip nusikaltėlių. 

2.4 Neribota nusikaltimų pasiūla 


Visuomenėse, kur nėra tendencijos veiksmus traktuoti kaip nusikalti- 
mus, kur daugumai nusižengimų kelią užkerta visa matanti Dievo akis, 
kaimynų landumas ar situacijos neparankumas, ten teisė susišluoja 
tik likučius. Teisė čia surenka tik tai, kas praslydo pro pirmąją kontro- 
lės liniją, kas į save atkreipė valdžios dėmesį. Šioje situacijoje nėra nei 
galimybės, nei būtinybės spręsti bylų kėlimo problemą. Teisėjai turi imti 
tai, kas jiems duodama. Jie reaguoja? 

Tačiau, kaip matėme, tai nėra mūsų situacija. Tą socialinę sistemą 
pakeitė sistema, kurioje net menkiausi nusižengimai lengvai gali būti 
interpretuojami kaip nusikaltimai, o jų autoriai - kaip nusikaltėliai. 
Kartu esame tokioje situacijoje, kai senosios užkardos nepageidauja- 
miems veiksmams yra nugriautos ir yra atsiradę technologiškai naujų 
kontrolės formų. Dievą ir kaimynus pakeitė šiuolaikinės priežiūros for- 
mos.(Gyvename konkrečioje situacijoje, kur nusikalstamumas yra ma- 
sinis reiškinys. Pyktis ir baimė, sukelti veiksmų, kurie ir šiuolaikinėje 
visuomenėje lengvai suvokiami kaip prigimtiniai nusikaltimai, tampa 
dingstimi pradėti kovą su visais nepageidaujamais veiksmais. Ši nauja 
situacija su neribotais ištekliais veiksmų, kurie gali būti paskelbti nusikalsta- 
mais, kartu sukuria neribotas galimybes pradėti karą su pačiais įvairiausiais 
nepageidaujamais veiksmais. 

Vis dar esant gyvai tradicijai, kai tik prigimtiniai nusikaltimai lai- 
komi nusikaltimais, ir kartu moderniaisiais laikais atsiradus neribo- 
tam rezervuarui veiksmų, galimų kvalifikuoti nusikalstamais, buvo 
padėti naujos raidos pamatai. Nusikaltimų kontrolės rinka laukia sa- 
vo verslininkų. “ 9 


a | 

3 Bausdami pažeidėją jie neneša dėl to atsakomybės. Visa atsakomybė tenka as- 
meniui, įvykdžiusiam tai, ką galima pavadinti “prigimtiniu nusikaltimu“. Tokia reak- 
tyvi - priešingai nei aktyvi - nuostata teikia saugumo tiems, kurie valdo visą sistemą. 
Atsakomybė už tai, kas joje įvyksta, tenka tik tam, kuris padarė nusikaltimą. Jis pada- 
rė veiksmą, valdžia turi padaryti atoveiksmį (akcija turi sulaukti reakcijos). Pažeidė- 
jas sukelia netvarką, valdžia tik atkuria tvarką. 


3 skyrius 
SEIKĖJAMO SKAUSMO KIEKIS 


3.1 Skausmo matai 


Bausmių dydis, numatomas atskirų šalių teisinių sistemų, gali būti ma- 
tuojamas keliais būdais. Čia daugiausia remsiuosi kalinimo duomeni- 
mis. Po mirties bausmės kalinimas yra stipriausia valstybės disponuo- 
jama galios priemonė. Kiekvienas iš mūsų vienaip ar kitaip esame spau- 
džiami aplinkybių - norėdami išgyventi esame priversti dirbti, turime 
klausyti viršininkų, esame saistomi socialinių klasių ar mokyklos kla- 
sių rėmų, esamė susiję su savo šeima... Tačiau išskyrus mirties bausmę 
ir fizinį kankinimą, o šios priemonės daugelyje mūsų aptariamųjų ša- 
lių taikomos labai ribotai, nėra nieko, kas asmens laisvės apribojimu, jo 
pažeminimu ir kartu valdžios galių demonstravimu prilygtų kalinimui. 

Kalinimo masto tam tikroje šalyje rodikliu laikysiu santykinį skai- 
čių - kalinių skaičių, tenkantį 100 tūkstančių gyventojų. Tai nėra tiks- 
lus rodiklis, tačiau jis yra bene geriausias iš galimų, jei šiuo požiūriu 
norime palyginti įvairias šalis. Steenhuisas ir jo bendradarbiai (1983) 
kritikuoja šio rodiklio taikymą. Jų įsitikinimu, palyginti mažas skaičius 
gali atsirasti dėl to, kad daug kalinių įkalinama trumpam laikui, kad 
tik nedaug kalinių yra įkalintų visam gyvenimui. Manęs jie neįtikina. 
Nepriklausomai nuo to, kaip pasiskirsto trumpi ir ilgi įkalinimo termi- 
nai, galima pagrįstai teigti, jog šalis, turinti 500 kalinių 100 tūkstančių 
gyventojų, daugiau naudoja tikslingai seikėjamo skausmo priemonių, 
nei šalis, turinti 50 kalinių 100 tūkstančių gyventojų.“ 


* Kalėjimų naujokų skaičius taip pat gali būti rodikliu. Tačiau čia susiduriame 
su problema, kaip apibrėžti kalėjimų naujokus. Būti atvesdintam į policijos nuova- 

Labiau problemiškas dalykas - kaip tokius skirtumus interpretuo- 
ti? Kalėjimų statistika gali būti traktuojama kaip nusikalstamumo ša- 
lyje rodiklis. Tokia pozicija suderinama su tradicine pažiūra į prigim- 
tinius nusikaltimus ir su reaktyviąja teisės sistema. Nusikaltėlis pradė- 
jo, o teisė - reagavo. Kalinių daugėjimas liudytų nusikaltimų daugėjimą, 
o priešinga tendencija reikštų, jog nusikaltimų mažėja. Arba, imant tą patį 
istorinį laikotarpį, visuomenės su aukštais baudžiamumo rodikliais laiko- 
mos didesnio nusikalstamumo visuomenėmis, o žemesnių baudžiamumo 
rodiklių laikomos taikingumo užuovėjomis šiame neramiame pasaulyje. 
Tradiciškai būtent taip interpretuojami šie duomenys. 

Tačiau ši interpretacija nėra suderinama su perspektyva, kurią iš- 
dėstėme 2 skyriuje. Ten atkreipėme dėmesį į situaciją su neribotu 
rezervuaru veiksmų, galimų apibrėžti nusikalstamais. Jeigu taip, tai 
galima pateikti alternatyvią baudžiamosios statistikos interpretaciją 
ir ją traktuoti kaip padarinį, sukeliamą nesuskaičiuojamos daugybės 
veiksnių: visuomeninės santvarkos pobūdžio, distancijos tarp Žmo- 
nių, revoliucijų ar politinių sukrėtimų, teisinio aparato ypatybių, eko- 
nominių interesų, pramonės raidos. Kas tam tikru momentu laiko- 
ma nusikaltimu, taip pat, žinoma, bus vienas iš daugelio veiksnių. 
Baudžiamąją statistiką laikyti nusikalstamumo lygio rodikliu, vadi- 
nasi, laikytis siauros perspektyvos. Ir ji nėra suderinama su toliau 
pateikiamais faktais. Pradėsiu nuo savo namų. 


3.2 Seni geri laikai“? 


3.2-1 diagramoje pateikiama kalinių skaičiaus Norvegijoje (100 tūkstan- 
čiui gyventojų) dinamika nuo 1814 metų, t.y. nuo tų metų, kai buvo pri- 
imta mūsų Konstitucija, iki šių dienų. Diagrama atrodo tarsi didžiulis 
kalnas, stūksantis pereito šimtmečio viduryje, kurį vėliau, mūsų šimt- 
metį, lydi palyginti nedidelė ir stabili kalėjimų populiacija. Matyti, jog 


dą - ar tai laikytina įkalinimu? Buvimas areštinėje keturias, aštuonias ar 24 valan- 
das — ar tai turi būti įskaičiuojama? O gal turi būti skaičiuojama tik teisėjo skirto 
termino trukmė? Kai kuriose teisinėse sistemose toks paskyrimas turi įvykti per 24 
valandas. Kitose sistemose policija gali laukti keletą savaičių, kol kaltinamasis stos 
prieš teisėją, ir skaičiuojama tik jo paskirto kalinimo termino trukmė. 

3.2-1 diagrama. Kalinių statistika Norvegijoje 1814 - 1991 

„(100 tūkst. gyv.) 


per pastaruosius penkiolika metų vyko nuolatinis augimas, tačiau jis 
dar nėra pasiekęs ketvirtojo dešimtmečio depresijos laikų lygmens. 

Lengviausia paaiškinti kalėjimų populiacijos augimą po 1814 me- 
tų. ĮŽengus į XIX amžių, kur kas mažiau taikoma mirties bausmė, taip 
pat atsisakyta tokių bausmių, kaip plakimas, vagies žymės ant kak- 
tos išdeginimas, pirštų kapojimas ir kiti panašūs luošinimai. Nuo fi- 
zinio kankinimo pereinant prie laisvės atėmimo sistemos 1815 m. spa- 
lio 15 d. įstatymu buvo nustatyti tokie atitikmenys: 

Vietoje rankos nukirsdinimo - dešimt metų kalėjimo; vietoje rankos 
pradūrimo ir perplėšimo - dveji metai kalėjimo; vietoje rankos pradūri- 
mo - vieneri metai kalėjimo. 


Tačiau šis perėjimas sukūrė naujų problemų. Pirmiausia ir svarbiau- 
sia - labai padidėjo kalėjimų sistemos apkrovimas. Anksčiau buvęs vie- 
na iš daugelio bausmės formų, kalinimas tapo pagrindine reagavimo į 
nusikaltimus forma. Buvo perpildyti kalėjimai bei kitos kalinimo įstai- 
gos. Nuo 1814 iki 1843 metų kalėjimuose uždarytų žmonių skaičius pa- 
šoko nuo 550 iki 2325. Tai reiškia, jog 100 tūkstančių gyventojų tas skai- 
čius išaugo nuo 61 iki 179, t.y. per trisdešimt metų išaugo trigubai. Ta- 
čiau vėl įvyko kažkas nenumatyta. Daugybė Baudžiamojo kodekso pa- 
taisų nuo 1842 metų iki šimtmečio pabaigos nuolat mažino kalinimo lai- 
ką arba apskritai kalinimą keitė kitokiomis bausmės formomis. Nuo ka- 
linimo viršūnės, pasiektos 1843 m., prireikė 60 metų grįžti prie 1814 me- 
tų lygmens. Nuo tada Norvegijoje išlieka daugmaž vienodas kalinimo 
lygmuo. 

Tačiau ši raida, kaip atrodo, neturi būtinojo ryšio su asmenų, pada- 
riusių nusikaltimus, statistika. 3.2-2 diagrama pateikia duomenis 100 
tūkstančių gyventojų nuo 1838 iki 1991 metų. Palyginę šias diagramas 
matome, jog santykinis nusikaltusių asmenų skaičius išlieka stabilus 
beveik visą XIX amžių, o santykinis kalinių skaičius sumažėja iki ket- 
virtadalio didžiausio skaičiaus, kuris buvo pasiektas 1844 metais. Ryš- 


500 
450 
400 
350 
300 
250 
200 
150 
100 

50 


— —- —- — ————>———>—>—>—>—-————-—-———-———-———>———>—-—-——-—-— 


3.2-2 diagrama. Nusikaltusių asmenų skaičius 100 tūkst. gyv., Norvegija 1834-1990 m. 

kus nusikaltėlių skaičiaus didėjimas prasideda tik nuo 1960 metų. Ta- 
čiau tai nedaro poveikio įkalintų asmenų skaičiui iki pat pastarųjų me- 
tų, t.y. praėjus 35 metams nuo šio didėjimo pradžios. 


3.3 Europa - Vakarų 


3.3-1 diagrama grindžiama Europos Tarybos kalėjimų statistika. Ji ro- 
do kalinių skaičių 100 tūkstančių gyventojų 1991 metais. 

3.3-1 diagrama. Kalėjimų statistika kai kuriose Europos šalyse 1991 m. (100 tūkst. gyv.) 
Saltiniai: Council of Europe: Prison Information Bulletin, 1992; Council of Europe: 
Prison Information Bulletin. Figures for 1989. 

Didžiausias įspūdis, sukeltas šios diagramos, - tai didžiuliai skirtu- 
mai tarp įvairių Europos šalių. Pačiame viršuje matome Jungtinės Ka- 
ralystės dalis: Šiaurės Airija aiškiai pirmauja, tačiau nuo jos nedaug 
atsilieka Škotija. Turkija ilgą laiką buvo greta Jungtinės Karalystės, ta- 
čiau dabar gerokai atsilieka. Dabar Liuksemburgas artėja prie lyderių. 
Kitame gale matome mažąją Islandiją bei Kiprą, ir netikėtai - Olandiją. 
Graikija artėja prie Olandijos, paskui eina Norvegija, Italija, Airijos Res- 
publika ir Švedija. 

Intuityviai atrodo, kad Islandijai derėtų būti sąrašo gale. Tai šalis, 
kurios neveikia daugelis įtakų ir ji turi tiek nedaug gyventojų, jog 'dau- 
guma žmonių“ pažįsta vieni kitus arba net yra priklausomi vieni nuo 
kitų. Čia vis dar gali būti svarbi garbė. Galbūt ir Kiprą veikia panašūs 
veiksniai. Tačiau po jų eina Olandija - labai industrializuota, tankiai 
apgyvendinta, turinti didelių etninių mažumų ir narkotikams palygin- 
ti labiausiai atvira šalis. Jeigu kalėjimų populiacijos dydis būtų nusi- 
kalstamumo rodiklis, tai Austrijoje ir šalyse, kurios diagramoje eina 
prieš ją, nusikalstamumas turėtų būti dvigubai didesnis nei Olandijo- 
je. To paprasčiausiai negali būti. 

Šio ryšio tarp užregistruotų nusikaltėlių skaičiaus ir kalėjimų po- 
puliacijos dydžio nebuvimas tampa dar akivaizdesnis, kai išeiname už 
Vakarų Europos ribų. 


3.4 Pasaulinės tendencijos 


3.4-1 lentelė. Kalinių skaičius 100 tūkst. gyventojų Sovietų Sąjungoje (vėliau Rusijo- 
je), Lenkijoje, Vengrijoje, Kanadoje ir JAV, 1979-1991 m. 


1979 1989 1991 
Sovietų Sąjunga (Rusija) 660 353 
Lenkija 300 107 
Vengrija 134 
Kanada 100 111 


JAV 230 426 504 


3.4—1 lentelė rodo stulbinančius skirtumus tarp šalių ir atskirų lai- 
kotarpių. 1979 metų lyderė buvo Sovietų Sąjunga su 660 kalinių šimtui 
tūkstančių gyventojų. Antrą vietą užėmė Lenkija, toliau ėjo JAV su 230 

kalinių tam pačiam skaičiui gyventojų, o Kanada buvo gale, savo sta- 
tistika daugmaž prilygstanti Didžiosios Britanijos normai. 

Pažvelgę į 1989 metų skaičius matome, jog vaizdas visiškai pasi- 
keitė. Per dešimtį metų Lenkijos kalėjimų kontingentas sumažėjo nuo 
300 iki 107, Vengrijoje jis smuko iki 134, tiesa, nuo nežinomo maksi- 
mumo.? 

Sovietų Sąjungos duomenis ypač sunku įvertinti. Keletą metų mė- 
ginau susidaryti aiškesnį jų vaizdą. Iki pat šios knygos rašymo mo- 
mento duomenys apie kalinius ten vis dar laikomi valstybine paslapti- 
mi. Kaip rodo lentelė, mano įvertinimu, kalinių skaičius per dešimtį 
metų nuo 1979 metų ten sumažėjo nuo 660 iki 353. 

Rėmiausi šiais faktais. 1979 m. buvęs generalinis Sovietų Sąjungos 
prokuroras pateikė kaip faktą, jog šalyje yra 660 kalinių 100 tūkstančių 
gyventojų. Jis pateikė jį pranešime, skaitytame Amerikos kriminologi- 
jos asociacijoje. 

Man lankantis Maskvoje 1989 metais vienas mano kolega teigė, jog 
kalinių skaičius tais metais buvo 214 šimtui tūkstančių gyventojų. Po 
vienerių metų netoli Maskvos surengtoje tarptautinėje konferencijoje 
deviantinio elgesio tema pasirodė naujos informacijos. Minimaliausiais 
vertinimais kalinių skaičius siekė 800 000 (282 kaliniai 100 tūkstančių 
gyventojų). Po kelių mėnesių surengėmė jungtinę Skandinavijos ir So- 
vietų Sąjungos šios srities specialistų konferenciją Švedijoje. Joje patei- 
kiau visus skirtingus mano turimus duomenis ir laukiau reakcijos. Re- 
akcija įvyko, tačiau ji daugiausia buvo emocionali. Didžiausi skaičiai, 
kaip buvo 1979 metų, kur figūravo 660 kalinių 100 tūkstančiui gyven- 
tojų, kėlė susierzinimą. Hipotezė, pagal kurią tas skaičius turėjo būti 
214 kalinių 100 tūkstančių gyventojų, buvo sutikta mandagiomis šyp- 
senomis, kurios liudijo mano naivumą. Skaičius 353 (jis tada man atro- 
dė realistiškiausias) buvo sutiktas patenkinta tyla. Šiandien tą skaičių 
jie man tikriausiai pasakytų. Mauerio (1991) pateikiamas skaičius So- 
vietų Sąjungai yra 268. Veikiausiai jis yra didesnis. 


> Šie duomenys pateikti mano kolegų Lenkijoje, pirmiausia Monikos Platek; netu- 
riu pagrindo įtarti, kad jie yra netikslūs. Tas pat pasakytina apie Vengrijos duomenis; 
juos man suteikė Katalin Gėnczėl iš Budapešto. Jos manymu, Vengrijos kalėjimų kon- 
tingentas sumažėjo panašiai. 

Mano įvertinimu, 353 kaliniai 100 tūkstančių gyventojų atspindi re- 
alią padėtį, buvusią 1989 metais. Pagal šį rodiklį Sovietų Sąjunga, pa- 
lyginti su Europos standartais, vis dar turi labai didelį kalėjimų kon- 
tingentą. 1991 metų gruodžio Helsinki Watch raportas patvirtina šį ma- 
no įvertinimą. Remiantis daugybe pokalbių su Sovietų pareigūnais, ra- 
porte daroma išvada, jog „sulaikytų įtariamųjų ir nuteistųjų skaičius 
Sovietų Sąjungoje siekia 350 žmonių 100 tūkstančių gyventojų“ (p. 10). 
Be to, jeigu jau naudojamės šiuo skaičiumi, tai prie jo turėtume pridėti 
160 000 žmonių, priverstinai gydomų alkoholikų ir narkomanų gydy- 
mo įstaigose. Įskaitę šiuos Žmones, turime 1,1 milijono kalinių, arba 
392 kalinius 100 tūkstančių gyventojų. 

Kaip matyti iš lentelės, visos Rytų šalys juda kalinių kontingento ma- 
žėjimo linkme. Tai turbūt pasakytina ir apie kontinentinę Kiniją. Dome- 
nachas neseniai (1992) aprašė šios šalies gulagų sistemą. Jo paskaičiavi- 
mais, šeštąjį dešimtmetį Kinijos gulaguose buvo maždaug 10 milijonų 
žmonių; dabar tas skaičius svyruoja tarp 4 ir 5,5 milijono. Daugiau nei 
milijardo Žmonių šalyje tai reiškia, jog kalėjimų kontingentas yra 400-550 
kalinių 100 tūkstančių gyventojų“ Atrodo, jog Sovietų Sąjunga taip pat 
šeštojo dešimtmečio pradžioje turėjo didžiausią Gulago kalinių populia- 
ciją. 1989 metais Sovietų Sąjungos mokslų akademija Gorbačiovo nuro- 
dymu ištyrė slaptuosius Vidaus reikalų ministerijos archyvus. Buvo su- 
kurtos kelios istorikų grupės, vadovaujamos Viktoro N. Zemskovo. Zems- 
kovas paskelbė preliminarinę ataskaitą, kuri man yra prieinama tik ne- 
tiesiogiai (Beck, 1992)./ Joje teigiama, kad Gulagas savo maksimumą 
buvo pasiekęs 1950 metais, turėdamas 2,5 milijono kalinių. Sprendžiant 
pagal to laikotarpio šalies gyventojų skaičių, kalinių skaičius siekė 1423 
žmones 100 tūkstančių gyventojų. Vėliau šis skaičius ima mažėti. 

Jungtinėse Valstijose kalėjimų populiacijos statistika juda priešinga 
kryptimi. Tas skaičius nuo 230 (1979 m.) padidėjo iki 426 (1989 m.) - 
tiek pagal oficialiąją statistiką, tiek pagal Mauerio (1991) atliktą anali- 
zę. Ir ši tendencija išlieka. Dar grįšime prie JAV duomenų 6.2 skirsny- 
je. Tačiau jau dabar galime pabrėžti faktą: Sovietų Sąjungoje per pasta- 


6 Domenach in Weekendavisen, Copenhagen, June 4-11, 1992. 


" Antrasis leidimas; išsamesnė ataskaita anglų kalba kn: Getty, Ritterspoon and 
Zemskov (1993). 

rąjį dešimtmetį kalinių populiacija sumažėjo beveik perpus, o Jungti- 
nėse Valstijose reiškėsi priešinga tendencija, nes per tą patį laikotarpį 
kalinių populiacija padidėjo dvigubai. Net Pietų Afrika atsilieka nuo 
JAV "tik" su 333 kaliniais 100 tūkstančių gyventojų (Mauer, 1991). Tik 
Kinija šiuo požiūriu prilygsta JAV. Įdomu pastebėti, jog Kanada - ar- 
timiausia JAV geografinė pramoninės tvarkos, kalbos ir kultūros kai- 
mynė - išlieka palyginti nepaliesta JAV kalinimo mastų tendencijų. 
1989 metais Kanadoje kalinių rodiklis buvo 111. 1979 metais jis buvo 
šiek tiek mažesnis. Kanada seka Britanijos pavyzdžiu: tiek bendru gy- 
venimo stiliumi, tiek ir tuo, kaip ji elgiasi su nusikaltėliais. Nusikalti- 
mų lygio skirtumai veikiausiai nėra geriausias paaiškinimas, kodėl to- 
kių artimų šalių, kaip Kanada ir JAV, kalinimo statistika taip smar- 
kiai skiriasi. 


3.5 Mąstymo stereotipų reikšmė 


Visi mūsų duomenys byloja viena: kalinimo duomenys yra nepatikimas 
nusikalstamumo rodiklis. Tai aiškiai matome iš istorinės perspektyvos 
žvelgdami į Norvegiją. Ir nevienoda Europos šalių kalinimo statistika 
negali būti paaiškinta kaip nusikaltimų lygių skirtingumo padarinys. 
Europos Tarybos ekspertų studija daro tokias pat išvadas. Grupės pir- 
mininkas, Hansas Henrykas Brydensholtas (1982) aiškiai sako: 


„.. nėra jokio tiesioginio ryšio tarp nusikaltimų lygio ir kalinimo masto 
arba ... kalinių skaičiaus 100 tūkstančių gyventojų tam tikru laiku. 


Pasauliniu mastu tai jau beveik akivaizdu. Rytų Europos šalių ma- 
žėjantys kalinimo rodikliai negali būti "kriminogeninės situacijos" pasi- 
keitimo rezultatas. Juo labiau didžiulis JAV kalinių skaičiaus padidėji- 
mas realiai negali atspindėti kriminogeninės tos šalies padėties. Ben- 
dra mūsų išvada akivaizdi: tam tikros šalies kalinių skaičius negali bū- 
ti aiškinamas kaip nusikaltimų lygio padarinys. 

Mąstymo stereotipai ir bendros teorinės koncepcijos nėra tik neprak- 
tiniai simboliai, esą smegenyse arba knygose. Jos paruošia kelią veiks- 
mui. Įsitikinimas, jog kalinių skaičius liudija nusikaltimų kiekį, ir šio 
įsitikinimo atsparumas faktams išreiškia senosios prigimtinės teisės po- 

žiūrį į tai, kaip turi būti reaguojama į nusikaltimus. Šie įsitikinimai 
priklauso 'reaktyvaus mąstymo" paradigmai. Jeigu nusikaltėlis prade- 
da, o valdžia tik reaguoja, tada, žinoma, kalinių skaičių lemia nusikal- 
timai ir tas skaičius atspindi kriminogeninę situaciją. Jis tampa likimo, 
o ne pasirinkimo faktu. 

Tačiau šiuolaikinės visuomenės disponuoja neišsemiamu rezervu- 
aru veiksmų, kurie apibrėžiami kaip nusikalstami. Matėme, jog jos 
labai įvairiai naudojasi šiuo rezervuarų; jos jau skiriasi ir tuo, kaip 
naudoja vieną iš svarbiausių bausmės priemonių - kalinimą. Padarę 
šią išvadą dabar galime iškelti ir naujų klausimų. Jeigu nusikaltimų 
lygis nepaaiškina įkalinimo lygmens, tada kas jį galėtų paaiškinti? 
Visos nagrinėjamosios visuomenės daugiau ar mažiau yra industri- 
nės. Tad kodėl jos vis dėlto taip skiriasi tarpusavyje kalinimo mas- 
tais? Kaip paaiškinti tą didžiulę įvairovę tarp šalių ir tarp atskirų 
istorinių periodų? 

Mėginsiu į šiuos klausimus atsakyti dviem požiūriais, nes susidu- 
riame su dviem vienodai mįslingomis problemomis. Pirma, kodėl kai 
kuriose iš šių šalių taip mažai naudojamasi kalinimo priemonėmis? 
Antra, kodėl kai kurios tai pačiai pramoninių šalių šeimai priklausan- 
čios šalys turi dešimteriopai daugiau kalinių nei kitos? 

Vėl pradėsiu nuo namų arba netoli nuo jų — kodėl šios šalys taip 
mažai turi kalinių? 


4 skyrius 
KODĖL TAIP MAŽAI KALINIŲ? 


4.1 Laukiant skausmo 


Norvegija turi 2500 kalinių. Jų kiekis išliko palyginti stabilus visą šį 
šimtmetį, nors dabar ima pamažu didėti. 2500 iš 4,2 milijono gyvento- 
jų - tai maždaug 58 kaliniai 100 tūkstančių gyventojų. Tai yra palygin- 
ti nedaug tokiai industrializuotai šaliai. Turint omeny jos moderniza- 
cijos lygį, didėjančią anonimiją bei anomiją, nuolat daugėjant policijos 
registruojamų nusikaltimų, kodėl vis dėlto šie skaičiai nešauna į viršų? 

Jie to nedaro, nes potencialius kalinius mes įrašome į eilę. Turime 
2500 kalinių. Tačiau turime ir 4500 asmenų eilėse prie kalėjimų. Juos 
išrikiuojame ir leidžiame laukti savo eilės. 

Valdžia yra sutrikusi. Eilės vaikų darželiuose, eilės ligoninėse, eilės 
dėl auklių. Ir štai dar eilės laukiant skausmo. Neįtikėtina. 

Suprantu valdžios pareigūnų sutrikimą, ypač kai mėginu šią mūsų 
tvarką aiškinti Anglijoje arba Jungtinėse Valstijose. Atrodo, jog tų šalių 
klausytojai negali patikėti savo ausimis. Eilės į kalėjimus? Tai skamba 
taip keistai, taip disonansiškai, tarsi sunkiojo roko intarpas Debiusi kū- 
rinio viduryje. 

Kodėl? 

Veikiausiai todėl, kad ši tvarka taip nesiderina su vyraujančiais ka- 
linių ir kalėjimų funkcijų stereotipais. Atrodo, puikiai išmanome pa- 
grindines policininkų ir plėšikų žaidimo taisykles. Policija turi gaudyti 
plėšikus, sodinti juos į kalėjimus ir juos ten laikyti. Tai sunkus ir pavo- 
jingas darbas. Kai tik pasitaiko proga, tie nenaudėliai pasprunka. Tokį 
žaidimą žaisdavome vaikystėje. Tokį žaidimą žaidžia Žiniasklaida — 

pasaulis pagal scenarijų. Nusikaltėlis areštuojamas, kardomas iki teis- 
mo, 0 po jo siunčiamas į kalėjimą atlikti bausmės. 

Toks supratimas yra teisingas kai kuriais ypač sunkių nusikaltimų 
atvejais. Tačiau dauguma nusikaltimų nėra sunkūs. Todėl atsiranda di- 
sonansas. Dauguma nuteistųjų yra žmonės, paprasti Žmonės, jie nėra ypa- 
tingos veislės ir nėra banditai. Jie yra kalti, tačiau jie nėra laukiniai Žvė- 
rys. Jie gali palaukti eilėje, kaip ir visi mes. Dramatizmas baigiasi. 

Eilė nesiderina su mąstymo stereotipais.* Pripažinti eilę reiškia pri- 
pažinti, jog joje išsirikiavusieji nėra pavojingi, nėra monstrai. Jie ke- 
liauja galiausiai į kalėjimą, tačiau ne tam, kad nuo jų būtų apsaugota 
visuomenė. Tai mus verčia mąstyti. Dėl to ši tvarka gera. Tačiau ji kar- 
tu ir bloga tiems, kurie stovi eilėje. Sunku planuoti savo ateitį laukiant 
eilėje į kalėjimą. Žmonės joje nėra laimingi, nes žino, kad jų laukia skaus- 
mas. Kai kurie tampa pasyvūs ir likę namuose, tarsi jau būtų kalėjime. 
Anot Fridhovo (1988), labiausiai dėl būsimojo kalinimo kremtasi tie, 
kurie jau yra jį patyrę, nes žino, kas jų ten laukia. Naujokai tą laukimą 
išgyvena lengviau, nes jie nežino. 

Kitas eilės padarinys - jos raminamas poveikis pareigūnams. Poli- 
cija Žino, kad kalėjimuose laisvų vietų nėra, todėl ji nesmarkauja. Tei- 
sėjai irgi tai žino. Rimtoms byloms tai nekliudo naudoti kalinimo. Ta- 
čiau dauguma bylų nėra rimtos. 

Logiškai kyla klausimas: „Kodėl nepastatyti daugiau kalėjimų arba 
bent nepadidinti jau esamų talpumo?“ Dauguma Norvegijos kalinių 
turi 'vienviečius numerius", t.y. kamerose sėdi tik po vieną kalinį. Yra 
išimčių, kai kameros skiriamos keliems kaliniams, tačiau tokių išimčių 
nėra daug. Į kiekvieną kamerą uždarius po du kalinius eilės po kelerių 
metų išnyktų. Tai tapo aišku valdžiai, ir ji nusprendė padvigubinti dau- 
gelį vienviečių kamerų. 

Dviejų jėgų koalicija iki šiol blokuoja šį sprendimą. Pirmiausiai - tai 
kalėjimų prižiūrėtojai. Tai rimta jėga, vienijama profesinės sąjungos, tu- 
rinčios nemažą politinę įtaką. Jie gina ir savo darbo sąlygas: ryžtingai prie- 
šinasi kalėjimų perkrovimui. Susitikime su jų renkamais atstovais (Lands- 
styret) 1990 metais jie paskelbė formalų pareiškimą, kuriame reiškia 


Š Teismo laukimas visiškai skiriasi nuo bausmės laukimo. Kai laukiama teismo, 
žaidimas vyksta pagal scenarijų, ne priešingai scenarijui. 

ryžtingą pasipriešinimą sprendimui kamerose, skirtose vienam kaliniui, 
laikyti po du kalinius ir atkreipia dėmesį į šiuos neigiamus to padarinius: 

jis nepriimtinas saugumo sumetimais; 

jis nepriimtinas dėl to, kad neleistina iki nepadorumo bloginti higieni- 
nių bei socialinių kalinių gyvenimo sąlygų? 


Jie rašo laiškus Parlamento Teisės komitetui, rengia susitikimus su 
politikais ir tvirtai remia partiją, ilgiausiai valdžiusią kraštą. Vienu 
metu kalėjimų vadovybė mėgino laikytis įsako, numatančio kai kurių 
kamerų sudvejinimą, tačiau dėl mįslingų priežasčių šitai nuolat pasi- 
rodydavo neįgyvendinama. Sveikatos apsaugos darbuotojai taip pat 
ėmė protestuoti prieš kalinių gyvenimo sąlygų bloginimą. Naujas tei- 
singumo ministras atšaukė tą įsaką, ir vienviečių kamerų principas 
liko galioti.! 

Tačiau kalėjimų prižiūrėtojams veikiausiai nebūtų pavykę to pa- 
siekti, jeigu jiems nebūtų talkinusios dvi kitos jėgos: idėja sudvejinti 
kameras labai nepatinka daugumai kalinių ir jai priešinasi liberalioji 
opozicija. Tačiau tokie balsai tradiciškai yra per silpni. Kodėl į juos 
buvo atsižvelgta? 

Norėdami tai paaiškinti, turime pakilti į kalnus. 

Kiekvienais metais, tuoj po Kalėdų, Norvegijos kalnuose vyksta 
labai savotiškas susitikimas. Po dvidešimties tokių susitikimų jis ta- 


* Tai nebuvo tik įprastas proginis dokumentas. 1989 metais ta pati organizacija, 
kartu su analogiškomis Danijos, Islandijos, Suomijos ir Švedijos organizacijomis, su- 
tarė dėl etinio kalėjimų prižiūrėtojų kodekso. Jame sakoma: 

Kaliniai nėra homogeninė grupė. Tačiau nepaisant jų padarytų nusikaltimų 
skirtingumo jiems, kaip ir visiems kitiems žmonėms, priklauso Žmogiškajai būty- 
bei derama pagarba. Faktas, kad daugelis jų padarė rimtus nusikaltimus, mus ver- 
čia jų atžvilgiu laikytis bendros nuostatos, kuri remiasi patyrusių šios srities dar- 
buotojų vaidmeniu. Svarbiausias šio vaidmens bruožas —- bendros etinės nuosta- 
tos laikymasis. Ši nuostata savo ruožtu remiasi kiekvienai žmogiškajai būtybei de- 
rama pagarba. 


»v- 


tis taip, kad be reikalo žemintų kalinio orumą. 


'0 Kovos dėl šio principo svarbą išryškina sąlygų Didžiosios Britanijos kalėjimuo- 
se charakteristika (Stern 1987, p. 6): 

1966 metais lordas Mounbattenas pasakė: „Turėtų būti plačiau žinoma, jog vis 
dar tūkstančiai kalinių miega po tris vienoje kameroje, kuri XIX amžiuje buvo ski- 
riama vienam asmeniui.“ Po dvidešimties metų padėtis nepagerėjo. Tose pačiose 
kamerose, prieš šimtą metų pastatytose vienam žmogui, 5 000 kalinių gyvena po 
tris vienoje kameroje, o 14 000 kalinių - po du. 

po beveik tradicija. Trijų dienų ir dviejų naktų susitikimai rengiami 
gana prestižiniame viešbutyje, ir juose dalyvauja apie du šimtus 
žmonių. 

Čia yra penkios jų grupės: 

Pirmoji: Oficialūs baudžiamosios teisės sistemos atstovai, kalėjimų 
viršininkai, prižiūrėtojai, gydytojai, socialiniai darbuotojai, lygtinai nu- 
teistųjų inspektoriai, kalėjimų mokytojai, teisėjai, policininkai. 

Antroji: Politikai. Stortingo (Atstovaujamosios asamblėjos) nariai, 
kartais ministrai, visada kokie nors patarėjai ir vietos politikai. 

Trečioji: "Liberalioji opozicija“, žmonės, besidomintys baudžiamąja 
politika, studentai, advokatai, universitetų dėstytojai. 

Ketvirtoji: Žiniasklaidos atstovai. 

Penktoji: Kaliniai, dažnai tie, kurie dar atlieka bausmę, tačiau į tuos 
susitikimus yra išleidžiami. Kai kurie atvyksta savo kalėjimų automo- 
biliais, lydimi tų kalėjimų pareigūnų. Kiti laikinai paleidžiami į laisvę 
ir atvyksta įprastais autobusais. Ne kiekvienam kaliniui suteikiama to- 
kia laisvė. Potencialūs bėgliai neišleidžiami. Tačiau tarp dalyvių daž- 
nai būna nuteistų už rimtus nusikaltimus: už žmogžudystę, prekybą 
narkotikais, ginkluotą apiplėšimą, šnipinėjimą. Vėlai vakarais ir nakti- 
mis gali pamatyti (jei Žinai, kas yra kas) kalinius, kalėjimų viršininkus, 
prižiūrėtojus, policininkus bei liberaliosios opozicijos atstovus karštai 
diskutuojant dėl bendrų baudžiamosios teisėtvarkos problemų ir kon- 
krečių kalėjimų sąlygų klausimais. Tačiau gali juos pamatyti ir kartu 
taikiai aptariant rytdienos slidžių žygį." 

Svarbus šių susitikimų padarinys yra tai, kad kaliniai įtraukiami 
į moralinę politinių sprendimų priėmimo autorių bendriją. Norve- 
gija yra nedidelė šalis. Formaliai vadovaujantys nusikaltimų kontro- 


'1 Susitikimus rengia KROM'as, baudžiamosios teisės reformos organizacija. Jie 
vyksta jau 25 metus, pirmiausia dėka Thomaso Mathieseno (1974, 1990) iniciatyvos ir 
energijos. Beveik per visą jos egzistavimo laiką Mathiesenas buvo jos prezidentas. Mat- 
hiesenas ypač pabrėžė būtinybę organizacijai užimti vidurio liniją, laikytis atokiau nuo 
radikaliausių politinių judėjimų ir nuo valdžios. Savo veikloje jis vadovavosi „neuž- 
baigtumo“ idėja: 

Priešinimasis senajai visuomenei ir konkuravimas su ja yra 'alternatyvios visuo- 
menės' klostymosi pagrindas. Toks priešinimasis ir konkuravimas yra bet kokio pra- 
dėjimo ir visų naujovių pagrindas... Tad alternatyviąją visuomenę apibrėžia naujo- 
vių siekis, o ne jau pradėtų dalykų užbaigimas. Užbaigimas reiškia visišką įveiki- 
mą, kai nelieka nei prieštaravimo, nei konkurencijos (Mathiesen, 1974, p. 17). 

lės sistemai pažįsta arba bent jau žino vienas kitą. Jie negali nesu- 
sidurti su savo kritikais, o kritikai negali nesusidurti su jais. Esame 
priversti būti kaimynais. Kaimynui galima jausti didelį priešiškumą, 
tačiau tą priešiškumą paprastai lydi šiokia tokia abejonė. Galbūt ki- 
ta pusė vis dėlto turi šiek tiek racijos. Mūsų specifinis bruožas yra 
tai, kad dauguma tų pareigūnų yra baigę teisę. Jie yra buvę savo 
senesnių kritikų studentai. Tokiomis sąlygomis nesiformuoja monstrų 
įvaizdžiai. 

Vis dėlto šis vaizdas yra pernelyg idiliškas. Šių susirinkimų daly- 
viai yra gana selektyvi kompanija. Kai kurie griežto įstatymo ir griež- 
tos tvarkos šalininkai negali net svajoti apie dalyvavimą šiuose kalnų 
susirinkimuose. Tačiau juose dalyvauja pakankamai visų visuomenės 
sektorių atstovų, kad atsirastų bendravimas. To kiekio pakanka, kad į 
sistemą dėl kalėjimų dauginimo produktyvumo skverbtųsi esminių abe- 
jonių, taip pat tam tikrų abejonių dėl šios tendencijos plitimo naudos 
Europoje ir ypač Jungtinėse Valstijose. 

Šios abejonės reiškiamos ne tik kalnuose. Jos keliamos universite- 
tuose, į kuriuos dažnai pasikviečiama praktikų. Jos išsakomos ir Skan- 
dinavijos kriminologinių tyrimų taryboje, kuri reguliariai rengia įvai- 
rių sričių teorinius-praktinius seminarus. 

Jungtinis visų šių susitikimų padarinys yra veikiausiai tas, kad su- 
siklostė tam tikri neformalūs minimalūs standartai dėl to, kokių veiks- 
mų leistina griebtis bausmės vykdymo vardu, ir tai, kad šie standartai 
galioja visoms žŽmogiškosioms būtybėms. Kodėl tie standartai yra bū- 
tent tokie, o ne kitokie, beveik neįmanoma paaiškinti. Vis dėlto mėgin- 
siu tokį paaiškinimą pateikti 11 skyriuje Nusikaltimų kontrolės kultūra. 
Jeigu kalbame apie jų galiojimą visiems Žmonėms, tai manau, jog šis jų 
bruožas yra susijęs su vaizduotės galia, su pajėgumu save įsivaizduoti 
kito asmens situacijoje. Priešingu atveju, - kai nusikaltėlis laikomas ki- 
tokios rūšies padaru, ne žmogumi, o daiktu, nėra jokių ribų galimam 
žiaurumui. Cohenas (1992, p. 12) nurodo vieną iš kankinimo pateisini- 
mų, naudojamų šiuolaikiniame Izraelyje: „... galiausiai jie iš tikrųjų to 
nejaučia, pažvelk, kaip Žiauriai jie elgiasi vienas su kitu“. Viešuose de- 
batuose dažnai galima išgirsti: „Kalėjimą sunkiau pakelti tam, kurio 
materialinė padėtis geresnė.“ 

Toks susitapatinimas su kitu kuria standartus, galiojančius visiems, 
ir užkerta kelią Žiauriausioms priemonėms. Juk nuteistas ir atgabentas 
į kalėjimą galėčiau būti ir aš pats. Susitapatinimas kuria tą pačią situa- 
ciją, kurią konstruoja Rawlsas (1972) kaip priemonę nešališkai spręsti 
įvairius konfliktus: kai teisėjas nežino, kuriai iš konflikto pusių jis pats 
priklauso. Susitapatinimas su kaltuoju atlieka daugmaž tą patį vaid- 
menį. Jis veikia kaip stabdis. Teisėjas, anot Rawlso, veikia būdamas po 
nežinojimo uždanga. Jis įsivaizduoja save nusikaltusiojo padėtyje ir turi 
spręsti atsargiai. 

Jessica Mitford (1974, p. 13) po kalinių riaušių Atikoje cituoja The 
New Yorker komentarą: 


... milijonai amerikiečių pirmąkart iš arčiau pamatė nusikaltėlius. Dau- 
guma mūsų nebuvome pasiruošę tam... Minia televizorių ekranuose buvo 
ne gauja, bet prasmingas susibūrimas, o žmonės, kuriuos matėme, buvo 
ne Žvėrys, nors su jais veikiausiai buvo elgiamasi žvėriškai - tai buvo ne- 
abejotinai normalūs Žmonės ... ginantys savo orumą. 


Žinoma, čia reikia išlygų. Moralinei bendruomenės vienybei nuolat 
gresia pavojus suirti. Šios padėties trapumas aiškiai matyti pažvelgus į 
kitą Europos šalį, kurioje kalinimo statistika žema. 


4.2 Viršūnių tolerancija 


Toji šalis yra Olandija: tankiai apgyvendinta, labai industrializuota, et- 
niniu bei religiniu požiūriu labai nevienalytė šalis, kuriai vis dėlto pa- 
vyko, bent iki šiol, savo kalinių populiaciją išlaikyti vieną mažiausių 
Europoje. Tai tikra mįslė. Ir ši žema statistika yra kaip vienas svar- 
biausių argumentų viešuose Europos debatuose dėl kalėjimų būtinu- 
mo. Jeigu Olandija sugebėjo tai pasiekti, kodėl likusioji Europa to ne- 
pasiekia? 

Loukas Hulsmanas (1974), kalbėdamas apie laikotarpį, kai kalinių 
skaičius buvo pasiekęs žemiausią tašką, pabrėžia sistemos atlaidumą: 


„. kalėjimų kontingento sumažėjimas paaiškinamas ne tuo, kad suma- 
žėjo kalinimo nuosprendžių, o tik tuo, kad sutrumpėjo kalinimo trukmė ir 
turi tendenciją dar labiau trumpėti. Ši aplinkybė yra bene svarbiausias bau- 

džiamosios teisės raidos Olandijoje bruožas. 1970 metais buvo priimti tik 
35 nuosprendžiai, kuriais buvo skirta trejų ar daugiau metų kalėjimo; iš jų 
14 buvo skirta už nužudymą (nors tais metais 63 asmenys buvo pripažinti 
kalti dėl tokio nusikaltimo), 2 už išprievartavimą (bendras nuosprendžių 
skaičius - 68), 13 —- už smurtinį apiplėšimą, o likusieji 3 - už įsilaužimą 
kartu su turto prievartavimu... Lygtinio paleidimo prašymai beveik visa- 
da tenkinami ir jie nesiejami su kalinio sutikimu dalyvauti reabilitacijos 
programose (p. 14). 


Davidas Downesas (1988) aprašo kai kuriuos iš mechanizmų, kurie 
šį rezultatą padarė galimą. Antrojo pasaulinio karo metais Olandija 
buvo okupuota. Keletas žymiausių akademikų patyrė gyvenimo už ka- 
lėjimo grotų kartumą. Į laisvę jie išėjo įsitikinę negatyviais kalinimo 
padariniais. Tarp jų buvo daug baudžiamosios teisės profesorių. Jie 
prabilo apie griežtų kalinimo bausmių pavojus. Tai padarė didžiulį po- 
veikį visai baudžiamosios teisėtvarkos sistemai, net policijai, kuo įsiti- 
kina daugelis teisininkų, apsilankę Olandijoje. 

Tačiau žymiausi Belgijos ir Prancūzijos akademikai karo metu taip 
pat buvo kalinami, taip pat turėjo kartaus patyrimo. Tačiau kalinių po- 
puliacija jų šalyse dėl to nesumažėjo. Kas lemia šį skirtumą? 

Davidas Downesas pabrėžia Olandijos tolerancijos tradiciją. Lou- 
kas Hulsmanas (1974) jam pritaria ir nurodo Ouderwaterio (netoli Gou- 
da miesto) svėryklą kaip jos simbolį. XVII amžiuje, raganų medžioklės 
laikais, žmonės vykdavo iš atokiausių šalies vietų į Ouderwaterį, kad 
įrodytų, jog jie nėra besvoriai, kaip yra besvorės raganos — tų laikų 
įsivaizdavimu. Čia jie gaudavo savo svorio pažymą, kuri jiems garan- 
tavo saugumą nuo persekiojimo visoje šalyje. Rutherfordas (1984, p. 
137) cituoja 1770 metų šaltinį, kuriame teigiama, jog tais metais Lon- 
done buvo įvykdyta daugiau mirties bausmių nei per dvidešimtį metų 
visoje Olandijoje. 

Be tolerancijos yra dar ir specifiškai olandiškas dorojimosi su kon- 
fliktais būdas. Šalies istorijoje būta daugybės išorinių ir vidinių kon- 
fliktų. Ilgainiui žmonės išmoko sugyventi, nors ir turėdami savo skir- 
tumų. Jie išmoko kompromisų meno. Vienas iš būdų išvengti konflik- 
tų —- sprendimus deleguoti į sistemos viršūnę. Čia skirtingų Olandijos 
visuomenės jėgų atstovams suteikiamas mandatas išsiaiškinti tarpusa- 
vio nesutarimus ir rasti sprendimą, kuris būtų priimtinas visiems kon- 

fliktuojantiems. Tai nėra visiškai demokratinė priemonė, tačiau ji yra 
geresnė už pilietinį karą vietose. Nusikaltimų kontrolė organizuojama 
pagal tokius pat principus. Olandijoje nėra neprofesionalių teisėjų. Vi- 
sa sistema griežtai profesionali. Teisėtvarkos atstovams suteikta teisė 
dorotis su nusikalstamumu taip, kaip jie mano esant būtina. Tad jie 
turi ypatingų galių. Turėdami Antrojo pasaulinio karo patirtį šią galią 
jie naudojo, kad užkirstų kelią nusikaltimų kontrolės pramonės eks- 
pansijai. 

Ir jie buvo ne vieni. Juos palaikė Parlamentas. Anot Hulsmano (1974); 


Debatai, dėl Teisingumo ministerijos biudžeto vykę 1947 metais Parla- 
mente, buvo nepaprastai įdomūs tuo, kad aiški parlamentarų dauguma iš 
vyriausybės pareikalavo peržiūrėti savo pagrindines nuostatas dėl bau- 
džiamosios sistemos. Daugumos požiūriu, toji sistema pati tapo socialine 
problema, ir iš vyriausybės buvo pareikalauta paruošti konkretų planą, 
kaip ją spręsti. 


Tačiau sistema, grindžiama viršūnių tolerancija, yra gana trapi. Kaip 
pažymi Davidas Downesas (p. 74): 


Svarbiausioji kaina, kurią tenka už tokią sistemą mokėti, yra elito - 
vyriausybinio ir nevyriausybinio, parlamentinio ir neparlamentinio — 
santykinė izoliacija nuo kritikos, kuri įveikiama tik ypatingomis aplin- 
kybėmis. 


Atrodo, kad dabar ypatingų aplinkybių neliko. Olandija pajudė- 
jo. Kalinių populiacijos dinamika (100 tūkst. gyventojų) nuo 1880 me- 
tų pavaizduota 4.2-1 diagramoje, kurioje pateikiami ir Anglijos bei 
Velso duomenys. Matome, jog abi linijos leidžiasi žemyn nuo XIX 
amžiaus pabaigos. Britų tendencija sietina su Winstonu Churchilliu. 
Rutherfordas (1984, p. 125-126) cituoja iš jo kalbos Bendruomenių 
rūmuose: 


Šiuose reikaluose negalime leisti optimizmui, vilčiai ar gerai valiai pa- 
kylėti mus per daug aukštai. Privalome nepamiršti, kad net tada, kai kalė- 
jimai bus materialiai visiškai aprūpinti, kai jie taps šiltesni, kai maistas 
juose taps pakankamas sveikatai ir jėgai palaikyti, - net tada, gydytojams, 
kapelionams ir kalėjimų lankytojamas išėjus, nuteistasis pasiliks netekęs 
viso to, ką laisvas Žmogus vadina gyvenimu. 

4.2-1 diagrama. Kalėjimų populiacija; vidutinis skaičius 100 tūkst. gyv., 1877-1985 m. 
(be nuteistųjų, laikomų psichiatrinėse institucijose bei Olandijos valstybinėse darbo 


kolonijose)! 
! Pagal Downes (1988, p. 7) 


Tai buvo prisimenama iki Antrojo pasaulinio karo, o po jo Anglija 
kalinių skaičiumi ėmė veržtis į Europos šalių lyderes; Olandijoje stabi- 
liai nedidelis jų skaičius išliko beveik iki šių dienų. Tačiau atrodo, jog 
ir čia tendencija pasikeitė — kreivė ima kilti. 

Kas atsitiko? 

Žinoma, Olandija patiria didžiulį tarptautinį spaudimą, kai iš jos 
reikalaujama sugriežtinti narkotikų kontrolę; Vokietija ir Švedija nuo 
seno teigia Olandiją esant silpniausia grandimi Europos antinarkoti- 
nės gynybos linijoje. Nors Davidas Downesas parodė, jog; tas kaltini- 
mas nėra visiškai pagrįstas, tarptautinis spaudimas veikiausiai turėjo 
poveikio jos baudžiamajai praktikai. Dėl šios situacijos baudžiamosios 
sistemos ekspertai galėjo turėti nepatogumų. Kaip ir visose kitose Eu- 
ropos šalyse, šie ekspertai vis daugiau bendrauja su kolegomis iš tarp- 
tautinės sistemos ir pamažu perima jų mąstymo stereotipus. 

Olandijos atstovai dėl jų šalies politikos narkotikų atžvilgiu net as- 
meniškai tampa tarptautinio susierzinimo taikiniais. 

Šalis perima Europos standartus ir kitais požiūriais. Senieji antago- 
nizmai šalies viduje baigėsi. Todėl mažiau svarbu teikti mandatą vir- 
šūnėms - jiems sprendžiant problemas atsietai nuo likusių gyventojų. 
Kovos su nusikaltimais politika nustoja būti vien ekspertų reikalas, nes 
į ją ima kištis Žiniasklaida, o politikams keliami plačiosios visuomenės 
reikalavimai tampa vis atkaklesni. Senieji antagonizmai nyksta ir už- 
leidžia vietą naujiems, pirmiausia — antagonizmui tarp normalių Žmo- 
nių ir tų, kurie laikomi nusikaltėliais. 

Dar vienas veiksnys - socialinės rūpybos apkarpymas. Hulsmanas 
savo 1974 metų straipsnyje didžiuodamasis išvardija keletą tokių so- 
cialinės rūpybos priemonių ir teigia, jog būtent dėl jų atsirado ypatin- 
gas olandų baudžiamosios sistemos atlaidumas. Ir dabar didėjantį sis- 
temos griežtumą jis aiškina kaip tų priemonių nutraukimo padarinį 
(asmeninė komunikacija). 

Verta paminėti dar porą šios raidos aspektų, susijusių su Olandijos 
universitetais. Pasikeitė teisės profesorių karta; veteranai pasitraukė iš 
savo katedrų ir su savimi nusinešė asmeninę įtaką ir kalinimo patirtį. 
Įvyko ir kriminologijos pokyčių. Olandija buvo tikra Europos krimino- 
logijos tvirtovė. Dauguma jos universitetų turėjo kriminologijos kated- 
ras arba jų baudžiamosios teisės katedras buvo užėmę žmonės, kurių 
pagrindinis interesas — kriminologija. Bet to, Olandijos kriminologija 
buvo išties specifinė. Tai buvo kritinė kriminologija, kuriai labiau rū- 
pėjo klausimai, o ne atsakymai, kuriais tiesiogiai galėtų pasinaudoti 
valdžia. Ypač glaudūs ryšiai ją siejo ir su humanitarine bei kultūrinė 
veikla. Anot Swaaningeno, Blado ir van Loono (1992), keletas krimino- 
logų buvo gana populiarūs romanistai ir poetai. Pastaruoju metu pa- 
stebimas akivaizdus šios olandų tradicijos nuosmukis. Kriminologijos ka- 
tedros ištuštėjo, buvo panaikinti ištisi institutai. Vietoje to smarkiai ėmė 
plėstis tiesiogiai su vyriausybe susiję tyrimai. Ministerijų tyrimų bei do- 
kumentacijos centre dabar dirba tiek kriminologų, kiek visuose universi- 
tetuose kartu paėmus. Sunku pasakyti, ar ši raida yra baudžiamosios tei- 
sės sistemos kaitos padarinys, ar ji pati yra tos kaitos priežastis. 

Naujausios Žinios iš Olandijos liūdina tuos, kurie mėgo šią šalį to- 
kią, kokia ji buvo kadaise. Kalinimo statistika 1992 metų pradžioje ro- 

do, kad yra 7600 kalinių, t. y. - 52 kaliniai 100 tūkst. gyventojų. Jeigu ši 
tendencija tęsis, tas skaičius 1995 metais bus 62 kaliniai 100 tūkst. gy- 
ventojų. 1975 metais, anot Rutherfordo (1984, p. 137), tas skaičius bu- 
vo 2356 kaliniai, t.y. 17 kalinių 100 tūkst. gyventojų. Nuo 1975 m. Olan- 
dijos kalinių kontingentas padidėjo trigubai, tad Europa prarado savo 
įstabiausią tolerancijos pavyzdį. 


4.3 Tarp Rytų ir Vakarų 


Iš visų Šiaurės Europos šalių Suomija ilgą laiką pirmavo kalinimo ro- 
dikliais. 4.3—1 diagrama pateikia bendrą vaizdą." Pastebimos trys ten- 
dencijos. 

Pirma panaši raida vyko iki 1918 metų. Tiek Suomijoje, tiek kitose 
Šiaurės Europos šalyse matome vienodai smarkiai didėjant kalinių skai- 
čių pirmojoje XIX amžiaus pusėje ir tokį pat vienodą smukimą pastebi- 
me vėliau. Tuo metu Suomija buvo Rusijos dalis, tačiau baudžiamo- 
sios teisės atžvilgiu turėjo autonomiją. 

Toliau tendencijos išsiskiria. 1918 metais Suomijoje skaičiai šokteli 
iki 250 kalinių 100 tūkst. gyventojų. Vėliau jie svyruoja apie 200 kali- 
nių 100 tūkst. gyventojų, o kitose Šiaurės Europos šalyse skaičius sta- 
bilizuojasi tarp 50 ir 100 kalinių 100 tūkst. gyventojų. 

Trečioji tendencija reiškiasi tuo, kad Suomijos rodikliai ėmė mažėti, 
kaip tai rodo 4.3-2 diagrama. Joje atsispindi raida nuo 1965 iki 1990 
metų. 1991 metais kalinių skaičius dar labiau sumažėjo - iki 2427, taigi 
tais metais Suomijoje buvo 49 kaliniai 100 tūkst. gyventojų. Pradėjusi 
nuo viršaus (net pagal bendrus Europos standartus), kalinimo mastais 
dabar Suomija atsidūrė beveik pačioje apačioje. 


2 Norvegijos statistiką nėra įtraukti po Antrojo pasaulinio karo įkalinti nacių ko- 
laborantai. Suomijos statistika prasideda tik nuo 1886 m. Tuomet tik ką buvo pasibai- 
gusios deportacijos į Sibirą. 1826-1888 metais iš viso buvo deportuoti 3 236 suomių 
kaliniai. Norvegijos rodikliai pradžioje yra šiek tiek per žemi, nes juose neatsispindi 
skaičius vyrų, nuteistų žūklės darbams Šiaurėje (arba moterų, nuteistų namų ūkio dar- 
bams Šiaurėje). Švedijos duomenys yra sumažinti dėl to, kad į juos nebuvo įtraukiami 
kai kurie administraciniai nuosprendžiai. 

4.3-1 diagrama. Kalinių skaičius 100 tūkst. gyv. Skandinavijoje 1887-1987 m. 


Iš šalies nacionalinės politikos perspektyvos šios trys tendencijos 
atrodo gana paradoksaliai. Nuo 1809 metų Suomija buvo Rusijos dalis, 
tačiau jos Baudžiamasis kodeksas išliko nordiškasis. Nuo 1919 metų ji 
gavo nepriklausomybę, tačiau pasitraukė iš nordiškosios baudžiamo- 
sios teisės šeimos ir tapo labiau baudėjiška šalimi. Tačiau trečiajame 
etape kalinimo minimizavimu ji pralenkė visas nordiškąsias šalis. 

Atidžiau įsigilinę į istoriją aptinkame tam tikrų įžvalgų. Atkreipsiu 
dėmesį į raidą po 1919 metų. Dramatišką kalinių skaičiaus padidėjimą 

4.3-2 diagrama. Kalinių skaičius Suomijoje 1965-1990 m. 
Saltinis: K.-J. Lang (1989b) 


tais metais paaiškinti lengviausia. 1918-ieji buvo kovų dėl nepriklau- 
somybės metai, o paskui vyko nepaprastai žiaurus pilietinis karas. 8000 
žmonių, priklausiusių tą karą pralaimėjusiajai pusei, nedelsiant buvo 
nuteisti mirties bausme, o dar 10 000 žuvo kalėjimų stovyklose. Vidi- 
nis visuomenės susipriešinimas išliko iki pat dviejų karų su Sovietų 
Sąjunga: 1939-1940 ir 1941-1944 metų Suomija išgyveno kur kas dau- 
giau skausmo ir kančių nei buvo įprasta nordiškosioms šalims. 

K.-J. Langas yra Suomijos kalėjimų sistemos generalinis direktorius. 
Iš nordiškųjų šalių jis ilgiausiai eina šias pareigas ir neturi iliuzijų dėl 
priežasčių, skatinančių kalinimo mastų didėjimą (Lang, 1989a, p. 83-84); 


... kalinių skaičius labai menkai susijęs su nusikaltimais. Veikiau jį le- 
mia žmonių tarpusavio pasitikėjimas ir politinė pusiausvyra. Politinė su- 
maištis per tris karus, dešiniųjų sąjūdžiai 1930-aisiais ir tuo pačiu metu 
kriminalizuoti komunistiniai sąjūdžiai — visa tai lėmė, kad Suomijoje kali- 
nimo buvo griebiamasi kur kas dažniau nei kurioje nors kitoje nordiškoje 
šalyje... Šie įstatymai reiškė, jog įpratome skirti ilgo kalinimo bausmes. ... 
Per visą aštuntąjį dešimtmetį Suomija triskart daugiau turėjo kalinių negu 
Norvegija, ir ne todėl, kad Suomija triskart daugiau žmonių sodino į kalė- 
jimus, o todėl, kad kiekvienas kalinys Suomijoje buvo kalinamas maždaug 
triskart ilgiau nei Norvegijoje. 


Tačiau kyla klausimas: „Kodėl tendencija pasikeitė? Kodėl taip dra- 
matiškai sumažėjo Suomijos kalinių populiacija?“ Vienas paaiškinimas 

galėtų būti toks: išnyko jį lemiančios priežastys. Tačiau tokio paaiški- 
nimo nepakanka. Socialinės sąlygos veikiant tradicijai arba dėl suinte- 
resuotų grupių pastangų turi tendenciją išlikti. Tai, kas yra, yra todėl, 
kad yra. Tačiau Suomijoje kažkas įvyko, kažkas pasikeitė. Patrikas 
Tornuddas (1991) aprašo tą pasikeitimą. Jis atkreipia dėmesį į unikalią 
istorinių veiksnių, ideologinių poveikių bei daugelio pasišventusių in- 
dividų veiklos kombinaciją. 

Pirmiausia, anot Tornuddo, būtina atkreipti dėmesį į situacijos pro- 
blemiškumą. Tam būtina suvokti faktą, jog kalinimo mastai Suomijoje 
buvo nepaprastai dideli. Taip pat būtina suprasti, kad tai nebuvo nu- 
lemta ypač didelio nusikalstamumo. Galiausiai būtina atmesti požiūrį, 
jog galima didžiuotis dideliu kalinių skaičiumi ir įsivaizduoti, kad tai 
rodo baudžiamosios teisės sistemos griežtumą ar jos efektyvumą kali- 
nių reabilitacijos ar visuomenės saugumo požiūriu. 

Anot Tornuddo, reikiamus duomenis pateikė profesionalūs krimi- 
nologai. Jie dokumentais parodė, jog Suomija iš kitų nordiškųjų šalių 
išsiskiria savo kalėjimų populiacijos dydžiu, ir paneigė įprastą šio fak- 
to paaiškinimą - esą nusikalstamumas Suomijoje yra didesnis nei kito- 
se nordiškosiose šalyse. Tačiau šių teorinių pastangų būtų nepakakę 
kalėjimų populiacijai sumažinti. Ekspertai ne tik pateikė esminę infor- 
maciją, bet sugebėjo pakeisti ir situaciją. Tornuddas rašo: 


... visos nordiškosios šalys gali būti apibūdintos kaip ekspertiškai orien- 
tuotos, o Suomija yra laikoma labiausiai orientuota į ekspertų valdymo 
modelį. Iš tikrųjų nusikaltimų kontrolė niekada nebuvo lemiamas Suomi- 
jos rinkimų kampanijų klausimas. 


Tačiau tai, kad mažinant bausmių kiekį pavyko įvykdyti rimtų refor- 
mų, galiausiai priklausė nuo to, jog nedidelė grupė ekspertų, atsakingų už 
reformos planą ir veikusių kaip nusikaltimų kontrolės ekspertai mokslo 
institutuose bei universitetuose, buvo beveik vieningai įsitikinę, jog Suo- 
mijos kalėjimų populiacijos dydis yra šalies gėda, ir kad įmanoma be rim- 
tų padarinių kriminogeninei situacijai esmingai sumažinti kalinimo baus- 
mių kiekį bei trukmę. 


Tornuddas daro išvadą (p. 13): 


Lemiamas veiksnys Suomijoje buvo viešųjų pareigūnų, teismų ir kalė- 
jimų vadovybės siekis imtis visų galimų priemonių, kad sumažėtų kalėji- 

mų kontingentas. Kelių įtakingiausių individų pastangomis Suomijos ka- 
linių skaičių pavyko iškelti į viešumą kaip problemą; pats problemos iškė- 
limas savo ruožtu paskatino plačią veiklą nuo teisės sistemos reformos iki 
įtakos žemiausio lygmens sprendimams, - tai buvo veikla, kuri kaip visu- 
ma galiausiai davė siekiamą galutinį rezultatą. 

Kadangi Suomijos sėkmė, mažinant savo kalėjimų populiaciją, priklausė 
nuo unikalių sąlygų, tad nėra garantijų, jog dabartinė tendencija išsilai- 
kys. Pastaraisiais metais kalinių skaičius ėmė didėti. 


Atrodo, jog šis Tornuddo susirūpinimas turi pagrindo. Yra įdomių 
Suomijos ir Olandijos analogijų. Abiem atvejais kalėjimų populiaciją 
savo pastangomis sumažino valdantysis elitas. Tačiau tokia valdžia yra 
lengvai pažeidžiama. Be to, ant Suomijos neseniai užplaukė juodi de- 
besys. Subyrėjusi Sovietų Sąjunga Suomijos ekonomikai sudavė skau- 
dų smūgį. Esant šiai situacijai tikėtina, kad jos kalėjimų populiacija vėl 
ims didėti. Kovojusieji dėl jos mažėjimo veikė visiško užimtumo ir eko- 
nomikos augimo sąlygomis. Jų iškovojimų tvarumą parodys situacija, 
kai šių idėjų įgyvendintojai paliks savo postus, o šalies ekonominės 
sąlygos pablogės. Būtent tokia situacija klostosi dabar. 


4.4 Globos valstybė: ant ribos 


Senose globos valstybėse (welfare states) susiklostė nestabilios pusiau- 
svyros padėtis. Labiausiai krizėms atsparios veikiausiai yra nedidelės 
šalys su homogeniška gyventojų sandara, turinčios palyginti stabilią 
ekonomiką bei senas globos valstybės tradicijas. Materialinė gerovė ska- 
tina toleranciją, tradicija perskirstymą daro mažiau skausmingą, o gy- 
ventojų homogeniškumas verčia be paramos nepalikti vargo ištiktų 
žmonių. Jeigu visuomenė pripažįsta bent keletą skirtingų gyvenimo 
tikslų ir bent šiek tiek gerbia neturtingą, bet dorą' arba vertina ne vien 
efektyvumą, bet ir dosnumą, ji padeda stabilizuoti ir nestabilią situaciją. 

Tačiau ir nedidelės homogeniškos šalys dabar patiria sunkumų. 
Vis daugiau pinigų joms tenka skirti socialinei rūpybai. 4.4-1 lente- 
lėje šią raidą rodo Norvegijos pavyzdys 1970-1990 metais. Amžiaus 
grupėje nuo 16 iki 49 metų Žmonių, gaunančių invalidumo pensiją, 
padaugėjo nuo 26 400 iki 63 800. Tai nereiškia, jog Žmonės pasida- 
rė labiau ligoti, veikiau tai reiškia, kad padidėjo poreikis būti kva- 

4.4-1 lentelė. Socialinės rūpybos problemos 
Amžius 16 - 49 1970 1975 1980 1985 1988 1990 


Neįgalieji 

pensininkai 26 400 30400 34400 44100 55300 63 800 
Socialinės 

paramos | 
gavėjai 21500 33200 45900 87500 21800 141 000 


Bedarbiai 20 000 34 000 30000 48000 62000 99 000 
Iš Breivik (1991) 


lifikuojamam neįgaliuoju ir gauti teisę į socialinę paramą. Dar dau- 
giau Žmonių pradėjo gauti įvairią kitą socialinę paramą; jų skaičius 
padidėjo nuo 25 000 iki 141 000. Iš jų 10-15“6 gauna ir invalidumo 
pensijas. Per tą patį laikotarpį tos amžiaus grupės užregistruotų be- 
darbių skaičius nuo 20 000 išaugo iki 99 000. Tai yra konkrečios pro- 
blemos. Tačiau jas dar labiau apsunkina tas faktas, jog globos vals- 
tybė susiduria su visais tais organizaciniais principais, kuriuos jai 
primeta industrializacijos plėtra. Ekonominis augimas daugiausia 
vyksta centruose, darbo pasidalijimas tampa būtinybe, o draudimo 
kompanijos vis labiau atstoja žmonių tarpusavio paramą, ir vis dau- 
giau reikšmės įgyja beasmeniai santykiai. Šiuos pokyčius lydi dau- 
gėjantys registruoti nusikaltimai. Matyt, jų poveikyje mažėja regist- 
ruotų nusikaltimų garbei ir orumui. 

Šioje naujoje situacijoje net labiausiai įsitvirtinusioms globos valsty- 
bėms kyla pagunda imti rūpintis savimi arba socialinės rūpybos tarny- 
bomis, o ne tais, kuriems tos rūpybos reikia. 

Jau yra pastatyta keletas gynybos linijų. Viena iš jų yra pačios so- 
cialinės rūpybos sistemoje. Kartais socialiniai darbuotojai stengiasi iš- 
laikyti kuo didesnę distanciją tarp savęs ir potencialių socialinės pa- 
ramos gavėjų. Kai kurie municipalinių socialinės rūpybos centrų dar- 
buotojai akivaizdžiai ginasi nuo savo klientų: centrai turi tik kelias 
priėmimo dienas per savaitę, o ir tomis dienomis klientus jie priima 
tik keletą valandų rytais, tad Žmonės nuo 5 valandos ryto turi rikiuo- 
tis eilėse priėmimui. Į telefono skambučius neatsakinėjama; privati ap- 
sauga patruliuoja įėjimą; socialiniai darbuotojai, pajutę grėsmę, kvie- 

čia policiją, kuri išties labai tikėtina jų svetimumo savo klientams są- 
lygomis. Ir vis dėlto šio pobūdžio gynyba yra veikiau išimtis negu 
taisyklė. 

Kita gynybos linija - potencialius ramybės drumstėjus atskirti nuo 
normalių Žmonių ir juos segreguoti atskirose teritorijose. Turbūt ryš- 
kiausias šios strategijos pavyzdys netrukus atsiras Švedijoje, Orebro 
mieste, kur nuo seno egzistuoja netvarkingų ir triukšmingų gyventojų 
daugiabučiuose namuose problema. Ką daryti, kad šie triukšmadariai 
netrikdytų normalių Žmonių gyvenimo? Municipalinė valdžia rado 
sprendimą. Didžiausias Švedijos laikraštis, Dagens Nyheter, 1991 m. rug: 
sėjo 28 d. aprašė tokią istoriją: 


Jrebro mieste rengiamas projektas sukurti atskiras gyvenamąsias erd- 
ves triukšmingiausiems ir labiausiai nuo triukšmo kenčiantiems daugia- 
bučių namų gyventojams. Ugniai atsparios grindys, sienos ir lubos, plieni- 
nės išorės durys, o kitos durys sustiprintos taip, kad atlaikytų spyrį batuo- 
ta koja; aukštai iškelti nedideli langai. 


Municipalitetas prie šio projekto dirbo beveik trejus metus. Pareigūnai 
šią sistemą vadina sustiprinto saugumo gyvenamaisiais namais, o kritikai 
juos vadina plieniniais bunkeriais. 


Grindys turi atlaikyti numestos neužgesintos nuorūkos visam namui 
keliamą pavojų. Durys turi atlaikyti užpuolimą. Kai kurie gyventojai daž- 
nai prisikviečia agresyvių svečių. Turi būti garantuota, kad niekam negrės 
pavojus, ir jo lauko durys nebus sukapotos kirviu kaip bausmė už neap- 
mokėtą vakarykščią svaigalų sąskaitą, - sako Torgny Larssonas, padali- 
nio, kovojančio su suaugusiais pažeidėjas, socialinis darbuotojas. 


Prieš dešimtį metų tai būtų visiškai neįmanomas dalykas, ir kiltų pro- 
testų dėl kuriamų socialinių getų, - sako jis. Žinoma, negalime atmesti 
visų solidarumo principų. Tačiau tam yra ribos. Man nepriimtina tai, kai 
ramybės drumstėjui leidžiama, solidarumo vardan, apkartinti gyvenimą 
visiems padoriems namo gyventojams. 


Šio tipo namai globos valstybėje yra tarsi kalėjimai. Žinoma, yra ir 
skirtumų. (Jrebro miesto gyventojai, jeigu jiems pavyktų pasislėpti nuo 
municipaliteto pareigūnų ir policijos akių, vis dar turėtų laisvę miego- 
ti po tiltais, o ne municipaliniuose plieno narvuose. 

Papildomų problemų kelia vadinamasis 'deinstitucionalizavimo" są- 
jūdis. Ateityje jis padidins kalinių populiaciją visose šiose globos vals- 

tybėse. Čia, kaip ir kitur, reiškiasi 'normalizavimo“ tendencija. Naiki- 
namos psichiatrinės bei specialiųjų mokyklų institucijos. Keliami „grį- 
žimo prie normalumo“ šūkiai. Visa tai gali turėti porą padarinių. Kai 
kurie silpnesnės psichikos Žmonės, nesusidorojantys su savo aplinka, 
gali atsidurti kalėjimuose. Svarbus ir kitas aspektas. Deinstitucionali- 
zavimas nereiškia, kad institucijos išnyksta. Jos išlieka — tik tuščios, 
išlieka ir jų buvęs personalas, tik tuščiomis rankomis. Tai sukelia pro- 
blemą ir pagundą. Kai kurie iš jų pastatų nesunkiai gali būti paver- 
čiami kalėjimais, o jų personalas - kalėjimo prižiūrėtojais. Kaip tik da- 
bar Norvegijoje vyksta kova dėl vietos naujam, vadinamajam „svei- 
katos kalėjimui“, skirtam „ypač antisocialiems kaliniams“.'* Šie nėra 
laikomi nepakaltinamais, tačiau tokiais antisocialiais, kad jų priežiū- 
rai reikia kvalifikuotų ekspertų. Tokių ekspertų nėra daug. Jie gyve- 
na dideliuose miestuose šalies Pietuose. O tuščių pastatų ir be darbo 
likusių specialistų yra Vakarų pakrantėje. Nauja apgyvendinimo vie- 
ta jau paruošta. Situacija faktiškai iliustruoja Foucaulto (1967) aiškini- 
mą to, kaip viduramžių laikų raupsuotųjų namai buvo paversti pa- 
mišėlių gydyklomis. 

Net bendrojo lavinimo sistema jau norėtų teikti kalinimo paslau- 
gas. Kai kurioms švietimo sistemos grandims trūksta mokinių. Tai ypač 
pasakytina apie kai kurias „liaudies vidurines mokyklas“, daugiausia 
esančias kaimo vietovėse. Norvegijoje vienai iš jų vadovauja DNT, at- 
šaka Gerųjų tamplierių — organizacijos, kur narystė grindžiama visiška 
alkoholio abstinencija, ir vis daugiau potencialių mokinių nebenori lan- 
kyti tos mokyklos, tad likusieji abstinentai dabar visą mokyklą siūlo 
nuomoti arba pirkti Teisingumo ministerijai ir įrengti joje „atvirą kalė- 
jimą“. Laikydamiesi savo tradicijos jie nori, kad tai būtų specializuotas 
kalėjimas girtiems vairuotojams ir todėl siūlo, kad: 


Teisingumo ministerija išnuomotų patalpas ir leistų DNT jį tvarkyti 
pagal griežtas taisykles ir prižiūrint kalėjimų inspekcijai. 


Mes atsakome už tuos, kurie čia dabar dirba, ir garantuojame, kad jie 
yra pareigingi ir geri darbuotojai. 


5 Dagbladet, Nov. 11 and Nov. 15, 1991 

DNT yra humanitarinė organizacija. Jau 130 metų mes skleidžiame in- 
formaciją apie svaigalų, ypač alkoholio, pavojus. Mes atstovaujame ne pri- 
vatiems pelno interesams, o tik siekiame suteikti naudingą ir prasmingą 
paslaugą visuomenei. 


Kai kurie DNT nariai nepritaria tam, kad ši vieta (Sunny Hill) būtų 
vadinama „kalėjimu“. Mes tikime atvirais kalėjimais... Todėl siūlome šią 
vietą pavadinti: Sunny Hill — atpirkimo ir studijų centru. 

Mūsų šūkis — Prasmingas atpirkimas! 


Skandinavija neturi nei privačių kalėjimų, nei verslininkų, norinčių 
jų įsigyti. Tačiau nutrūkus švietimo arba rūpybos įstaigos finansavi- 
mui, senieji švietimo bei rūpybos instrumentai išliks ir galės būti pa- 
naudoti kitiems tikslams. Rūpybos ar idealistinių humanitarinių orga- 
nizacijų likučiai tampa savotiška funkcine alternatyva tiesioginiam ka- 
pitalistinių interesų spaudimui, kurį aptarsime 7 skyriuje. Tarptautinei 
įtampai sumažėjus ištuštės karinės stovyklos ir siūlysis naujai jas pa- 
naudoti. Ir karo pramonė, ypač elektroninė, uoliai ieškos naujų savo 
pritaikymo sričių. 


4.5 Ar tai išliks? 


Žemam šių archetipinių globos valstybių baudėjiškumo lygiui pavojų 
kelia keletas veiksnių. Kai kurie jų yra bendro pobūdžio. Jie sietini su 
industrializacijos, darbo rinkos raidos bei tarptautinių konfliktų pada- 
riniais. Juos svarstysime tolesniuose skyriuose. Tačiau kiti yra tiesio- 
giai sietini su pokyčiais, vykstančiais baudžiamosios teisės institucijo- 
se. Šiuos veiksnius aptarsime dabar. 

Pirmiausia reikia pabrėžti, jog iškilo grėsmė moralinei vienybei tų, 
kurie šiose šalyse atsako už vykdomą baudžiamąją politiką. 1968 me- 
tai bei studentų maištai reiškė tam tikrą demokratizavimą. Dėl jų buvo 
atkreiptas dėmesys į kai kurių silpnų ir pažeidžiamų grupių teises. 
Tačiau kartu demokratizavimas reiškė didėjantį spaudimą iš apačios į 
visus baudžiamosios teisės institucijų lygmenis. Tų institucijų tarnau- 
tojai kuria savo profesines sąjungas ir lobistines grupes, kad galėtų da- 
ryti įtaką politinei valdžiai. Norvegijoje kalėjimų tarnautojai užbloka- 
vo dviviečių kamerų kūrimo pastangas, tačiau jie griebiasi lobizmo ir 

reikalauja daugiau kalėjimų. Policijos organizacijos taip pat siekia eks- 
pansijos. Prieš šimtą metų jos buvo nebylūs politikų įrankiai. Sąlygos 
šia prasme ir pagerėjo, ir pablogėjo. 

Internacionalizavimas yra dar vienas veiksnys, veikiantis prieš baus- 
mių nuosaikumą. Ir senais laikais būta aktyvių kosmopolitikų. Lomb- 
rosas ir Ferris iš Italijos, o vėliau Lisztas iš Vokietijos buvo gerai žino- 
mos figūros nordiškųjų šalių debatuose. Kaip dokumentais parodė 
Naucke'as (1982) ir Radzinowiczius (1991b), Tarptautinės kriminali- 
nės policijos asociacijos deklaruojami tikslai, ypač Lizto idėjos, turėjo 
savyje gemalą to, kas Vokietijoje prasidėjo po 1933 metų. Šių idėjų po- 
veikis Skandinavijai nėra aiškus. Kalėjimų ir kalinių skaičiaus mažėji- 
mo tendencija nutrūksta amžių sandūroje. Tai galėjo įvykti ir be užsie- 
nio įtakos. Tačiau vienas iš tarptautinių kontaktų padarinių buvo tai, 
kad atsirado keletas vadinamųjų “specialiųjų priemonių“ - priverstinio 
gydymo, mokymo arba ilgalaikio internavimo asmenų, laikomų nepa- 
taisomais. Reikėjo beveik šimtmečio, kad būtų atsikratyta daugumos 
šių priemonių. 

Šiandieną internacionalizavimas leidžiasi žemyn — prie kalėjimų 
darbo praktikų ir policijos. Šie praktikai vis daugiau orientuojasi į 
savo kolegas užsienyje, atranda sektinų pavyzdžių didelėse 'kietos' 
baudžiamosios praktikos šalyse, gauna informacijos apie tai, koks yra 
"realusis" pasaulis, tad lengviau gali atmesti teoretikų“ kritiką; šie, jų 
įsitikinimu, gyvena nerealų“ gyvenimą dramblio kaulo bokštuose. 

Dar vienas veiksnys, griaunantis vertybes, nuo kurių priklauso že- 
mas kalinimo rodiklių lygis, tai vadybinės ideologijos įsivyravimas vals- 
tybinės administracijos srityje. Senasis administracinis personalas save 
suvokė kaip viešuosius tarnautojus, privalančius vadovautis sudėtin- 
ga taisyklių visuma. Dažnai jie karikatūriškai vaizduojami apsikrovę 
krūvomis dokumentų, lėtai judantys, tačiau patikimi. Įsivyraujant va- 
dybinei orientacijai vis svarbesni darosi supaprastinti konkrečių rezul- 
tatų ir efektyvumo siekiai. Daugybė Žmonių „skausmo eilėse“ kai ku- 
rių sluoksnių interpretuojama kaip akivaizdus neefektyvumo ženklas. 
Be to, Skandinavijos biurokratijoje jau pastebima tai, ką Feeley (1991b) 
vadina "naująja penologija“ su jos būdingu polinkiu manipuliuoti agre- 
gatinėmis populiacijomis. Iš viršaus, universitetų administracija reika- 

lauja planavimo, efektyvumo, ataskaitų apie pasiektus rezultatus. Stu- 
dentai (iš apačios) reikalauja reikalingų žinių, kurių iš jų pareikalaus 
jų būsimieji darbdaviai — valstybiniai bei verslo vadybininkai. Vadina- 
si, senieji universitetiniai kritinio mąstymo standartai vis labiau nustu- 
miami į šalį. Studentams vis labiau rūpi atsakymai, kaip spręsti admi- 
nistravimo problemas, o ne kritiniai klausimai, tik apsunkinantys ad- 
ministravimo užduočių vykdymą. Todėl mažėja kritinės abejonės mo- 
ralinė galia. 

Ateitis neaiški. Galbūt šalys su mažiausia kalinių populiacija pa- 
mažu susilygins su daugeliui pramoninių šalių būdingu vidutiniu ly- 
giu. Daug kas priklauso nuo bendrų viso pramoninio pasaulio ten- 
dencijų. 


5 skyrius 
PAVOJINGŲ KLASIŲ KONTROLĖ 


Vieta: Didelis pramoninis miestas kažkur Europoje 

Laikas: Rugsėjis, maloni, saulėta, ne šilta, bet ir nešalta diena, idea- 
liai tinkanti patinginiauti. Tuo ir užsiima daugybė žmonių - leidžia 
laiką ne kavinėse ar baruose, bet aikštėse, prieigose prie automobilių 
stovėjimo aikštelių arba būriuojasi kai kuriose tuščiose laukymėse, kur 
seni namai jau nugriauti, tačiau naujų dar nepastatyta. 

Spalva: Pilka. Šviečia saulė, tačiau ji nėra reali. Žmonės pilki. Na- 
mai pilki. Visur dulkės, šiukšlės — visiškas apsileidimas. 

Dauguma šių slampinėjančių Žmonių buvo bedarbiai. Todėl jie čia 
ir būriavosi. 

Atvykęs iš tos saugios žemyno dalies, kurios nedarbas dar nebuvo 
palietęs (tai buvo prieš keliolika metų), turėjau tramdyti savo instink- 
tyvų norą — nupirkti 1000 didelių šluotų ir organizuoti aplinkos valy- 
mo bei tvarkymo šventę. Viena šluota vienam vyrui, ir nušluotume 
visas tas dulkes, šiukšles, purvą ir pilkumą. 

Tačiau žinojau, kad tas mano noras naivus, todėl nieko ir neda- 
riau. Žinojau, kad nedarbas neturi jokio ryšio su darytinų darbų sty- 
giumi. Nedarbas nereiškia darbų stygiaus, jis reiškia apmokamų dar- 
bų stygių. Nedarbas yra organizacinė problema, turinti rimtų socia- 
linių padarinių. Tai problema, kaip paskirstyti įėjimo bilietus į tai, 
kas šiose kultūrose laikoma esminiu visuomeninės narystės simboliu. 
Tai sugebėjimo įsigyti bilietą arba solidarumo dalijantis bilietais prob- 
lema. 

Konkurenciją dėl apmokamo darbo švelnina keletas mechanizmų. 
Atidėtas įsitraukimas į darbo rinką, kurį pirmiausia lemia privalomas 
švietimas, jaunimą leidžia teisėtai laikyti vartotojų vaidmenyje. Idėjos 
apie mokymąsi visą gyvenimą taip pat atitraukia žmones nuo konku- 
rencijos dėl apmokamo darbo. Ankstyvas pasitraukimas į pensiją pasi- 
naudojant aptakiais blogos sveikatos" kriterijais yra dar vienas garbin- 
gas pasitraukimo iš darbo rinkos būdas. Visi šie mechanizmai gali teikti 
lėšų vartojimui ir tiesiogiai nekonfliktuoti su principu, jog vartojimas 
turi būti gamybos rezultatas. 


5.1 Pertekliniai gyventojai 


'Neužimtų rankų" problema kyla nuo pat pirmųjų industrializacijos eta- 
pų. Visi slankiojantieji be darbo kėlė bent du pavojus: kaip potencialūs 
neramumų kurstytojai ir kaip disonanso liudijimas tarp šio priversti- 
nio nedarbo ir oficialiai propaguojamos darbštumo moralės. Bedarbius 
galima įtarti mėgavimusi savo likimu. Abiejų problemų sprendimą siūlė 
"darbo namai", tačiau tas sprendimas buvo tik laikinas; valstybės buvo ne- 
turtingos; darbo namai turėjo būti steigiami privataus kapitalo, o dides- 
nis pelnas buvo kitose investavimo srityse. Europoje šią įtampą švelnino 
emigracija į Ameriką. Darbo namai buvo panaikinti. Galiausiai, kalbant 
visai ciniškai, du pasauliniai karai taip pat suteikė atokvėpio periodų. 
Tačiau svarbiausia problema neišnyko. Priešingai, naujos kategori- 
jos gyventojų reikalauja priėjimo prie to, kas laikoma visaverčiu gyve- 
nimu. Moterys grįžta į apmokamo darbo rinką, ten, kur jos buvo in- 
dustrializacijos pradžioje. Jeigu 1992 metais apmokamo darbo ieškotų 
tiek pat gyventojų, kiek jų buvo 1965-aisiais, tokiose šalyse kaip Danija 
arba Norvegija nebūtų nedarbo. Moterų teisių pripažinimas tokioje san- 
tvarkoje kaip mūsų, komplikuoja žemesnių klasių vyrų gyvenimą. 
Prie to dar prisideda dabartiniai Rytų Europos procesai. Nepaisant 
jų senojo režimo trūkumų, jie vis dėlto turėjo jėgų pasipriešinti nedar- 
bui. Senojo režimo sąlygomis apmokamo darbo visiems galintiems dirb- 
ti garantavimas buvo laikomas esmine valstybės pareiga. Veikiausiai 
tai buvo nepagrįsta idėja. Visi girdėjome pasakojimų apie išpūstus Ry- 
tų įmonių ir įstaigų etatus. Tačiau toji tvarka vis dėlto užkirto kelią 

nedarbui. Ji garantavo teisę dalytis viena iš svarbiausių žmogiškojo oru- 
mo palaikymo priemonių. Neekonomiška, neefektyvi ir paprastai ko- 
rumpuota, bet vis dėlto garantija; dalyvavimas darbo procese buvo at- 
viras visiems. 

Šiai sistemai žlugus Rytų Europai dabar iškyla Vakarų problemos. 
Kartu įsivyrauja radikaliausios Vakarų doktrinos apie laisvos konku- 
rencijos privalumus ir rinkos laisvę. Atrodo, kad nėra jokios alternaty- 
vos. Rytuose darbu buvo dalijamasi. Sistema nepasitvirtino. Dalijima- 
sis darbu gali būti pavojingas, ir liekame su pertekliniais gyventojais, 
tais, kurie atsiduria už gamybos proceso ribų. Iškyla klasikinė proble- 
ma: kaip kontroliuoti šią pavojingą klasę? Kaip kontroliuoti tuos, ku- 
rių nekontroliuoja bendradarbiai ir kurie gali jaustis neteisingai nu- 
stumti nuo svarbios ir orumą teikiančios gamybinės veiklos? Kaip kon- 
troliuoti tuos, kurie, be to, turi tenkintis kur kas blogesnėmis materia- 
linėmis gyvenimo sąlygomis nei tie, kurie turi normalų darbą? 


5.2 Akcijos į gyvenimą 


Tais laikais, kai buvo tikima, jog Dievo akis mato viską, moralės sistema 
numatė atlygį už gerą elgesį. Gyvenimas nesibaigia mirtimi - po jos dar 
gali laukti malonė arba bausmė. Gali būti svarbu net gyvenimo būdas. 


Palaiminti turintys vargdienio dvasią: jų yra Dangaus karalystė (Mt 5, 3). 
Kai kuriuose vertimuose tai išreiškiama net stipriau: 
Palaiminti vargdieniai: jų yra Dangaus karalystė. 


Teologai nesutaria dėl tikslaus vertimo. Pirmasis šiuo metu yra ofi- 
cialusis. Tačiau antrasis yra kur kas efektyvesnis, jei kalbame apie so- 
cialinę kontrolę. Šioje interpretacijoje visi vargdieniai galiausiai gauna 
savo atlygį. Tokia visuomenė su savo pertekliniais gyventojais neturi 
didelių problemų. Jie - neturingieji ir sąžiningieji - gali palaukti. 

Tačiau mūsų visuomenė nėra tokia. Mūsų visuomenėje skelbiama 
daug šūkių apie lygybę šiame gyvenime, ir kyla nepasitenkinimas pa- 
aiškėjus, jog šie šūkiai ir tėra tik šūkiai. Todėl mums tenka griebtis 
kitokių kontrolės formų. 

Pagrindinė socialinės kontrolės tezė skelbia, jog sunkiausia valdyti 
tuos, kurie turi labai daug, ir tuos, kurie turi labai mažai. Pirmieji — 
galingi, o antrieji neturi ko prarasti. Jie neturi jokių akcijų gyvenime: 
jokios nuosavybės, galbūt net jokių socialinių ryšių, tad ir jokios gar- 
bės. Apie tai kalba Jongmanas (1991) savo Ryšių teorijoje. Jongmanas 
pateikia įdomių faktų apie Groningeną, miestą Olandijoje. Aukštas 
nedarbo lygis ten buvo trisdešimtaisiais, bet padėtis kartojasi ir da- 
bar. Abiem periodais policijos darbo krūvis padidėjo. Abiejų periodų 
tyrinėtojai teigia, jog nedarbas tam turėjo didžiausios —- ir didėjančios 
įtakos. Kaip atrodo, vyksta nelygybės teisėtumo erozija. Periodais, 
kai užimtumas didžiausias, tie nedaugelis, kurie neturi apmokamo 
darbo, paprastai laiko save (ir yra laikomi kitų) nevykėliais. Neturin- 
tis darbo pats dėl to yra kaltas. Tačiau esant masiniam nedarbui kal- 
tės jausmas išnyksta.'* Tampa natūralu nedarbą traktuoti kaip visuo- 
menės darinį ir dėl jo kaltinti visuomenę. Jockas Youngas (1989, p. 
154) pateikia įtaigią senosios skurdo sampratos kritiką: 


Socialdemokratinis šeštojo dešimtmečio konsensusas dėl to, kad geres- 
nės gyvenimo sąlygos sumažins nusikaltimų skaičių, rėmėsi klaidingu įsi- 
tikinimu, jog svarbiausia - sumažinti absoliutų skurdą. Tačiau nusikalsta- 
mumą skatina ne absoliutus, o tik santykinis skurdas (Lea and Young, 1984). 


Nusikaltimų lygį lemia ne absoliutus gerovės lygis, o įsitikinimas, 
jog ištekliai paskirstomi neteisingai. 

Toliau Youngas dėsto nusikaltimų prevencijos priemonių siūlymus, 
skambančius kaip sąrašas tų priemonių, kurių pastaraisiais metais 1c- 
siėmė šiuolaikinės globos valstybės: 


Norėdami sumažinti nusikaltimų skaičių, turime sumažinti santykinę 
materialinę nelygybę ir garantuoti, kad kiekvienam būtų parūpintas tei- 
singai atlyginamas darbas, padorus būstas, kurio Žmogui nereikėtų gėdy- 
tis, ir visiems būtų prieinamos laisvalaikio leidimo priemonės, kartu už- 
tikrinant, kad policija paisytų teisės ir vienodai traktuotų ir darbininkų, ir 
viduriniąją klasę, ir baltuosius, ir juodaodžius. 


Balvigas (1990, p. 25) kaip pagrindinę problemą pabrėžia nereika- 
lingumo pojūtį. Tačiau šiuolaikinė raida liudija, jog nėra pagrindo ti- 


4 Tas pat pasakytina apie JAV; žr. apžvalginį Freemano (1983) straipsnį. 

kėtis, kad globos valstybė šią problemą išspręs visiems parūpindama 
darbo. Visuomenė pamažu keičiasi ir pereina nuo vadovavimosi ben- 
dru - kolektyviniu - racionalumu prie individualistinio racionalumo. 


5.3 Narkotikų kontrolė kaip klasių kontrolė 


Policijai, kaip ir daugumai kitų Žmonių, situacija neteikia lengvų spren- 
dimų. Daugelyje pramoninių šalių sparčiai auga kreipimųsi į policiją 
skaičius. Kai kas tą skaičių laiko nusikaltimų skaičiumi, kiti jį laiko tik 
skundų skaičiumi. Kiekvienu atveju už to skaičiaus slypi veiksmai — 
nuo trukdymo iki kankinimų, nuo kurių Žmonės nepajėgūs apsiginti 
kitaip kaip tik kreipdamiesi į policiją. Tačiau policija nedaug kuo jiems 
gali padėti. Gėrybių, kurias galima pavogti, kiekis nuolat auga. Yra 
tiek daug, ką galima išsinešti, tiek daug, ką galima išgerti. Dieną dar- 
bo metu gyvenamuosiuose miestų rajonuose yra per mažai Žmonių, O 
vakarais pasilinksminimų vietose - per daug. Žmonės nepažįsta vieni 
kitų. Policija neturi jokių magiškų priemonių, išskyrus sunkiausius 
smurtinius nusikaltimus, kai mobilizuojamos visos jos pajėgos. Tokioje 
visuomenėje ji gali išspręsti ne ką daugiau problemų nei jų išsispren- 
džia savaime. Anot Philippe'o Roberto (1989, p. 109-110), tai liudija 
Valstybės hegemonijos krizę: 


Kadangi nukentėjusysis paprastai negali rasti pažeidėjo, jam tik lieka 
rašyti skundą. Kreipimasis į baudžiamojo teisingumo sistemą jau nėra vie- 
nas iš platesnės strategijos elementų; jis tapo automatiniu procesu, netu- 
rinčiu alternatyvos. 

... policijos veikloje vis mažiau entuziazmo, nes daugelio skundų įta- 
riamasis nėra Žinomas, vadinasi, jog maža šansų, kad policijai pavyks pro- 
blemą išspręsti. 


Būtent šioje situacijoje atsirado "kova su narkotikais' ir suteikė al- 
ternatyvių galimybių kontroliuoti pavojingąjį visuomenės elementą. 
Skubu pridurti, kad čia nesiremiu jokia konspiracijos teorija. Yra kele- 
tas racionalių argumentų, kuriais grindžiamas noras kontroliuoti nar- 
kotikų įvežimą bei vartojimą, net jeigu tam naudojamos priemonės 
gali būti ginčytinos. Kad kova su narkotikais suteikia galimybę kon- 
troliuoti pavojingas klases, dar nediskredituoja nei pirminių jos moty- 

vų, nei pagrindinių kovos su narkotikais aktorių. Padariniai skiriasi 
nuo ketinimų. 

Atlyginimas, gaunamas už nieko nedarymą, nesiderina su mūsų 
įprastąja darbo etika. Kodėl samdytis nemaloniam darbui, jeigu nedar- 
bo pašalpos savo dydžiu beveik siekia mažiausius atlyginimus? Dvi- 
gubai provokuoja padėtis, kai tie, kuriems mokama už nieko neveiki- 
mą, tuos pinigus naudoja netikusiems tikslams, ypač tam, kas laikoma 
nusikalstamais hedonistiniais tikslais? Pirma, jie gauna pinigų jų neuž- 
dirbę. Antra, jie be jokių pastangų gauna nelegalių malonumų. 

Be to, turėjo reikšmės ir globos valstybės kūrėjų neigiamas požiūris 
į narkotikus. Prieš prasidedant kovai su narkotikais, Skandinavijoje vi- 
si buvome įtikėję, jog esame pasiekę visus savo tikslus. Turėjome visiš- 
ką užimtumą, nemokamą švietimą, nemokamą medicininį aptarnavi- 
mą, ir visi tikėjome tolesne pažanga. Tačiau tada pasirodė narkotikai 
ir hipiai, niekinantys kai kuriuos mūsų gerovės vaisius. Po hipių atsi- 
rado įvairių kitokių autsaiderių. Buvo galimi du reiškinio paaiškini- 
mai. Galbūt globos valstybės sistemoje dar išliko kokių nors trūkumų? 
Galbūt industrializavimas, net globos valstybės sąlygomis, kai kuriems 
žmonėms reiškia vienokią ar kitokią netektį. Galbūt sistemoje išliko 
senų neteisingumo elementų, o autsaideriai tėra naujo pavidalo senieji 
skriaudžiamieji? Alternatyvus paaiškinimas buvo tai, kad kalti narko- 
tikai. Narkotikai kelia didžiausią pavojų, nes žlugdo Žmones net tobu- 
liausiose globėjiškose visuomenėse. 

Nesunku suprasti, kuris paaiškinimas parankesnis globos valstybės 
kūrėjams. Narkotikams buvo paskelbtas karas. Toks karas neprieštara- 
vo globos valstybės idėjai, veikiau jis buvo jos vedinys. Vienas iš glo- 
bos valstybės elementų yra rūpinimasis žmonėmis, rūpinimasis net 
prieš jų pačių valią, kai jie saugomi nuo gyvenimo pavojų. Tačiau toks 
rūpinimasis nesunkiai gali virsti prievartiniu besispyriojančių pacien- 
tų gydymu bei baudžiamosiomis priemonėmis tiems, kurie laikomi pa- 
vojingais likusiai visuomenei. 

Keletoje Skandinavijos šalių kova su narkotikais dera ir prie senes- 
nės blaivybės tradicijos. Tačiau kova su alkoholiniais svaigalais buvo 
pralaimėta. Tai buvo papildoma paskata griebtis ryžtingų veiksmų prieš 
kitas svaiginimosi priemones. Tačiau šiuo požiūriu Norvegija ir Olan- 
dija pasuko skirtingais keliais. Olandija, kur požiūris į alkoholį buvo 


5 skyrius. Pavojingų klasių kontrolė 63 


visai kitoks nei Norvegijoje, tik ribotai įsitraukė į karą su narkotikais ir 
tuo sukėlė didžiausią kitų to karo karvedžių Europoje susierzinimą. 

Novegija į jį įsitraukė ir tapo viena iš ryžtingiausių kovotojų su nar- 
kotikais. Buvo griebtasi kraštutinių baudžiamųjų priemonių. Iki 1964 
metų didžiausia bausmė narkotikų bylose buvo 6 mėnesiai kalėjimo. 
Po 1964 metų ji jau galėjo siekti 2 metus, o tuo metu tai buvo laikoma 
labai griežta bausme. Vėliau ši raida ėmė spartėti: 1968 metais maksi- 
mumas galėjo būti 6 metai, 1972 - 10, 1981 - 15 ir 1984 metais pasiekė 
21 metus kalėjimo, t.y. maksimalų galimą bausmės dydį Norvegijoje. 

Karai kartais duoda nenumatytos naudos ir užkrauna nenumatytų 
kaštų. Bendrieji karo su narkotikais kaštai buvo tai, kad Žmonės pati- 
kėjo lengviausiu sprendimu: jei tik nebūtų narkotikų, socialinės sąly- 
gos būtų kur kas geresnės. Jeigu skurdas aiškinamas kaip narkotikų 
padarinys, tai nėra reikalo gilintis į galimus globos valstybės trūku- 
mus. Papildomi kaštai buvo tai, kad mažiau dėmesio pradėta skirti 
alkoholizmo problemoms. Karo su narkotikais šešėlyje girtavimas įgijo 
drastiškesnių formų. 

Netikėtoji nauda, požiūriu tų, kurie toliau nurodomus faktus trak- 
tuoja kaip naudą, buvo kitokio pobūdžio. Karas su narkotikais iš es- 
mės virto atkartojimu procesų, Amerikoje vykusių prohibicijos laikais 
(Gusfield, 1963). Tuometinis kryžiaus žygis prieš alkoholį kartu buvo 
ir Žygis prieš naujus pretendentus į moralės hegemoniją Jungtinėse Vals- 
tijose. Visose pramoninėse visuomenėse karas prieš narkotikus virto 
karu, kuriam vykstant faktiškai valstybė stiprino savo kontrolę poten- 
cialiai pavojingoms klasėms. Jų gyvenimo būdas nėra tik iššaukiantis, 
kaip jį apibūdina Gusfieldas, jis yra nusikalstamas. Hedonizmas ne tik 
smerkiamas, ne tik mėginama išsiaiškinti sistemos trūkumų priežastis, 
bet ir labai konkrečiai - didelis nedirbančių gyventojų segmentas sodi- 
namas už tvirtų grotų. Stebėtinai spartus kalėjimų populiacijos augi- 
mas JAV didele dalimi paaiškinamas kaip griežtesnių įstatymų prieš 
nelegalius narkotikus padarinys. Perpildyti Europos kalėjimai taip pat 
yra to paties karo prieš narkotikus padarinys. 

Šios raidos padarinius Norvegijoje nušviečia 5.3-1 lentelė. Joje pa- 
prasčiausiai (nors praktiškai tai padaryti buvo nelengva) apskaičiavau, 
kiek kalėjimo metų teisėjai atseikėdavo kiekvienais metais, pradedant 
1979-aisiais. Kaip matome, kalinimo metų kiekis per šį dešimtmetį be- 

veik padvigubėjo - nuo 1620 iki 3022. Kitoje grafoje parodyta, kokią jų 
dalį sudaro kalinimas už narkotikus. Matome, jog čia tas kiekis padi- 
dėjo nuo 219 iki 789 metų, t.y. per dešimtmetį išaugo beveik keturgu- 
bai. Paskutinėje grafoje matome, jog kalinimo už narkotikus dalis visa- 
me kalinimo "biudžete' augo iki 1983 metų. Dabar ketvirtadalis visų 
kalėjimo metų tenka kalinimui už narkotikus. 


5.3-1 lentelė. Kalinimo metų kiekis, kasmet Norvegijos teismų skirtas 1979-1990 m. 


Metai " Iš viso Narkotikai Narkotikai 
(proc. nuo visų) 
1979 1620 219 14 
1980 1630 245 15 
1981 1792 326 18 
1982 2073 388 19 
1983 2619 650 25 
1984 2843 684 24 
1985 2522 592 24 
1986 2337 | 458 20 
1987 2586 683 26 
1988 2688 756 29 
1989 3022 832 28 
1990 3199 789 24 


Bendras įspūdis yra toks, kad bausmių didėjimas Norvegijoje per 
pastarąjį dešimtmetį (jų skaičius ir trukmė) paaiškinamas pirmiausia 
kaip kovos su narkotikais padarinys. Ypač ilgalaikės kalinimo baus- 
mės daugiausia yra susijusios su narkotikų bylomis. Tai matyti net iš 
to, kaip pateikiama oficialioji statistika. Kadaise mūsų šalyje trejų me- 
tų kalėjimo nuosprendis buvo laikomas ypač griežtu. Taigi tokių nuo- 
sprendžių pasitaikydavo retai. Statistikoje tai atsispindėjo taip: kalini- 
mo trukmės padalos joje buvo dienos ir mėnesiai. Tačiau vėliau, kai 
kalėjimas iš Žmonių pradėjo atiminėti vis daugiau jų gyvenimo metų, 
Centrinis statistikos biuras įvedė paprastesnę, 1-3 metų rubrikaciją ir 
papildė ją sudėtingesne kategorija, apimančia retus, daugiau nei 3 me- 
tų, kalinimo atvejus. Statistikai to pakako iki 1986 metų. Perpildyta 
sudėtingesnioji kategorija tada buvo padalyta į 3—4, 5-6, 7-8, 9-10, 11- 
12, 13-14 ir į daugiau nei 15 metų rubrikas. Su narkotikais susiję nusi- 
kaltimai sudaro didesniąją 3-8 metų padalos bylų dalį. 

Tačiau ne vien šiuo baudžiamuoju nusikaltimų kontrolės aspektu 
narkotikai atvėrė kelią griežtesnei sistemai. Narkotikai tapo svarbūs 
dar vienu aspektu. Tariamai pavojingas gyventojų elementas yra puo- 
lamas iš dviejų pusių. Kai kurie iš jų laikomi narkotikų prekeiviais, 
"profesionalais", tačiau visi jie apibūdinami ir kaip pavojingi visuome- 
ninei tvarkai, tad jiems taikytinos prievartinės priemonės. 

Dabartinio ekonomikos nuosmukio metu piktnaudžiavimas narko- 
tikais tampa ypač masinama dingstimi griebtis tam tikrų baudžiamųjų 
kontrolės priemonių. Dėl didėjančio nedarbo vis daugiau Žmonių atsi- 
duria lauke už durų. Skurdas vėl tampa pastebimas. Benamiai ir be- 
darbiai išeina į gatves. Jie šlitinėja visur: purvini, įžūlūs, provokuojan- 
tys savo nenaudingumu. Matome pasikartojant tai, kas vyko trisde- 
šimtaisiais, tik dar ryškiau, nes nuo tada anksčiau buvę apleisti miestų 
centrai jau yra rekonstruoti. Lūšnynų šaltį ir tamsą pakeitė šildomi pa- 
sažai, vedantys į spalvingą prekybos rojų. Žinoma, benamiai ir bedar- 
biai taip pat patraukė į šias viešąsias vietas. Ir, žinoma, jie buvo sutikti 
piktų reikalavimų „susirasti sau vietą“. Trisdešimtaisiais tokie reikala- 
vimai buvo tenkinami šią kategoriją Žmonių traktuojant kaip "ligonius", 
kuriems reikia gydymo. Tam tikslui buvo sukurtas specialus kalėjimas, 
į kurį gydymo nuo alkoholizmo dingstimi ilgam būdavo uždaromi žmo- 
nės, girti sulaikyti gatvėse. Panaši sistema veikė ir Suomijoje bei Švedi- 
joje. Septintąjį ir aštuntąjį dešimtmetį visa tai buvo panaikinta. Šian- 
dien ši nepageidautinų individų kategorija vėl traktuojama kaip ligo- 
niai ar bent jau kaip bevaliai, nepajėgiantys atsispirti narkotikams. Be 
to, šiai kategorijai dabar lengviau taikyti baudžiamąsias priemones. Ket- 
virtąjį dešimtmetį jų liga buvo siejama su alkoholiu - teisėta ir daugu- 
mos vartojama substancija. Galėjo būti baudžiama tik už piktnaudžia- 
vimą alkoholiu, o ne už jo vartojimą. Šiandien visas narkotikų vartoji- 
mas yra nelegalus piktnaudžiavimas. Nelegalumas sukuria griežtą ski- 
riamąją liniją tarp jų ir mūsų“. 

Pagrindą vis platesniam prievartinių priemonių naudojimui prieš 
narkomanus paruošė keletas kitų socialinių procesų: 

Atotrūkis tarp klasių, net socialdemokratų valdomose globos vals- 
tybėse, akivaizdžiai didėja. Daugėja nepaprastai turtingų Žmonių, o 
bendras gyventojų pragyvenimo lygis apskritai paėmus pamažu smun- 
ka. Dėl to viršūnės stengiasi laikytis atokiau nuo apačių. Ketvirtąjį de- 

šimtmetį Žmonės apačioje kartu buvo ir darbininkų klasės Žemiausieji 
sluoksniai. Tačiau šiandieną jie jau netelpa į įprastą klasių struktūrą, 
tad galbūt vertėtų net keisti terminologiją ir vietoje "klasės" vartoti 'kas- 
ta“. Dauguma sergančiųjų AIDS arba infekuotųjų priklauso narkoma- 
nų kategorijai. Tai yra gerai Žinoma, ir tai kelia pasišlykštėjimą bei bai- 
me. Šie žmonės pamažu virsta neliečiamųjų kasta. Viešuose debatuose 
net buvo keliama idėja, kad visiems apsikrėtusiems AIDS virusu ant 
kūno būtų ištatuiruojamas ženklas, bylojantis apie juos tiesą. Panašiai 
kadaise raupsuotiesiems būdavo pritvirtinami skambučiai, įspėjantys 
apie jų prisiartinimą. Socialinės kontrolės srityje retai atsiranda radi- 
kalių naujovių.!? 

Vis dėlto nėra visiškai tikslu sakyti, jog šie neliečiamieji nuo klasės 
perėjo prie kastos statuso. Jų padėtis yra blogesnė. Tradicinėse kastų 
visuomenėse žemiausių kastų nariams yra taikoma labai griežta dis- 
kriminacija. Jie verčiami laikytis atokiai nuo labiau privilegijuotų kas- 
tų narių. Tačiau toji diskriminacija vis dėlto turi ribas. Atlikdami būti- 
nus, tačiau žeminamais laikomus darbus, žemiausių kastų nariai duo- 
da naudos likusiai sistemai. Savo veikla grynosioms kastoms jie lei- 
džia išlikti grynomis. O tai jiems teikia tam tikrą apsaugą. Narkoma- 
nai neduoda tokios naudos, tad ir neturi tokios apsaugos. Jų nauda 
tėra ta, kad jie demonstruoja nepageidautiną gyvenimo būdą ir teikia 
žaliavą kontrolės pramonei. Jie yra svetimi visuomenei ir kelia jos pa- 
sibjaurėjimą bei baimę, todėl yra itin pažeidžiamoje padėtyje. 

Karas prieš narkotikus praktiškai atvėrė kelią karui prieš asmenis, 
suvokiamus kaip nenaudingiausią ir potencialiai pavojingiausią gy- 
ventojų dalį, prieš tuos, kuriuos Spitzeris (1977) vadina socialinėmis 
šiukšlėmis, nors faktiškai jie laikomi pavojingesniais už šiukšles. Sa- 
vo egzistavimu jie liudija, jog ne viskas socialiniame audinyje yra 
taip, kaip turėtų būti, ir kartu jie yra potencialių neramumų šaltinis. 
Anot Spitzerio, kartu jie tampa ir šiukšlėmis, ir dinamitu. Vykstant 
karui prieš narkotikus, jie vis labiau atsiduria tarp žnyplių. Dėl kai 
kurių savo veiksmų jie traktuojami kaip rimti nusikaltėliai ir vadina- 
mi narkobiznio rykliais', ir jeigu tik įveža arba parduoda daugiau nei 


15 Diskusijos šiuo klausimu su Lill Sherdin man buvo ypač naudingos. Taip pat 
pasinaudojau jos daktaro disertacija (Sherdin 1990). 

tam tikrą minimumą narkotikų, jie yra kišami į kalėjimus nepapras- 
tai ilgiems periodams. Tačiau faktiškai dauguma taip baudžiamųjų 
patys yra narkotikų vartotojai, užimantys padėtį toli nuo visuomenės 
viršūnių (Bedal, 1982). Žinoma, yra didmenininkų, priklausančių vi- 
duriniajai arba aukštesniajai klasei (jų yra ir kalėjimuose), tačiau tai 
retos išimtys. Pastebima iniciatyvų (kitu žnyplių judesiu) imtis pri- 
verstinio jų gydymo. Šioje perspektyvoje praktiškai tie patys žmonės 
jau traktuojami kaip ligoniai. Šiais dviem žnyplių judesiais jie įvaro- 
mi į kampą. 


5.4 Europos tvirtovė, Vakarų sparnas 


Ši knyga rašoma vienu iš audringiausių laikotarpių visoje modernio- 
sios Europos istorijoje. Man rašant griuvo Sovietų Sąjunga, nukrito ge- 
ležinė uždanga. Šiauriniame mano šalies kraštelyje turime bendrą sie- 
ną su dabartine Rusija. Geležinei uždangai nukritus dabar susiduria- 
me su nauja šios kaimynystės realybe. 

Daug kas iš to, ką ten matome, mums nepatinka. 

Ypač nemalonu taip aiškiai matyti skurdą. Gyvenantieji prie sienos 
stengiasi elgtis kaip geri kaimynai. Jie kviečiasi į svečius alkanus žmo- 
nes, renka lėšas, kad galėtų nusiųsti jiems maisto. Tačiau valstybių lyg- 
meniu visa tai atrodo kitaip. Rusija yra didelė; kas būtų, jeigu visi šie 
žmonės ar bent dalis jų sumanytų iškeliauti Vakarų kryptimi? Alkani 
mūsų kaimynai tikrai ištuštintų mūsų namus. Europos ekonominės ben- 
drijos 1992 metais atliktų tyrimų duomenimis, 2,5 milijono suaugusių 
asmenų jau yra pasiryžę išvykti į Vakarus. Dar 10,5 milijono sakosi 
veikiausiai nuspręsią išvykti.!? 

Panaši problema klostosi šalyse, kurios žemėlapyje yra Žemiau. Ta 
pati problema klostosi aplink visą Vakarų Europą. Esame alkanų kai- 
mynų apsuptyje. Ir sprendimas yra aiškus: Stalino ir panašių į jį pasta- 
tyta siena turi būti atstatyta, o dabar ir pratęsta į pietus. Afrika taip 
pat alkana. Kaip ir Azija. Kyla Europos tvirtovė - Tvirtovė Europa, 
Vakarų sparnas. 


16 Aftenposten, 1992 sausis, p. 3. 

Pamatai buvo padėti dar prieš subyrant Sovietų Sąjungai. Buvo 
žengti du žingsniai. Vieną iš jų simbolizuoja raidės TREVI. Tai yra 
Europos bendrijos vidaus ir užsienio ministrų tarpvalstybinis forumas. 
Jame stebėtojų teisėmis gali dalyvauti ir kai kurių kitų valstybių, to- 
kių kaip JAV, Kanada, Marokas ir Skandinavijos šalys, atstovai. San- 
trumpa TREVI reiškia Terrorism, Radicalism, Extremism and Violen- 
ce. Grupė buvo sukurta 1976 metais pirmiausia kovai su terorizmu, 
tačiau vėliau pirminis mandatas buvo išplėstas sukūrus specialias gru- 
pes "Policijos bendradarbiavimas', 'Rimti nusikaltimai ir prekyba nar- 
kotikais' bei “Vieningos Europos rinkos politinės ir saugumo impli- 
kacijos“. 

Teisinį pagrindą šių grupių veiklai iš esmės suteikė Schengeno susi- 
tarimas. Schengenas - tai miestas Liuksembuge, kur ši šalis kartu su 
Prancūzija, Vakarų Vokietija, Belgija ir Olandija 1985 metais pasirašė 
susitarimą panaikinti tarpusavio sienų kontrolę. Susitarimas turėjo pa- 
dėti pagrindą naujai šalių bendrijai. Po ilgų diskusijų ir kritikos dėl 
susitarimo detalių slaptumo išsami Konvencija buvo pasirašyta 1990) 
metų birželį. Čia prie Konvencijos prisijungė Italija, Ispanija ir Portu- 
galija. Anot Abelo et al. (1991, p. 4); 


nors ji dar turi būti ratifikuota, jos nuostatos dėl policijos bendradar- 
biavimo ir keitimosi informacija teikia aiškų būsimosios raidos vaizdą. 


O visa būsimoji raida yra skirta tvirtovės „Europa“ gynybai. 

Pirma, policija turės teisę laisvai kirsti valstybių sienas. Ji turės tei- 
sę nešioti savo ginklus, tačiau neturės teisės įžengti į privačias valdas. 

Antra, bus sukurta jungtinė informacijos sistema. Iš Konvencijos 92 
straipsnio: 


Schengeno informacijos sistema Susitarimo šalių nustatytoms tarnyboms 
automatizuotos paieškos būdu leis gauti visą informaciją apie asmenis bei 
objektus dėl sienų perėjimo, muitų bei kitokios kontrolės atskiroje šalyje... 


Šiai kontrolei netrukus bus parūpinta naujų techninių priemonių. Iš 
naujo baudžiamosios teisės leidinio Europe (vol. 1, No. 1, p. 3) sužinome: 


Anglijos Esekso universiteto mokslininkai eksperimentuoja su pirštų 
atspaudų skanavimo sistema, kuri gali būti susieta su kredito kortele ir 

kuri smarkiai apribotų sukčiavimo galimybes. Siekiant išspręsti su įrengi- 
niu susijusias problemas, įrenginio modelis tikrinamas universitetui pri- 
klausančios kompanijos, Essex Electronic Consultants. 


Skaneris būtų naudojamas kredito kortelės savininko pirštų atspaudus 
palyginant su atspaudais, užkoduotais kortelės magnetinėje juostoje. Ši tech- 
nologija gali būti naudojama ne tik kredito kortelių apsaugai, bet ir kasos 
aparatams, vairuotojo pažymėjimams, pasams ir asmenims identifikuoti. 


Trečia, įkurta griežta užsieniečių kontrolės sistema. Išorinė siena gali 
būti kertama tik nustatytose kirtimo vietose. Valstybės vykdys bendrą 
politiką žmonių, esančių už Europos tvirtovės sienų, atžvilgiu. Bus su- 
derinta bendra vizų bei prieglobsčio teikimo politika, ir bus keičiamasi 
informacija apie nepageidautinus asmenis. Asmeniui įvažiuoti į šalį gali 
būti uždrausta, jeigu kitos 'Schengeno šalys" apie jį turi neigiamos in- 
formacijos. „Vienos šalies pareikštas ne“ yra visų dvylikos šalių 'ne'; 
vienos šalies pareikštas "taip' yra tik jos vienos "taip" (Moren, 1991, 
p. 43). Sieną kertančiam vežėjui gresia bauda, jeigu bent vienas jo ke- 
leivių bus be galiojančių dokumentų. Didžioji Britanija šią taisyklę tai- 
ko jau dvejus metus, o vežėjų kompanijos dėl to jau patyrė 10 milijonų 
svarų sterlingų nuostolių. 

Ką visa tai reiškia? 

Tai reiškia savotišką apgultį. Vidaus sienos silpninamos, tačiau tai 
kompensuojama stiprinant vidaus kontrolę policijai įgijus teisę laisvai 
kirsti sienas ir sukūrus bendrą informacijos sistemą, taip pat kuriant 
efektyvesnę išorės sienų kontrolę. Geležinei uždangai nukritus kyla vizų 
uždanga. 

Galbūt Vakarų Europai bent tam tikrą laiką pavyks išlaikyti paly- 
ginti vienodą kalėjimų populiaciją atsitveriant nuo pavojingiausių ele- 
mentų už šios pasiturinčių šalių asamblėjos ribų. Galbūt Vakarų Euro- 
pai tam tikrą laiką pavyks išlikti gerovės sala - užsirakinus nuo netur- 
tingųjų, o ne juos užrakinus Tvirtovės kalėjimuose. Galbūt kova su už- 
sieniečiais mus atitrauks nuo kovos su tais, kurie tradiciškai laikomi 
vidaus priešais. Klausimas tik toks: ar kaina, kurią teks mokėti už šią 
susikurto kalėjimo situaciją, nebus per didelė? Tegul šio klausimo ap- 
mąstymas mus apsaugo nuo europietiškojo išpuikimo, kai kituose sky- 
riuose nagrinėsime tai, kas vyksta kitoje Atlanto pusėje. 

5.5 Pelnas iš vergų 


Tam tikrais periodais vergovė laikoma naudinga. Ja keliskart buvo sėk- 
mingai naudojamasi šiame šimtmetyje. Stalino priverčiamojo darbo sto- 
vyklos, taip pat Hitlerio koncentracijos stovyklos sėkmingai atliko įvai- 
riausias užduotis. Jomis nustota naudotis ne todėl, kad jos nepasiekė 
to, kam buvo skirtos. Iki pat senojo režimo žlugimo Rytų Europoje ke- 
letas kalinimo sistemų buvo tvarkomos ūkiskaitos principu. Darbo mo- 
ralė buvo žema tiek kalėjime, tiek už kalėjimo ribų, tačiau kalėjime ją 
buvo daug lengviau kontroliuoti. Prisimenu savo apsilankymą pavyz- 
diniame Lenkijos kalėjime dar prieš demokratizavimo pradžią. Iš vir- 
šutinio aukšto, kiek siekė žvilgsnis, visur buvo matyti gamyklos. Jas 
juosė didžiulė mūro siena, ir visos jos priklausė kalėjimui. Šalies kalė- 
jimų administracijos vicedirektoriaus teigimu, sistema veikė labai pel- 
ningai. Šiandien tas pelno šaltinis veikiausiai išseko. Tačiau ne visur. 
Helsinki Watch (1991, p. 36), kruopščiai ištyrusi kalėjimų sąlygas Sovie- 
tų Sąjungoje, informuoja: 


Kaliniai gauna atlyginimą, iš kurio išskaičiuojamos išlaidos jų išlaiky- 
mui. Jie gali teikti paslaugas pačiai kolonijai (tvarkyti aplinką, gaminti mais- 
tą, dirbti remonto darbus, teikti medicinines paslaugas) arba dirbti gamy- 
biniame kalėjimo padalinyje. Kolonijų pramonė - tai medienos paruošos, 
baldų gamyba, metalo dirbiniai, elementari elektronika ir t.t. Kalėjimų pro- 
dukcija keliauja į viešąjį prekybos tinklą ir dar neseniai buvo eksportuoja- 
ma į 'broliškas socialistines šalis“. Neaišku, kokiu mastu kalėjimų produk- 
cijos eksportą paveikė daugumos komunistinių režimų žlugimas Rytų Eu- 
ropoje ir Sovietų prekybos persiorientavimas į prekybą konvertuojama va- 
liuta, tačiau vienoje publikacijoje buvo kalbama apie kalėjimų pastangas 
kurti bendras įmones su Vakarų Europos firmomis. Kalėjimų produkcija 
yra svarbi Sovietų ekonomikos dalis, kasmet teikianti 8,5 milijardo rublių 
biudžeto įplaukų. 1989 metais kalėjimų gamybos pelnas siekė 1,14 milijar- 
do rublių. Kai kuriose srityse, ypač žemės ūkio technikos gamyboje, kalė- 
jimai yra monopoliniai gamintojai. 


Panaši padėtis yra ir Kinijoje. Domenachas viename interviu" kal- 
ba, jog Kinija kasmet eksportuoja 100 milijonų dolerių vertės prekių, 
pagamintų jos Gulage. Tai jis laiko mažiau smerktinu Gulago bruožu, 
palyginti su kitomis jo sąlygomis. Kad darbas būtų padarytas, kali- 


t. Weekendavisen, Copenhagen, June 4-11, 1992 65 L'Evenement du Jeudi. 

niams turi būti reiškiama bent minimali pagarba, o ir materialinės jų 
gyvenimo sąlygos negali būti pernelyg bloginamos. Ši pastaba mus grą- 
žina prie svarstymų apie kastos ir klasės skirtumą. Kaliniai, svarbūs 
ekonomikai, kilsteli aukštyn hierarchijos laipteliu. Jie įgyja bent šiokios 
tokios reikšmės, vadinasi, įgyja ir šiek tiek galios. Dėl to ateityje val- 
džiai gali iškilti rimtų problemų. 


5.6 Ateities pėdsakai 


Tolimos ateities perspektyvos bus nagrinėjamos 11 ir 12 skyriuose. Ta- 
čiau jau čia verta pasvarstyti galimos raidos tendencijas. Šie svarsty- 
mai nėra galutiniai. Jie tėra būdas išsiaiškinti, kas dedasi namuose prieš 
imantis išsamesnės industrializacijos apskritai ir konkrečiai - padėties 
Jungtinėse Valstijose analizės. 

Viena preliminari pastaba apie Suomijos, Olandijos ir Norvegijos 
modelį. Kaip jau aiškinome, visos šios šalys yra prie ribos atsidūrusios 
globos valstybės. Abejotina, ar joms pavyks išlaikyti savo specifinį vei- 
dą. Tačiau yra tam tikrų ženklų, liudijančių, kad šie modeliai gali būti 
išgelbėti ir net sustiprinti kitų Europos šalių raidos. Kalinių populiaci- 
ja tiek Vokietijoje, tiek Didžiojoje Britanijoje pradeda mažėti. Kartais 
tai vyksta kaip sąmoninga ekonominiais sumetimais grindžiama poli- 
tika, nes kalėjimai tampa per brangūs. Atsiranda ir šios krypties šali- 
ninkų. Didžiojoje Britanijoje Rutherfordas (1984) yra Žinomiausias jo 
vadinamosios “redukcinės darbotvarkės' atstovas. Svarbiausias tos dar- 
botvarkės siūlymas - tiesiog radikaliai sumažinti fizinį kalėjimų siste- 
mos talpumą; jo paties siūlymu - iki 50 procentų: 


1990-ųjų pradžioje kalinių skaičius turi būti sumažintas ne iki 52 000, 
kaip tai planuoja vyriausybė, o iki 22 000, arba, skaičiuojant 100 tūkst. 
gyventojų, turi būti ne skaičius 110, bet 35. 


Naujausioje savo knygoje Rutherfordas (1992) dokumentais paro- 
do, jog kur kas mažiau jauniems nusikaltėliams Anglijoje ir Velse tai- 
komos kalinimo bausmės. 

Įtarumą kalėjimų atžvilgiu Europoje paskatino Mathieseno knyga 
Prison on Trial: A Critical Assessment (1990). Joje analizuojami ir atmeta- 

mi tradiciniai argumentai, kuriais teisinamas kalinimas, ir siūloma ra- 
dikalių alternatyvų. Rutherfordo ir Mathieseno knygos, o jos nėra vie- 
nintelės, liudija tam tikros kultūrinės tradicijos Vakarų Europoje gyvy- 
bingumą. Louko Hulsmano veikaluose ir paskaitose pateikiama radi- 
kaliausia alternatyva baudžiamajai teisei. Pagrindinė jos idėja - doroji- 
mąsi su nusikalstama veikla iš baudžiamosios teisės srities perkelti į 
civilinės teisės valdas. Jo įsitikinimu, ne tik baudžiamoji teisė nėra so- 
cialinės problemos sprendimas, veikiau ji pati yra socialinė problema. 
Todėl tikslas turėtų būti ne tik apriboti kalinimą, bet ir panaikinti pa- 
čią baudžiamąją teisę. Arba, cituojant kitą olandą, Willemą de Haaną 
(1991): 


Abolicionizmas (taip vadinama ši minties srovė - N. C.) grindžiamas 
moraliniu įsitikinimu, jog socialinis gyvenimas neturi ir negali būti regu- 
liuojamas baudžiamosios teisės, todėl baudžiamojo teisingumo sistema tu- 
ri būti radikaliai apribota... (p. 203). 

.„. Tai nereiškia, jog nėra įvairiausių netikusių veiksmų, daugiau ar ma- 
žiau rimtų nesutarimų bei konfliktų, galinčių baigtis didesne ar mažesne 
kančia arba žala. Šie veiksmai, žinoma, turi būti traktuojami rimtai, tačiau 
ne kaip “kriminaliniai nusikaltimai'; bet kuriuo atveju su jais turi būti do- 
rojamasi ne baudžiamosios teisės priemonėmis (p. 208). 


Tačiau yra ir ženklų, liudijančių priešingą tendenciją. Labai svarbu 
Rytų Europos raida. “Viešumo" ir visa, kas sekė po to, tiesioginis pada- 
rinys buvo ryškus kalėjimų populiacijos sumažėjimas, į kurį dėmesį 
atkreipėme 3 skyriuje. Tačiau “viešumas" atvėrė vartus ir kriminalinių 
temų nagrinėjimui žiniasklaidoje. Užuot buvusi tabu, ši tema, kaip ir 
Vakaruose, tapo pramogine. Tie vartai buvo atverti esant tokiai socia- 
linei situacijai, kai gresia socialiniai neramumai ir kalėjimų sistema vis 
dar atlieka svarbų ekonominį vaidmenį. Helsinki Watch ataskaitoje ra- 
šoma (1991, p. 36):'8 


Dėl šio kolonijų vaidmens Sovietų ekonomikoje dar smarkiai priešina- 
masi prasmingai baudžiamosios sistemos reformai. Mažinamas darbo ko- 
lonijų kalinių skaičius, trumpinami kalinimo terminai, geriau atlyginama 


18 Helsinki Watch yra Human Rights Watch organizacijos dalis. Ją sudaro penki Prie- 
žiūros komitetai: Africa Watch, Americas Watch, Asia Watch, Helsinki Watch ir Middle East 
Watch, taip pat Fund for the Free Expression. 6.4 skirsnyje remsimės jų duomenimis apie 
kalėjimų sąlygas Jungtinėse Valstijose. 

už darbą ir stiprinamos kalėjimų reabilitacinės funkcijos — tačiau visa tai 
susiduria su priešingais gamybos ir pelno sumetimais. Ardoma darbo ko- 
lonijų ekonomika suduotų smūgį visai ekonomikai, kuri ir šiaip jau smun- 
ka, vos laikydamasi prie hiperinfliacijos ribos. Taigi šios sistemos reformai 
reikia aukščiausio lygmens politinio apsisprendimo. 


Nėra ženklų, liudijančių tokį apsisprendimą. Priešingai, silpnai val- 
džiai daromas spaudimas ir reikalaujama įvesti griežtesnę “tvarką. 
Nusikaltimų kontrolė gali tapti parankia arena valdžiai demonstruo- 
ti savo galią, ypač jeigu tai duoda dar ir pelno. Paskutinė oficialioji 
Sovietų Sąjungos statistika apie kalinti nuteistų asmenų skaičių ne- 
nuteikia optimistiškai. 5.6-1 lentelė nuo 1986 iki 1988 metų rodo ma- 
žėjimą, tačiau vėliau, 1989-1990 metais, vėl prasideda kilimas. Tuo 
metu vyko Sovietų Sąjungos irimas, tačiau mano kolegų iš Rusijos tei- 
gimu, šalyje išliko 1991 ir 1992 metų kilimo tendencija. Gilinsky (1992) 
dokumentais parodo, jog nuteistųjų kalėti skaičius nuolat augo nuo 
1987 metų. 


5.6-1 lentelė. Asmenų, nuteistų kalėti, skaičius Sovietų Sąjungoje (1986-1990)* 
1986 45 8729 


1987 30 5495 
1988 23 1767 
1989 24 4785 
1990 29 2992 


* Statistical Collection: Crimes and other otfences in the USSR 1990, Moscow, 1991. 


Vis dėlto ir čia yra galimybių tam tikriems pokyčiams. Kartu su 
'perestroika" bei 'viešumu į šalį atėjo protesto idėjų. Kardomojo kali- 
nimo vietos Rusijoje ir kitose buvusios Sovietų Sąjungos respublikose 
yra tiesiog; pasibaisėtinos. Helsinki Watch (1991) taip apibūdina tas są- 
lygas (p. 14-15): 


Sąlygos ikiteisminio sulaikymo centruose yra baisios. Kuriuose lankė- 
mės, buvo visiškai perpildyti, be gryno oro, karšti vasarą ir šalti žiemą, ir 
paprastai skleidžią bjaurų kvapą. Maskvos Butyrkoje, prieš šimtmečius sta- 
tytoje kaip tvirtovė, oficialiai telpa 3500 žmonių.!* 1991 m. birželio 11 d., 


!? Kadangi 10-15 proc. kalėjimų kamerų paprastai yra remontuojamos arba nau- 
dojamos kitiems tikslams, tas talpumas turėtų būti maždaug 3000. 

kai ten lankėmės, kalėjime buvo 4100 suimtųjų, iš kurių 250-300 buvo nu- 
teistieji, pateikę apeliacijas. Krasnopresnenskaya, kurioje telpa 2000 žmo- 
nių, visada laikoma 2200-2300 žmonių; joje lankantis buvo 2264 suimtieji. 
„Du šimtai šešiasdešimt keturi žmonės neturi kur miegoti, miegoti jiems 
tenka arba skersai lovų, arba ant grindų“, - mums pasakojo kalėjimo vir- 
šininkas. Garsiajame Kresty kardymo centre, didesniajame iš dviejų, ap- 
tarnaujančių 5 milijonus gyventojų Sankt Peterburgo teritorijoje, formaliai 
telpa 3300 Žmonių, tačiau faktiškai jame laikoma 6000-6500 žmonių! „Kuo 
toliau nuo Maskvos, tuo padėtis blogesnė“, — taip mums aiškino vienas 
pareigūnas. 


Grupė Danijos laikraščio Politiken žurnalistų? patvirtina aprašytąją 
padėtį Sankt Peterburgo Kresty kalėjime. 'Kresty' reiškia kryžių, ir tai 
atrodo tinkama metafora kalėjimui, kur aštuonių kvadratinių metrų 
plote tenka glaustis 14 žmonių: 


Man skauda visą kūną, nes niekada negaliu ištiesti kojų ir nugaros, — 
skundėsi aukštas jaunas vaikinas. Jis atvyko paskutinis, tad turėjo miegoti 
prie durų ir prie atviro tualeto. 


Ir dar kartą Helsinki Watch (p. 15): 


Įkalintieji sėdi arba guli ant savo lovų, paprastai susirietę, jeigu yra 
apatiniame gulte. Langai uždaryti, ir net atidaryti jie yra taip užgriozdinti 
metaliniais strypais arba metaliniu tinklu, kad per juos nepatenka nei oro, 
nei šviesos. Masyviose duryse įtaisyta akis, o kartais anga, pro kurią pa- 
duodamas maistas. Ventiliacijos faktiškai nėra; kamerose karšta vasarą ir 
šalta Žiemą, jos dažniausiai prastai apšviestos. 


Kalėjimų valdžia jaučiasi bejėgė ir netiki reformos galimybe. „Ži- 
nau, koks turėtų būti kalėjimas, - kalbėjo kalėjimo viršininkas žurna- 
listams. - Buvau komandiruotas į Suomiją. Tačiau mums tokios sąly- 
gos tėra svajonė.“ 

Tad lieka tik toks klausimas: „Kaip ilgai viršininkas ir jo pavaldi- 
niai išlaikys kontrolę savo rankose?“ Jau buvo keletas smurto, panau- 
doto prieš kalėjimo prižiūrėtojus, atvejų. 1992 metų vasarį du sargybi- 
niai buvo paimti įkaitais ir vienas iš jų nužudytas. Helsinki Watch (1991, 
p. 22) praneša, jog maištų ir įkaitų ėmimų pasitaiko vis dažniau. Patei- 
kiamas jų sąrašas: 


20 Politiken, Copenhagen, May 10, 1992. 

+ Spalis - Grozno ikiteisminio sulaikymo centras: 600 įkalintųjų maiš- 
tas. Du Žmonės Žuvo malšinant maištą jėga. Suimtųjų nusiskundi- 
mai nežinomi. 

+ Liepa - Novokuznetsko ikiteisminio sulaikymo centras — 400 įka- 
lintųjų paskelbė bado streiką. Suimtųjų nusiskundimai: prasta ven- 
tiliacija, bloga medicininė priežiūra, blogas maitinimas, grubus pri- 
Žiūrėtojų elgesys. 

+» Rugpjūtis - Krasnodarsky kraštas, Armavirskio ikiteisminio sulai- 
kymo centras Nr. 2 - 200 įkalintųjų dalyvauja bado streike. Suimtų- 
jų nusiskundimai: blogas maistas, cigarečių stoka, prasta medicini- 
nė priežiūra, perpildytos kameros. 

+ Birželis - Dnepropetrovsko ikiteisminio sulaikymo centras: daugiau 
nei 2000 suimtųjų sukilimas - maištas, padeginėjimai. Maištas nu- 
slopintas specialiųjų dalinių, šturmavusių užgrobtą pastatą. Žuvo 
penki suimtieji; specialiųjų dalinių atsakomybė dėl mirčių ginčija- 
ma. Suimtųjų nusiskundimai: perpildytos kameros, bloga medici- 
ninė priežiūra, nepakeliamai blogos gyvenimo sąlygos. 


Ikiteisminio kardymo kalėjimai yra patys blogiausi, todėl juose la- 
biausiai tikėtini neramumai. Kolonijose gyvenimo sąlygos paprastai yra 
geresnės. Kaliniai ten Žino, jog yra naudingi sistemai - naudingi kaip 
gamintojai. Jie kelia reikalavimus dėl geresnių gyvenimo sąlygų ir rei- 
kalauja dalytis pelnu. Pamažu vergai artėja prie darbininkų statuso. 
Dabar klostosi nauja situacija, nes sistema tampa atviresnė Vakarų idė- 
joms. Ji gali sustiprinti derybinę kalinių galią. 

Atrodo, net Kinijos Gulage šiandien vyksta pokyčių. Įdomių paste- 
bėjimų teikia Domenachas. Anot jo, Kinijos kalėjimų kontrolės sistema 
yra nepaprastai pedantiška. Mažiausias nukrypimas - atsidusimas ne- 
tinkamu metu ar netinkamoje vietoje — gali būti užregistruotas kaip 
įkaltis, jog individas žengia klystkeliu. Tobulas yra tik tas kalinys, ku- 
ris oficialiąją ideologiją yra išmokęs atmintinai ir žino viršininko norus 
jam net neprabilus. Siekiant šios tobulybės, net mažiausiose kalinių gru- 
pėse konstruojama smulkmeniška tarpusavio kontrolės sistema. Čia jau 
nebūtina Dievo akis. Grupės nariai mato, girdi, jaučia viską, ir gali vis- 
ką ištaisyti. Tačiau pats šis tobulumas kelia grėsmę režimui. Domena- 
chas priduria (verčiu iš danų kalbos): 

Atidžiai nagrinėjant Kinijos gulagų istoriją, galima suprasti totalitari- 
nės kontrolės paradoksalumą. Pastangos kontroliuoti visuomenę kartu yra 
ir pretenzingos, ir pavojingos. Kad tokia individų bei grupių kontrolė bū- 
tų sėkminga, valdymo valia turi būti nesilpstanti ir nuolatinė. Gulagų isto- 
rija yra šios valios silpnėjimo padarinių istorija... Tokioje situacijoje kon- 
trolės griežtumas pamažu nyksta. Nedidelės grupės, kurios anksčiau vei- 
kė kaip kontrolės įrankiai, tampa vis labiau izoliuotos. Galiausiai jose su- 
siklosto bendro likimo ir bendrų interesų pajauta... Griežtos kontrolės sis- 
tema atsigręžia prieš tuos, kurie tą sistemą išrado. Todėl, kaip atrodo, sa- 
vo griežtumu beveik tobula kinų sistema byra greičiau negu kitos pana- 
šaus tipo sistemos. 


Iki šiol daugiausia dėmesio skyrėme Vakarų ir Rytų Europai, ir kart- 
kartėmis palietėme žemyninę Kiniją. Pagrindinis įspūdis — situacijos 
joje nestabilumas. Archetipinėms globos valstybėms pavyko išlaikyti 
palyginti žemą kalinių populiacijos lygį. Tačiau jas smarkiai veikia prie- 
šingos tendencijos. Dvi didžiulės Gulagų imperijos radikaliai sumaži- 
no savo kalinių populiaciją, tačiau bent jau Rusijoje tai neatrodo tvaru. 
Kita vertus, sunku suvokti, kaip ilgai galima išlaikyti tokią didelę gy- 
ventojų dalį gulaguose, kai šalys išpažįsta Vakarų idėjas. Tačiau tai 
tėra preliminari išvada, kurią darome prieš imdamiesi didžiausios pra- 
moninės šalies pasaulyje analizės. 


6 skyrius 
VĖLIAVNEŠĖ 


6.1 Ką myliu, tą baudžiu 


Nedaug yra šalių, kurias man taip malonu aplankyti, kaip Jungtines 
Valstijas. Būdamas norvegas čia jaučiuosiu kaip namuose, dažnai net 
geriau nei namuose. Sakoma, kad Jungtinėse Valstijoje norvegų yra tiek 
pat, kiek ir Norvegijoje. Palikę savo šalį jie laimėjo materialiai ir galbūt 
net socialiai. Žmogiškųjų santykių šilumą, rūpinimąsi naujais kaimy- 
nais, didžiųjų miestų spalvingumą - visa tai jie pajuto Amerikoje. 
Pabrėžiu šiuos dalykus todėl, kad užkirsčiau kelią neteisingai in- 
terpretacijai to, kas bus dėstoma toliau. Mėginu padaryti neįmanomą 
dalyką. Noriu pasakyti, kad man patinka ši šalis ir jos Žmonės, kad 
jaučiuosi jai artimas. Tačiau kartu teigiu, jog socialiniame Jungtinių Vals- 
tijų audinyje yra nepaprastai grėsmingų elementų. Ir būtent todėl, kad 
jaučiuosi toks artimas šiai šaliai, negaliu nereikšti savo susirūpinimo. 
Man sunkiausia sutikti savo kolegas iš Jungtinių Valstijų. Ameri- 
kos kriminologijos idėjos vyrauja didžiojoje pasaulio dalyje, o jos ke- 
liamos nusikaltimų bei jų kontrolės teorijos daro didžiausią įtaką. Ame- 
rikos kriminologai yra malonūs ir sąžiningi Žmonės — malonūs atvy- 
kėliams ir sąžiningai atliekantys savo mokslinę analizę. Jų mokslinio 
tyrimo standartai tampa mūsų standartais, jų sprendimai imituojami 
užsienyje. | 
Galbūt dėl to pagalvoju apie Vokietiją, kokia ji buvo nuo 1920-ųjų 
ir vėliau — apie aukštos kultūros, gilių įžvalgų, mokslo, racionalios min- 
ties ir romantinės dvasios šalį. Norvegija visada buvo labiau orientuo- 
ta į Angliją ir JAV nei į žemyninę Europą. Okeanas labiau nei kalnų 
keliai tiko susisiekimui. Tačiau Vokietija buvo labai gerbiama. Jos tei- 

sės teoretikai buvo labai vertinami, aukštai buvo vertinama ir jos teisė- 
tvarkos politika. Norvegijos mokslininkai vykdavo į Vokietiją. Į ją vyk- 
davo ir policijos bei prokuratūros pareigūnai. Vokietija buvo - galbūt 
per ilgai - įtakingiausias pavyzdys. 

Šiandien vykstame į Ameriką. 


6.2 Didysis tramdymas 


Michelio Foucaulto (1967) knygoje apie Beprotybę ir civilizaciją yra sky- 
rius apie "didijį tramdymą". Jame kalbama apie Prancūziją. Foucaultas 
aprašo priemones, kurių buvo griebiamasi kontroliuojant deviantines 
gyventojų klases bei kategorijas. Buvo statomos ligoninės, panaudoja- 
mi senieji raupsuotųjų namai, tad galiausiai Paryžius tapo saugiu miestu 
buržuazijai. Foucaultas pateikia ir skaičių. Tramdymo viršūnė buvo 
pasiekta, kai vienas procentas gyventojų buvo 'institucionalizuoti'. Fou- 
caultas taip aiškina šio didžiojo tramdymo priežastis: 


Prieš jam suteikiant medicininę, arba mūsų geidžiamą medicininę jo 
prasmę, tramdymo reikėjo toli gražu ne dėl rūpinimosi ligoniais. Jo ėmė 
reikėti dėl darbo imperatyvo... Nuo pat pradžios visa institucija iškėlė 
sau tikslą užkirsti kelią „valkatavimui ir tinginiavimui kaip visų nera- 
mumų šaltiniui“. Faktiškai tai buvo paskutinė iš didžiųjų priemonių, ku- 
rių po Renesanso buvo imtasi kovojant su nedarbu ar bent jau su elge- 
tavimu (p. 46-47). 


Kaip jau parodėme 3.4 skirsnyje 'Globalinės tendencijos', visuminė 
JAV kalėjimų populiacija netrukus bus pusiaukelėje, nes sparčiai juda 
prie Foucaulto "didžiojo tramdymo" situacijos. Be to, JAV statistika apima 
visą šalį, įskaitant valstijas ir apygardas su mažesniais rodikliais, o Fou- 
caulto skaičius galioja tik Paryžiui ir yra aiškiai per didelis Prancūzijai kaip 
visumai. Dar daugiau, JAV statistika neapima psichiatrinių įstaigų. 

Statistika liudija stulbinamą augimą. 

1983 metų birželį žurnale Correctional Magazine taip buvo apibūdi- 
namas kalėjimų populiacijos augimas: 


„Fantastiškas ... milžiniškas ... pasibaisėtinas“, - šiais žodžiais Norva- 
las Morrisas iš Cikagos universiteto Teisės mokyklos komentuoja pastarų- 
jų metų JAV kalėjimų kontingento didėjimą. 

„Tai išties stebėtinas augimas“, - sako Alfredas Blumsteinas iš Carne- 
gie-Mellon universiteto Pitsburge. 

„Esu iš tikrųjų nustebintas; tai stulbinantis augimas“, - sako Frankli- 
nas Zimringas, Čikagos universiteto Baudžiamosios teisės studijų centro 
direktorius. 

„Tai net blogiau, nei įtariau“, - sako Kennethas Carlsonas iš Abt Asso- 
ciates, Cambridge, Mass. „Padėtis tampa vis baisesnė“. 


Taip kalbėjo ekspertai apie kalėjimų populiacijos augimą iki 1983 me- 
tų. Mane tai nugąsdino, tad atidėjau tą straipsnį, planuodamas jį pako- 
mentuoti. Tačiau statistika ir komentarai greitai paseno. Nuo 1983-ųjų, 
mažiau nei per dešimtį metų, kalėjimų populiacija beveik padvigubėjo. 

Išsamesnis padėties JAV vaizdas pateikiamas 6.2-1 lentelėje. Joje 
pirmiausia parodoma trijų pagrindinių JAV kalėjimų tipų — federali- 
nių, valstijų ir vietos — statistika. Griežtesnės bausmės atliekamos fe- 
deraliniuose ir valstijų kalėjimuose. Kaip matyti iš lentelės, dauguma 
kalinių laikoma federaliniuose ir valstijų kalėjimuose ir tik maždaug 
trečdalis kalinių kalinami vietos kalėjimuose. Tačiau tai nebūtinai reiš- 
kia, jog juose laikomi tik trumpiems terminams nuteisti kaliniai. Dėl 
federalinių bei valstijų kalėjimų perpildymo vietos kalėjimai buvo pri- 
versti priimti kalinius, kurie formaliai priklauso federalinei ir valstijų 
sistemai. Toliau lentelėje pateikiama duomenų apie lygtinai nuteistuo- 
sius ir lygtinai atleistus nuo bausmės (probation, parole). 


6.2-1 lentelė. Formaliai kontroliuojamas gyventojų kontingentas, JAV 1990-1991 m.* 
Kumuliatyviai 


Federaliniai kalėjimai 1991 71 608 71 608 
Valstijų kalėjimai 1991 751 806 823 414 
Vietos kalėjimai 1991 429 305 1252 719 
Bendras kalėjimų kontingentas 1-3 1252 719 

100 000 gyventojų 504 
Lygtinai nuteisti 1990 2670 234 3 922 953 
Lygtinai paleisti 1990 31 407 4 454 360 
Visas baudžiamosios teisės 4 454 360 


kontroliuojamas kontingentas 


100 000 gyventojų 1 794 
* Bureau ot Justice Statistics, Prisoners in 1991 (NCJ-134729). Vietos kalėjimų duo- 
menys pateikiami apytiksliais apskaičiavimais. Lygtinio nuteisimo ir lygtinio paleidi- 
mo duomenys yra 1990 metų. 

Bendras įspūdis, kuris susidaro nagrinėjant šią lentelę, - stulbinan- 
tys skaičiai. JAV dabar yra daugiau kaip 1,2 kalinių, taigi 504 kaliniai 
šimtui tūkstančių gyventojų. Jeigu prie šio skaičiaus pridėtume lygti- 
nai nuteistųjų bei lygtinai paleistųjų skaičių, gautume daugiau nei 4,5 
milijono Žmonių, kurie yra vienaip ar kitaip formaliai kontroliuojami 
teisėsaugos, o tai reiškia, kad 1795 žmonės iš 100 tūkstančių gyventojų 
yra kontroliuojami. 

Kad geriau įsivaizduotume augimą, kurio dėka buvo pasiekti šie 
skaičiai, galime pasinaudoti 1989-1990 m. periodo pavyzdžiu, kai di- 
dėjimo tempas buvo 8,6 procento. Tai reiškia, jog valstijų ir federali- 
niuose kalėjimuose atsirado 58 808 nauji kaliniai. Anot Teisingumo sta- 
tistikos biuro direktoriaus Steveno B. Dillinhamo (Corrections Digest, 
May 1991, p. 1), tai reiškia ir tai, jog kas savaitę kalėjimuose reikia 
1100 naujų lovų - JAV būtent lovos naudojamos kaip skaičiavimo vie- 
netas. Vietos kalėjimų populiacija padidėjo 5,5 proc., arba 21 230 kali- 
nių, ir tai reiškia, jog naujų kalėjimo lovų“ poreikis augo 1400-1500 
vienetų per savaitę. 

Šioje perspektyvoje Foucaulto didysis tramdymas' senajame Pary- 
Žiuje jau neatrodo didysis. Daugiau nei 1,2 milijono kalinių. Tai toks 
didelis skaičius, kad jį sunku įsivaizduoti. Tai daugiau nei Prahos arba 
Kopenhagos gyventojų. Jeigu prie šio skaičiaus dar pridėtume tuos, 
kurie JAV yra nuteisti arba atleisti lygtinai, gautume skaičių, didesnį 
už Norvegijos gyventojų skaičių. 

Žinoma, galima paprieštarauti, kad lygtinis nuteisimas arba palei- 
dimas tėra formalumas be realaus turinio, arba palyginti švelni kon- 
trolės forma. Taip, iš tiesų, bet tik kai kuriose, o ne visose srityse, kaip 
parodysime tolesniame skyriuje. 

Tad žiūrint iš ilgalaikės istorinės perspektyvos kalėjimų populiaci- 
jos augimas buvo nepaprastai didelis. 6.2—2 diagrama (iš Austin and 
McVey 1989, p. 2) rodo šią raidą nuo 1850 iki 1989 metų. Iš diagramos 
matyti, jog JAV istorijoje būta trijų to augimo paspartėjimo periodų: 
pirmiausia nuo 1850 iki 1870 metų, paskui nuo 1920 iki 1940 ir galiau- 
siai - nuo 1970-ųjų iki šių dienų. Pirmaisiais dviem periodais didėti 
nustodavo po dvidešimties metų, o dabartiniu periodu tas augimas 
tęsiasi. Austinas ir McVey pateikia ir kalinių populiacijos augimo eks- 
trapoliaciją penkeriems metams. Jų manymu, iki 1994 metų toji popu- 

6.2-2 diagrama. JAV kaliniai nuo 1890 iki 1990 metų, 100-ui tūkst. gyventojų 


liacija gali išaugti 65 procentais. Gali būti, jog tai yra pernelyg kuklūs 
apskaičiavimai (remiuosi pokalbiu su Jamesu Austinu). 

Patekusieji į federalines ar valstijų kalinimo įstaigas, jose paprastai 
lieka ilgam. 1990 metais į laisvę išleistųjų vidutinis kalinimo laikas 
buvo beveik 24 mėnesiai. Tačiau ne visi paleidžiami. 11 759 kaliniai 
atliko tai, ką amerikiečiai vadina “kalėjimu iki natūralios mirties'. Sunku 
suvokti, kas jų sąlygomis galėtų būti natūralu. Formuluotė papras- 
čiausiai išreiškia pasiryžimą laikyti juos kalėjime amžinai. Be to, dar 
44 451 kaliniui priklausė įprastoji' bausmė iki gyvos galvos. 105 881 
kalinys atliko 20 metų ar ilgesnę kalinimo bausmę. 2 424 laukė mirties 
bausmės (The Correction Year-book, 1991). Mirtininkų gyvenimo sąly- 
gas aprašo Stimpsonas (1991). Jis šį dalyką veikiausiai išmano, nes 
yra "architektūrinės (inžinerinės) įmonės, projektuojančios baudžiamo- 
sios teisės įrenginius, bendradarbis'. Straipsnyje, pavadintame "Mir- 
čiai nuteistųjų saugos sistemos tobulinimo klausimu', jis aprašo mirti- 
ninkų patalpos projektą, kur kaliniai nei vizualiai, nei kitaip negali 
bendrauti tarpusavyje. Vieninteliai žmonės, su kuriais jie palaiko ryšį, 
yra budintys prižiūrėtojai. Šie pareigūnai, anot pono Stimpsono, pa- 
žins kiekvieno kalinio elgsenos ypatumus ir "galės pastebėti bet kokį 
neįprastą pokytį“. 

6.3 Nuo valstijos prie valstijos 


Tačiau JAV valstijos labai skiriasi jose taikomų bausmių mastais. Tai 
rodo 6.3-1 diagrama. Tie skirtumai yra didžiuliai. Jeigu Šiaurės Dako- 

6.3-1 diagrama. Kalinių skaičius 100 tūkst. gyventojų JAV valstijose, 1991 m. (nu- 
teistieji daugiau nei 1 metams ir kalinami federaliniuose bei valstijų kalėjimuose)* 


* Šaltinis: Bureau of Justice Statistics: Prisoners in 1991. 

ta, Minesota ir Vakarų Virdžinija yra pačioje apačioje, ir 100 tūkstan- 
čių gyventojų kalinių skaičius ten mažesnis nei 100, tai Aidaho valsti- 
joje jis viršija 200, Niujorko — 300, Oklahomos - 400 kalinių 100 tūkst. 
gyventojų; Nevadoje jis siekia 500, o pati sostinė, Kolumbijos apygar- 
da, yra šalies lyderė, turinti neįtikėtinai daug - 1168 kalinius 100 tūks- 
tančių gyventojų. Tiesa, šis skaičius gali būti nevisiškai tikslus sostinės 
atžvilgiu. Ji užima nedidelę geografinę teritoriją ir gali būti, kad čia 
areštuojami ir nuteisiami atvykėliai iš kitų vietų, tad ir įskaičiuojami į 
jos statistiką. 

Vertindami šiuos skirtumus negalime pamiršti, jog ši statistika ap- 
ima tik griežtesnius, daugiau nei vienerių metų trukmės bausmės at- 
vejus ir tik tuos kalinius, kurie laikomi federaliniuose bei valstijų kalė- 
jimuose. Tai reiškia, jog diagramoje neatspindima 460 000 kalinių, ar- 
ba 3796 visos kalėjimų populiacijos. Antai Šiaurės Dakotoje 68 kaliniai 
tenka 100 tūkst. gyventojų. Jeigu kalinių dalį, į kurią diagramoje neat- 
sižvelgiama, įvertintume kaip 3774, net jeigu toks vertinimas veikiau- 
siai būtų nelabai tikslus, tai Šiaurės Dakotos rodiklis pašoktų iki 93 
kalinių 100 tūkst. gyventojų. Taigi kalinimo mastais Šiaurės Dakota 
prilygsta Vakarų Europai. Tačiau Minesota ir Vakarų Virdžinija jau ir 
šiaip viršija Anglijos ir Velso rodiklius (atitinkamai 108 ir 112), o jeigu 
dar pridedame 37“, tai jau nelieka jokio panašumo į Vakarų Europos 
standartus. Luiziana, Nevada ir Pietų Karolina tokiu atveju pasiekia 
didesnį nei 600 kalinių 100 tūkst. gyventojų lygį. Kadangi kalėjimuose 
labai nedaug moterų, vadinasi, mažiausiai 1 proc. šių valstijų vyriško- 
sios giminės atstovų nuolat sėdi kalėjimuose. 


6.4 Kalėjimų valstijos 


Kalifornija — tai turbūt viena iš gražiausių valstijų. Čia visada šviečia 
saulė, daugybė pramogų, čia yra Berklis ir Stanfordas - akademinio 
gyvenimo rojus, čia klesti verslas, kunkuliuoja darbas, ir čia yra svajo- 
nių pasaulis - Holivudas. 

Čia ir vieni iš garsiausių JAV kalėjimų. Alcatrazas išnyko, tačiau 
lieka San Ouentinas, žinomas net už JAV ribų. Lieka Folsomas su sa- 
vo 7 tūkstančiais kalinių, iš kurių 500 veikiausiai niekada iš jo neišeis. 

Pastaraisiais metais šią didžiąją Kalifornijos tradiciją papildė naujos 
struktūros. 

Kalifornijoje 101 808 kaliniai sėdi federaliniuose bei valstijos kalėji- 
muose. Skaičiuojant tik tuos, kurie nuteisti vieneriems metams ir dau- 
giau, 100 tūkst. gyventojų tenka 320 kalinių. Pridėję papildomus 3770 
(1991 m.) gauname 438 kalinius 100 tūkstančių gyventojų. Tačiau di- 
namiškoji Kalifornija šimtmečio pabaigoje jau planuoja 800 kalinių 100 
tūkst. gyventojų. Ne tik planuoja, bet ir stato. Los Angeles Times (May 
1, 1990) taip aprašo vieną iš statomų kalėjimų: 


Pelican Bay yra visiškai automatizuotas ir sukonstruotas taip, kad jo 
kaliniai praktiškai neturi jokių tiesioginių kontaktų nei tarpusavyje, nei su 
prižiūrėtojais. 22 su puse valandos jie praleidžia savo belangėse kamerose, 
pastatytose iš masyvių betono ir plieno blokų taip, kad neturėtų jokios 
žaliavos ginklams pasigaminti. Jiems neleidžiama dirbti kalėjimo gamyk- 
lose, neleidžiama sportuoti, neleidžiama susitikti su kitais kaliniais. Jiems 
net neleidžiama rūkyti, nes degtukai laikomi rizikos veiksniu. 

Kaliniai maitinami savo kamerose. Iš jų kasdien išleidžiami tik trum- 
pam į dušą ir 90 minučių mankštai. Prausiasi ir mankštinasi vieni minia- 
tiūriniuose cementiniuose kiemeliuose, apjuostuose 20 pėdų aukščio sie- 


„-- 


tojo kabinos atidaromos ir uždaromos elektronika. 


Kamerų durys padarytos iš plieno lakštų su langeliu maistui paduoti. 
Nėra ir tradicinių prižiūrėtojų, žingsniuojančių koridoriais bei barškinan- 
čių savo raktais. Prižiūrėtojai yra užsirakinę apžvalgos kabinose ir su kali- 
niais bendrauja radijo ryšiu. 

..„ 5SHU sistema (Secure Housing System) turi savo ligoninę, teisinės lite- 
ratūros biblioteką (knygos kaliniams paduodamos per kameros langelį), 
salę, kurioje vyksta lygtinio paleidimo svarstymai. Kaliniai čia metų me- 
tus gali praleisti neišeidami už jos ribų. 


Kalifornijos gukėmatorius George'as Deukmejianas naująjį kalėji- 
mą atidarė 1990 m. birželio 14 d. Correction Digest (June 27, 1990, p. 9) 
cituoja jo pasisakymą: 


„Kalifornija dabar turi technologiškai pažangiausią kalėjimą, kuris bus 
pavyzdys visai šaliai. ... Pelican Bay simbolizuoja mūsų filosofiją, kad geriau- 
sias būdas dorotis su nusikalstamumu - sodinti nusikaltėlius už grotų.“ Gu- 
bernatorius taip pat pabrėžė, jog metiniai nuteistojo išlaikymo kalėjime kaš- 
tai yra 20 000 dolerių - nedidelė suma palyginti su 400 000 dolerių kaštais, 
visuomenės patiriamais profesionaliam nusikaltėliui esant laisvėje. 

Kalifornija nėra išimtis. Sunday Oklahoma (February 24, 1991) taip 
kalba apie padėtį šioje valstijoje: 


Kaliniai, kurie bus uždaromi 'maksimalaus saugumo“ skyriuje, 23 va- 
landas per parą gyvens savo kamerose, o likusią valandą praleis betoninė- 
je mankštinimosi aikštelėje, apjuostoje 20 pėdų siena ir iš viršaus uždeng- 
toje metalinėmis grotomis. Teoriškai, vienąkart patekęs į naująją kamerą, 
kalinys gali niekada nebeiškelti iš jos kojos. Pirmieji šio skyriaus gyvento- 
jai bus 114 kalinių, nuteistų mirties bausme. Skyrius turi ir naują mirties 
bausmės vykdymo kamerą. 


Human Riglits Watch organizacija atliko kalėjimų sąlygų Jungtinėse 
Valstijose inspekciją. Ji vyko lygiagrečiai su Helsinki Watch atliekamais 
kalėjimų sąlygų Sovietų Sąjungoje tyrimais. Detaliame raporte (1992) 
Human Rights Watch kalba apie JAV tendenciją visiškai izoliuoti kali- 
nius. Šią tendenciją ji įvardija /marionizavimo' terminu. 1983 metais 
Mariono federalinis kalėjimas įdiegė daugybę nepaprastųjų saugumo 
priemonių, ir 36 valstijos pasekė jo pavyzdžiu —- sukūrė savo ultramak- 
simalaus saugumo kalinimo įstaigas arba, kalinių žargonu, vadinamuo- 
sius Maxi-masi. 


'Maxi-maxi'" kalėjimus tvarko kalėjimo pareigūnai, nesaistomi nepri- 
klausomos priežiūros; dėl to susidaro padėtis, kad faktiškai kalinys gali 
būti nuteistas dukart: vieną kartą teismo - tam tikram įkalinimo terminui, 
o antrąkart - kalėjimo administracijos, skiriančios kaliniui ypač žiaurias 
kalinimo sąlygas. 

Sąlygos Mariono kalėjime yra nepalyginamai blogesnės nei bet kuria- 
me kitame federaliniame kalėjime vien todėl, kad kaliniai 23 valandas per 
parą laikomi kamerose ir jiems neleidžiama turėti jokių tiesioginių ryšių 
su lankytojais (p. 4). 


Panašiai tvarkomi ir valstijų kalėjimai. Štai kas rašoma apie Flo- 
ridą: 


Akivaizdžiausias pavyzdys — Floridos valstijos Starke'o kalėjimo be- 
langis sparnas O, kur kaliniams neleidžiama išeiti už jo ribų ir kuriame 
kai kurie kaliniai jau yra išbuvę daugiau nei septynerius metus (p. 4). 


Tokio kalinimo trukmė nėra ribojama, ir ji gali siekti, anot mūsų in- 
formatorių, 15 metų. Tik triskart per savaitę kaliniui leidžiama pasinau- 
doti dušu ir tik dvi valandas mankštintis už kameros ribų. Iš kalėjimo 
valgyklos jis gali nusipirkti tik griežtai ribotą prekių kiekį ir iš bibliote- 

kos užsisakyti tik vieną knygą per savaitę (jeigu nėra bibliotekos juoduo- 
siuose sąrašuose - tai dar viena drausminanti Starke'o kalėjimo priemo- 
nė). Kalėjimo vadovybė 'ypatingos priežiūros“ tvarka iš kai kurių kalinių 
gali atimti teisę mankštintis už kameros ribų, tad jie metų metus gali ne- 
iškelti kojos iš savo kameros. Floridos kalėjimo taisyklės skelbia, jog 'ypa- 
tingoji priežiūra iš esmės nėra drausminanti, o ypatingoje priežiūroje esan- 
tys kaliniai nėra papildomai baudžiami" (p. 44). 


Drausminamosios priemonės gali būti dar griežtesnės - jos taiko- 
mos kaliniams, pažeidusiems kalėjimo tvarką. Be tų apribojimų, ku- 
riuos numato 'ypatingoji priežiūra“, šiems kaliniams neleidžiama nau- 
dotis jokia literatūra, išskyrus teisinę. Tačiau gyvenime gali būti dar 
blogiau. Kalėjimas turi sparną O tiems, kurie nusižengia jau priklausy- 
dami vienai iš anksčiau apibūdintų kategorijų. Jo kameros — 6 pėdų ir 
11 colių pločio ir 8 pėdų ir 7 colių ilgio; yra cemento lova, unitazas ir 
kriauklė. Nėra nei langų, nei baldų. Durys metalinės. Kameroje - dusi- 
nantis karštis (Human Rights Watch, p. 45). 

Vis dėlto JAV yra kontrastų šalis. Visiškas izoliavimas tėra viena iš 
blogybių. Jo priešybė turi savų trūkumų. Human Rights Watch aprašo 
ir šio pobūdžio sąlygas (p. 19 ir 20): 


Vietos kalėjimai skiriami trumpesniems kalinimo terminams nei įpras- 
ti kalėjimai, ir tai atsispindi fizinėje jų sandaroje. Jie dažniausiai neturi 
rekreacinių įrenginių, kaliniai laikomi belangėse kamerose, beveik nesu- 
teikiant jiems jokio privatumo. 

Pavyzdžiui, Baudžiamosios teisės centras Nešvile, Tenesio valstijoje, 
buvo pastatytas 1982 metais ir skirtas 300 kalinių kalinti. Mūsų lanky- 
mosi metu 1990 metais jame buvo daugiau nei 800 kalinių. Mums bu- 
vo pasakyta, jog neseniai tas skaičius siekė 1100. Visą pusmetį, kaip 
mums sakė vienas iš jo darbuotojų, sporto salė buvo naudojama apgy- 
vendinti keletą šimtų asmenų, sulaikytų ikiteisminio kardymo tvarka. Jie 
galėjo naudotis dviem salės voniomis ir pora dušų. Didžiausio kalinių 
antplūdžio metu buvo naudojama papildoma erdvė - tunelis, vedantis 
į teismo rūmus, kur buvo įkurdinti 200 kalinių. Ten, žinoma, nėra nei 
dušų, nei vonių. 

„„ Rikers saloje, priklausančioje Niujorko miestui, iš 1516 kalinių, ku- 
riuos aptikome lankymosi metu, maždaug 300 buvo apgyvendinti kame- 
rose (dažniausiai segreguotose), o likusieji gyveno tam specialiai pertvar- 
kytose baržose, pritvirtintose prie kranto. Kiekvienoje tokioje baržoje bu- 
vo iki 57 kalinių... 

Los Andželo Sybil Brand kalėjime moterys gyveno patalpose po 130- 
156 Žmones - didžiausioje grūstyje, be jokio privatumo. 

Šių kalinių nusiskundimai primena anksčiau cituotus rusų kalinių 
nusiskundimus (5.6 skirsnis). 


Kalėjimo patalpos skirtos 50-čiai Žmonių, tačiau mūsų lankymosi metu 
ten jų buvo 90. Kaliniai skundėsi grūstimi, negalėjimu pasirinkti kameros 
kompaniono. Labai apkūni moteris (ji sakėsi sverianti 280 svarų) skundė- 
si, kad jai ir kameros kompanionei esant kartu, kameroje tiesiog neįmano- 
ma pajudėti (p. 34). 


Vienas kalinys ... taip aprašo savo kamerą (kitame kalėjime): „Nuo 
sienų atsilupinėję dažai, tekantis vandens čiaupas, išdaužtas lango stik- 
las, silpna šviesa, tarakonai, pelės ir Žiurkės, skruzdėlės, drėgna pagal- 
vė ir čiužinys, purvas, nepakeliamas karštis vasarą ir šaltis žiemą.“ 

Tačiau JAV yra kontrastų šalis ir kitais požiūriais. Štai ką vėl rašo 
Human Rights Watch (p. 61): 


Iš visų mūsų aplankytų kalėjimų tik Bedford Hillo kalėjime moterims, 
pagimdžiusioms vaiką kalėjime, leidžiama būti kartu su juo. Niujorko vals- 
tijos įstatymas kalinėms leidžia vienerius metus būti su savo kūdikiu. 

Bedford Hillo kalėjime, kuriame 75 proc. kalinių yra motinos, taip pat 
motinoms sudarytos sąlygos palaikyti ryšį su kitais vaikais. Vasarą suren- 
giamos savaitės trukmės programos atvykstantiems kalinių vaikams. Jie 
apgyvendinami vietos šeimose ir dienas praleidžia su savo motinomis ka- 
lėjime. Jie bendrauja su savo motinomis dideliame lankytojų kambaryje, 
kuriame daug žaislų, arba dalyvauja įvairioje organizuotoje veikloje. Be 
to, jie gali naudotis ir žaidimų aikštele lauke. Kaip sakė kalėjimo viršinin- 
kas, ištisus metus kas mėnesį kursuoja specialus autobusas į Niujorką ir 
Olbanį; reisai organizuoti taip, kad vaikai galėtų lankyti savo motinas be 
kitų giminaičių palydos. 


6.5 Nusikaltimų aiškinimas 


Kalinių skaičiaus didėjimas paprastai aiškinamas kaip nusikaltimų dau- 
gėjimo padarinys. Nusikaltėlis pradeda, visuomenė atsako. Kaip jau 
kalbėjome 3.5 skirsnyje, ši “reakcinė' koncepcija netinka Europos atve- 
ju. Ji netinka ir JAV atveju. 

Kalėjimų populiacija per pastarąjį dešimtmetį išaugo dvigubai. Ta- 
čiau štai ką apie nukentėjusiųjų skaičiaus dinamiką per tą patį laiko- 
tarpį sako Teisingumo statistikos biuras (National Update January 1992, 
p. 5): 

Nukentėjusiųjų skaičius, prieš dešimtmetį pradėjęs mažėti, ir toliau 
mažėja. 

1990 metais buvo padaryta maždaug 34,4 milijono nusikaltimų asme- 
niui ir buitinių nusikaltimų, palyginti su 41,4 milijono 1981 metais. 

Nuo 1973 iki 1990 metų nusikaltimų asmeniui (išprievartavimų, už- 
puolimų, apiplėšimų) skaičius sumažėjo 24,5“o, buitinių nusikaltimų (įsi- 
laužimų, vagysčių iš namų, automobilių vagysčių) sumažėjo 26,170. 

Kadangi šioje statistikoje skaičiuojami tik tie nusikaltimai, kurių aukos 
gali būti apklaustos, joje neatsispindi nužudymai. Tačiau iš esmės tai ne- 
keičia bendro vaizdo. 


Taigi nukentėjusiųjų sumažėjo. Be to, vėl priešingai įprastam nusi- 
kaltimų aiškinimui, rimtų nusižengimų, užregistruotų policijoje, skai- 
čius taip pat šiek tiek sumažėjo. FTB rimtų nusižengimų statistika by- 
loja 5,1 milijono atvejų 1980 metais ir 4,8 milijono atvejų 1989-aisiais. 
Tačiau sankcijų griežtumas šiems nusižengimams padidėjo. 1980 me- 
tais iš 1000 areštuotųjų už rimtus nusižengimus 196 asmenys buvo nu- 
teisti kalėti. 1990 metais tokių nuteistųjų padaugėjo iki 332. 

Maueris (1991, p. 7) taip komentuoja šią padėtį: 


Nors neabejotina, kad JAV nusikaltimų lygis aukštas, daugelis duome- 
nų rodo, jog dabartinis kalinių skaičiaus didėjimas yra veikiau griežtesnės 
šio dešimtmečio baudžiamosios politikos padarinys, o ne nusikaltimų dau- 
gėjimo rezultatas. 


Austinas ir Irwinas (1990, p. 1) rašo: 


Nacionalinė statistika rodo, jog dauguma pažeidėjų (6576) nuteisiami 
kalėti už nusikaltimus nuosavybei, už narkotikų platinimą ir viešosios tvar- 
kos pažeidimus. Gana didelė kalinių dalis (1570) nėra nuteisiama už kokį 
nors nusikaltimą, o grąžinama į kalėjimą dėl lygtinio paleidimo "sąlygų" 
nesilaikymo (pavyzdžiui, dėl nustatyto režimo pažeidimo, nedalyvavimo 
reabilitacijos programoje, narkotikų vartojimo ir pan.). 


Remdamiesi savo pačių atliktais tyrimais jie daro išvadą, jog dau- 
guma kalinių yra nuteisti už smulkius nusižengimus, nekeliančius di- 
delės grėsmės viešajai tvarkai ir nepadariusius didelės ekonominės ža- 
los nukentėjusiajam. 

Taigi didžiulis JAV kalinių populiacijos padidėjimas negali būti aiš- 
kinamas kaip nusikaltimų daugėjimo padarinys. Turime ieškoti kito- 
kių paaiškinimų. Juos mėginsime pateikti tolesniuose skyriuose. 


7 skyrius 
NUSIKALTIMŲ KONTROLĖS PRODUKCIJA 


7.1 Nusikaltimų kontrolės rinka 


Sakoma, jog Jungtinėse Valstijose visi daiktai yra didesni nei kitur pa- 
saulyje. Vis dėlto užsieniečiui sunku nesistebėti skaitant oficialųjį Ame- 
rikos pataisos įstaigų asociacijos leidinį Corrections Today - spalvotą, 
tobulo šrifto, kreidinio popieriaus žurnalą su daugybe reklamos, kuri 
Asociacijai, matyt, duoda nemažų pajamų. 

1991 metų birželio numeryje buvo 111 reklaminių skelbimų. Juos 
galima sugrupuoti į tris kategorijas: 

1. Kalėjimų statyba - naujų kalėjimų ir priestatų statyba. Tokių skel- 
bimų buvo vienuolika. Jūs skambinate, mes statome. Šeši mėnesiai po 
Jūsų skambučio - ir kalėjimas bus pastatytas. Besteel yra vienas iš jų. 
Jam skirtas ištisas puslapis, kur sakoma: 


Besteel - Olbanio grafystės 64 vietų kalėjimas ir pataisos namai. Pasta- 
tytas per 6 mėnesius. 


Bell Construchion kompanijos reklama taip pat užima visą puslapį 
su antrašte: 


Už ir prieš. 

Jau 20 metų mes kuriame ir statome. Kuriame savo reputaciją ir klien- 
tų pasitikėjimą, statome pataisos įstaigas. Kuriame ir statome. Kokybiškai. 
Pastatę dvidešimt penkias įstaigas, kurių vertė siekia 300 milijonų dolerių, 
įgijome patirties. Dabar klientai, išgirdę mūsų vardą, sako „už“. 

- Norite statyti arba remontuoti kalinimo ar pataisos įrenginius? Ar Jūsų 
nesudomins jau paruoštas ir prieinama kaina įgyvendinamas projektas? 
Jeigu norite daugiau sužinoti apie mūsų patirtį, skambinkite Donui Este- 
sui, mūsų viceprezidentui... 

Valdžiai gali prireikti vietos savo kalėjimams. Bibby Line kompanija 
siūlo sprendimą, primenantį tradicinę kvailių laivo istoriją: 


Kalinimo patalpos jūroje. 

Laikai keičiasi ... Bibby Line SIŪLO alternatyvą sausumos sprendimams. 
Bibby Line TEIKIA: 

— papildomų vietų kritiniais atvejais, per 90-120 dienų 

— iki 650 vietų per 9-12 mėnesių. 


2. Įrenginiai kalėjimams. Šioje srityje pateikiami 43 patys įvairiausi 
skelbimai. Trys iš jų reklamavo kalėjimams tinkamiausius telefonus, 
dvidešimt - įvairiausią elektroninio stebėjimo aparatūrą, trys — gin- 
klus ir septyni - kitokią apsaugos įrangą. 


Telefonai, kurie valdo. 
Visą šį puslapį užima USWEST Communications reklama: 


Šis telefonas daro tik tai, ko Jūs norite. Jis kontroliuoja, kaip ilgai gali 
kalbėti paskambinęs asmuo. Jis gali neleisti jam susisiekti su tam tikrais 
numeriais. Jis gali registruoti visą telefoninę veiklą... Galite patikimai kon- 
troliuoti telefonus turinčių kalinių ryšius... 


Arba: 


Suprojektuota specialiai baudžiamosios teisės profesionalams. Piktnau- 
džiavimas narkotikais? Taip arba ne - per 5 minutes... Greitas patikrini- 
mas nepalieka vietos alibiui... ONTRAK nepalieka vietos pasiaiškinimams 
ir Jums suteikia visišką tikrinimo situacijos kontrolę. 

„KALINIŲ ŽIEDAVIMAS“ 

Siūlome būdą identifikuoti kalinius vandeniui atspariais žiedais. Ant 
riešo rakinamas žiedas veikia kaip neatskiriama ir nepašalinama identifi- 
kavimo sistema. Užrakinimui nereikia specialių įrankių. Galimi mechani- 
niai ir elektroniniai variantai. SECUR-BAND - kalinių identifikavimo pro- 
blemos sprendimas. 


Corrections Today birželio numeryje atspausdinta daugybė reklamos 
skelbimų, tačiau šiuo požiūriu jį greitai nustelbė kitas numeris. Liepą 
žurnalo apimtis išaugo nuo 160 iki 256 puslapių. Reklaminių skelbimų 
skaičius nuo 111 iki 130. Savo pobūdžiu jie mažai skiriasi nuo birželio 
numerio, kaip tai rodo ši ašarinių dujų reklama: 

Ašarinių dujų (AD) saugos sistema, dabar įdiegta daugelyje kalėjimų, — 
tai strategiškai apgalvota sistema. Dujų purkštuvai įrengti lubose. Jie gali 
būti įjungiami distanciniu būdu iš saugiai izoliuotos valdymo kabinos. 
Purkštuvai gali būti įjungiami pagal pasirinktą struktūrą, įvairiu intensy- 
vumu ir taip priversti kalinius judėti Jūsų nustatyta trajektorija. 


Jeigu jums nepakanka ašarinių dujų, galite kreiptis dėl Point Blank 
apsauginių liemenių: 


Kai kurie kaliniai mielai Jus nudurtų, supjaustytų, subadytų, sumuštų 
arba sudegintų. Tačiau jiems to nepavyks padaryti, jeigu vilkėsite S.T.A.R. 
specialiąją taktinę antimaištinę liemenę. 


Šalia įprastųjų reklaminių skelbimų liepos numeryje yra 60 gelto- 
nųjų puslapių priedas su antrašte: 


Pirkėjo vadovas kalinimo ir pataisos įrenginiams bei paslaugoms. 


Čia išvardijamos 269 kompanijos: nurodomi jų teikiami produktai — 
nuo kilnojamų kalėjimo kamerų iki rentgeninių tikrinimo sistemų. Są- 
raše vyrauja naujausi elektroniniai įrenginiai, tačiau paliekama vietos 
ir tradiciniams produktams: 


Tramdymo priemonės. 
Aukščiausios kokybės odiniai tramdymo raiščiai. Gaminami JAV nuo 
1876 m. Skambinkite arba reikalaukite nemokamos brošiūros. 


Šis oficialus Amerikos pataisos institucijų asociacijos leidinys spaus- 
dina ne vien mokamus skelbimus. Tarp reklaminių puslapių įterpiama 
ir straipsnių. Bent keletas jų yra parašyti įmonių, reklamuojančių savo 
produktus žurnale, darbuotojų. Liepos numeryje spausdinamas Ost- 
roskio ir Rohno straipsnis; abu autoriai yra iš Precision Dynamics kor- 
poracijos, tiekiančios identifikavimo sistemas. Štai ką jie praneša iš Los 
Andželo, kuris, pasak jų, turi didžiausią kalinimo įstaigą 'visame lais- 
vajame pasaulyje“. Ten kalinių elektroninio žiedavimo sistema buvo 
naudojamasi beveik 14 metų. Tačiau Džordžijos valstija perėjo prie ra- 
finuotesnės sistemos: 


perpildytame DeKalb grafystės kalėjime prie Atlantos (Džordžijos valst.) 
telpa daugiau nei 1200 kalinių. 1989 metų žiemą jo pareigūnai nusprendė 

naudotis magnetinių rankos žiedų sistema, veikiančia panašiai kaip ir pre- 
kybos centruose įrengtos sistemos. 


Siekdami sukurti ir reabilitacinę atmosferą, ir išlaikyti reikiamą saugu- 
mo lygį, kalėjimo pareigūnai įrengė lazerinę duomenų rinkimo sistemą, 
padedančią identifikuoti ir prižiūrėti kalinius. 

Lazeriniais skaneriais patikrinami kalinių dėvimi žiedai ir duomenys 
įvedami į kompiuterį. Taikant šį informacijos rinkimo būdą tampa nerei- 
kalingas visas įprastas kalinių kontrolės popierizmas. 


Dabar kuriama technologija, leidžianti atkurti kalinio atvaizdą iš in- 
formacijos, esančios tame pačiame kalinio žiede... Kadangi kaliniai ne- 
gali pasikeisti savo žiedais, klaidingos informacijos tikimybė yra mini- 
mali (p. 142-145). 


Straipsnį iliustruoja dvi nuotraukos. Abiejose vaizduojamos dvi Žie- 
dais surakintos juodos rankos ir nieko daugiau, kurias vienoje nuo- 
traukoje valdo baltos rankos, o kitoje - jas visas pavaizduotas baltao- 
dis asmuo. Turbūt neįmanoma žengti toliau traktuojant žmones kaip 
prekę, kai vadovaujamasi didžiųjų prekybos centrų technologija. 

3. Kalėjimų valdymas taip pat yra svarbi tema; jai skiriama dvide- 
šimt reklaminių skelbimų: 


Kai moralę pradeda lemti maisto davinys, pasikliaukite mumis. ... Ser- 
vice America, aptarnaujanti žmones už grotų visoje Amerikoje, pelnė vi- 
suotinį pripažinimą ... Jeigu jums tenka spręsti įkalintų Žmonių maitinimo 
problemą, kreipkitės į mūsų specialistus. Jie ją išspręs pagal visus teisin- 
gumo reikalavimus. Skambinkite... 


Dar viena ramybės ir taikos sąlyga - efektyvūs ginklai. Kompanijos 
siūlo tiek gyvybei nepavojingų, tiek mirtinų ginklų. Pirmųjų pavyzdys: 


Cap-Stun II 

Jį naudoja FTB ir 1100 teisėtvarkos agentūrų. 

Dėl jo naudojimo per 14 metų nebuvo iškelta nė vieno teisminio ieškinio. 

Veiksmingas įveikiant narkomanus ir agresyvius psichinius ligonius. 

Turime plataus vartojimo modelių, kuriuos galite dovanoti draugams 
ir draugėms. 


Iš 111 birželio mėnesio reklaminių skelbimų buvo tik keletas tokių, 
kurie būtų naudingi paprastiems Žmonėms, o ne vien kalėjimų rinkos 
dalyviams. 

Liepos numeryje išspausdinti du neįprasti rašiniai. Viename iš jų 
per keletą puslapių reiškiama padėka rėmėjams, finansuojantiems 
121-ojo Pataisos institucijų kongreso banketą, rengiamą Mineapoly- 
je. Moka pramonė - nuo telefono kompanijų iki neperšaunamo stiklo 
gamintojų, o švenčia kalėjimų pareigūnai. Papildoma atvykimo į Mi- 
neapolį pagunda yra tai, kad iš jo galite išvykti nauju spindinčiu 
aukščiausios klasės Dodge Daytona ES, su visais galimais papildo- 
mais įrenginiais!“ Vienintelė sąlyga —- pabūti parodų salėje, kur pra- 
monė demonstruoja savo produkciją, ir palikti įrašą, kad ten buvo- 
te. Užregistruotas jūs automatiškai tampate loterijos dėl automobilio 
dalyviu. 


* 


Viena asmeninio pobūdžio pastaba — apie žmogaus adaptavimosi 
galias. Pirmąkart skaitydamas Corrections Today beveik negalėjau pati- 
kėti savo akimis. Reklamos kuriamas kalinių įvaizdis buvo beveik ne- 
įtikėtinas. Taip pat beveik neįtikėtinas — savo atvirumu — buvo patai- 
sos institucijų ir pramonininkų interesų ryšio demonstravimas. Žino- 
ma, ir medicinos žurnalai šiuo požiūriu panašūs, o vaistų pramonės 
kompanijos garsėja gydytojų papirkinėjimu finansuodamos jų kongre- 
sus, seminarus, keliones į Havajus ir t.t. Tačiau gydytojai bent jau duo- 
da naudos savo klientams. Amerikos pataisos institucijų asociacija yra 
visai kitokio pobūdžio. Tai organizacija, turinti mandatą disponuoti 
prievartine visuomenės galia. Tai organizacija, seikėjanti skausmą, o 
jos rėmėjai yra skausminimo priemonių kūrėjai. 

Tačiau, tęsiant asmeninį pastebėjimą, kitas siurprizas man buvo ta- 
da, kai po kelių savaičių vėl varčiau to Žurnalo puslapius. Dabar tie 
reklamos skelbimai jau nebuvo tokie šokiruojantys. Žvelgiau į rekla- 
muojamus dujų purkštuvus kalėjimų lubose, bet vaizdo nesiejau su 
senais koncentracijų stovyklų vaizdais, ir gana ramiai skaičiau apie ka- 
linius, kurie mielai nudurtų, supjaustytų, subadytų, sumuštų arba su- 
degintų mane ir kitus skaitytojus. Pripratau prie to vaizdo, buvau pri- 
jaukintas prie šio itin specifinio požiūrio į žmogiškąsias būtybes, naujų 
(susilpnintų) standartų to, kas leistina daryti keičiant kitų žmonių gy- 
venimo sąlygas. 

7.2 Pinigų galia 


Kadangi dalykas jau tapo akivaizdus, kalbėsiu glaustai. Kalėjimai, va- 
dinasi, pinigai. Dideli pinigai. Dideli pinigai kalėjimus statant, teikiant 
jiems įrangą, juos tvarkant —- nepriklausomai nuo to, ar tai privati, ar 
viešosios nuosavybės forma. Visose Vakarų šalyse į sistemą vienaip ar 
kitaip įtraukiamos ir privačios firmos. 

Net palyginti nedidelė JAV federalinių kalėjimų sistema disponuo- 
ja didžiuliais pinigais. Savo 1992 metų biudžetui ji reikalauja daugiau 
nei 2,1 milijardo dolerių - 2470 daugiau nei 1991-aisiais (The Washing- 
ton Post, April 25, 1991). Kaip rašo Knepperis ir Lilly (1991): 


Sparčiai gausėjant kalėjimų populiacijai, bausmė tampa rimtu bizniu. 
Jeigu kalėjimų populiacija augs tokiu tempu, kaip augo šį dešimtmetį, vien 
naujų patalpų bei įrenginių statyba kainuos 100 milijonų dolerių per sa- 
vaitę. Yra apskaičiuota, jog 1990 metais bendros kapitalinės bei einamo- 
sios valstijų ir federalinės kalėjimų sistemos išlaidos viršijo 25 milijardus 
dolerių. 


Medicininis aptarnavimas ir maitinimo paslaugos - du sparčiausiai 
augantys klestinčios kalėjimų pramonės sektoriai. Birželį Campbell Soup 
kompanija paskelbė, jog šalies kalėjimų sistema yra sparčiausiai au- 
ganti maisto prekių rinka. Tačiau daugiausiai pelno gaunama iš staty- 
bų ir finansinio tarpininkavimo (p. 5): 


Vidutiniai JAV kalėjimų lovos kaštai 1991-1992 metais buvo 53 100 do- 
lerių, palyginti su 42 000 dolerių 1987-1988 metais. Tad nenuostabu, jog 
daugiau nei šimtas firmų specializuojasi vien kalėjimų statyboje ir tam tiks- 
lui dabar jos kasmet gauna 4-6 milijardus dolerių. 


Feeley (1991a, p. 1-2) papildo šį vaizdą: 


1988 metų spalio mėnesio duomenimis daugiau nei 25 įmonės, pa- 
prastai susijusios su finansiniu kapitalu, konkuravo dėl teisės statyti, val- 
dyti ir tvarkyti JAV kalėjimus (Private Vendors in Corrections, 1988). Ne- 
pilnamečių pataisos sistemoje toks privatizavimas vyko dar sparčiau. Per 
pastaruosius trisdešimtį metų daugelį paslaugų tapo įprasta iš valstybi- 
nio sektoriaus perkelti į privatųjį. Antai dauguma JAV teisėsaugos prie- 
žiūroje esančių nepilnamečių dabar yra privačių institucijų globoje. Pas- 
taraisiais metais vis daugiau kalėjimų bei nepilnamečių pataisos įstaigų 
naudojasi įvairiausiomis privačių tiekėjų paslaugomis: maitinimo, svei- 

katos priežiūros, teisinių konsultacijų, profesinio lavinimo, švietimo pa- 
slaugomis... 


Be to, pastaruoju metu privatusis sektorius iš esmės pakeitė kalini- 
mo statinių finansavimo bei statybos būdą. Privataus lyzingo kontr- 
aktai vis labiau pakeičia valstybinius fondus. 

Visur skverbiasi privatūs pinigai. Tačiau, Žinoma, aiškiausias šios 
tendencijos pavyzdys - privatūs kalėjimai. Dabar pažvelkime į juos. 


7.3 Privatūs kalėjimai 


Jungtinėse Valstijose šiandien net mirties bausmė kartais vykdoma priva- 
čių rangovų. 


Šį sakinį perskaičiau autoritetingoje knygoje apie privačius kalėji- 
mus (Logan, 1990, p. 59). Apie mirties bausmę tai buvo vienintelis sa- 
kinys visoje knygoje, įterptas tarp daugybės kitų privačiai teikiamų pa- 
slaugų pavyzdžių. Detales galime tik įsivaizduoti. Įdomu, kas šiais lai- 
kais yra privatūs mirties bausmės vykdymo rangovai ir kaip jie vei- 
kia? Ar jie reklamuoja šią savo paslaugą? Ar tai individuali įmonė? O 
gal tai bendrovė, užregistruota akcijų biržoje kaip ribotos atsakomybės 
Skausmo teikimo įmonė (Pain-Delivery Ltd.)? Ribotos atsakomybės — 
kur jos ribos? O kaip su reikiama įranga - mirtininkų kėdėmis, švirkš- 
tais, nuodais? Ar jie parūpina juos patys, ar per subrangovus? Kaip 
ruošiamas jų personalas, ar jis naudojasi naujausia technologija? Jo- 
sephas Ingle'as (asmeniniame pokalbyje, taip pat jo 1990 m. knygoje) 
aprašo kuriozinį reiškinį — kairiosios kojos specialistą, tą, kuris šešių 
žmonių komandoje atsako už pasmerktojo kairiosios kojos įtvirtinimą. 
Dešinę įtvirtina kitas specialistas. Šeši specialistai - paverčiantys mirti- 
ninką šešių sudedamųjų dalių daiktu. 

Tačiau ar verta taip reaguoti į privačių rangovų vykdomą mirties 
bausmę? Juk mirties bausmė buvo skirta įprastojo teismo. Laikomasi 
bendrų taisyklių, o valstybės pareigūnai, žinoma, pasirūpina, kad vis- 
kas būtų daroma pagal valstybės nustatytas taisykles. Patį mirties baus- 
mės vykdymo aktą privati įmonė gali atlikti geriau nei negrabios vals- 
tybinės. Paskutinė vakarienė gali būti geriau paruošta, gali būti pa- 
kviesta geriausių psichiatrų ir šventikų, ko negalėtų sau leisti įprasta 

biudžetinė valstybės agentūra, ir pats nužudymo aktas veikiausiai vyktų 
sklandžiau - be tų gėdingų valstybės pareigūnų nesėkmių, apie kurias 
kartkartėmis sužinome. Mirtininkai veikiausiai įvertintų privačiai tei- 
kiamos paslaugos kokybę. 

Tokia yra pagrindinė Logano knygos nuostata, nors jis daugiausiai 
kalba apie privačius kalėjimus, o ne apie privačių įmonių vykdomą 
mirties bausmę. Jo išvada privačių kalėjimų atžvilgiu yra vienareikš- 
mė. Visa tai, ką daro valstybė, privatus verslas gali padaryti geriau ar 
bent jau ne blogiau. 


Argumentai prieš privačius kalėjimus skiriasi savo pagrįstumu ir įtiki- 
namumu, tačiau neradau jokios srities, kur potencialios privačių kalėjimų 
problemos būtų didesnės už valstybės valdomų kalėjimų problemas... Ka- 
dangi jie nekelia specifinių ar neįveikiamų problemų, kad galėtume išsi- 
aiškinti, kuri iš šių sistemų leidžia sukurti saugesnę, žmogiškesnę, efekty- 
vesnę ir teisingesnę kalinimo sistemą, privatiems kalėjimams turi būti leis- 
ta konkuruoti (ir bendradarbiausti) su valstybinėmis agentūromis (p. 5). 


Manęs jis neįtikina ir šiek tiek erzina. Kodėl tai, kas Loganui taip 
aišku, man visiškai neaišku? Jo gerai suplanuoje knygoje yra atskiras 
skyrius, kuriame aiškinami privačių kalėjimų pranašumai (p. 49-75). 
Jo įsitikinimu, 

mūsų renkamieji lyderiai turi labai nedaug tiesioginių galių; jie leidžia 
įsakus, kuriuos įgyvendina jų pavaldiniai... Tačiau būtų klaida manyti, jog 


hierarchinė pavaldumo sistema būtinai yra pranašesnė už kontraktinių san- 
tykių sistemą. 


Šio pobūdžio samprotavimai remiasi Johnu Locke'u ir ypač anksty- 
vaisiais Roberto Nozicko rašiniais (1974). Jais remdamasis Loganas ke- 
lia šį teiginį (p. 52): 


Klasikinėje liberaliojoje (arba šiais laikais - libertarinėje) tradicijoje, ku- 
ria grindžiama Amerikos valdžios sistema, visos teisės yra individualios, 
o ne kolektyvinės. Valstybė yra dirbtinis konstruktas, ir ji neturi jokių sa- 
vo pačios galių ar teisių, išskyrus tas, kurias jai perduoda individai. 


Šiame kontekste suprantu Logano idėją apie privačiai vykdomą žu- 
dymą ir norą apskritai privatizuoti 'skausmo teikimo paslaugas'. Ta- 
čiau tokia sistema, nepaisant jos glotnaus paviršiaus, lengvai gali 

pavirsti monstru. Robertas P. Weissas (1989, p. 38) taip kalba apie šį 
paviršių: 
privačios kalėjimų kompanijos ... atsisakė sukarintų uniformų bei ran- 
gų; karinė terminija ir tvarka — būdingiausias baudžiamosios profesijos 
bruožas nuo pat jos atsiradimo, čia nėra naudojama. Kalėjimų kompanijos 
vis dar nori susikurti teisėtumo aurą, tačiau iš tikrųjų veikiau susidaro 
verslo bendrovės, o ne kvazioficialios įstaigos įspūdis. Pavyzdžiui, CCA 
kompanijos valdose kaliniai nevadinami šiuo vardu, jie vadinami "gyven- 
tojais', o prižiūrėtojai yra 'gyventojų globėjai'. Privatūs sargybiniai, aprengti 
gelsvais megztiniais, su aiškiai matomu kompanijos ženklu, atrodo tarsi 
korporacijos apsaugos tarnyba. 


Logano valstybė yra kontraktinė. Privatūs kalėjimai renka savo at- 
stovą. Atstovas samdo firmą, kuri vykdytų bausmes. Netikusios fir- 
mos paslaugų atsisakoma, o vietoje jos samdoma kita. Privati apsauga 
atstovauja savo firmai. Nėra kitokio atstovavimo - valstybė yra dirbti- 
nis konstruktas, tačiau tai reiškia, jog apsauga mažiau kontroliuojama. 

Priešingu atveju, kai veikia valstybė, kalėjimo pareigūnas yra savas 
žmogus. Galiu savo ranką uždėti ant jo raktų arba ant elektros kėdės 
jungiklių. Jis gali būti blogas pareigūnas, o aš - blogas Žmogus. Tad 
kartu galime sukurti blogą sistemą, ką dažnai liudija baudžiamosios 
teisės istorija. Tačiau aš Žinočiau, jog esu atsakomybės už sistemą dali- 
ninkas. Be to, būtų šansų, jog kai kurie žmonės sistemoje nėra vien tik 
blogi. Juos būtų lengviau mobilizuoti asmeniškai. Sargybinis būtų jų 
žmogus, o ne kokio nors General Motors ar Volvo padalinio samdomas 
darbuotojas. Privačiuose kalėjimuose išnyksta visuomeninis bausmės 
pobūdis. Kadangi šiuolaikinis privatus kalėjimas yra Amerikos išradi- 
mas, knieti jų paklausti, ar jie nepamiršo savo senojo mokytojo Charle- 
so Hortono Cooley (1864-1929), kuris labai aiškiai suprato, jog ben- 
druomenė yra individualumo lopšys. 

Kadaise draugiškai šaipydavomės iš viešųjų pareigūnų kaip žŽmo- 
nių su dviem rašalo indeliais ant stalo, kurių vienas — skirtas oficia- 
liems, o kitas — privatiems laiškams. Tie laikai praėjo, tačiau dar nevi- 
siškai. Tai išryškėja tada, kai viešasis pareigūnas kuo nors nusižengia, 
pavyzdžiui, dukart apmokėjimui pateikia tą patį bilietą. Tokie jo nusi- 
žengimai traktuojami rimčiau nei privataus asmens. Viešasis pareigū- 
nas atstovauja ne vien sau, jis atstovauja visuomenei, taip pat ir man. 

Tad valstybės pareigūnas turi didesnę atsakomybę ir yra griežčiau kon- 
troliuojamas nei tie, kurie tarnauja privačiai įmonei. Tai mus sugrąži- 
na prie garbės klausimo. Jeigu gyvenu “visuomeniškumo sąlygomis", 
politikai yra mano paties dalis. Panašiai ir tie, kurie skiriami valstybės 
pareigūnais ir kuriems suteikiamas mandatas atlikti esmines funkcijas. 
Jų nusižengimai yra mano gėda, jų sėkmė ir padorumas yra mano pa- 
sididžiavimas. 

Galbūt šis požiūris yra svetimesnis skaitytojui Amerikoje, kur la- 
biau pabrėžiami privatūs interesai bei kontraktinis valstybės pobūdis, 
negu skaitytojui Europoje, kur valstybė egzistuoja nuo amžių. Dah- 
rendorfas (1985) aprašo tas neįtikėtinas dienas Berlyne 1945 metais, 
kai buvo susidaręs intervalas tarp žlugusio nacių ir įvesto Sovietų re- 
žimo. Tik kelios dienos be valstybės, o vėliau viskas vėl grįžo į įpras- 
tas vėžes — valstybei, nors ir kitokiai, perėmus valdymo vadžias. Gal- 
būt Flemmingas Balvigas teisus (komentaruose mano rankraščiui) sa- 
kydamas, jog europiečiai nacionalinę valstybę ir nacionalinę kultūrą 
paprastai traktuoja kaip amžiną dalyką, o amerikiečiai labiau linkę į ją 
žvelgti kaip į individų sukurtą konstrukciją. Galbūt Logano kontraktinės 
valstybės idėja labiau dera prie amerikiečių savimonės. Tačiau šie skir- 
tumai toli gražu nėra labai ryškūs. Jessica Mitford taip baigia savo kny- 
gą (1974, p. 297): 


r -— 


ti kaip apie savo parankinius. Tačiau iš tikrųjų jie yra mūsų parankiniai, 
žmogiškuosius belaisvius už kalėjimų sienų laikantys savo dusinančiame 
glėbyje. Ir galiausiai mes patys juos laikome savo glėbyje. 

Tad grėsmingą dviprasmybę įgyja pirminis žmogiškosios etikos klau- 
simas: ar esu savo brolio sargas? 


Galbūt pagarba viešajam pareigūnui mažėja abiejose Atlanto pusė- 
se. Istoriškai viešasis pareigūnas buvo karaliaus tarnas, viešasis tik pa- 
gal kontrastą su karo pareigūnais. Karališkajai valdžiai susilpnėjus jis 
tapo (teoriškai) valstybės tarnu. Šiame vaidmenyje šis tarnas potencia- 
liai turi atsižvelgti į visą aibę tam tikros visuomenės vertybių, į verty- 
bes, reiškiamas politikų, plačiosios visuomenės bei įvairiausių eksper- 
tų. Tačiau nepaprastai išaugus šiuolaikinių valstybių administraciniam 
aparatui neišvengiamas ir kitas pavojus: viešieji tarnai gali tapti savo 

pačių grupės tarnais, tenkinančiais pačių viešųjų pareigūnų interesus. 
"Aparatčikų" atvejis buvusioje Sovietų Sąjungoje yra ryškiausias tokios 
metamorfozės pavyzdys. 


7.4 Privati policija 


Kas buvo sakyta apie privačius kalėjimus, galioja ir privačios policijos 
atžvilgiu. Argumento esmę išdėsto Rosenthalas ir Hoogenboomas Eu- 
ropos Tarybai skirtoje ataskaitoje (1990, p. 39); 


Tarkime, kad privatūs policininkai savo užduotis tvarkytų efektyviau 
už valstybinę policiją. Tarkime (papildomai), kad privatūs policininkai taip 
pat traktuotų Žmones - visų ir kiekvieno atžvilgiu laikytųsi vienodų tei- 
singumo reikalavimų. Net ir patenkinus visas šias išorines sąlygas tai dar 
nebūtų pakankamas pagrindas pirmenybę teikti privačiai policijai. Bent 
jau Europos žemyne Žmonės jaustųsi saugiau, jeigu tas užduotis vykdytų 
valstybė - net nepaisant menkesnio jos efektyvumo. 


Tačiau daugelio pramoninių šalių raida nerodo šios problemos su- 
vokimo. Priešingai, vyrauja privačių policinių paslaugų plėtros tenden- 
cija. Privačių kalėjimų, aptartų anksčiau, dalis vis dar yra maža, paly- 

giau kaip 10-12“6 visos bausmės rinkos. Tačiau privati sauga sparčiai 
plinta tiek JAV, tiek ir Europoje. Vašingtono nacionalinio teisingumo 
instituto ataskaitoje Cunninhamas et al. (1991, p. 1-5) rašo: 


Kaip rodo naujausi Nacionalinio teisingumo instituto (NTT) tyrimai, 
privačios saugos paslaugos šalyje dabar yra svarbiausias saugumo ištek- 
lis, kuriam išleidžiama 7370 daugiau lėšų nei valstybinei teisėsaugai ir ku- 
rioje dirba 2,5 karto daugiau žmonių. Šiuo metu privačioms saugos pa- 
slaugoms kasmet išleidžiama 52 milijardai dolerių, o privačiose saugos 
agentūrose dirba 1,5 milijono Žmonių. Valstybinė teisėsauga kasmet išlei- 
džia 30 milijardų dolerių ir įdarbina maždaug 600 000 žmonių. 


Ataskaitoje nurodomos devynios privačios saugos verslo kategorijos: 


nuosavybės apsauga, 

sargyba bei patruliavimas, 
signalizacijos įranga, 

privačios detektyvo paslaugos, 

šarvuotų automobilių paslaugos, 

saugos įrangos gamyba, 

spynos ir užraktai, 

saugos konsultantai ir inžinieriai, 

ir kitos, tarp jų sarginių šunų, narkologinio testavimo, teisminės eks- 
pertizės ir melo detektoriaus paslaugos. 


7.4-1 ir 7.4-2 diagramos paimtos iš tos ataskaitos. Pirmoji rodo, kiek 
žmonių, palyginti su viešuoju, įdarbina privačios saugos paslaugų sekto- 
rius. Antroji (milijardais dolerių) rodo paslaugoms išleidžiamas lėšas. 'San- 
kirtos taškas“ ties 1977 metais reiškia, kad 1977-aisiais privačiai saugai 
skiriamos lėšos viršijo viešajai saugai skiriamas lėšas. Anot autorių: 


Nors 2000 metais išlaidos viešajai teisėsaugai išaugs iki 44 milijardų 
dolerių, jas visiškai nustelbs privačios saugos išlaidos, kurios pasieks 105 
milijardus dolerių. Vidutinis metinis privačių saugos paslaugų augimo tem- 
pas bus 870 —- dvigubai didesnis už išlaidų viešajai teisėsaugai augimą. 

7.4-1 diagrama. Dirbančiųjų skaičius privačiame ir viešajame saugos paslaugų sek- 
toriuje 

7.4-2 diagrama. Išlaidų dydis privačiame ir viešajame saugos paslaugų sektoriuje 


Šis privataus sektoriaus augimas skirtas ir įprastajai policijai. Anks- 
čiau policija ir privačios saugos grupės menkai bendravo tarpusavyje, 
tačiau dabar padėtis pasikeitė: 


1980-aisiais Tarptautinė policijos asociacija, Nacionalinė šerifų asocia- 
cija ir Amerikos verslo saugos asociacija pradėjo rengti bendrus susitiki- 
mus, kad pagerintų viešojo ir privataus sektoriaus bendradarbiavimą. 1986 
metais šios organizacijos, gavusios Nacionalinio teisingumo instituto fi- 
nansavimą, įsteigė Jungtinę teisėsaugos ir privačių saugos asociacijų tary- 
bą. Daugelis vietinių ir regioninių grupių taip pat sukūrė įvairių policijos 
ir privačių saugos agentūrų bendradarbiavimo programų. 


Didžiajai Britanijai būdinga analogiška raida. Ir ji atrodo negrįžta- 
ma. Southas (1989, p. 97) rašo: 


Bent jau numatomoje ateityje labai mažai tikėtina, kad privatus saugos 
paslaugų sektorius sunyks. Nuo 1960-ųjų daugumoje Vakarų šalių tai bu- 
vo klestintis, visoms "recesijoms' atsparus verslas, ir visi požymiai rodo, 
jog jis augs ir toliau. 

Prancūzija yra tokioje pat padėtyje. Ocgueteau (1990, p. 57) aprašo, 
kaip JAV ir Kanadoje privačios agentūros įsiskverbė arba skverbiasi į 
valstybines teisėsaugos institucijas: 


„. Europos žemyne padėtis dar nėra tokia. Ir vis dėlto kai kuriais pa- 
skaičiavimais Prancūzijoje, iš visų Europos šalių turinčioje bene daugiau- 
sia policijos tūkstančiui gyventojų, veikia trys privačios saugos darbuoto- 
jai kiekvieniems penkiems valstybinės policijos darbuotojams. 


Ši raida kelia rimtų problemų. Tačiau jos analogija su kalėjimų rai- 
da nėra visiškai tiksli. Tai parodo įžvalgūs Shearingo ir Stenningo dar- 
bai (pvz., 1987) ir svarbus Philippe'o Roberto straipsnis (1989). Jie pra- 
deda nuo trijų pastabų. Pirma, policijos institucija, kaip viešasis vals- 
tybės įrankis, atsirado privačių saugos paslaugų pagrindu. Tad privati 
policija nėra kažkas nauja. Antra, atsirandant materialiai turtingoms 
didelėms visuomenėms, įprastoji policija gali išspręsti tik menką frag- 
mentą visų problemų, kurių sprendimo iš jos reikalaujama. O tai didi- 
na alternatyvių sprendimų paklausą. Ir trečia, privati policija įprasto- 
mis sąlygomis priversta elgtis taip, kaip paprastai elgiasi privatūs as- 
menys arba organizacijos. Ji nedisponuoja baudžiamuoju aparatu, to- 
dėl iš esmės nėra orientuota į bausmes: 


... privačių saugos sistemų logika akivaizdžiai yra pragmatiška; joms 
pirmiausia rūpi rizikos mažinimo tikslas ir jį realizuoti siekiama kuo ma- 
žesnėmis sąnaudomis. Represijos nėra jų prioritetas: represijos gadina fir- 
mos įvaizdį, be to, yra brangios, nes jų griebiantis tenka prašyti viešųjų 
agentūrų pagalbos. Todėl prioritetas teikiamas prevencijai, racionalizacijai 
ir kompromisui (Robert, p. 111). 


Tai savo ruožtu suteikia civilizuotesnių konfliktų sprendimų gali- 
mybių, palyginti su baudžiamąja teise, kuri teikia vienintelę, ir labai 
neefektyvią, alternatyvą. 

Privati policija priklauso nuo viešosios policijos, kaip paskutinės 
apeliavimo instancijos, egzistavimo. Tačiau toks apeliavimas į viešąją 
agentūrą menkina privačios agentūros autoritetą. Ir tai yra pavojinga 
strategija. Privačios agentūros efektyvumas priklauso nuo visuome- 
nės įsitikinimo, jog įprastoji policija paramos suteiks privačiai agentū- 
rai, jeigu tos paramos bus paprašyta. Tačiau realiai tokios garantijos 
nėra. 

Privatūs kalėjimai didina kalinimo mastus, taigi privati policija gali 
būti tų mastų mažinimo veiksnys. Šiuo požiūriu naujoji raida gali būti 
sveikintina. Shearingo ir Stenningo nuomone, šiuolaikinė privati poli- 
cija liudija naujai besikuriančias privačios valdžios struktūras, kurios 


-— 


mo monopoliui (1987, p. 13): 


„.. tai, ką dabar Žinome apie privačią policiją, teikia tvirtą pagrindą ma- 
nyti ... jog dabartinis privačios policijos augimas nėra vien atsakomybės 
už viešosios tvarkos palaikymą perskirstymas, jis veikiau liudija, kad atsi- 
randa privačiai apibrėžiamų tvarkos salų, prižiūrimų privačiai samdomų 
agentūrų, kurios kartais nėra suderinamos arba net konfliktuoja su valsty- 
bės apibrėžiama viešąja tvarka. 


Tačiau nauda, galima susiaurinus baudžiamosios teisės valdas - abo- 
licionistų svajonė - turi būti pasveriama ją lyginant su dviem esmi- 
niais privačios policijos trūkumais: su jos klasiniu šališkumu ir pavo- 
jingu potencialu rimtų politinių konfliktų atvejais. 

Klasinis šališkumas reiškiasi dvejopai. Mažiau probleminis yra tas 
akivaizdus faktas, jog labiau pasiturinčių klasių žmonės iš nepatogių 
situacijų nesunkiai galėtų išsipirkti. Tačiau tas pat pasakytina ir apie 
įprastąją baudžiamosios teisės sistemą. Beveik akivaizdu, kad visos for- 
malios kontrolės sistemos proteguoja gyventojų sluoksnius, nekelian- 
čius grėsmės tiems, kurie disponuoja valdžia. Išskirtiniai atvejai, kai į 
teismą patraukiami įtakingi asmenys, yra būtent tokie — išskirtiniai. 
Kur kas labiau probleminis privačios policijos padarinys yra tai, kad 
žemesnes klases bei jų interesus ji palieka neapgintus. Į tai atkreipia 
dėmesį naujieji realistai“ Didžiojoje Britanijoje, kurių Žymiausi darbai 
yra Youngas ir Matthewsas (1992), Youngas (1989), Lea's ir Youngas 
(1984). Jie yra visiškai teisūs teigdami, kad nuo vagysčių, smurto ir 
vandalizmo labiausiai kenčia darbininkų ir dar žemesnės klasės. Pri- 
vati policija, labiausiai besirūpinanti tais, kurie pajėgia ir nori mokėti, 
gali sumažinti aukštesniųjų klasių suinteresuotumą turėti viešąsias po- 
licines paslaugas, ir taip saugumo požiūriu pabloginti likusių klasių 
padėtį. 

Žinoma, iškyla ir kontrolierių kontrolės problema. Kaip užkirsti ke- 
lią tam, kad privati policija netaptų jėga, kurią būtų dar sunkiau kon- 

troliuoti nei jau egzistuojančią viešąją policiją. Kaip garantuoti, kad vie- 
šoji policija nesamdys (formaliai arba neformaliai) privačių saugos agen- 
tūrų atlikti veiksmams, kurių neleistina imtis viešajai policijai? Kaip 
užkirsti kelią tam, kad Valstybė neįgytų papildomos galios iš privačių 
agentūrų, kurios nėra saistomos atlaidžios mūsų teisėjų bei teisininkų 
nuostatos? 

Jeigu Gestapo arba KGB padaliniai būtų privačios firmos, samdo- 
mos diktatoriaus, savo metodais jie galėtų būti tokie pat efektyvūs 
ir atstumiantys, tačiau nekeltų tokios grėsmės savo valstybių reži- 
mams. Kai nusikaltimų kontrolės sistema priklauso valstybei, yra šio- 
kios tokios vilties, kad šie jos komponentai bus sunaikinti sužlugus 
valstybei. Vilties, bet ne tikrumo, kaip tai liudija dabartinė kai ku- 
rių Rytų Europos valstybių raida. Jeigu ji yra privati, jai niekas ne- 
gresia žlugus režimui. Tokiu atveju privačios agentūros tampa orga- 
nizacijomis, kurių veiklos tąsa yra suinteresuoti tiek nacionaliniai, 
tiek ir transnacionaliniai interesai. Gestapas ir SS daliniai buvo pa- 
naikinti po Antrojo pasaulinio karo, tačiau įmonės, kurios teikė įran- 
gą koncentracijos stovykloms ir gaudavo kalinių vergovinio darbo 
paslaugų, dar ir šiandien veikia Vokietijoje. Veikia ir tie patys uni- 
versitetai, kurie medžiagą savo tyrimams gaudavo iš koncentracijos 
stovyklų. 


7.5 Privačių interesų spaudimas 


Esminį modernybės bruožą nusikaltimų kontrolės praktikoje iliustruoja 
privatizavimo sąjūdis ir ypač - privataus kalėjimo atgimimas. Šio tipo 
kalėjimas kalinių skaičiumi nėra vyraujantis pramoninėse visuomenė- 
se. Ir vis dėlto jis skinasi sau kelią, ypač Jungtinėse Valstijose, kartu 
su idėjiniais jo giminaičiais keliose Europos šalyse. 

Privatus kalėjimas nėra senovinės vergų galerų ar "darbo namų 
idėjos tęsinys. Jų modelis yra veikiau municipaliniai vargšų prieglau- 
dos namai. Dažnai būdavo rengiami aukcionai. Tie, kurie prašyda- 
vo mažiausiai, gaudavo prekę - rūpinimosi vargšais užduotį. Ar 
vargšų namai galėjo duoti pelno, yra ginčytinas klausimas. Tačiau 
dėl dabartinių didžiulių kalinimo įstaigų abejonių nelieka. Čia daro- 


7 skyrius. Nusikaltimų kontrolės produkcija 105 


mi dideli pinigai. Ir, svarbiausia, privataus pelno interesams prasi- 
smelkus net iki privačių kalėjimų sukuriamas svarbus visos sistemos 
plėtros veiksnys. 

Debatai dėl kalėjimų arba policijos /privatizavimo' dažnai priklau- 
so etinei problematikai: ar leistina privačioms kompanijoms disponuoti 
tokio masto galia? Arba keliamas ekonominis klausimas: ar privačios 
kompanijos geba šias užduotis atlikti pigiau nei valstybė? Tačiau ne- 
mažiau svarbu suvokti ekspansinį privatizuotos sistemos pobūdį. Pa- 
grindinis klausimas, kaip jį formuluoja Feeley (1990, p. 2) yra toks: 
„Kokiu mastu privatizavimas plečia ir transformuoja baudžiamąsias valsty- 
bės galias?“ 

Logano (1990) požiūriu, privatizavimas nebūtinai didina kalėjimų 
populiaciją: 


Apskritai verslą lydi sėkmė ne tada, kai jis dirbtinai kuria sau paklau- 
są, O tada, kai tiksliai numato realios paklausos pobūdį bei dydį (p. 159). 


Tačiau iš kur žinome, kokia yra toji “reali paklausa'? 


Kalinių skaičius turi atspindėti nusikaltimų lygį, kurio valstybė pa- 
prastai nėra pajėgi valdyti, todėl kalėjimų pajėgumai turi būti lankstūs 
(p. 170). 


Šiuo metu, anot Logano, reali kalinimo paklausa nėra visiškai pa- 
tenkinama (p. 161), o tai yra blogiau nei perteklinė pasiūla: 


Jeigu ir perteklinė, ir per maža pasiūla gali Žeisti teisingumo princi- 
pus, geriau, žinoma, klysti į perteklinės pasiūlos pusę, nors artimiausioje 
ateityje tokia klaida mažai tikėtina (p. 151-152). 


Ir jis, Žinoma, teisus, ypač toliau remdamasis savo duomenimis: 


Tų, kurie sako, jog teismai nėra reikiamai griežti, nuošimtis nuolat au- 
go nuo 48,9/0 1965-aisiais iki 84,970 1978 m. ... nuo 1980 iki 1986 metų 
griežtesnių bausmių nusikaltėliams reikalavo 82-867/0 amerikiečių. 


Nusikalstamumą suvokę kaip neišsemiamą nusikaltimų kontrolės 
pramonės žaliavą, galime suvokti tokios argumentacijos pavojingumą. 
Ekonominiai šios pramonės interesai, kaip patvirtina pats Loganas, visa- 

da bus perteklinės pasiūlos pusėje. Ir tai bus nepaprastai stiprus siste- 
mos nuolatinės ekspansijos veiksnys. 

Be to, reikia atsižvelgti dar ir į tą faktą, kad privatizuotus kalėjimus 
paprasčiau statyti ir prižiūrėti. Privačių kalėjimų šalininkams čia išky- 
la problema. Sunku vienu metu girti privačiai tvarkomų kalėjimų lanks- 
tumą bei ekonominį efektyvumą ir kartu manyti, jog šie pranašumai 
nesukuria perteklinės pasiūlos. Loganas taip apibūdina tuos pranašu- 
mus (p. 79): 


Privačios kompanijos ne kartą parodė, kad jos projektuoti, finansuoti 
ir statyti kalėjimus geba sparčiau nei tai gali padaryti valstybė. Kompani- 
jos Corrections Corporation of America (CCA) paskaičiavimais jos statybos 
kaštai yra tik 8076 tų išlaidų, kurias padaro valstybė vykdydama tokią pat 
statybą. CCA pabrėžia, kad ji ne tik gali statyti sparčiau ir taip išvengti 
infliacijos kaštų, bet ir su mažesniais tiesioginiais kaštais, nes statybos ran- 
govai iš valstybės ima didesnę kainą. 


Privatus finansavimas palengvina gyvenimą ir valdžiai, nes tada 
jai nebūtina naujiems kalėjimams statyti prašyti rinkėjų leidimo. Anot 
Logano, “... jis leidžia išvengti referendumų kaštų“ (p. 79). Jis palengvi- 
na ir kalėjimų tvarkymą, nes lengviau susidoroti su privačios kompa- 
nijos darbininkų streikais: 


Kadangi streikas ar koks nors kitoks trikdymas leistų valstybei nutraukti 
kontraktą, nedarbo grėsmė veiksmingai drausmina privačius darbuotojus. 
Viešajame sektoriuje, priešingai, tokia grėsmė nėra veiksminga. 


Kaip patarimą viešajam sektoriui Loganas siūlo: 


reikalavimą, kad visi kalinimo įstaigų pareigūnai (viešieji ir privatūs) 
būtų sertifikuojami, vertėtų susieti su reikalavimu, kad streikuose daly- 
vaujančių pareigūnų sertifikavimas automatiškai būtų anuliuotas. 


Privatūs kalėjimai yra tik kraštutinis pavyzdys to, kaip į sistemą 
įvedamas efektyvus ekspansijos veiksnys. Prie to reikia pridėti ir viso 
pramoninio komplekso, teikiančio paslaugas viešiesiems kalėjimams, 
ekonominius interesus. Visai kaip toje žurnalo Corrections Today istori- 
joje, kur suinteresuoti pardavėjai rikiuojasi į eilę su savo efektyviais 
skausmo teikimo įrankiais ir papirkinėja potencialius pirkėjus, kad tie 

ateitų jų pasižiūrėti. Kai dar ir valdžiai suteikiama parama ją išvaduo- 
jant nuo būtinybės atsiklausti rinkėjų ir pašalinti streikų grėsmę, susi- 
kuria išties efektyvus ekspansijos mechanizmas. 

Papildomas augimo veiksnys yra “psichologinė adaptacija“, kurią 
skatina dauguma šios srities prognozių. Kaip komentaruose apie ma- 
no rankraštį rašo Flemmingas Balvigas: 


prognozės yra kontrolės įrankiai. Jos šalina kaitos netikėtumo įspūdį. 
Juk negali būti kitaip. 200 000 žmonių Kalifornijos kalėjimuose 2000-aisiais? 
Mes tai seniai žinojome. Galbūt jų bus 190 000, tad padėtis bus ne tokia 
bloga, kaip prognozavome. 


Daugiausia dėmesio skiriama prognozių tikslumui, o ne pačiam rai- 
dos baisumui, ne tam, kaip užkirsti kelią prognozių pasitvirtinimui. 


7.6 Technologinis spaudimas 


Stebėtinai spartus kalinių populiacijos augimas Kalifornijoje nuo 1980 
iki 1990 metų yra gryna mįslė. Tas dešimtmetis buvo Kalifornijos kles- 
tėjimo periodas. Frankas Zimringas pateikia diagramą, kurioje maty- 
ti, kaip smarkiai mažėja nedarbas ir kartu kalinių skaičiaus kreivė šau- 
na beveik stačiai į viršų. Messingeris ir Berecochea taip pat pateikia 
paradoksalių duomenų. Jie parodo, jog laikas, praleistas kalėjime iki 
pirmojo paleidimo, nuolat trumpėjo per pastaruosius 10-15 metų. Vie- 
nu metu vyrams vidurkis buvo 36 mėnesiai, tačiau šiuo metu jis sie- 
kia maždaug 12 mėnesių. Tad Kalifornijos kalėjimai turėjo perpus iš- 
tuštėti. Tačiau to neįvyko. Messingeris ir Berecochea siūlo tokį paaiš- 
kinimą. Kalinimo terminai sutrumpėjo, tačiau buvimas laisvėje taip 
pat yra savotiškas kalėjimas tiems, kurie paleisti anksčiau termino. 
Kaliniai paleidžiami lygtinai, tačiau pasikeitė tokio paleidimo pobū- 
dis. 7.6-1 diagramą pateikia Messingeris ir Berecochea (1991, p. 43); ji 
rodo 1975-1987 metų raidą ir iliustruoja, jog paleidimas iš kalėjimo 
yra tik laikinas išsilaisvinimas. Anot autorių, 


... paleidimas vis dažniau nėra galutinė atomazga. Iki pirmojo XX am- 
žiaus ketvirčio pirmasis paleidimas iš kalėjimo daugumai kalinių buvo ir 
paskutinis — bent jau pagal tą patį nuosprendį: prie kalėjimo vartų teistu- 
mas baigdavosi. Vėliau daugumai kalinių pirmasis paleidimas iš kalėjimo 

buvo tik lygtinio paleidimo periodo pradžia. Tačiau net tada, iki pat pastarųjų 
metų, pirmasis paleidimas iš kalėjimo buvo ir paskutinis pagal paskirtąjį baus- 
mės straipsnį: daugumai teistumas baigdavosi lygtinio periodo pabaigoje. Šiuo 
metu padėtis kitokia; grįžimas į kalėjimą nustojo būti retenybe ir tapo įpras- 
tąja kalinių patirtimi. Kalinimo bausmė atliekama išsimokėtinai. 


Kodėl taip yra? 

Yra du paaiškinimai. Pirma, vienu metu lygtinių nuosprendžių Ka- 
lifornijoje ėmė mažėti; jų mažėjo kartu su etatais. Siekdami išlikti, prie- 
žiūros pareigūnai turėjo pasirinkti: tapti socialiniais darbuotojais be dar- 
bo arba nusikaltimų kontrolieriais su darbu ir su ginklu. Jie pasirinko 
pastarąją alternatyvą - pagal scenarijų, kuris puikiai iliustruoja tai, ką 
Stanas Cohenas (1985) įvardija kaip funkcijų infliaciją. Smithas (1991, 
p. 114) taip aprašo šią raidą: 


Teismas Inspekcijos taryba 


1987* 
1986 
1985 
1984 
1983 
1982 
1981 
1980 
1979 
1978 
1977 
1976 
1975 





40 30 20 10 0 10 20 30 40 
Procentai 


7.6-1 diagrama. Grąžinimas į kalėjimą per dvejus metus. (Lygtinio kalinimo metais.) 
70-ųjų pabaigoje pasikeitė Kalifornijos lygtinio kalinimo funkcijos - re- 


abilitaciją pakeitė kontrolė. Tai lėmė pasikeitusi viešoji nuomonė bei įsta- 
tymų pataisos, apibrėžusios kalėjimo ir lygtinio nuteisimo funkciją veikiau 

kaip baudžiamąją, o ne reabilitacinę. Be to, buvo rimtų mėginimų apskri- 
tai panaikinti lygtinį nuteisimą. Tapo akivaizdu: kad lygtinio nuteisimo 
institucija išliktų, ji turėjo tapti labiau agresyvi. 


Taip lygtinės priežiūros inspektoriai gavo ginklus. Arba, kaip rašo 
Smithas (p. 124): 


Išsirinkome Smith 64 Wesson 64 modelio 38 kalibro revolverį. Tai palygin- 
ti lengvas, nerūdijančio plieno šešiašūvis revolveris su dviejų colių ilgio vamz- 
džiu. Jį lengva paslėpti po drabužiais, kuriais paprastai rengiasi agentai. 


Neatsilieka ir Florida. Jos Pataisos departamentas paskelbė, kad lyg- 
tinės priežiūros inspektoriai nuo liepos 1 d. turės teisę turėti ginklą 
(Correctional Digest, January 8, p. 10, 1992). 

Kitas dažnėjančio grąžinimo į kalėjimus paaiškinimas yra tai, kad 
lygtinės priežiūros pareigūnams į pagalbą atėjo mokslas ir technologi- 
ja. Anot Messingero, šįkart jo pasisakyme (p. 36): 


lygtiniams buvo atlikta maždaug 400 000 testų, kad patikrintų, ar jie 
nevartoja narkotikų. Įsivaizduoju, kiek šlapimo jiems teko atiduoti. 


Pasikeitimo esmė yra tai, kad paankstintas paleidimas reiškia griežtą 
kontrolę, o dabar griežtai kontrolei yra naujų technologijų, kuriomis 
uoliai naudojamasi. Lygtiniai privalo periodiškai teikti šlapimo mėgi- 
nius. Jie priklauso tam gyventojų sluoksniui, kur narkotikai yra gyve- 
nimo būdo dalis. Anksčiau, kai lygtinio kalinimo institucija dar buvo 
socialinės rūpybos sritis, jie galėjo sulaukti perspėjimų ir galbūt net 
tam tikros pagalbos. Dabar veikia kontrolės technologija, tad jie grįžta 
į kalėjimus. Tai puikiai iliustruoja dorojimosi su pavojingomis klasė- 
mis būdą. Dabar jau nebūtinai pirminis nusikaltimas juos grąžina at- 
gal į kalėjimą. Jie į juos grįžta dėl savo gyvenimo būdo. Narkotikų kon- 
trolė yra žemesniųjų klasių kontrolė. 

Šalia tų lygtinių, kurie grįžta į kalėjimus dėl narkotikų vartojimo, 
yra ir tų, kurie tiesiogiai teisti už narkotikus. Kartu šios kategorijos 
sudaro kalėjimų kontingento daugumą. 1986 metais jų buvo 30“, 
1988 - 35, 0 1991 m. - 534 kalėjimų kontingento. Kaip teigia fede- 
ralinių kalėjimų viršininkas Michaelis J. Ouentinas, 1995 metais nu- 
teistųjų už narkotikus skaičius sudarys 6970 visos kalėjimų populia- 
cijos (Washington Post, April 1991). Austinas (1991) dokumentais pa- 

rodo, jog panaši raida valstijos lygmeniu vyksta ir Floridoje. Tačiau 
tokia tendencija, kaip buvo parodyta šios knygos 5.5 skirsnyje, aiš- 
kiai pastebima ir Europos šalyse. Visose šiuolaikinėse valstybėse nar- 
kotikai tampa svarbiausiu nusižengimu, ir būtent kovos su juo dings- 
timi yra kontroliuojamos žemesniosios klasės. Kartu su narkotikų tes- 
tavimo verslu šios kontrolės galimybės tampa beveik beribės. 

Vienintelė silpnoji sistemos vieta — ribotas kalėjimų talpumas. Ta- 
čiau ir čia verslas tiesia pagalbos ranką. Elektronika kontroliuojamas 
namų kalėjimas - štai į ką krypsta visa dabartinė raida. 

Šio namų kalinimo principai yra žinomi ir taikomi nuo seno. Dabar 
kalinys gauna elektroninį įtaisą, įtvirtinamą žiedu ant riešo arba kulkš- 
nies. Jis jungiamas su telefonu. Jeigu kalinys išeina iš namų, policijos ar- 
ba lygtinių priežiūros štabe pasigirsta aliarmo signalas. Paklausa šiam 
įtaisui didėja, ypač Jungtinėse Valstijose ir užsienyje. Neseniai Singapū- 
ras šios įrangos įsigijo už 7 milijonus dolerių (Lacotte, 1991). 

Tačiau sistema vis dėlto turi vieną silpnybę: neįmanoma tiksliai Ži- 
noti, ką kaliniai veikia savo namuose. Jiems, žinoma, draudžiama var- 
toti alkoholį namuose - jų kalėjime. Tačiau gali būti, kad jį vartoja. 

Šią problemą išsprendė Mitsubishi - ji Amerikos namų kalėjimuose 
įvedė tvarką. Žurnalo Corrections Today puslapyje (1991, June) mums 
siūlomas visas priemonių paketas. Jame randame ne tik įprastąjį elek- 
troninį žiedą, bet ir telefoną, sujungtą su televizijos transliavimo stoti- 
mi, ir prietaisą, skirtą alkoholio kraujyje kiekiui nustatyti. Manau, ne- 
trukus per televiziją galės būti transliuojamas šlapinimasis. Pateikiu 
ištrauką iš to, ką aprašo Mitsubishi: 


Kad būtų patenkinta didėjanti priežiūros namuose paklausa, monito- 
ringo sistema turi būti lanksti, patikima ir galinti patikrinti suvartoto alko- 
holio kiekį. Rizika pernelyg didelė, kad būtų galima pasitenkinti mažes- 
niais reikalavimais. 


Sistema automatiškai iškviečia klientą (bent keturis jų vienu metu), pa- 
reikalauja tam tikrų veiksmų (bet kuria kalba) ir užregistruoja esamą vaiz- 
dą: pateikia datą, laiką ir vardus (t.y. pateikia neginčijamą liudijimą). 


Kvapo alkoholinį testavimą (KAT) - nekontaktiniu, autonominiu būdu nu- 
statyti alkoholio kiekį kliento kraujyje ir paties kliento tapatybę gali tik MEMS 
sistema. Visa tai atliekama automatiškai iš kompiuterių sistemos centro. 

7.7 Žaliava kontrolės pramonei 


Taigi kalėjimas išsprendžia kai kurias pramoninių visuomenių pro- 
blemas. Globos valstybėje jis susilpnina disonansą tarp idėjos, jog 
bedarbiais turi būti rūpinamasi, ir įsitikinimo, kad vartojimo gėry- 
bės turi būti užsidirbtos. Dalį neužimtų gyventojų jis padaro tiesio- 
ginės kontrolės objektu ir sukuria naujų užduočių kontrolės pramo- 
nei bei jos valdytojams. Šiuo požiūriu kaliniai įgyja naują svarbią 
funkciją. Jie tampa žaliava kontrolės pramonei. Tai yra gana išra- 
dingas sprendimas. Pašalpos pinigai gali būti panaudoti abejoti- 
niems tikslams. Kad tam būtų užkirstas kelias, kartais pašalpa bū- 
davo teikiama natūra. Tačiau kai kurie gavėjai vis dėlto elgėsi ne- 
sąžiningai — sveiką maistą iškeisdavo į svaigalus arba narkotikus. 
Kalėjimai išsprendžia šią problemą. Materialinės kai kurių šiuolai- 
kinių kalėjimų sąlygos yra neįtikėtinai geros. Tačiau vartojimas yra 
visiškai kontroliuojamas, pasiektas galutinis industrializacijos proble- 
mos sprendimas. Potencialiai pavojingas gyventojų sluoksnis elimi- 
nuojamas iš visuomenės ir kaip visiškai kontroliuojama žaliava ati- 
duodamas to paties pramoninio komplekso dalims, kurios juos pa- 
darė pertekliniais ir nereikalingais žmonėmis. Žaliava kontrolės pra- 
monei, arba, jeigu norite, priverstiniai kontrolės pramonės paslau- 
gų vartotojai. 

Idealiausia, žinoma, būtų šią kontrolės žaliavą padaryti dar ir 
gamybine jėga. Tada kaliniai teiktų ne tik darbo sargams, bet ir gė- 
rybių plačiajai visuomenei. Tačiau šią kombinaciją nepaprastai sun- 
ku realizuoti pramoninėse Vakarų tipo visuomenėse. Business Week 
praneša, kad maždaug 5 000 kalinių JAV dirba privačiai pramonei. 
Tik 5 000 iš 1,2 milijono. Kaliniai svarbūs JAV, tačiau tik dėl to, 
kad juos reikia prižiūrėti ir maitinti, o ne dėl to, kad jie ką nors 
gamintų.?! 


2 Tačiau Kinijoje šis Business Weck straipsnis sulaukė didelio dėmesio. „Naciona- 
linė televizija ir dauguma didžiausių laikraščių, kuriuos visus kontroliuoja komunis- 
tinė valdžia, plačiai komentavo vasario 17 d. Business Week straipsnį apie Amerikos 
kalinių darbą. ... Kinų komentaruose aiškiai sugestionuojama, kad JAV valdžia, kalti- 
nanti Kiniją kalinių produkcijos eksportu, pati turėtų paisyti savo pamokslų arba liautis 
pamokslavusi.“ Correctional Digest, February 19, p. 10, 1992. 

7.8 Didžioji Amerikos tradicija 


Per pastarąjį dešimtmetį Amerikos baudžiamosios teisės praktika es- 
mingai pakito. Tačiau žvelgiant į tai iš šimtmečių perspektyvos iš tik- 
rųjų nieko naujo neįvyko. Veikiau priešingai, išimtis buvo laikotarpis 
po Antrojo pasaulinio karo. Dabar Jungtinės Valstijos ryžtingai grįžta 
prie savo normos. Padėtį apibūdina dvi pagrindinės sąvokos: privati- 
zavimas ir vergovė. 

Privatizavimas nėra kažkas nauja. Nuo jo viskas ir prasidėjo - pir- 
miausia Anglijoje, o vėliau ir JAV. Nusikaltėlių persekiojimas buvo pri- 
vatus reikalas, policija buvo privati, vietos kalėjimai irgi privatūs - iš- 
laikomi aludžių savininkų. Svarbiausia, trėmimas buvo privačios ini- 
ciatyvos ir pelno išskaičiavimo rezultatas. Tas rezultatas buvo tai, kad 
maždaug 50 000 nuteistųjų buvo perkelti už Atlanto. Anot Feeley 
(1991a, p. 3): 


Netrukus po to, kai 1607 metais į Virdžiniją atvyko pirmieji kolonistai, 
atvyko ir grupė nuteistųjų, kurie į čia buvo atgabenti su sąlyga, kad savo 
kaltę išpirks parsidavę į vergovę. Taip buvo sukurta nauja baudžiamoji 
sistema, kuri sėkmingai veikė beveik 250 metų... 

... trėmimas į Naująjį pasaulį buvo efektyvumo ir veiksmingumo deri- 
nys. Daugumą jo kaštų dengė pelno siekiantys pirkliai, parduodantys sa- 
vo žmogiškąją prekę, ir plantatoriai, ją perkantys. Ji buvo efektyvi, nes 
leido taikyti sankcijas tūkstančiams nusikaltėlių, kurie kitokiu atveju būtų 
likę nenubausti. 

... trėmimas buvo pirklių interesams tarnaujantis išradimas, tad viešieji 
pareigūnai jį pripažino tik pamažu įsitikinę jo efektyvumu. 

Trėmimo politika labai nedideliais kaštais smarkiai sustiprino bau- 
džiamąsias valstybės galias. Ji išplėtė baudžiamųjų sankcijų apimtį ir be 
centralizuotos biurokratijos didinimo būtinybės padidino jų efektyvumą. 


Privatizavimo tradicija buvo tiesiogiai pritaikyta kalėjimams. Trė- 
mimams pasibaigus kai kurie iš pertekliniais tapusių laivų buvo pri- 
švartuoti San Francisko įlankoje. Jūriniai kalinimo įrenginiai, kuriuos 
reklamuoja Bibby Group kompanija, turi ilgą istoriją. San Franciske sta- 
tant San Ouentino kalėjimą kaliniai buvo laikomi laivuose. Daugelis 
garsių pirmųjų kalėjimų, pastatytų Jungtinėse Valstijose, buvo finan- 
suojami privačių rangovų, naudojusių kalinių darbą. Keletas didelių 
kalėjimų buvo išnuomoti privatiems asmenims. 

Kalėjimų kontingento dydį lėmė ne nusikaltimų lygis, ne socialinės kon- 
trolės siekis ar policijos veiklos efektyvumas, o noras priversti nusikaltėlį 
mokėti — valdžiai ir privatiems darbdaviams. 


Tai teigia Novakas (1982), kurį cituoja Ericsonas, McMahon ir Evan- 
sas (1987, p. 358) straipsnyje, išraiškingai pavadintame 'Pelnijimasis iš 
bausmės“. Jie priduria: 


Misisipės kalėjimų sistema gyrėsi tuo, kad pelningai vertėsi iki pat 
Antrojo pasaulinio karo. Tik trečiojo dešimtmečio pabaigoje ir ketvirtojo 
pradžioje buvo priimti įstatymai, draudžiantys nuteistųjų nuomos“ sis- 
temą. Jie buvo priimti spaudžiant vietos gamintojams bei darbo sąjun- 
goms, negalėjusioms atlaikyti jos konkurencijos, ypač prasidėjus Depre- 
sijai. 


Net pagrindinė idėja apie tai, kaip kalėjimai turi atrodyti, buvo sufor- 
muluota teoretikų, siekusių kalėjimą padaryti pelninga įmone. Gerai yra 
žinoma, jog Jeremy Benthamas sugalvojo Panoptikumą - statinį, simboli- 
zuojantį totalinę kontrolę. “Pan optikon' reiškia visuminį vaizdą. Bentha- 
mo projekte kalėjimas statomas kaip didžiulė kriauklė, besisukanti ap- 
link aukštą bokštą, esantį viduryje. Išoriniame žiede įrengiamos kame- 
ros: jų langai yra ir į vidų, ir į įšorę. Sargybiniai sėdi centriniame bokšte. 
Iš jo jie gali stebėti bet kurią kamerą ir matyti visa, kas vyksta, o patys 
išlikti nematomi. Minimaliomis sąnaudomis sistema teikia maksimalią 
kontrolės galią. Benthamas suprojektavo ir vamzdynų sistemą, leidžian- 
čią girdėti bet kurioje kameroje skleidžiamus garsus. 

Benthamas taip pat parengė planų, kaip privatūs rangovai galėtų 
tvarkyti jo instituciją. Dar daugiau, anot Feeley (1991, p. 4-5), Bentha- 
mas “dėjo didžiules pastangas norėdamas gauti šį kontraktą sau ir tikė- 
damas, jog taip jis praturtėtų... Nuo 1780-ųjų pabaigos iki 1800-ųjų pra- 
džios jis buvo apsėstas šios idėjos. Tūkstančius svarų sterlingų savo pi- 
nigųjis investavo, kad galėtų įsigyti sklypą, kuriame galėtų realizuoti 
savo Panoptikumo viziją“. 

Savo investicijų jis neatgavo, tačiau pamatinė jo idėja padarė įtakos 
tiek architektūrai, tiek ekonomikai. 

Iš privatizavimo istorijos Feeley daro tokią išvadą: 


... kai valstybei iškeliami reikalavimai, kurių ji negali patenkinti, ver- 
slininkai gali suteikti ir suteikia jai pagalbą, kuri galiausiai reiškia vals- 

tybės ekspansiją. Vykstant trėmimui pirmieji privačių kalėjimų rangovai 
atsiliepė į akivaizdžios krizės problemas, surado naujų sprendimų ir 
juos sparčiai įgyvendino. Tai, kad jų išradimai buvo modifikuoti ar per- 
imti valstybės, reiškia ne jų nesėkmę, bet jų sėkmę. 


Kita Amerikos didžiosios tradicijos dalis — tai vergų importas iš 
Afrikos. Nebuvo jokios valstybinės vergų prekybos registracijos. 
Gunnaras Myrdalas (1964, p. 118-119) teigia, jog bendras vergų, im- 
portuotų į Jungtines Valstijas iki 1860 m., skaičius siekė beveik mi- 
lijoną. Federaliniai įstatymai prekybą vergais uždraudė 1808 metais. 
Per tą laiką naujai buvo atgabenta 300 000—400 000 vergų. Dar dau- 
giau jų buvo įsigyta aneksuojant naujas teritorijas ir ypač vergus į 
šalį gabenant kontrabanda. Dauguma vergų, išlaisvintų po Pilietinio 
karo, buvo gimę Afrikoje. Šiandien JAV gyvena 15 milijonų juoda- 
odžių vyrų. 

Beveik pusė JAV kalėjimų populiacijos yra juodaodžiai. Marcas 
Maueris dviejuose pranešimuose (1991 ir 1992) pateikė duomenų apie 
kalinamus juodaodžius ir kartu palygino juos su Pietų Afrikos duo- 
menimis. Juos pateikiame 7.8-1 lentelėje. Pusė milijono juodaodžių da- 
bar uždaryta kalėjimuose arba areštinėse. Taigi 3400 žmonių 100 tūkst. 
juodaodžių gyventojų, arba 3,4“0, dabar kalinami. Tarptautiniais mas- 
teliais šio kalinimo mastą gali atskleisti palyginimas su Pietų Afrika, 
kur 681 asmuo iš 100 tūkstančių juodaodžių gyventojų, arba 0,7“, yra 
įkalintas. 


7.8-1 lentelė. Juodaodžių vyrų kalinimas JAV ir Pietų Afrikoje 1989 ir 1990 m. 


Jungtinės Valstijos Pietų Afrika 
Juodaodžiai gyventojai (1989) 14 625 000 15 050 642 
Juodaodžiai kaliniai (1989) 454 724 109 739 
Kalinių skaičius 100 tūkst. 3 109 729 
gyventojų (1989) 
Juodaodžiai kaliniai (1990) 499 871 107 202 
Kalinių skaičius 100 tūkst. 3 370 681 
gyventojų 


Iš Mauer (1992), 2 lentelė. 

Laikant 3,470 kalėjimuose ir dar pusantrakart tiek kalinant lygtinai, 
maždaug 7-87o juodaodžių vyrų yra vienokios ar kitokios baudžiamo- 
sios priežiūros akiratyje. 

Kukliais paskaičiavimais Blumsteinas (1991, p. 53) rašo: 


... pažvelgę į didžiausios rizikos - dvidešimtmečių juodaodžių vyrų 
grupę, matysime, jog čia kalinių skaičius siekia 4200, arba 4,24 grupės. 
Vadinasi, beveik kas dvidešimtas juodaodis jaunuolis šiandien sėdi vals- 
tijos arba federaliniame kalėjime. Jeigu pridėsime ir vietos kalėjimus, gau- 
sime 6,370; tokia juodaodžių dvidešimtmečių vyrų dalis sėdi JAV fede- 
raliniuose, valstijų bei vietos kalėjimuose. Jeigu prisimintume, jog kalė- 
jimų kontingentas atspindi tik maždaug šeštadalį visų Žmonių, kuriems 
taikoma baudžiamosios teisės priežiūra (pavyzdžiui, lygtinis kalinimas), 
tai pradinį skaičių (4,270) galima dauginti iš šešių ir tada gauname maž- 
daug 2570. 


25*o, arba kas ketvirtas juodaodis dvidešimtmetis vyras! Tačiau tai pa- 
sakytina apie šalį kaip visumą. Jeigu nagrinėtume didžiųjų miestų jauni- 
mą, turėtume padaryti išvadą, jog veikiausiai kur kas daugiau nei ketvir- 
tadalis juodaodžių vyrų yra baudžiamosios teisės sistemos priežiūroje. 

Tad nesunku suprasti, kodėl Marcas Maueris (1991, p. 9) vieną iš 
savo pranešimo paantraščių formuluoja taip: 


AFROAMERIKIEČIAI VYRAI: NYKSTANTI RŪŠIS? 
Toliau jis rašo: 


Afroamerikiečiams vyrams, priklausantiems žemiausių pajamų grupei, iš- 
kyla daugybė problemų: mūsų didžiųjų miestų socialinis bei ekonominis nuo- 
smukis ir perspektyvų jauniems Žmonėms menkėjimas; visiškas mūsų švie- 
timo, sveikatos apsaugos bei kitų mūsų institucinių sistemų nepajėgumas pa- 
ruošti juodaodžius vyrus produktyviam įsitraukimui į visuomenės gyvenimą; 
nuolatinis skurdas ir toks turto paskirstymas, kad per pastaruosius dvidešimtį 
metų dar labiau padidėjo atotrūkis tarp turtingųjų ir neturtėlių. 


Jų padėtis ir toliau blogėja. Austinas ir McVey (1989, p. 5) kovą su 
narkotikais nurodo kaip vieną iš svarbesnių šios raidos priežasčių: 


Kova su narkotikais daugiausia tai kova su kokainu, kurį paprastai 
vartoja neturtingiausiųjų sluoksnis, kuriame vyrauja juodaodžiai ir loty- 
noamerikiečiai. Dėl to didėja nuteistų kalėti nebaltųjų asmenų dalis. 

Tą patį pabrėžia Maueris: 


Nuo 1984 iki 1988 metų juodaodžių dalis tarp suimtųjų už narkotikus 
šalies mastu padidėjo nuo 30 iki 3870. Nuo 1985 metų Mičigane bendras 
suėmimų už narkotikus skaičius padvigubėjo, o juodaodžių net patrigu- 
bėjo. Kova su narkotikais vykdoma baudžiamosios sistemos priemonėmis 
ir neproporcingai koncentruojama į narkomaniją didžiuosiuose miestuo- 
se, o galutinis jos rezultatas yra tai, kad nuolat daugėja kalinių ir labiau- 
siai - juodaodžių kalinių. 


Florida šiuo požiūriu turbūt lenkia visas kitas valstijas. 1982-1983 
metais jaunuoliams čia buvo iškeltos 299 narkotikų bylos. Iš jų 54 bu- 
vo iškeltos juodaodžiams. 1985 metais tas skaičius baltiesiems buvo 
336, 0 jį savo skaičiumi — 371 jau pralenkė juodaodžiai. Dar vėliau, 
1989-1990 metais juodaodžių skaičius padidėjo iki 3415, o baltieji vi- 
siškai atsiliko — 526 bylos.22 Šio augimo kaltininkas, gubernatorius Ma- 
rinezas, pralaimėjo rinkimus naujai kadencijai, tačiau tapo visos ša- 
lies narkotikų caru. 

Yra tam tikro pagrindo manyti, jog šis derinys — būti juodaodžiu 
ir nepasiturinčiu - turi neigiamos reikšmės ir teismuose, nors tai kar- 
tais ginčijama (žr. diskusiją tarp Wilbankso ir Manno, 1987). Aš as- 
meniškai niekada negalėjau pamiršti rezultatų, kuriuos davė nedide- 
lė Wolfgango, Kelly ir Noble'o studija 1962 metais. Jie atliko palygi- 
namąją mirčiai nuteistų kalinių analizę. Tikimybė juodaodžiui atsi- 
durti mirtininkų eilėje buvo daug didesnė nei baltaodžiui, vadinasi, 
jam nuteisti pakako silpnesnių argumentų. Todėl galima buvo ma- 
nyti, kad jiems praėjus įvairias apeliacijos procedūras, mirties baus- 
mė bus taikoma palyginti mažesnei juodaodžių daliai. Tačiau faktai 
bylojo priešingai. Mirties bausmė buvo įvykdyta palyginti didesnei 
juodaodžių, o ne baltųjų daliai. Maueris (1992, p. 11-12) aprašo ke- 
letą bendrų mechanizmų, kurie teisminiame procese veikia juodao- 
džiams nepalankia linkme. 

Tačiau turiu pridurti, jog Europos kalėjimai taip pat patamsėjo. Ir 
jeigu neturtas turėtų spalvą, jie būtų patamsėję dar labiau. Tad nėra pa- 
grindo Europai puikuotis prieš JAV. Tiek klasiniai, tiek rasiniai skirtu- 


22 Duomenys iš Florida Supreme Court Racial and Ethnic Bias Commission, 1991. 

mai atsispindi JAV juodaodžių kalinių statistikoje. Ir Australijoje bei 
Kanadoje etninių mažumų atstovų skaičius kalėjimuose yra nepropor- 
cingai didelis. 


7.9 Standartų tiekėja 


Nėra jokių natūralių ribų“ tam, kas laikoma didele kalinių populia- 
cija. Jai augant Jungtinėse Valstijose dydžio standartai kinta. Kadangi 
pasaulį taip smarkiai veikia visa, kas vyksta Jungtinėse Valstijose, tai 
gali turėti įtakos visam pramoniniam pasauliui. O gal mes čia Euro- 
poje esame pernelyg atlaidūs, nes JAV klesti turėdama dešimteriopai 
daugiau kalinių? Privatizavimo idėjos įveikė ir Atlantą. Seras Edwar- 
das Gardneris (1989) buvo vidaus reikalų tarppartinio parlamentinio 
komiteto pirmininkas. Jis nusivežė visą savo komitetą į JAV ir grį- 
žęs pareiškė: 

... Visi, vykusieji į Ameriką susipažinti su šia nauja sistema, abejojome, 
ar nešvaistome laiko; savo dienoraštyje užrašiau, kad man tokia sistema 
atrodė absurdiška ir nereali. Tačiau turiu pripažinti, kad po to, kai mūsų 
Komiteto nariai apsilankė kalinimo institucijose Memfyje, Panamoje ir Ne- 
švilyje, mūsų nuomonė esmingai pasikeitė. Mus nustebino tai, ką pamatė- 
me - valdymo ir priežiūros kokybė ir apskritai pačios privačių kalėjimų 
idėjos įgyvendinimo sėkmė. 


Seras Edwardas savo nuomonę pakeitė taip smarkiai, kad tuo me- 
tu, kai skaitė savo paskaitą Nusikalstamumo tyrimų institute, jau bu- 
vo tapęs privačios įmonės Contract Prisons PLC pirmininku. 

Jis nėra vienintelis. Tayloras ir Peace'as (1989) siūlo pasinaudoti 
šia proga ir įvykdyti baudžiamosios sistemos reformą. Esminė pro- 
blema, jų teigimu, yra ne tai, ar kalėjimas tvarkomas pagal pelno 
principą, o tai, ar taikomi priimtini ir reikiami standartai. Pagal jų 
siūlomus standartus, joks privatus kontraktas neturėtų būti sudaro- 
mas ilgiau nei penkeriems metams, o paskui turėtų vykti naujas kon- 
kursas. Toliau — privatiems kalėjimams neturi būti perduodami leng- 
viausiai nubausti asmenys, į juos neturėtų patekti tie, kurių kalini- 
mo terminas mažesnis nei 18 mėnesių. Ir svarbiausia: pakartotinių 
nusikaltimų nedarymas paleidus į laisvę turi būti siekinys ir vienas 

iš apmokėjimo pagrindų. Jie argumentuoja (p. 192), kad jeigu kalė- 
jimų privatizavimas vyks aklai mėgdžiojant Šiaurės Amerikos prak- 
tiką, padėtis Jungtinėje Karalystėje veikiausiai tik pablogės. Ir daro 
išvadą: 


Žodžiu, potenciali nauda, kurią teikia kalėjimai, priklauso nuo gana 
siauros galimų schemų aibės. Tad mūsų siūlymas pasinaudoti tokiomis 
schemomis yra rizikingos strategijos siūlymas. Jeigu ne visi reikiami to- 
kių schemų komponentai bus parengti, ... įsileisime labai nemalonų Tro- 
jos arklį. 


Sunku su tuo nesutikti. 

Tačiau Jungtinių Valstijų poveikio likusiam pasauliui perspektyva 
gali būti pernelyg siaura. Problema yra ne tik ta, ar įvykiai, vykstantys 
JAV šiandien, neįvyks rytoj Kanadoje ir Jungtinėje Karalystėje. Kaip 
teigia Lillly ir Knepperis (1991), privatizavimas nėra vienpusio bau- 
džiamosios politikos judėjimo iš JAV į Jungtinę Karalystę kelias: 


.. ryšys tarp šių dviejų šalių grindžiamas ne tiek baudžiamosios poli- 
tikos strategijų derinimu, kiek faktu, jog jos dalijasi korporacijų nuosavy- 
be...33 

Jungtinės Karalystės ir Jungtinių Valstijų ryšys reiškiasi tuo, kad jų kor- 
poracijos vienija jėgas kalinimo bei tramdymo įrangą tiekdamos abiem ša- 
lims. Vietoje to, kad tik mėgdžiotų JAV kalinimo ir tramdymo priemones, 
kai kurios britų kompanijos įsigijo akcijų JAV baudžiamosios praktikos 
rinkoje. 


Dar keletas pastabų apie technologinį spaudimą. Jeigu baudžiamosios 
kontrolės lygį ir formą visuomenėje lemia socialinės organizacijos pobū- 
dis, tai labai tikėtina, jog šie bendri bruožai pasireikš visur. Per pastaruo- 
sius metus Europoje didėjo ir bendras kalinių skaičius. 7.9-1 diagrama 
iliustruoja šią raidą. Padidėjo net Olandijos kalėjimų populiacija. Kaip 


23 Pažvelkime į elektroninio monitoringo rinką. Elektroninė nusikaltėlių priežiūra 
sukėlė komercinių sluoksnių susidomėjimą. 1987 metais trejetas Amerikos tiekėjų - BI 
Incorporated, Correctional Services Incorporated ir Digital Products — vyravo elektroninių 
sekimo įrenginių priemonių rinkoje. Vėliau dvi Amerikos bendrovės susijungė su bri- 
tų kompanijomis ir rinkai pateikė geresnį produktą... O 1989 metais Correction Srvices, 
Inc. (CSI) išplėtė savo tarptautinius ryšius bendraudama su Japonijos Mitsubishi; 1990 
metais CSI sandoriais su Electron Dart. Ltd. Tel Avive, Izraelyje dar labiau išplėtė savo 
tarptautinių ryšių tinklą (Lilly and Knepper, p. 15-16). 

7.9-1 diagrama. Kalinių skaičiaus dinamika Europos tarybos šalyse nuo 1970 m. 
(išskyrus Austriją, Islandiją, Olandiją, Svecariją ir Turkiją) 


buvo minėta 4 skyriuje, dabar šalys su mažiausia kalėjimų populiacija 
patiria didėjantį spaudimą. Ypač svarbių pokyčių vyksta kovos su nar- 
kotikais politikoje, ir čia JAV taip pat rodo kelią. Be to, svarbu šiuolai- 
kinės Žiniasklaidos tendencijos. Toms šalims, kur nusikaltimai tampa 
svarbiausia žiniasklaidos tema, sunku bus išsilaikyti senose gynybos li- 
nijose. 

Turi reikšmės ir dar du veiksniai: šiuolaikinės pramoninės visuo- 
menės pajėgumas izoliuoti didelius gyventojų segmentus ir tai, kad toks 
sprendimas dera su kitomis šių šalių svarbiomis tendencijomis. Tai bus ki- 
to skyriaus tema. 


8 skyrius 
NUOSPRENDŽIŲ MODERNIZAVIMAS 


8.1 4926 pareiškėjai 


Prieš keletą dienų turėjau šiokių tokių problemų. Mano universiteto 
Teisės fakultete veikia studentų priėmimo komisija. Esu jos narys. Kartą 
per metus sprendžiame naujo studentų būrio priėmimo klausimą. Šią 
vasarą gauti 4926 kandidatų pareiškimai. Priimti galėjo būti 500. Jau- 
nimo nedarbas labai padidino spaudimą aukštojo mokslo sistemai. Ta- 
čiau mūsų užduotis buvo paprasta. Studentai priimami remiantis vi- 
durinės mokyklos balais. Visi balai sudedami į vieną skaičių. Keletas 
balų gali būti pridėta atsižvelgiant į turimą darbo patyrimą. Mūsų są- 
žininga ir kruopšti sekretorė visa tai paruošia ir visus pareiškėjus suri- 
kiuoja į eilę. Komitetui lieka tik užbrėžti brūkšnį. Visi pareiškėjai, esan- 
tys eilėje aukščiau to brūkšnio, priimami. 

Tačiau susiduriame su dviem papildomomis problemomis. Kai ku- 
rie pareiškėjai, apeliuodami į savo sveikatos ar socialines aplinkybes, 
prašo tam tikrų nuolaidų. Galbūt per abitūros egzaminus jie buvo rim- 
tai susirgę arba mirė šeimos narys, arba jie yra akli, kurti, prikaustyti 
prie invalido vežimėlio, arba turėjo rimtų problemų dėl narkotikų, ar 
apskritai dėl psichologinio nestabilumo, arba net buvo kalinami. Nag- 
rinėjame kiekvieną tokį atvejį ir tokius prašymus dažniausiai tenkina- 
me. Fakultetas turi žmogų paremti nelaimėje. Tačiau kartu, miniatiū- 
roje, iškyla bendra rūpybos problema: ar teisinga, kad kelią į universi- 
tetą lengviau atveria kalėjimas ir psichiatrinė ligoninė negu sunkus dar- 
bas ir geri pažymiai iš mokyklos? Dažniausiai į šį klausimą atsakyda- 
vome "taip". Laimei, tokių prašytojų nebuvo daug. 

Kita stojančiųjų kategorija taip pat kelia problemų, tačiau ne dėl jų 
personalinių ypatybių, o dėl mokyklų, iš kurių jie ateina, pobūdžio. Tos 
mokyklos atkakliai priešinasi tam, kad jų mokiniai būtų vertinami pa- 
gal oficialią gradavimo skalę. Jų įsitikinimu, abitūros egzaminai ir pa- 
žymiai apie mokinius teikia nepakankamą informaciją. Todėl šių mo- 
kyklų mokytojai rašo glaustas charakteristikas apie kiekvieno mokinio 
laimėjimus kiekvienoje disciplinoje, be to, dar smulkiai apibūdina mo- 
kinio atliktą svarbiausią darbą: nupieštą paveikslą, surengtą foto paro- 
dą, parašytą rašinį apie Sartre'ą, rekonstruotas senovines slides ... 

Atrankos komitetui tai yra neišsprendžiama problema. Šiemet tu- 
rėjome tris stojančiuosius iš šių mokyklų. Žinoma, labai gerai visus juos 
prisimenu. Visi jie atvyksta iš Skandinavijoje vadinamųjų Waldorfo arba 
Rudolfo Steinerio mokyklų. Mokinius paprastai 12 metų moko tie pa- 
tys mokytojai. Tad mokytojai juos gerai, net per daug gerai pažįsta. 
Apie savo mokinius jie paprastai rašo su dideliu įsijautimu ir net su 
meile. Jie yra labai artimi savo mokiniams, ir nori su jais suartinti ir 
mus. Mūsų užduotis tampa neįveikiama. 

Trys stojantieji be balų, keletas 'socialinių“ atvejų. Šiuos stojančiuosius 
pažinojau. Tačiau nepažinojau bent 4400 kitų kandidatų, kurie nebuvo 
priimti — tai jauni Žmonės su savo įvairiausiomis savybėmis bei porei- 
kiais, geidę patekti į universitetą. Tačiau šios visos jų savybės buvo api- 
bendrintos skaičiais, ir šių jų skaičių pasirodė esą per mažai. 

Dar blogiau - ir tai tiesiogiai siejasi su čia nagrinėjama modernybės te- 
ma —aš pats esu iš principo nusiteikęs prieš egzaminus ir mokinių grada- 
vimą. Buvau aktyvus Karališkosios komisijos, siūliusios panaikinti pažy- 
mius privalomojo švietimo sistemoje, narys. Net dar blogiau -esu prieš sto- 
jančiųjų į universitetus skaičiaus ribojimą ir keliskart balsavau prieš jį. Ta- 
čiau visais kartais pralaimėjau, todėl tenka vykdyti man pavestus administ- 
racinius uždavinius. Jeigu jų nevykdyčiau, juos vykdytų kas nors kitas. Gal- 
būt išgelbėsiu vieną kitą, kuris šiaip jau nebūtų įleistas į šventąją žemę. 


8.2 Griozdai 


Viena iš priežasčių, kodėl teisingumas vykdomas taip lėtai, yra tai, 
kad teismai perkrauti darbu ir nėra aprūpinti įranga, padedančia su 
juo susidoroti. Tai visiems Žinoma tiesa. Daugelyje teismų laikas tarsi 

sustojo. Perukų beveik neliko, bet liko nepaslankumas. Rašomosios 
mašinėlės pakeitė žąsų plunksnas, ir kai kurie teismai įsigijo kompiu- 
terių, tačiau imant apskritai, teismai išliko griozdais, nesugebančiais 
prisitaikyti prie naujų reikalavimų. Be to, dažnai jie teikia nekokybiš- 
ką produkciją. Daugelyje studijų buvo parodytas didžiulis nuospren- 
džių nevienodumas. Ta pati veika gali reikšti mėnesių įkalinimą vie- 
noje vietoje ir metų kalinimą kitoje. Dėl to papildomai apkraunami 
apeliaciniai teismai, arba, jeigu apeliacija nepaduodama, nėra vykdo- 
mas teisingumas. 

Jungtinėse Valstijose ši padėtis netrukus pasikeis. Daug kas jau pa- 
daryta. 

1984 m. Kongresas priėmė nuosprendžių priėmimo reformos įsta- 
tymą (Sentencing Reform Act). Svarbiausias to įstatymo tikslas - padi- 
dinti baudžiamosios teisės galias kovojant su nusikalstamumu - kurti 
efektyvesnę ir teisingesnę nuosprendžių priėmimo sistemą. Teisinges- 
nę, vadinasi, vienodesnę. Tokie pat nusižengimai turi sulaukti tokios 
pat bausmės. Šiam tikslui reforma suteikė teismams kai kurių dides- 
nių galių ir kartu sumažino kai kurias kitas jų galias. Ji suteikė jiems 
daugiau galių - panaikino ankstesnę sistemą su jos nedeterminuotais 
nuosprendžiais bei su lygtinių priežiūros tarybomis, sprendusiomis lyg- 
tinio paleidimo klausimus. Juos dabar spręs teismai. Tačiau iš teismų ji 
atėmė kai kurias galias ir įvedė detalią nuosprendžių už nusikaltimus 
klasifikaciją. 

Tam pačiam tikslui Kongresas įsteigė Nuosprendžių priežiūros ko- 
misiją. Tai yra 


nepriklausoma teisminės valdžios agentūra, kurią sudaro septyni na- 
riai, turintys balso teisę, ir du tos teisės neturintys ex officio nariai. Svar- 
biausias jos tikslas - formuoti federalinės baudžiamosios teisės sistemos 
nuosprendžių priėmimo bei vykdymo politiką, kuri garantuotų teisingu- 
mą ir nustatytų išsamias instrukcijas to, kokie nuosprendžiai taikytini as- 
menims, padariusiems federalinių nusikaltimų (U. S. Sentencing Commis- 
sion Guidelines, 1990, p. 11). 


Jungtinių Valstijų Aukščiausiasis teismas savo sprendimu (Misretta 
v. Jungtinės Valstijos) patvirtino Komisijos konstitucingumą ir atrėmė 


v--— 


nio lygmens baudžiamojoje JAV teisėje. 

8.3-1 lentelė. Baudžiamųjų nuosprendžių lentelė (kalinimo mėnesiais) Kriminalinės 
istorijos kategorija (kriminalinės istorijos taškai) 


Nusikaltimo | || ||] IV V VĮ 
lygmuo (0 arba 1) (2 arba 3) (4,5,6) (7,8,9) (10, 11, 12) (13 ir 
daugiau) 
1 0-6 0-6 0-6 0-6 0-6 0-6 
2 0-6 0-6 0-6 0-6 0-6 0-6 
3 0-6 0-6 0-6 0-6 0-6 0-6 
4 0-6 0-6 0-6 2-8 4—10 6-12 
5 0-6 0-6 1-7 4-10 6-12 9-15 
6 0-6 1-7 2-8 6-12 9-15 12-18 
7 1-7 2-8 4—10 8-14 12-18 15-21 
8 2-8 4-10 6-12 10-16 15-21 18-24 
9 4—10 6-12 8-14 12-18 18-24 21-27 
10 6-12 8-14 10-16 15-21 21-27 24-30 
11 8-14 10-16 12-18 18-24 24-30 27-33 
12 10-16 12-18 15-21 21-27 27-33 30-37 
13 12-18 15-21 18-24 24-30 30-37 33-41 
14 15-21 18-24 21-27 27-33 33-41 37-46 
15 18-24 21-27 24-30 30-37 37-46 41-51 
16 21-27 24—30 27-33 33-41 41-51 46-57 
17 24-30 27-33 30-37 37-46 46-57 51-63 
18 27-33 30-37 33-41 41-51 51-63 57-71 
19 30-37 33-41 37-46 46-57 57-71 63-78 
20 33-41 37-46 41-51 51-63 63-78 70-87 
21 37-46 41-51 46-57 57-71 70-87 77-96 
22 41-51 46-57 51-63 63-78 77-96 84-105 
23 46-57 51-63 57-71 70-87 84-105 92-115 
24 51-63 57-71 63-78 77-96 92-115 100-125 
25 57-71 63-78 70-87 84—-105 100-125 110-137 
26 63-78 70-87 78-97 92-115 110-137 120-150 
27 70-87 78-97 87-108 100-125 120-150 130-162 
28 78-97 87-108 97-121 110-137 130-162 140-175 
29 87-108 97-121 108-135 121-151 140-175 151-188 
30 97-121 108-135 121-151 135-168 151-188 168-210 
31 108-135 121-151 135-168 151-188 168-210 188-235 
32 121-151 135-168 151-188 168-210 188-235 210-262 
33 135-168 151-188 168-210 188-235 210-262 235-293 
34 151-188 168-210 188-235 210-262 235-293 262-327 
35 168-210 188-235 210-262 235-293 262-327 292-365 
36 188-235 210-262 235—-293 262-327 292-365 324-405 
37 210-262 235-293 262-327 292-365 324—-405 360-i.g.g. 
38 235-293 262-327 292-365 324-405 360-i.g.g. 360-i.g.g. 
39 262-327 292-365 324-405 360-i.g.g. 360-i.g.g. 360-i.g.g. 
40 292-365 324-405 360-i.g.g. 360-i.g.g. 360-i.g.g. 360-i.g.g. 
41 324-405 360-i.g.g. 360-i.g.g. 360-i.g.g. 360-i.g.9g. 360-i.g.g. 
42 360-i.g.g. 360-i.g.g. 360-i.g.g.  360-i.g.g. 360-i.g.g. 360-i.g.g. 
43 i.9.9. i.g.9. i.g.9. i.g.g. i.g.g. i.g.g 


i.g.g.= Iki gyvos galvos 

8.3 Skausmo seikėjimo vadovai 


Vienas svarbiausių Nuosprendžių priežiūros komisijos rezultatų yra 
pateikiamas 8.3-1 lentelėje, vadinama Nuosprendžių lentele. Jos nau- 
dojimo principas visai paprastas. Pirmiausia pažvelkime į kai kuriuos 
nusikaltimų lygmens pavyzdžius, į vertikaliąją grafą kairėje. Teisėjo 
užduotis šiuo atveju — nustatyti nusikaltimo tipą. Pavyzdžiui, jeigu nu- 
sikaltimas klasifikuojamas kaip Oro piratavimas, Vadovas skirsnyje 2.14 
aiškiai sako: 

a) bazinis nusikaltimo lygmuo: ............. 38; 

b) jeigu dėl jo įvyko mirtis, lygmuo didinamas 5 padalomis. 


Jeigu mirtis išties įvyko, nusikaltėlis gauna 38+5=43, kuris lentelėje 
reiškia "iki gyvos galvos“. 

Sudėtingesnis atvejis - įsilaužimas į būstą. Vadovas šiuo atveju nu- 
rodo: 


Įsilaužimas į būstą: 

(a) Bazinis nusikaltimo lygmuo: ... 17; 

(b) Specifiniai nusikaltimo bruožai: 

(1) Jeigu nusikaltimas padarytas jį suplanavus iš anksto, lygmuo didi- 
namas 2 padalomis; 

(2) Jeigu padarytoji žala viršija 2500 dolerių, lygmuo didinamas šia 
tvarka: 


Žala (doleriais) Lygmuo 

(A) 2 500 arba mažesnė nedidinamas 

(B) Daugiau kaip 2 500 didinamas 1 padala 
(C) Daugiau kaip 10 000 didinamas 2 padalomis 
(D) Daugiau kaip 50 000 didinamas 3 padalomis 
(E) Daugiau kaip 250 000 didinamas 4 padalomis 
(F) Daugiau kaip 800 000 didinamas 5 padalomis 
(G) Daugiau kaip 1 500 000 didinamas 6 padalomis 
(H) Daugiau kaip 2 500 000 didinamas 7 padalomis 
(I) Daugiau kaip 5 000 000 didinamas 8 padalomis 


(3) Jeigu buvo paimtas šaunamasis ginklas, sprogstamasis užtaisas ar 
draudžiama cheminė substancija arba jeigu jų paėmimas buvo nusikalti- 
mo tikslas, nusikaltimo lygmuo didinamas 1 padala; 

(4) Jeigu buvo naudojamas pavojingas ginklas (įskaitant šaunamąjį), 
lygmuo didinamas 2 padalomis. 

Kaip matome, minimalus bausmės lygmuo būtų 17; sunkiausiu at- 
veju jis būtų 30. 

Tad pusė darbo padaryta. Lieka nustatyti Kriminalinės istorijos ka- 
tegoriją. Vadovo 4.1 skirsnyje paaiškinama, kaip tai daroma: 


(a) Už kiekvieną ankstesnį kalinimą, viršijantį vienerius metus ir vieną 
mėnesį, pridedami 3 taškai. 

(b) Už kiekvieną ankstesnį kalinimą, viršijantį 60 dienų, neskaičiuoja- 
mų straipsnyje (a), pridedami 2 taškai. 

(c) Už kiekvieną ankstesnį kalinimą, neįtrauktą į (a) ir (b), iki 4 taškų 
pagal šį straipsnį, pridedamas 1 taškas. 

(d) Jeigu kaltinamasis padarė nusižengimą būdamas vienokioje ar ki- 
tokioje baudžiamosios teisės priežiūroje, įskaitant bausmės atidėjimą, lyg- 
tinį paleidimą, kalinimą, priverstinį įdarbinimą, arba būdamas paieško- 
mas, pridedami 2 taškai. 

(e) Jeigu kaltinamasis padarė nusižengimą nepraėjus dvejiems metams 
po kalinamojo nuosprendžio pagal straipsnius (a) arba (b), arba atliekant 
kalinimą arba būnant paieškomu pagal tokį straipsnį, pridedami 2 taškai. 


Maksimumas pagal šią lentelę yra 13 taškų. Šį rezultatą duoda ke- 
turi ankstesni kalinimai, viršijantys 13 kalinimo mėnesių, ir vienas trum- 
pesnis kalinimas. 

Pagal šias instrukcijas šį darbą galėtų atlikti kiekvienas. 

Įsilaužta į būstą (lygmuo 17), iš anksto suplanavus (lygmuo pakyla 
iki 19) ir padaryta didesnė nei 10 000 dolerių žala (lygmuo pakyla iki 21), 
tačiau nebuvo pavogta ginklų ar narkotikų, nebuvo naudojamasi šauna- 
maisiais ginklais. Tad vertikaliojoje skalėje sustojame ties lygmeniu 21. 

Anksčiau kaltinamasis buvo dukart teistas daugiau nei 13 mėnesių 
kalėjimo, todėl jo Kriminalinės istorijos kategorija pagal horizontaliąją skalę 
yra 6. Nuo šio taško judame žemyn iki horizontaliojo lygmens 21 linijos, 
ir rezultatas aiškus: teisėjas gali skirti nuo 46 iki 57 mėnesių kalėti. 

Teismų nerangumas yra pašalintas. 


8.4 Išgrynintas teisingumas 
Tokio Vadovo privalumas yra jo atvirumas. Jame aiškiai sakoma, ką 


jis apima ir ko neapima. Siuo požiūriu Kongresas gana smulkiai in- 
struktuoja Komisiją: 

sprendžiant klausimą, ar turi būti taikoma kalinimo bausmė ir kokios 
trukmės bausmė turi būti taikoma, iš Komisijos reikalaujama, kad jos ben- 
dros nuostatos bei vieši pareiškimai atspindėtų principą, jog nedera atsi- 
žvelgti į kaltinamojo išsilavinimą, profesinę kvalifikaciją, užsiėmimo po- 
būdį, šeimos ryšius ar bendruomeninę priklausomybę (Vadovas, p. 5.35). 


Prisipažinsiu, kad tai turėjau perskaityti du kartus. Nedera atsižvelg- 
ti? Pagal man artimą tradiciją tikėčiausi, kad Vadovas nurodys, jog de- 
ra atsižvelgti į visus šiuos veiksnius. Šiuo atveju, priešingai, toliau Va- 
dove konkrečiai nurodoma, į kokias aplinkybes nedera atsižvelgti: 

Amžius. 

Išsilavinimas ir profesinė kvalifikacija. 

Dvasinės ir emocinės savybės. 

Fizinės savybės, tarp jų priklausomybė nuo narkotikų ar alkoholio. 

Ankstesnio užimtumo istorija. 

Šeimos ryšiai ir atsakomybė. 

Bendruomeniniai ryšiai. 

Rasė, lytis, etninė kilmė, įsitikinimai, religija, socialinis ir ekonominis 
statusas. (Vadovas, p. 5.35-5.37). 


Pripratusiems prie senamadiškų Europos baudžiamosios teisės tra- 
dicijų šios instrukcijos, švelniai kalbant, yra keistos. Nuostata nepaisy- 
ti kai kurių šių aplinkybių net gali būti suprasta kaip mėginimas pa- 
keisti teisingumo sąvoką. Galbūt Kongresas baiminosi, kad tenkinan- 
tieji kriterijus dėl to būtų išskirtinai palankiai traktuojami. Aukštesnių- 
jų klasių nusikaltėliai galėtų apeliuoti į šeimos bei bendruomeninius 
ryšius ar į svarbias savo pareigas ir taip nepagrįstai išvengtų bausmių, 
kurios skiriamos asmenims be tokių ryšių ir tokios atsakomybės. 

Asmuo, turintis daug pinigų ir daug socialinių ryšių, dėl to neturi 
išvengti visos bausmės naštos. Puiku. O kaip su asmenimis be ryšių ir 
be bendruomeninės atsakomybės? Neleidžiant teismams atsižvelgti į 
visus šiuos veiksnius, kad nebūtų teikiama privilegijų geriausioje pa- 
dėtyje esantiems, kartu užblokuojama galimybė parodyti atlaidumą 
esantiems blogiausioje padėtyje. Eliminuojama visa socialinio teisin- 
gumo idėja. O kaip elgtis su neturtingiausiais nusižengėliais, kurie va- 
gia iš alkio, arba su vienišais Žmonėmis, kurie išvis neturi bendruome- 
ninių ryšių? Mėgindami užkirsti kelią nedaugelio pasiturinčiųjų privi- 
legijoms įstatymų leidėjai teisei draudžia atsižvelgti būtent į tuos veiks- 

nius, kurie daugiausia lemia bendrą kalėjimų kontingento daugumos 
socialinę padėtį: į skurdą ir nepriteklių, į savo dalies gerame gyvenime 
neturėjimą, į visus esminius “'pavojingosios klasės“ atributus. 

Jeigu Kongresas norėjo, kad visi tie, kurie turi socialinių ir ekono- 
minių pranašumų, negautų specialių privilegijų, jis galėjo šią proble- 
mą išspręsti. Operacionalizuoti socialius veiksnius nėra sunkiau nei 
operacionalizuoti veiksmus, kurie įvardijami kaip nusikalstami. No- 
riu padėti Komisijai, tad Nusikaltimų lygmens gradacijai siūlau to- 
kius pakeitimus: 

Pirma, keletas siūlymų dėl bausmės didinimo: 


Nusikaltėlių su aukštuoju išsilavimu atveju pridedami 2 taškai (nes jie 
žinojo, ką daro). 

Nusikaltėliams, kurių metinės pajamos per paskutinius dvejus metus 
viršijo x dolerių, pridedami 4 taškai. 

Nusikaltėliams, turintiems ankstesnių socialinių ryšių bei pareigybių 
(atsakomybės), pridedami 5 taškai. 


Toliau, dėl jų mažinimo: 


Nusikaltėliams be minimalaus privalomojo išsilavimo minusuojami 
2 taškai. 

Nusikaltėliams, gyvenantiems žemiau skurdo ribos, minusuojami 
4 taškai. 

Nusikaltėliams, patyrusiems ypatingų traumų vaikystėje ir gyvenusiems 
socialiai nepalankioje aplinkoje, minusuojami 5 taškai. 


Mano sąrašas galėtų būti ilgesnis ir išlygos didesnės. Kiek kaltės 
lieka merginai, kuri buvo mušama ir lytiškai prievartaujama nuo pat 
vaikystės savo tėvo, ir gyvenančiai skurdo bei nepritekliaus sąlygo- 
mis ir kuri galiausiai desperatiškai nužudė tokį savo tėvą? Arba, kal- 
bant apie mažiau akivaizdžius atvejus: kaip traktuoti tokią bylą tuo 
atveju, kai motina žinojo, kas vyksta, ir nesikišo? Kokį svorį, kaip 
lengvinančioms aplinkybėms, turėtume tokiems dalykams teikti, jei- 
gu atsižvelgtume dar ir į tai, kad kaltinamoji išaugo lūšnyne? Ar ne- 
gali atsitikti taip, kad po to, kai sudedami visi lengvinantys veiksniai, 
kai kurie kaltinamieji atsidurs žermiau 1-ojo nusikaltimų lygmens ir ta- 
da teisėjas galės iškelti ieškinį visuomenei, kad ji privalo suteikti jiems 
kompensaciją. Gilinimasis į šią problematiką reikštų nusikaltimų kon- 

trolės tematikos griovimą, tematikos, kurią išlaikyti rūpi politinių de- 
batų dalyviams. 

Radzinowiczius ir Hoodas (1981) aprašo raidą, atvedusią prie da- 
bartinės situacijos. Daug paskatų reformai teikė noras mažinti kalini- 
mo terminus. Įtakingas Kalinimo tyrimų komitetas (von Hirsch, 1976) vie- 
šai pasisakė už bausmių mažinimą, o ne už jų didinimą. Reabilitacinio 
modelio išsižadėjimas nemažinant kalinimo trukmės būtų, anot Komi- 
teto, neįsivaizduojamai Žiaurus ir pavojingas aktas. Penkeri kalėjimo 
metai, išskyrus nužudymo atvejus, būtų aukščiausioji bausmė. Radzi- 
nowiczius ir Hoodas taip pat cituoja buvusį Aukščiausiojo Teismo tei- 
sėją Bazeloną (1978): 


Jis taikliai kritikuoja Senato siūlomą Komisiją dėl to, kad lygybės retori- 
kos priedangoje ji „baudžiamąjį procesą paverčia milžinišku socialinės kon- 
trolės mechanizmu“. Kadangi nusikalstamumo problema atsiranda konkre- 
čiomis socialinėmis sąlygomis, „priimant nuosprendžius turi būti atsižvel- 
giama į nusikaltusio asmens socialinį kontekstą“. Mėginimas „automatizuo- 
ti“ šį subtilų procesą „atima iš jo dalyvių ir iš pačios visuomenės informaci- 
ją, nuo kurios esmingai priklauso mūsų baudžiamosios teisės sąvoka“. 


Socialinių veiksnių nepaisymas grindžiamas atpildo pagal nuopelnus 
ideologija. Šios idėjos esmė yra tai, kad bausmė turi atspindėti nusi- 
kalstamo veiksmo sunkumą. Ir kuo mažiau atsižvelgiama į socialinius 
veiksnius, tuo aiškesnis tampa konkretaus veiksmo ir bausmės ryšys. 
Socialiniai veiksniai esą tik aptemdo teisingai pelnytos bausmės api- 
brėžtumą. Beasmenio atpildo pagal nuopelnus kontekste tai yra laiko- 
ma trūkumu. Moralinė reikalo pusė ir visuomenei daromas įspūdis — 
šie dalykai apeinami. Lieka neužkirstas kelias ir neteisingumui skirtin- 
gų bausmių už tokius pat nusikaltimus prasme. Siekiama užkirsti ke- 
lią nelygybei, tačiau socialinis to siekio padarinys yra tai, kad kitos 
svarbios vertybės išstumiamos iš sprendimų priėmimo sistemos. Pel- 
nyta bausmė yra teisinga viena prasme, tačiau ji gali būti labai netei- 
singa, jeigu atsižvelgiama ir į kitas vertybes. Kadangi tos kitos verty- 
bės dažniausiai yra palankesnės blogiausioje padėtyje esantiems, jų ne- 
paisymas pelnytos bausmės koncepcijoje sukuria, apskritai imant, la- 
bai neteisingą sistemą. Dėl savo paprastumo ji tampa parankiausia te- 
orija sparčiai vykdomam baudžiamajam procesui, depersonalizuojan- 
čiam kaltinamąjį. 

8.5 Nusikaltėlio talkinimas 


Teisių bilis kiekvienam amerikiečiui, kuris kaltinamas padaręs nusi- 
kaltimą, suteikia teisę į nešališką prisiekusiųjų teismą. Tačiau realiai 
beveik niekas iš kaltinamųjų šia teise nesinaudoja. Daugiau nei 9070, o 
kai kuriose jurisdikcijos srityse net 990 kaltinamųjų pripažįsta savo 
kaltę. Jeigu taip nebūtų, jeigu ši dalis sumažėtų net nedideliu procen- 
tu, visa JAV teismų sistema būtų visiškai paraly žiuota. | 

Tačiau kodėl jie pripažįsta savo kaltę? 

Todėl, kad jie negali pakelti neprisipažinimo rizikos. 

Mechanizmas, garantuojantis šią stebėtiną kaltinamųjų talkinimą 
yra “derybos dėl apkaltos', vadinamasis plea bargaining. Tai gana pa- 
prastas mechanizmas. Kaltintojas mano, jog jis gali įrodyti kaltinamo- 
jo kaltę dėl veikų A, B, C ir D. Tada kaltinamajam jis pažada, jog 
kels kaltinimus tik dėl veikų A ir B, jeigu kaltinamasis prisipažins jas 
padaręs. 

Taigi amerikiečiai nuteisiami ne už tai, ką jie yra padarę, o už tai, 
ką atskleidžia teisme - pagal sandorį su kaltintoju. 

Sistema nepatiko Nuosprendžių priežiūros komisijai, ir ji mėgino ją 
panaikinti.?* Tačiau galiausiai šio mėginimo ji atsisakė iš dalies dėl to, 
kad 


nerado būdo, kaip praktiškai suderinti nešališkos teisminės procedū- 
ros būtinybę su sparčiai veikiančios procedūros būtinybe ... (p. 15). 


Tad kai teisėjas naudojasi Nuosprendžių lentele, jo kategorizuoja- 
mas aktas yra ne tas, kurį kaltinamasis įrodomai įvykdė, bet tas, dėl 


24 Savo ataskaitoje ji rašo (p. 1.4-1.5): 

Vienas svarbiausių Komisijos uždavinių buvo nuspręsti, ar nuosprendžiai turi būti 
grindžiami realiu atsakovo elgesiu nepaisant kaltinimų, pagal kuriuos jis teisiamas ('re- 
alaus nusižengimo“ nuosprendžiai), ar tuo elgesiu, kuris sudaro elementus to nusikal- 
timo, dėl kurio atsakovas kaltinamas ir nuteisiamas (kaltinamojo nusižengimo“ nuo- 
sprendžiai). Banko plėšikas, pavyzdžiui, galėjo būti pasinaudojęs šaunamuoju ginklu, 
išgąsdinęs pašalinius, paėmęs 50 000 dolerių, sužeidęs kasininką, atsisakęs sustoti po- 
licijai įsakius ir bėgdamas padaręs turtinės žalos. Grynoji realaus nusižengimo siste- 
ma jį baustų remdamasi visu identifikuojamu elgesiu. Grynoji kaltinamojo nusižengi- 
mo sistema nekreiptų dėmesio į tam tikrus padarytos žalos komponentus, kurie nėra 
nusikaltimų, pagal kuriuos atsakovas teisiamas, elementai. 

kurio kaltinamasis ir kaltintojas tarpusavyje susiderėjo, jog kaltinama- 
sis prisipažins jį įvykdęs, - jeigu jis malonės prisipažinti ir taip supap- 
rastins ir sutrumpins teismo posėdį. 

Langbeinas (1978) atkreipia dėmesį į tokios sistemos padarinius. Pir- 
ma, ji suteikia didžiulių galių kaltinimo pusei (p. 18): 


Mūsų formalioji teismo tvarka numato atsakomybės padalijimą. Kal- 
tintojas turi pateikti kaltinimą, teisėjai, ir ypač prisiekusieji, turi priimti 
nuosprendį ir teisėjas turi nustatyti bausmę. 'Derėjimasis dėl pakaltos" šias 
tris skirtingas procedūros fazes sulieja į viena ir įduoda jas į kaltintojo 
rankas. 


Radzinowiczius ir Hoodas su tuo visiškai sutinka (1981, p. 142-143); 


Radikalus teismų nuožiūros galių apribojimas ir Komisijos vykdoma 
jų priežiūra sumenkins teisėjo vaidmenį baudžiamosios teisės procese ir 
padidins viešųjų kaltintojų (prokurorų) galią. 


Kad kaltinamąjį būtų galima priversti prisipažinti, reikia disponuo- 
ti galia padaryti jam ką nors baisaus neprisipažinimo atveju. Kaip rašo 
Langbeinas (p. 12): 


XX amžiaus Amerikoje mes kopijuojame Europos viduramžių baudžia- 
mąją procedūrą: varžybų sistemą mes pakeitėme inkvizicine sistema. Mes 
verčiame kaltinamąjį, prieš kurį randame tikėtinų įkalčių, pripažinti savo 
kaltę. Žinoma, mūsų priemonės yra daug švelnesnės: nenaudojame tempi- 
mo staklių, neduriame adatų į panages, nenaudojame "ispanų batų, triuš- 
kinančių kaltinamojo kojas. Tačiau kaip ir senųjų laikų europiečiai, kurie 
naudojosi šiais įrenginiais, mes grasiname kaltinamajam didžiuliais kaš- 
tais tuo atveju, jeigu jis apeliuos į savo konstitucinę teisę jo bylai nagrinėti 
prisiekusiųjų teisme. Mes grasiname jam dar didesnėmis materialinėmis 
sankcijomis, jeigu jis, pasinaudojęs šia teise, vis dėlto bus nuteistas. Šis 
nuosprendžio diferencialas derėjimąsi dėl apkaltos (plea bargaining) paver- 
čia prievartos įrankiu. 


Išnašoje (p. 17) jis kelia klausimą, ar derėjimosi dėl apkaltos siste- 
ma kalta dėl aukšto JAV baudėjiškumo lygmens. Jis teigia: 


XIX ir XX amžiuje, kai europiečiai švelnino savo bausmes, mes to ne- 
darėme. Kyla klausimas, ar dėl to iš dalies nėra kalta derėjimosi dėl apkal- 
tos (plea bargaininęg) sistema. 

8.6 Nuasmeninimas 


Politinis sprendimas nepaisyti kaltinamojo socialinės kilmės reiškia ne 
tik tai, kad seikėjant skausmą nepaisoma atitinkamų socialinių charak- 
teristikų, bet ir tai, kad pats pažeidėjas daugeliu požiūrių nėra trak- 
tuojamas kaip asmuo. Nėra reikalo aiškintis jo socialinės aplinkos, vai- 
kystės, svajonių, nusivylimų, galbūt praskaidrinamų kai kuriais laimin- 
gų dienų šviesuliais — visų tų dalykų, turinčių esminės reikšmės suvo- 
kiant kitą kaip žmogiškąją būtybę. Naudojantis Nuosprendžių vadovu 
ir Nuosprendžių lentele nusikaltimas standartizuojamas pagal lygmenis, 
asmens gyvenimas apibūdinamas kaip kriminalinės istorijos taškų suma, 
o bausmės skyrimas redukuojamas į dviejų linijų susikirtimo taško radi- 
mą. Teisingas sprendimas nurodo tašką erdvėje ir skausmo kiekį. 

Baudžiamasis procesas įgyja panašumo į tai, kaip Georgas Simme- 
lis (1950) aprašo ekonominį gyvenimą. Jo požiūriu, pinigai tampa tuo 
kondensuotu, nuasmenintu vienetu, kuris šiuolaikinį gyvenimą daro 
galimą. Tačiau jam kelia nerimą tai, kad modernybė naikina autono- 
miškumą ir individualumą: 


„. reiškinių individualumas ir piniginis išskaičiavimas nėra bendrama- 
čiai dalykai. 

... Šie bruožai neišvengiamai nuspalvina visą gyvenimo turinį ir išstu- 
mia tuos iracionalius, instinktyvius, suverenius bruožus bei potraukius, 
kurie gyvenimo būdą determinuoja iš vidaus, keisdami juos išoriškai de- 
terminuojančiomis bendromis ir griežtai schematizuotomis gyvenimo for- 
momis (p. 409-413). 


Nuosprendžiui priimti kaltinamasis galėtų net nedalyvauti teisme. 
Viską lemia padarytas veiksmas ir ankstesni veiksmai, kurie apibrė- 
žiami kaip nusikalstami. Kaltinamojo galimybės prisistatyti kaip indi- 
vidualiam žmogiškosios visatos nariui yra minimalios. 

Tokia sprendimų priėmimo sistema leidžia atitolti nuo teisiamojo. 
Pašalinus socialinius atributus susikuria tariamai 'objektyvi“ ir beas- 
menė sistema. Žala yra piniginis vienetas, o skausmas yra jos kaina. 
Tai sistema, visiškai tenkinanti įprastus biurokratinius standartus, ir 
kartu parankiausia valdžioje esantiems. 

Distancija gali būti sukurta fiziškai, toliašaudžiu šautuvu, ji gali 
būti sukurta socialiai - klasės, profesijos - išmokstamo sugebėjimo ne- 

matyti asmens kaip visumos, kaip jis matomas į jį žvelgiant kaip į 
kaimyną, bičiulį ar meilužį. Teisėjas gali būti atlaidus. Jis gali supras- 
ti, ką reiškia gyvenimas varge. Tačiau yra Lentelė. Atleiskite, bet Jūsų 
nusikaltimo lygmuo yra 38. Privalau jos laikytis, nes tai nėra mano 
asmeninis sprendimas. 

Veikiant šiai sistemai valdžia įgyja nepalyginamai daugiau kontro- 
lės galių, nei turėjo anksčiau. Jau yra sukurta visų baudžiamųjų nuo- 
sprendžių registracijos sistema, ir toliau dirbama sistemos tobulinimo 
kryptimi (United States Sentencing Commission Annual Report 1989). Teis- 
minė valdžia palypėja vienu laipteliu aukštyn, vienu žingsniu tolyn 
nuo galimo susitapatinimo su kaltinamuoju, vienu žingsniu arčiau cen- 
trinės valdžios. 

Baudžiamųjų nuosprendžių komisijos yra įsteigtos ir kai kuriose JAV 
valstijose: Minesotoje, Oregone, Pensilvanijoje ir Vašingtone. Mineso- 
tos atvejis laikomas labiausiai pavykusiu (von Hirsch 1982), nors Ton- 
ry (1991, p. 309) pačią Federalinę komisiją laiko visišku fiasko. Tačiau 
atrodo, jog pamatiniai jų principai yra tokie pat. Sukuriamos supap- 
rastintos lentelės, kur, remiantis nusikaltimų tipais ir ankstesnio teis- 
tumo metais, iškart gaunamas nuosprendis.* 


25 Straipsnyje niūriu pavadinimu "Baudžiamoji regresija“ (Penal regressions) Radzi- 
nowiczius (1991a) rašo: 
Mano požiūriu, Baudžiamųjų nuosprendžių komisijos turi esminių trūkumų. 
Jų negalima laikyti šiuolaikinių baudžiamosios teisės problemų sprendimu. ... Taip, 
jos galėtų turėti patariamąją, bet ne vadovaujamąją, funkciją (p. 434). 


9 skyrius 
TEISINGUMAS: VYKDOMAS 


AR MANIPULIUOJAMAS? 


Europiečiams žurnalo New Yorker anekdotai kartais yra nesuprantami. 
Skiriasi mūsų kultūriniai kontekstai, tad ne visada suprantame vieni 
kitų simbolius. Kultūriniai simboliai gali būti suprasti tik bendros pa- 
tirties kontekste. 

Daugumai mūsų laikmečio žmonių, abiejose Atlanto pusėse, yra žŽi- 
nomas ir suprantamas teisingumo deivės Temidės įvaizdis. Vienoje ran- 
koje ji laiko svarstykles, žinoma, senamadiškas, grindžiamas lygsvaros 
principu. Kitoje ji laiko kalaviją. Dažniausiai ji vaizduojama užrištomis 
akimis ir baltais drabužiais. 

Tai labai svarbus simbolis, nors, žinoma, ne visiems žmonėms. Gal- 
būt teisę galime suprasti geriau pažvelgę į tas socialines sistemas, ku- 
riose šiam simboliui neteikiama jokios reikšmės ir palyginę jas su siste- 
momis, kur jis laikomas beveik šventumu. Tad palyginkime tris teisinės 
organizacijos tipus: Kaimo, Atstovaujamąją ir Nepriklausomą teisę. Tai 
bus idealių tipų konstrukcija, kurios priemonėmis mėginsime išsiaiškinti 
kai kuriuos bendrus visuomenės teisinės organizacijos principus. 


9.1 Kaimo teisė 


... būtų toji teisė, kurioje Temidės simbolis neturėtų jokios prasmės. 
Pirma, kodėl kaime ji turėtų būti užrištomis akimis? Įsivaizduokime 
kaimą, kuriam suteikta autonomija spręsti vidaus konfliktus, jis turi savo 
istoriją, pakankamai ilgą, kad susiklostytų teisingo ir neteisingo elgesio 

normos, kuriame vyrauja daugmaž egalitariniai žmonių santykiai. Tokioje 
sistemoje teisė būtų visų suaugusių kaimo gyventojų reikalas. Net jeigu tei- 
siniai sprendimai iš dalies būtų formalizuoti, teisinės Žinios nebūtų mono- 
polis. Ten visi išmanytų teisinių sprendimų priėmimo procesą ir visi na- 
tūraliai jame dalyvautų. Procesas nebūtų paprastas. Kadangi nebūtų spe- 
cialistų, tai nebūtų ir jokio asmens, turinčio neginčijamą galią riboti argu- 
mentų kiekį ar jų pobūdį. Ginčai galėtų tęstis dienų dienas. Būtų atnauji- 
namos senos istorijos, naujai formuluojami ankstesnieji sprendimai. 

Pamatine prasme, toks kaimo teismas labai artimas būtų kaimo gy- 
ventojams. Jame paprastai dalyvautų visi, visi turėtų reikiamų Žinių ir 
visi privalėtų pakelti savo sprendimų padarinius. Nesunku suprasti, 
kodėl Temidei kaime nėra vietos. Temidė iškyla virš visų. Balta, nepa- 
liesta ir neliečiama, ji nėra viena iš visų. Be to, ji yra užrištomis akimis 
ir su kalaviju rankoje — situacijoje, kur viskas gali būti svarbu, kur į 
viską turi būti atsižvelgiama, ir kur žvanginimas kalaviju neįmanomas, 
nes tai vestų prie konfliktų, gresiančių kaimo išlikimui. Kur nėra val- 
džios, ten turi būti pasiektas bendras sutarimas. Todėl kaimo teisė pa- 
prastai pirmenybę teikia civiliniams sprendimams - žalos atlyginimui 
ir kompromisams, o ne dichotominiams kaltas /nekaltas sprendimams, 
seikėjantiems skausmą pralaimėjusiajai pusei. 

Tai yra svarbiausieji jos bruožai. Tačiau skubu pridurti, kad kaimo 
teisė — tai nebūtinai "teisinga' teisė. Ji, pavyzdžiui, menkai gintų tuos 
asmenis, kurie kaime neturi įtakos ar ryšių. Tokioje padėtyje dažnai, 
nors ir ne visada, atsidurdavo moterys. Tai seniai praėjusių laikų teisė, 
tačiau jos likučių dar yra. 

Kaimo teisės tradicijas primena tokie terminai kaip "taikos teisėjas“. 
Kur valdžia būdavo silpna arba tolima, ten taikos sprendimų, priimti- 
nų ginčo pusėms, tekdavo ieškoti vietose. Kuo teisėjas artimesnis kon- 
flikto pusėms, tuo jam svarbiau surasti tokį sprendimą. Sutaikydamas 
puses, taikintojas pelno ne tik pagarbą, bet ir geresnį gyvenimą sau 
taikos sąlygomis. Tad taikintojai žino, kaip svarbu rasti pagrindą suta- 
rimui. Tačiau taikintojas negali būti užrištomis akimis. Priešingai, jis 
turi stengtis visais savo pojūčiais pajusti tai, kas galėtų tapti priešingų 
pusių sutarimo pagrindu, kas abiem pusėms leistų prieiti prie kom- 
promiso. Kardas būtų visiškai nepriimtinas įrankis, nes jis simbolizuo- 
ja galimą jėgos panaudojimą. 

9.2 Atstovaujamoji teisė 


Kaime Temidės įvaizdis neturi jokios prasmės. Čia jis negali būti su- 
prastas. Tačiau ir modernybės vaikams jis gali būti sunkiai supranta- 
mas, ypač jeigu jie yra tiesioginės demokratijos šalininkai. Daugelio 
žmonių įsitikinimu, teisės institucijų artumas Žmonėms yra sveikinti- 
nas dalykas. Tas įsitikinimas gali reikštis dviem formomis: 

kad teisėjai ir viešieji kaltintojai turi būti demokratiškai renkami 

arba 

kad įstatymų leidėjai turi daryti rimtą įtaką tam, kas vyksta teis- 
muose. 

Operacionalizuojant pirmąjį reikalavimą Temidė, kad įgytų renka- 
mojo teisėjo statusą, turėtų būti renkama tiesioginio balsavimo būdu. 
Tai skamba demokratiškai, juo labiau jeigu prokuroras ir policijos vir- 
šininkas taip pat renkami. Jeigu jų veikla netenkina elektorato norų, 
naujais rinkimais iš pareigų jie gali būti nušalinti. 

Tačiau kodėl Temidei užrišamos akys? Būtų absurdiška palikti ją 
aklą žmonių argumentams. Žinoma, teisingumo užrištomis akimis 
įvaizdis remiasi idėja, kad teisingumo vykdytojas negalėtų matyti ir 
negalėtų būti veikiamas dalykų, kurių jis privalo nematyti. Tačiau de- 
mokratinis renkamumas reiškia, jog Temidė, jeigu jos sprendimai ne- 
atitiks elektorato nuomonės, gali būti nukelta nuo savo sosto. Čia turi- 
me užprogramuotą konfliktą. Žmonėms artimiausias teisingumas, net 
idealiai jiems atstovaujantis, kartu yra tų Žmonių maksimaliai kontro- 
liuojamas teisingumas. O tai ir yra kaimo teisingumas, kur Temidės 
simboliui nėra vietos. Tačiau vis mažiau vietos jai lieka ir šiuolaikinėje 
rinkimų sistemoje. Norėdama atlaikyti rinkimų išbandymą, ji turi ir 
girdėti, ir matyti. Be to, šiuolaikinių visuomenių realybė tokia, kad 
būti demokratiškai išrinktam nereiškia atstovauti visiems. Paprastai 
rinkimuose dalyvauja mažiau nei 50/o Žmonių. Pergalė rinkimuose 
reiškia, kad atstovaujama daugumai tų, kurie balsuoja. Dažnai tai reiš- 
kia, kad atstovaujama tik trečdaliui ar net tik ketvirtadaliui visų gy- 
ventojų — ne jų visumai, 0 ypač ne toms mažoms enklavoms, kurios 
skiriasi nuo daugumos savo gyvenimo būdu ar pamatinėmis vertybė- 
mis. Tad mūsų tipo visuomenėje artumas Žmonėms reiškia artumą tik 
daliai jos narių. Kartu jis reiškia nutolimą nuo padėties, kai teisingu- 

mui leidžiama surasti skirtingų visumos vertybių balansą. Tai ypač pa- 
sakytina apie visuomenes, kur didelę įtaką turi Žiniasklaida bei viešo- 
sios nuomonės apklausos. Žiniasklaida penisi iš nusikalstamumo, ir 
teikia iškreiptą jo vaizdą. Viešosios nuomonės apklausos atspindi pa- 
viršutiniškus vertinimus, kurie savo ruožtu peni žiniasklaidos tenden- 
cingumą. 

Tačiau Temidė yra anachronizmas ir tuo atveju, kai įstatymų leidė- 
jas smulkmeniškai kontroliuoja tai, kas vyksta teismuose. Ir vėl atrodo, 
kad tokia kontrolė sveikintina demokratinių idealų požiūriu. Visa val- 
džia priklauso žmonėms, vadinasi, visa valdžia turi priklausyti įstaty- 
mų leidėjams, o ne teisėjams. 

Žinoma, įstatymų leidėjų uždavinys - leisti įstatymus, ir jie visada 
tai daro visuomenėse, save laikančiose demokratinėmis. Tačiau tikroji 
problema - tai priimamų įstatymų specifiškumo lygis. Įstatymas gali 
skelbti: 

Vagystė yra nusikaltimas, už kurį turi būti baudžiama, 

arba 

Vagystė yra nusikaltimas, už kurį turi būti baudžiama kalėjimu iki 
3 metų, 

arba 

Vagystė yra nusikaltimas, už kurį turi būti baudžiama kalėjimu nuo 
2 iki 3 metų, 

arba 

Vagystė yra 19 lygmens nusikaltimas, už kurį turi būti baudžiama 
kalėjumu 30-čiai mėnesių. 

Skandinavijos baudžiamosios teisės korifėjus, profesorius Johas An- 
denaesas, neseniai rašė (1991, p. 386): 


Kritiškai vertinu tą įstatymų leidybos ir teismų santykio pasikeitimą, 
kuris numato teismų baudžiamųjų priemonių smulkmenišką įstatyminį reg- 
lamentavimą... Politinėje demokratijoje niekas negali paneigti įstatymų lei- 
dėjų teisės spręsti, kas bus kriminalizuojama ir kokio dydžio bausmės bus 
taikomos. Tačiau įstatymų leidybos lygmenyje sunku sukurti konkretų ir 
realistinį vaizdą tų problemų, su kuriomis teismai susiduria individualiais 
ir konkrečiais atvejais. Žinomas dalykas, kad neprofesionalai kitaip rea- 
guoja į konkretų atvejį, geriau su juo susipažįsta nei tada, kai jie deklaruo- 
ja savo bendrą požiūrį į nusikaltimą ir bausmę. Nėra pagrindo manyti, 
kad tai nepasakytina ir apie parlamentarus. 

Andenaesas veikiausiai turi omeny savo darbo patirtį su neprofesio- 
naliais teisėjais. Dažnai galima pastebėti, ir tai patvirtina tyrimai, jog jie 
labiau negu profesionalūs teisėjai yra atlaidūs nusikaltėliams. Jie gali abst- 
rakčiai pritarti griežtos baudžiamosios politikos priemonėms, tačiau pas- 
kui daryti išimčių nusikaltėliui, su kuriuo susiduria savo konkrečioje by- 
loje. Byloje atsiranda labai daug išskirtinių aplinkybių: kaltinamasis iš es- 
mės buvo padorus žmogus, ne "tikras" nusikaltėlis; arba savo gyvenime 
jis jau tiek kentėjo, kad griežtos sankcijos jam būtų visiškai neteisingos. 

Baudžiamųjų nuosprendžių Komisijos lentelė atspindi kraštutinę At- 
stovaujamosios teisės atvejį. Nuosprendžių seikėjimą visiškai kontro- 
liuoja politikai, o teisėjas nuosprendžio priėmimo stadijoje netenka sa- 
vo galių. Teisėjui nepaliekama laisvės atsižvelgti į specifines konkre- 
čios bylos aplinkybes. Teismai gali priimti sprendimus dėl konkrečių 
faktų: ar kaltinamasis padarė tą ar kitą veiksmą? Tačiau visa sunki- 
nančių ir lengvinančių aplinkybių problematika išbraukiama iš jų val- 
dų. Šioje situacijoje Temidei nebūtina užrišti akių. Išskyrus lentelę, jai 
nėra į ką Žiūrėti. Viską sprendžia centrinė valdžia ir jos Nuosprendžių 
komisija. Nereikia ir jos svarstyklių. Viskas jau pasverta lentelėje. Visa 
užduotis supaprastinta. Tad nenuostabu, kad visas procesas paspartė- 
ja, kaip ir dera modernybės pažangai. Kartu tampa lengviau švaistytis 
jos kardu - tiesiogiai valdomu lentelės. 


9.3 Nepriklausoma teisė 


Vaikai geba susitarti dėl taisyklių, jie išmoksta jų veikdami. Kaimiečiai 
savo nedidelėse sistemose paveldi pamatinius teisės principus, o pas- 
kui, dalyvaudami procese, juos plėtoja. Jų ginčai yra veikiančios nor- 
mos išsiaiškinimo pastanga. Pamažu visa sudėtinga byla ima aiškėti. 
Argumentai rūšiuojami, kai kurie iš jų priimami, kiti atmetami, pasve- 
riami ir sumuojami. Tačiau procesas nėra vien svėrimas, naudojant Te- 
midės svarstykles. Procesas nuolat reikalauja grįžti prie faktų, ir juos 
lyginti su normomis. Kiekvienam pamažu išsiaiškinant pamatines sis- 
temos vertybes vyksta vertybių kristalizavimasis. 

Šios tradicijos vis dar laikosi senamadiški teismai. Taisyklių pasi- 
rinkimo klausimu teisėjas nėra laisvas kaip vaikas, ir nėra toks laisvas 

kaip kaimo teisinio proceso dalyvis. Šis teisėjas, jeigu veikia kaip pro- 
fesionalas, vadovaujasi įstatymu ir savo profesiniu išsilavinimu. Ta- 
čiau tam tikrą veikimo laisvę jis vis dėlto turi - įvairiais nenumatytais 
atvejais jis gali atsižvelgti į dalykus, kurių niekas nepaisė iki juos su- 
formuluojant. 

Tačiau iš esmės tai nėra demokratinė procedūra. Šio tipo teisėjai 
nėra artimi žmonėms, kaip tai būtų kaime, ir nėra pavaldūs jiems, kaip 
atstovaujamosios teisės atveju. Kalbame apie nepriklausomą teisėją. Ta- 
čiau nepriklausomybės lygis gali būti įvairus. Didžiausia nepriklauso- 
mybė atsiranda tada, kai teisėją pareigoms skiria kitų teisėjų taryba, 
kai jis yra renkamas iki gyvos galvos, kai visas apeliacinis procesas yra 
teisėjų kontroliuojamas ir kai jie iš visos kitos visuomenės išsiskiria sa- 
vo materialine ar socialine padėtimi. 

Nesunku suprasti, kodėl toks teisėjas tampa demokratinės kritikos 
objektu. Smulkmeniškos Parlamento ar Baudžiamųjų nuosprendžių ko- 
misijos instrukcijos yra vienas iš būdų dorotis su teisėjų nuožiūros lais- 
vės problema, vienas iš būdų įvesti teisėjų kontrolę. Dar vienas toks 
būdas yra viešosios nuomonės apklausos. Tokios apklausos gali teikti 
informacijos apie visuomenės požiūrį, kuriuo remiantis gali būti nu- 
statyti teisingos bausmės standartai. Tačiau apklausų klausimai yra pa- 
viršutiniški, o mūsų laikais jie paprastai tėra žiniasklaidos kuriamų ste- 
reotipų blyškus atspindys. Atsakantieji į klausimus nejaučia jokios at- 
sakomybės. Tačiau nuomonės tvirtumo testas yra veiksmas, konkretus 
veiksmas. Tik dalyvaujant patiems žmonėms ir jiems atsakingai spren- 
džiant konkretų skausmo seikėjimo atvejį galime išsiaiškinti, kokiais 
teisingumo principais jie vadovaujasi. Tik tuo atveju, kai jie asmeniš- 
kai turi spręsti, kaip seikėti kitiems suteikiamą skausmą, ir geriausia, 
kai tą sprendimą jie patys turi vykdyti, galime išsiaiškinti pamatines 
proceso dalyvių pažiūras. 

Galbūt reikia pripažinti, kad mūsų padėtis yra be išeities. Galbūt 
senoji idėja, jog; turi būti tam tikra distancija tarp vykdomosios, įstaty- 
mų leidybos ir teisminės valdžios, turi šiokio tokio pagrindo. Šioje si- 
tuacijoje Temidės įvaizdis įgyja prasmės. Senamadiškasis teisėjas yra 
laisvas asmuo, tačiau tik tam tikrose ribose. Postuluojama, kad jis išpa- 
žįsta tam tikras pamatines vertybes. Jo sprendimai nėra parduodami. 
Būtent tam Temidės akys turi būti užrištos. Jai neturi daryti įtakos šalu- 

tiniai veiksniai: pinigai, ryšiai, giminystė. Ji turi išlikti švari - balta, ir 
jai reikia svarstyklių. Ji turi spręsti sudėtingą užduotį. Pagrindinis tei- 
sinių ginčų klausimas visada buvo tai, ką leistina dėti ant jos svarstyk- 
lių lėkščių. Pirma, kokio pobūdžio argumentus leistina naudoti, ir an- 
tra, koks svoris tiems argumentams gali būti teikiamas. 


9.4 Tylioji revoliucija 


Nenuostabu, kad šiuolaikinis vadybininkas iš ssnamadiško teismo sa- 
lės paprastai išeina kupinas jam paniekos. Jis ten gali atsidurti kaip 
liudytojas, kaip ieškovas arba kaip atsakovas. Iškart jis yra veikiamas 
pedantiškų formalumų: teisėjų mantijos, teisėjui įeinant visi atsistoja, 
prisiekiama uždėjus ranką ant Biblijos. Po to procesas vyksta lėtai, smul- 
kmeniškai tvarkoma dokumentacija, daugybė pasikartojimų. Kol pri- 
einama iki sprendimo, prabėga savaitės ar net mėnesiai. 

Nesunku suprasti vadybininko susierzinimą. Palyginus su jam pa- 
Žįstamais sprendimų priėmimo mechanizmais šiuolaikinio verslo sri- 
tyje, teismai atrodo išties archaiškai. Jie nedera prie šiuolaikinės visuo- 
menės, taigi jie turi būti keičiami. 

Būtent tai dabar ir vyksta. 

Pastaruosius kelerius metus Amerikos teisės sistemoje vyksta revo- 
liucinė kaita. Tačiau, kaip atrodo, šalis nevisiškai suvokia joje vykstan- 
čią revoliuciją. Tai neturi stebinti. Pirmoji pramoninė revoliucija atėjo 
su triukšmingomis ir dūmus skleidžiančiomis mašinomis, kurių nega- 
lima buvo nepastebėti. O būdingasis šiuolaikinės gamybos ir joje vyks- 
tančio revoliucinio proceso bruožas yra jo tylumas. Daugiausia jis vyksta 
simbolių lygmenyje. Pinigai juda elektronika perduodamais signalais. 
Būdingasis jos produktas — simboliai, žodžiai, naujos perspektyvos, nau- 
ji gyvenimo suvokimo ir organizavimo būdai. Šiuolaikinė revoliucija 
atrodo švelni, taiki ir daugumai žmonių žadanti lengvesnį gyvenimą. 

Teisinė sistema tyliai, bet labai efektyviai adaptuojasi prie moder- 
nybės ir siekia tapti industrializacijos kūriniu. Pagrindinės vertybės čia 
yra: apibrėžti tikslus, valdyti gamybą, mažinti kaštus, racionalizuoti, 
pasidalyti darbą ir aukštesniu valdymo lygiu koordinuoti visus veiks- 
mus. Artėjame prie Maxo Weberio - prie labai efektyvios griežtai api- 
brėžtų tikslų realizavimo sistemos. 

Flemingas Balvigas komentaruose šiai mano knygai rašo: 


Vykstančio adaptavimosi procesą rodo net fiziniai pasikeitimai teismo 
patalpose. Pamažu jos įgyja didelės firmos vicedirektoriaus kabineto iš- 
vaizdą. Nebeliko mantijų. Senus paveikslus ant sienų keičia šiuolaikinės 
litografijos, išraiškos formos tampa paprastesnės, posėdžio pobūdis vis la- 
biau primena įprastą sprendimų priėmimo posėdį. Kompiuteris natūraliai 
suranda savo vietą. Iškilmingos galios, griežto teisingumo ir senos tradici- 
jos demonstravimą keičia komfortas ir efektyvumas. 


Procesą byloja ir baudžiamosios sistemos produkcija. Gamybinis pro- 
cesas spartėja - mažesnėmis pastangomis nei anksčiau gali būti nutei- 
siama daugiau žmonių. Nuosprendžiai tampa vis labiau standartizuo- 
ti. Panašūs nusikalstami veiksmai baudžiami vienodžiau. Kurie tei- 
singumą apibrėžia kaip lygybę ir kuriems lygybė reiškia, kad visi asme- 
nys su panašia kriminaline istorija, įvykdę panašius nusikaltimus, sulau- 
kia panašios skausmo dozės, tie gali manyti, jog teisingumo lygmuo pa- 
kilo. Sistemos veikimo numatomumas taip pat padidėjo. Net vaikas gali 
perskaityti Baudžiamųjų nuosprendžių lentelę, nustatyti savo sumanytų 
veiksmų nusikalstamumo lygmenį ir spręsti, ar jam verta jų imtis. 

Nebėra teismų griozdiškumo. 'Derėjimosi dėl apkaltos' mechaniz- 
mas garantuoja greitus prisipažinimus, o nuosprendžių Vadovas - grei- 
tus sprendimus dėl bausmės dydžio. Tai suteikia beveik neribotą bylų 
apdorojimo galią. Vadovai netrukus bus kompiuterizuoti, jeigu tai dar 
nėra padaryta. Įvedus į kompiuterį visus svarbius duomenis, tiesiog 
sekretorė galės paruošti viską iki pat to taško, kai teisėjas paspaudžia 
paskutinį mygtuką, apibrėžiantį bausmės intervalą ir, žinoma, netru- 
kus — ir siūlomą alternatyvą iš to intervalo. 

Sparta, atskaitomybė, vienodumas, aiškus signalizavimas potencia- 
liems nusikaltėliams; sistema, kurią per Baudžiamųjų nuosprendžių ko- 
misiją lengvai gali kontroliuoti centrinė valdžia, kurią savo ruožtu kon- 
troliuoja renkami visuomenės atstovai, —- turime tobulą adaptavimosi 
prie modernybės reikalavimų pavyzdį. 


* 


Dar kartą: kas vyksta Jungtinėse Valstijose, vyksta ir kitur. Net An- 
glija ir Velsas žengia teisminės valdžios centralizavimo keliu. Baltojoje 
knygoje "Nusikaltimai, teisingumas ir visuomenės sauga“ (Home Of- 

fice, 1990) aukštinamas pelnyto atpildo modelis. Vyriausybės siūlomų 
priemonių sąraše jis apibūdinamas pirmame straipsnyje kaip 


nuosekli baudžiamųjų nuosprendžių priėmimo sistema, kuri bausmės 
griežtumą tiksliai susieja su nusikaltimo sunkumu... 


Ir toliau p. 1 - 2: 


Apeliacinis teismas išleido instrukciją (jai Vyriausybė visiškai pritaria) 
apie tai, kokios bausmės turi būti skiriamos didžiausiems nusikaltėliams, 
teisiamiems Karališkajame teisme. Magistratūrų asociacija parengė laiki- 
nas instrukcijas byloms, nagrinėjamoms magistratūrų teismuose. Tačiau 
čia vis dar išlieka daug neapibrėžtumo, nėra aiškiai nusakyti principai, 
kuriais turi būti vadovaujamasi priimant nuosprendžius. Nepakankamai 
apibrėžiamos ir lygtinio kalinių paleidimo sąlygos. 


Todėl Vyriausybė siūlo naują, daug nuoseklesnę nuosprendžių priėmi- 
mo sistemą. Ji yra grindžiama jau išleista Apeliacinio teismo instrukcija. 


Vyriausybės siūlymo tikslas - sukurti geresnę teisminę sistemą, kurios 
nuosprendžiai būtų nuoseklesni ir kurioje nuteistieji gautų bausmę pagal 
nuopelnus'. Teismo nuosprendžio griežtumas tiesiogiai turėtų būti sieja- 
mas su nusikaltimo rimtumu. 


Tačiau Anglijoje ir Velse vis dar esama kliūčių vyriausybės inter- 
vencijai (p. 8-9): 


Įstatymų leidėjai sprendžia bendrojo pobūdžio klausimus. Vyriausybė 
nesiekia, kad Parlamentas teismams nustatytų privalomas griežtas instruk- 
cijas. Teismai parodė didelį sugebėjimą dorotis su išskirtinėmis bylomis. 
Jie ir toliau turės plačią nuožiūros laisvę, kad labai įvairūs nusikaltimai, 
su kuriais jiems tenka dorotis, sulauktų teisingo nuosprendžio. Vyriausy- 
bė atmeta griežto įstatyminio reglamentavimo sistemą, panašią į tą, kuri 
dabar diegiama Jungtinėse Valstijose - minimalių, arba privalomų, bau- 
džiamųjų nuosprendžių sistemą. Tokia sistema prieštarautų teisingumui 
išskirtinių bylų atvejais. Be to, ji leistų prisiekusiųjų teismui daryti dau- 
giau išteisinamųjų sprendimų, todėl daugiau nusikaltusių asmenų nepa- 
grįstai būtų paliekama laisvėje. 


Taigi du žingsniai į priekį JAV ir vienas žingsnis atgal Anglijoje bei 
Velse. Tačiau generalinio prokuroro vaidmuo yra naujas abiejose šiose 
šalyse. Dėl sisteminių apeliacijų ši institucija veikiausiai mažins nuo- 
sprendžių skirtingumo laipsnį ir, kaip tai sugestionuoja Baltoji knyga, 

darys spaudimą "bausmės pagal nuopelnus" idėjos realizavimo linkme. 
Vyriausybė, sekdama Apeliacinio teismo pavyzdžiu, taip pat žada im- 
tis priemonių, sprendimų priėmėjus pratinančių prie naujos baudžia- 
mųjų nuosprendžių politikos ir konkretesnės įstatymo interpretacijos. 
Toliau: 


Naujos įstatyminės nuostatos, numatančios maksimalią bausmę už kiek- 
vieną nusikaltimą, Apeliacinio teismo instrukcijos bei generaliniam pro- 
kurorui naujai suteiktoji galia pernelyg atlaidžius nuosprendžius rimtiems 
nusikaltėliams apskųsti Apeliaciniam teismui - visa tai turi padėti sukurti 
nuoseklesnę baudžiamųjų nuosprendžių praktiką, kurios patirtį teismams 
gali skleisti Teisminių tyrimų taryba. Šiame (išskirta mano) kontekste Vy- 
riausybė nemato būtinybės steigti Baudžiamųjų nuosprendžių tarybos, kuri 
formuotų arba instruktuotų baudžiamąją politiką. 


Gali būti, kad tas Žingsnis atgal buvo tik pusė žingsnio. 


9.5 Ekspresyvus elgesys 


Modernybę ženklina racionalumas. Tačiau kai kurie nusikaltimų as- 
pektai peržengia racionalumo ribas. Nukentėjusiajam, aukai, rimta by- 
la dažniausiai yra vienkartinis ir emocionaliai labai svarbus įvykis. Rim- 
to nusikaltimo atveju nukentėjusysis patiria pykčio ir sielvarto emoci- 
jų. Jokie teismai, išskyrus kaimo teismus, veiksmingai nesugeba atsi- 
žvelgti į tokias emocijas. Dauguma teismų yra rutininės, į savo pačių 
tikslus orientuotos institucijos. Nusikaltimo auka nėra pagrindinis jų 
scenarijaus aktorius; bylai vadovauja žmonės, atstovaujantys dviejų pu- 
sių interesams. Ši distancija nuo aukos gali būti viena iš priežasčių, 
kodėl nukentėjusieji nėra patenkinti teismais ir kodėl taip dažnai skel- 
biama, jog nusikaltėliai pernelyg lengvai išsisuka nuo atpildo už savo 
nusižengimus. Griežtesnių bausmių reikalavimai gali būti padarinys 
to, kad, siekiant keršto, mažai dėmesio skiriama nukentėjusiojo emoci- 
nei raiškai. 

Viena iš priemonių šiai padėčiai pataisyti —- nukentėjusiajam teikti 
daugiau dėmesio teisminiame procese ir kartu mažinti utilitarinę viso 
proceso orientaciją. Kituose savo darbuose mėginau palyginti pyktį ir 
sielvartą (Christie, 1987). Mirtis yra tai, kas dažniausiai sukelia sielvar- 

tą. Iš dalies jam leidžiama pasireikšti laidotuvėse. Kiek Žinau, iki šiol 
dar niekas nemėgino jam užkirsti kelio. Nebūna sveikatingumo šūkių 
ant krematorijaus sienų: "Jeigu jis nebūtų rūkęs, jums nereikėtų čia šian- 
dieną susirinkti." Galbūt laidotuvės yra viena iš nedaugelio vietų, kur 
išlieka ekspresyvaus elgesio galimybė. 

Teismai beveik niekada nebuvo tinkama vieta ekspresyviam elge- 
siui. Modernybė šiuo požiūriu padėtį tik pablogino. Instrukcijos, smul- 
kiai nusakančios nuosprendžio priėmimo sąlygas, ypač jeigu procesas 
kompiuterizuotas, gali tapti visiškai svetimos teisminiam procesui, pa- 
našiai kaip jis dabar svetimas nusidėjėlio ir nuodėmių atleidėjo santy- 
kiui. Kerštas, seikėjamas pagal lentelę arba vykdomas spaudant myg- 
tukus, yra bent Žingsniu nutolęs nuo situacijos, kur pykčiui ir sielvar- 
tui atveriami teisėtos raiškos kanalai. Sistema pasikeitė - nuo ekspre- 
syvaus ritualizmo perėjo prie vadybinio efektyvumo. 

Kai kurie JAV nusikaltimų statistikos stebėtini augimo dydžiai gali 
būti paaiškinami kaip savotiškos institucinės painiavos padarinys. Tei- 
sės institucija pernelyg priartėjo prie politikos, o utilitarinei mąstyse- 
nai, perimtai iš gamybinių institucijų, buvo suteikta, bent jau taip atro- 
do, absoliutaus viešpatavimo galia. 


10 skyrius 


KONTROLĖS SESES: 
BAUDŽIAMOJI TEISĖ IR PSICHIATRIJA 


10.1 Psichinių sutrikimų vadovas 


Psichiatrija neatsilieka nuo baudžiamosios teisės. Čia taip pat yra 
vadovas - Psichinių sutrikimų diagnozavimo (DSM-II!-R — Decisions 
on Mental Disorders 1987). 

Psichiatrijos vadovas turi keletą panašumų į Baudžiamųjų nuosp- 
rendžių komisijos vadovą. Pirmiausia abu jie dideli: psichiatrijos va- 
dovas yra 467 puslapių, baudžiamasis — 687 puslapių apimties. Jie pa- 
našūs ir savo atsiradimo istorija. Abu yra didelių organizacijų, artimų 
politiniam bei profesiniam elitui, ilgo triūso produktas. Baudžiamųjų 
nuosprendžių vadovas - tai įstatymų leidėjų didžiosios politikos', de- 
batų profesiniuose sluoksniuose bei pačios Komisijos biurokratinio pro- 
ceso darinys. Psichinių sutrikimų diagnozavimo vadovas - tai daugiau 
profesionalų produktas. Abiem atvejais juos kūrusios organizacijos yra 
hierarchinės. Psichiatrijos vadovo atveju hierarchijos viršūnėje, kartu 
su Nacionaliniu psichinės sveikatos institutu ir Pasaulio sveikatos or- 
ganizacija, yra Amerikos psichiatrų asociacija. Po jų eina centrinė dar- 
bo grupė, o dar žemiau — 26 patariamieji komitetai, kuriuos sudaro 
daugiau nei du šimtai narių, atskirų sričių ekspertų. 

Abiem atvejais mėginta garantuoti kuo platesnį ekspertų atstovavi- 
mą. Baudžiamųjų nuosprendžių komisija iš pat pradžių daug energi- 
jos skyrė tam, kad išsiaiškintų, kokio pobūdžio nuosprendžiai papras- 
tai skiriami už įvairius nusikaltimus. Ji surinko didžiulę teisinių spren- 
dimų duomenų bazę, nustatė nacionalines tendencijas. Tomis tenden- 
cijomis vėliau buvo vadovaujamasi kuriant baudžiamąjį vadovą, o 

psichiatrai daugiau rėmėsi pakomitečių darbu. Jie tvirtai laikėsi kon- 
sensuso principo (p. XX): 


Dažnai sprendimai, priimti patariamojo komiteto, turėjo būti peržiūri- 
mi šioms mažesnėms grupėms juos detalizuojant; kartais patariamojo ko- 
miteto sprendimai būdavo komiteto narių spontaninio sutarimo rezulta- 
tas. Tačiau keletą ginčytinų klausimų, ypač vaikų psichologijos, patologi- 
nio nerimo bei miego sutrikimų srityje, teko spręsti komiteto narių balsa- 
vimu. 


Tad abiem atvejais remiamasi tam tikru empiriniu pagrindu. Bau- 
džiamųjų nuosprendžių komisija, nustatydama bendrus standartus, rė- 
mėsi teisinių sprendimų baze. Psichiatrai standartus nustatė remda- 
miesi sprendimais, padarytais jų įvairių komitetų. Todėl nenuostabu, 
jog abu vadovai, būdami sukurti tokiomis sąlygomis, yra eksplicitiškai 
neteoriniai, arba ateoriniai. Psichiatrų požiūriu, teorija nėra praktiškas 
dalykas (p. XX iii): 


Čia vyraujanti ateorinė nuostata etiologijos atžvilgiu grindžiama tuo, 
kad į Vadovą įtraukus etiologijos dalykus, juo sunkiau būtų naudotis skir- 
tingų teorinių orientacijų praktikams, nes neįmanoma kiekvieno sutriki- 
mo atveju pateikti visų etiologinių jo teorijų. 


Tačiau mandagumo dėlei priduriama (p. XXIV): 


Reikia pasakyti, jog bendra ateorinė nuostata psichinių sutrikimų kla- 
sifikacijos ir apibrėžimo klausimais nereiškia, kad įvairių sutrikimų etiolo- 
gijos teorijos negali būti svarbios esant kitiems kontekstams. Sudarydami 
gydymo planą daugelis praktikų vadovaujasi etiologinėmis teorijomis. Pa- 
našiai daugelis empirinių tyrimų skiriami įvairių sutrikimų etiologinėms 
teorijoms patikrinti. 


* 


Dabar pažvelkime į turinį. Natūralu pradėti nuo diagnostinių elg- 
senos sutrikimų kriterijų (p. 55): 


Asmens elgsenos sutrikimas, trunkantis bent šešetą mėnesių, kurio metu 
buvo pastebėtos bent trys iš žemiau išvardytų aplinkybių: 

(1) vogė, nesusidurdamas su nukentėjusiuoju, daugiau nei vieną kartą 
(įskaitant klastojimą); 

(2) bent porą kartų pabėgo iš namų parai ir gyveno tėvų arba įtėvių 
namuose (arba kartą negrįžo apskritai); 

(3) dažnai meluoja (išskyrus atvejus, kai siekia išvengti fizinės ar sek- 
sualinės prievartos); 

(4) sąmoningai padeginėja; 

(5) dažnai bėga iš mokyklos (arba, būdamas suaugęs, nepasirodo 
darbe); 

(6) buvo įsilaužęs į svetimą namą, pastatą arba automobilį; 

(7) sąmoningai naikino svetimą turtą (kitaip nei padegimo būdu); 

(8) fiziškai kankino gyvūnus; 

(9) seksualiai prievartavo kitą asmenį; 

(10) daugiau nei vienose muštynėse naudojo ginklą; 

(11) dažnai pradėdavo muštynes; 

(12) vogė susidurdamas su nukentėjusiuoju (pavyzdžiui, plėšikavo, 
prievartavo turtą, užpuldavo ginklu); 

(13) fiziškai žiaurus buvo kitiems žmonėms. 


Bendresnė elgsenos sutrikimo charakteristika pateikiama p. 53-54: 


Esminis šio sutrikimo bruožas — tai tokia sisteminė elgsena, kuri žei- 
džia pamatines kitų Žmonių teises ir prieštarauja svarbiausioms sociali- 
nėms normoms arba taisyklėms (galiojančioms atitinkamoje amžiaus gru- 
pėje). Tokia elgsena paprastai reiškiasi namuose, mokykloje, santykiuose 
su vyresniaisiais ir bendraamžiais. Šios elgsenos problemos yra sunkesnės 
nei opozicionieriaus sindromo atveju. 

Labai dažnas - fizinio agresyvumo reiškinys. Vaikai ar paaugliai, turin- 
tys šį sutrikimą, paprastai inicijuoja agresiją, jie gali būti fiziškai Žiaurūs ki- 
tiems Žmonėms arba gyvūnams, dažnai sąmoningai naikina kitų žmonių turtą 
(ir padeginėdami). Jie gali griebtis atvirų vagysčių - plėšikavimo, turto prie- 
vartavo, ginkluoto užpuolimo. Suaugesniųjų grupėje fizinis agresyvumas gali 
reikštis lytiniu prievartavimu, užpuolimu arba retesniais atvejais - žudymu. 

Dažnas reiškinys - slapta vagystė, kurios pavyzdžiais gali būti daiktų 
"skolinimasis" jų negrąžinant, vagiliavimas parduotuvėse, klastojimas, įsi- 
laužimas į svetimą namą, pastatą ar automobilį. Melavimas ir apgaudinė- 
jimas dažnai išryškėja Žaidimuose bei mokyklos darbe. Paauglys, turintis 
šį sutrikimą, turi ir polinkį bėgti iš mokyklos arba net iš namų. 

Gretutiniai požymiai. Sutrikimą paprastai lydi reguliarus tabako, svai- 
galų bei narkotinių medžiagų vartojimas, ankstyvi lytiniai santykiai. Pa- 
auglys gali nepaisyti kitų Žmonių jausmų, norų ar gerovės, demonstruoti 
tai šiurkščiu savo elgesiu, neturėti kaltės ar atgailos jausmų. Toks paaug- 
lys dėl savo nusižengimų mėgindamas kaltę suversti savo kompanionams, 
lengvai juos skundžia. 

Toks asmuo savigarbos paprastai turi labai mažai, nors gali vaizduotis 
esąs "kietas. Būdingi bruožai yra menkas sugebėjimas pakelti nesėkmes, 
irzlumas, emociniai protrūkiai ir provokacinis nutrūktgalviškumas. Daž- 
nai pasireiškia nerimo bei depresijos simptomų, kurie gali būti pagrindas 
papildomoms diagnozėms. 

Tačiau kai kurie žmonės daugiau rūpesčių kelia sau, negu kitiems. 
Pacituosiu diagnostinius sutrikimo 301.50 (Isterinė asmenybė) kriterijus: 


Asmens perdėto emocionalumo ir egocentriko sindromą, atsirandantį 
ankstyvosios brandos metais ir pasireiškiantį įvairiuose kontekstuose, liu- 
dija bent keturios žemiau nurodytos sąlygos: 

(1) nuolat siekia arba reikalauja pritarimo ar pagyrimo; 

(2) savo išvaizda arba elgesiu griebiasi nederamo seksualinio gundymo; 

(3) per daug reikšmės teikia fiziniam patrauklumui; 

(4) perdėtai reiškia emocijas, pavyzdžiui, glėbesčiuojasi su atsitiktiniais 
žmonėmis, ašaroja menkiausio sentimentalumo progomis, turi polinkį vai- 
dybai; 

(5) nesmagiai jaučiasi situacijose, kai nėra dėmesio centre; 

(6) jam būdinga staigiai kintanti ir paviršutiniška emocijų raiška; 

(7) yra hedonistas, veikia siekdamas tiesioginio pasitenkinimo; nepa- 
kenčia, jeigu nuviliami jo lūkesčiai arba atidedamas pasitenkinimas; 

(8) kalbai būdingas perdėtai impresionistinis, detalių nepaisantis sti- 
lius, pavyzdžiui, paprašytas apibūdinti savo motiną, jis negali pasakyti ko 
nors konkrečiau už 'Ji buvo nuostabus žmogus“. 


10.2 Veiksmo vadovas 


Girdėjau, kaip Vadovas buvo giriamas kaip naujas mokslo laimėjimas, 
kaip svarbus žingsnis į priekį, ir vis dėlto turiu prisipažinti, jog esu 
šiek tiek nusivylęs šia mokslo pažanga. Įsigilinęs į Vadovo detales ne- 
pajutau, kad mano turimą supratimą būtų praturtinęs asmenų, laiko- 
mų 'isterikais' arba kenčiančių dėl "elgsenos sutrikimų", apibūdinimas. 

Matau ką kita - šis Vadovas bus parankus kontrolės įrankis. Turė- 
damas po ranka šį Vadovą, nesunkiai jo diagnostinėms kategorijoms 
galėčiau priskirti ir save, ir visus savo artimuosius. Ir nemanau, kad 
tokią galimybę teikia mano asmeniniai ypatumai ar kad gyvenu ko- 
kioje nors ypatingoje aplinkoje. 

Sprendimų priėmėjams Vadovas atveria plačią nuožiūros laisvę — 
dėl jo plačių ir negriežtai apibrėžtų kategorijų ir ypač dėl jame naudo- 
jamos alternatyvių kriterijų sumavimo technologijos: jeigu bent keturi 
iš aštuonių patenkinti, asmuo priskirtinas tam tikram tipui... Šios eti- 
ketės, arba, anot Amerikos psichiatrų asociacijos, diagnostinės katego- 
rijos konkretaus asmens ypatybių nepadeda suprasti geriau. Tokiam 
supratimui reikėtų ilgų pokalbių, stebėjimų bei empatijos, jeigu ji išvis 

galėtų būti pasiekiama. Psichiatrinio vadovo etiketės yra tokios pat tuš- 
čios, kaip ir kategorijos, nustatomos pagal baudžiamųjų nuosprendžių 
lentelę. Baudžiamuoju požiūriu, etiketė asmenį klasifikuoja kaip nusi- 
pelniusį 36 mėnesių kalinimo. Psichiatriniu požiūriu, etiketė jį klasifi- 
kuoja kaip gydytiną sutrikusios elgsenos individą. 

Sprendimų priėmėjams Vadovas yra parankus dar ir kitu požiūriu. 
Čia vėl susiduriame su gradavimo sistema, leidžiančia nutolti nuo as- 
mens, kurio atžvilgiu priimamas sprendimas. Vėl susiduriame su sis- 
tema, kurią galima kompiuterizuoti. Kai trumpo interviu metu suskai- 
čiuojamas būtinasis kriterijų skaičius, išvadą padaryti nesunku. Moks- 
liškumo požiūriu, Vadovas nepadaro gero įspūdžio, tačiau atveria pla- 
čias manipuliavimo galimybes. 

Tad padėtis psichiatrijoje panaši į padėtį baudžiamojoje teisėje. Dau- 
guma mūsų esame padarę veiksmų, kurie gali būti klasifikuojami kaip 
kriminaliniai; dauguma mūsų elgiamės taip, kad tai galėtų būti pa- 
grindas vienokio ar kitokio psichinio sutrikimo diagnozei. Kadangi teisė 
ir psichiatrija paprastai bendradarbiauja, kontrolės visuotinumas pa- 
siekia tobulybę. 

Tačiau ar tokie dalykai gali įvykti čia? 

Paskaitykime, ką rašo Feeley (1991, p. 7): 


Kiekvienam nusikaltėliui, kalinčiam privačiame kalėjime, tenka šimtai 
Žmonių privačiai tvarkomose nebaudžiamosiose priežiūros institucijose, 
veikiančiose pagal kontraktą su valstijų arba vietos valdžia. Nepaisant jų 
gausos ir svarbos, šios privačios programos paprastai ignoruojamos, kai 
diskutuojama dėl kalinimo ir pataisos įstaigų privatizavimo. Tai gali būti 
paaiškinama tuo, kad tokios programos laikomos paslaugų teikimo, o ne 
bausmių taikymo programomis. Taip pat gali būti, kad jų, kaip valstybi- 
nės kontrolės agentūrų, vaidmuo nuslepiamas, nes jų narystė nėra priva- 
loma. Tačiau jeigu tas programas interpretuojame plačiau ir traktuojame 
kaip bausmės formas (kaip kalinimo pakaitalus), turime suprasti, jog visos 
šios naujos gydymo programos taip pat iš esmės priklauso baudžiamosios 
teisės sistemai, siekiančiai išplėsti kriminalinių sankcijų taikymo ir valsty- 
bės primetamų bausmių sritį. Šiuo požiūriu jos tėra baudžiamojo repertu- 
aro dalis, kuri gali būti derinama su kitomis jo dalimis. Apskritai, jos rodo 
didžiulę valstybės kontrolės ekspansiją, kuriai paprastai netaikomi viešų- 
jų agentūrų teisinės priežiūros standartai... 


11 skyrius 
MODERNYBĖ IR ELGESIO KONTROLĖ 


11.1 Modernybės vaikai 


Šio skyriaus pavadinimas pasirinktas taip, kad asocijuotųsi su svarbia 
Zygmunto Baumano knyga Modernybė ir holokaustas (1989). 

Aiškinant Antrojo pasaulinio karo koncentracijos stovyklų reiškinį 
Baumano knyga atspindi trečiąją supratimo bangą. 

Pirmoji aiškinimų banga tas stovyklas traktavo kaip aptemusių protų 
produktą. Nuo Hitlerio iki koncentracijos stovyklų sargybinių - visi jie 
buvo laikomi iškrypėliais, pamišėliais ir, Žinoma, niekšais. Jie buvo trak- 
tuojami kaip patologinės autoritarinės asmenybės (Adorno et al., 1950) 
arba bent kaip valdomos tokio tipo asmenybių. Kaip kitaip galima paaiš- 
kinti visą šį siaubą, kaip kitaip galima suprasti tai, kad Goethe's, Schille- 
rio ir pažangiausio mokslo šalis nuėjo tokiais baisiais klystkeliais? 

Antroji aiškinimų banga nuo iškrypusių individų perėjo prie iškry- 
pusių socialinių sistemų. Tos baisybės turi būti siejamos su giluminiais 
vokiečių santvarkos defektais, galbūt su jos specifinėmis politinėmis 
konsteliacijomis, susiklosčiusiomis neveikiant to tipo asmenybėms, ku- 
rias aprašė pirmoji aiškinimų banga. Normalūs Žmonės situacijoms ta- 
pus nenormalioms ima elgtis nenormaliai. Rašydamas apie koncentra- 
cijos stovyklų sargybinius aš pats laikiausi šios aiškinimo nuostatos 
(Christie, 1951). 

Trečioji banga yra visiškai kitokia. Čia žmonių naikinimas laiko- 
mas ne išimtimi, bet loginiu mūsų tipo socialinės organizacijos vedi- 
niu. Šioje perspektyvoje holokaustas tampa natūraliu mūsų visuome- 
nės dariniu. Žmonių naikinimas tampa modernybės kūdikiu, o ne grįži- 

mo į ankstesnę barbarizmo fazę rezultatu. Holokausto sąlygos yra bū- 
tent tos, kurios padėjo susikurti pramoninei visuomenei: darbo pasi- 
dalijimas, šiuolaikinė biurokratija, racionalumo dvasia, efektyvumas, 
mokslinė pasaulėžiūra ir ypač vertybių praradimas, įvykęs svarbiuose 
visuomenės sektoriuose. Šiuo požiūriu holokaustas tėra vienas pavyz- 
dys to, kas gali atsitikti, kai ištisos veiklos sritys nebevertinamos pagal 
įprastus padorumo standartus. Aušvico koncentracijos stovyklos virši- 
ninkas veikiausiai nekvietė tenai apsilankyti savo mylimos tetos. Vie- 
nas iš gydytojų buvo pasikvietęs savo žmoną, ir dėl to vėliau labai 
pasigailėjo (Lifton, 1986). 

Koncentracijos stovyklos buvo tarsi racionaliai organizuotų visuo- 
menių modeliai. Kaip rašo Baumanas (p. 11-12): 


„.. nė viena iš socialinių sąlygų, Aušvicą padariusių galimą, neišnyko, 
ir nebuvo imtasi jokių efektyvių priemonių užkirsti kelią tam, kad tokios 
galimybės ir principai negeneruotų Aušvico tipo katastrofų. 


Siūlau į holokausto patirtį, dabar jau nuodugniai išnagrinėtą istorikų, 
pažvelgti kaip į savotišką sociologinę laboratoriją“. Holokaustas iškėlė ir 
patikrino tokias mūsų visuomenės savybes, kurios neatsiskleidžia ir todėl 
nėra empiriškai apčiuopiamos nelaboratorinėmis' sąlygomis. Kitaip sakant, 
holokaustą siūlau traktuoti kaip retą, tačiau reikšmingą ir patikimą už- 
slėptųjų šiuolaikinės visuomenės galimybių patikrinimą. 


Skaitydami Baumano knygą laimingieji optimistai“, visi tie, kurie 
tiki nuolatine ir nesibaigiančia žmonijos pažanga, pasijus nejaukiai. Eg- 
zistuoja slapta sąjunga tarp tų, kurie tiki pažanga, ir tų, kurie tiki šiuo- 
laikine "valstybe daržininke“, kurie žvelgia į visuomenę kaip į jos pla- 
navimo, kultivavimo ir švarinimo nuo piktžolių objektą. Baumanas yra 
ryžtingas visų jų oponentas. Jis priklauso Ivano Illicho ir jo grupės tra- 
dicijai —- naujausią jos idėjų formuluotę pateikia 'Pažangos Žodynas“ 


26 Norbertas Eliasas (1978, 1982) dažnai laikomas vienu iš jų. Jo optimistiniu po- 
žiūriu, nuo gyvenimo tokiomis sąlygomis, kai reikia būti nuolat pasirengusiam grum- 
tynėms ginant savo gyvybę ir turtą nuo fizinės agresijos, mes perėjome į sudėtinges- 
nę visuomenę, iš individo reikalaujančią tramdymosi ir civilizuotų tarpasmeninių san- 
tykių. Tačiau kaip didžiausias kontrastas šiai nuostatai, yra jo knygos dedikacija tė- 
vams, žuvusiems Breslau ir Aušvico koncentacijos stovyklose. Valstybių veiksmai, ar- 
ba valstybių vardu daromi veiksmai, beveik neliečiami šiose Eliaso knygose. Labiau 
pozityvų požiūrį į Eliasą pateikia Garlandas (1990). 

(Dictionary of Progress; Sachs, 1992). Baumanui holokaustas yra kažkas 
daugiau nei jo paties baisybės. Jis yra ir įspėjimo ženklas. Jis yra aiš- 
kiausias iš visų ligšiolinių ženklų, liudijančių, kad industrializavimas 
nereiškia pažangos, kad esame pasukę klaidingu keliu ir kad senieji 
vaistai jau negali būti veiksmingi. 

Baumanas pasisako prieš žydų tendenciją monopolizuoti holokaus- 
tą, paversti jį reiškiniu, susijusiu specifiškai vien su žydais. Panašiai 
argumentuoja Ivanas Illichas teigdamas (autoriui žodžiu), jog dėme- 
sys, kuris teikiamas antisemitizmui, neleidžia pamatyti bendresnių šio 
reiškinio priežasčių. Šis monopolizmas mums neleidžia matyti ir visų 
kitų grupių likimo - čigonų, homoseksualistų, komunistų koncentraci- 
jos stovyklose ar tariamų Sovietų režimo oponentų gulaguose. 

Pagrindinė Baumano idėja, kuria remdamasis jis aiškina holokaus- 
tą, - tai moralinis indiferentizmas, kurį generuoja socialinė šiuolaikinių vi- 
suomenių raida. Tą indiferentizmą sukuria veiksmų autorizavimas, ru- 
tinizavimas ir aukų dehumanizavimas naudojant ideologinius apibrė- 
žimus bei indoktrinaciją. 

Biurokratizavimas buvo esminė proceso dalis. Kaip teigia Hilber- 
gas savo monumentalioje Europos žydų naikinimo studijoje (1985, vol. 
III, p. 10-11): 


Dar niekada anksčiau Vakarų biurokratija nebuvo susidūrusi su tokiu 
atotrūkiu tarp moralinių normų ir administracinių veiksmų; administraci- 
niam aparatui dar niekada nebuvo užkrautas toks milžiniškas uždavinys. 
Tam tikra prasme uždavinys sunaikinti žydus tapo didžiausiu Vokietijos 
biurokratijos išbandymu. 


Biurokratai nebuvo ypatingi Žmonės. Nuo viršaus iki apačios - visi 
jie buvo normalūs žmonės. HRilbergas tęsia šią mintį: 


Bet kuris Reicho policininkas galėjo būti padarytas sargybiniu gete ar- 
ba traukinyje. Kiekvienas juristas buvo laikomas tinkamu vadovauti mo- 
biliesiems naikinimo būriams; kiekvienas finansų ekspertas tiko tarnybai 
koncentracijos stovykloje. Kitaip sakant, visos būtinosios operacijos buvo 
atliekamos bet kurio po ranka esančio personalo. 


Totalinis naikinimas nebuvo suplanuotas iš anksto. Iš pradžių bu- 
vo siekiama Vokietiją padaryti judenfrei - laisvą nuo Žydų. Tačiau iš- 
laisvinti nuo žydų reikėjo ir prijungtą Austriją. Žydus būtų buvę gali- 

ma iškeldinti į rytines teritorijas, tačiau tam priešinosi tų vietų admi- 
nistratoriai. Vienu metu buvo svarstoma žydų perkėlimo į Madagas- 
karą galimybė; Eichmanas šios idėjos detalizavimui sugaišo vienerius 
metus, tačiau Britanija viešpatavo vandenynuose, todėl Eichmanui bu- 
vo įsakyta tą planą pakeisti fizinio sunaikinimo planu: 


Visa kita - rūpestingas operacijos suplanavimas, reikiamos technologi- 
jos bei techninės įrangos parūpinimas, finansavimas, reikiamų pajėgų ap- 
skaičiavimas ir mobilizavimas - buvo atlikta bendradarbiaujant įvairiems 
valstybinės biurokratijos departamentams... Šio plano pasirinkimą lėmė pa- 
stangos rasti racionalių sprendimų 'problemoms", tolydžio atsirandančioms 
sparčiai besikeičiančioje aplinkoje (Bauman, p. 16-17). 


Procesui vadovavo ne monstrai. Jį organizavo Administracijos ir eko- 
nomikos skyrius. Jis vadovavo tiksliai, efektyviai, pagal numatomas uni- 
versalias taisykles. 'Iracionalumas" čia buvo netoleruojamas. Žmonėms, 
įtariamiems mėgavimusi žudynėmis, čia tikrai negalėjo atsirasti vietos. 

Savo racionalumu procesas visiškai atitiko pamatinius civilizacinio 
proceso principus, proceso, kuriam vykstant iš socialinio gyvenimo nuo- 
sekliai buvo šalinama prievarta. Arba, kaip reikšmingai šią mintį pa- 
pildo Baumanas, kurio eigoje visa prievarta buvo koncentruojama vals- 
tybės rankose. Baumanas rašo (išskirta originale) (p. 28-29): 


„„. civilizacinis procesas, be visa kita, yra procesas, kuriam vykstant prievartos 
naudojimas atskiriamas nuo moralinių vertinimų srities, o racionalumo sumeti- 
mai išlaisvinami nuo etinių normų ar moralinių įsitikinimų varžtų. 

„„ racionalaus vadovavimo verslovei sąlygos, tokios, kaip liūdnai pa- 
garsėjęs namų ūkio ir verslo įmonės arba privačių pajamų ir bendro iždo 
atsiskyrimas, veikia ir kaip galingi veiksniai izoliuojant tikslingai orien- 
tuotą, racionalų veiksmą nuo ryšio su procesais, kuriuos valdo (pagal api- 
brėžimą) iracionalios normos, ir taip jį imunizuoja nuo tarpusavio para- 
mos, solidarumo, abipusės pagarbos ir t.t. postulatų, kurių laikomasi ne- 
verslinėje praktikoje. 


Baumano įsitikinimu, holokaustas buvo ne iracionalus barbariškų 
tendencijų protrūkis, o teisėtas modernybės namų gyventojas. Knieti 
pridurti. Holokaustas tėra Europos kolonizatorinės istorijos tęsinys. 

Artėja Europos pergalių Afrikoje šimtmetiniai jubiliejai. Intelektinis 
pagrindas tam, kas virto neįtikėtinais Žiaurumais, buvo plėtojimosi, arba 
pažangos, idėjos ir stipriausiųjų, labiausiai prisitaikiusių prie aplinkos, 

išlikimo teorijos. Labiausiai prisitaikiusiųjų įrankis buvo šautuvas prieš 
strėles. Ar Hitleris savo metodus perėmė iš Stalino, tebėra vokiečių 
istorikų ir sociologų ginčo objektas. Nesąmonė, - teigia Lindgvistas 
(1992, p. 199-200), Hitleris juos žinojo nuo pat vaikystės. Aplinka, kuri 
supo jį ir visus kitus europiečius jo jaunystės laikais, buvo persmelkta 
įsitikinimo, jog imperializmas yra biologinė būtinybė, neišvengiamai 
vedanti prie žemesniųjų rasių išnykimo. Devynmetis Adolfas Hitleris 
1898 m. gegužės 4 dieną nebuvo Albert Hall'e. Būtent šiose iškilmėse — 
pergalių Afrikoje proga — lordas Salisbury, Didžiosios Britanijos minist- 
ras pirmininkas, pareiškė, jog pasaulio tautos gali būti suskirstytos į mirš- 
tančias ir gyvas. Hitlerio tenai nebuvo. Tačiau jis žinojo tai, ką Žinojo 
kiekvienas europietis. O jie žinojo, ką Prancūzija darė Afrikoje, ką darė 
Anglija ir vėlesni kolonizatoriai, tokie kaip Vokietija, mums jau artimes- 
niais 1904 metais. Mirštančioms tautoms reikėjo padėti numirti. 

Taigi Žmonių naikinimas nėra naujas reiškinys. Neturime jaustis šo- 
kiruoti. Hitlerio ir Stalino koncentracijos stovyklos buvo senos tradici- 
jos tąsa. Tačiau tai įvyko Europoje. O tai reiškia, kad reiškinys tapo 
artimesnis ir kartu - nesuprantamesnis. 


11.2 Velnio apdaras 


Idėjos yra neįsivaizduojamos, kol nėra suformuluotos. Štai pavyzdys: 

Hitlerio idėja buvo vieningos Tautos, tautinio grynumo ir tautai pri- 
klausančios erdvės — Lebensraum - idėja. Jis sugebėjo ją realizuoti. Kon- 
centracijos stovykla buvo industrializacijos produktas, vienas iš dau- 
gelio produktų, kuriuos teikia tam tikra mąstymo paradigma, sociali- 
nė organizacija ir turimos technologinės priemonės. Mano tezė yra tai, 
kad JAV kalėjimų sistema sparčiai juda ta pačia linkme. Ir labai tikėti- 
na, jog ši tendencija išplis ir į kitas pramonines šalis, ypač Rytų Euro- 
poje. Labiau būtų keista, jeigu per šį dešimtmetį to neįvyktų, nei būtų 
keista, kad tai įvyktų. 

Pati idėja, kad baudžiamoji pramoninių demokratinių šalių prakti- 
ka bent iš. tolo primena nacių laikus ir koncentracijos stovyklas, kai 
kuriems Žmonėms atrodo absurdiška. Dauguma mūsų pramoninių vi- 
suomenių yra valdomos demokratiškai, ir jos siekia tik apsiginti nuo 
nusikaltėlių, o ne naikinti žmones. 

Žinoma, taip yra iš tikrųjų. Ir nemanau, kad šiuolaikinių pramoni- 
nių visuomenių kalėjimai pavirs žmonių naikinimo stovyklų kopijo- 
mis. Net jeigu įvyktų blogiausia iš to, kas gali įvykti, dauguma kalinių 
šiuolaikinėse kalėjimų sistemose sąmoningai nebūtų naikinami. Bus tam 
tikras įvykdytų mirties bausmių skaičius, tačiau dauguma kalinių galiau- 
siai bus paleisti į laisvę ar nusižudys, bus nužudyti kalint?, arba mirs dėl 
natūralių priežasčių. Tad 'Gulagas' veikiausiai tiksliau apibūdina tai, kas 
gali įvykti, nei terminas "koncentracijos stovyklos'. Baiminuosi tik dėl to, 
kad didelė dalis vyrų, priklausančių žemesnėms klasėms, savo aktyviau- 
sio gyvenimo tarpsnį gali praleisti kalėjimuose arba stovyklose. Neteigiu, 
kad taip būtinai atsitiks, tačiau tokia tikimybė išties nemaža. Pramoninė 
pažanga ir civilizacija tokiai raidai neturi jokių vidinių stabdžių. 

Priešingai, matome pirmus energingus mėginimus žengti šiuo ke- 
liu: keičiamas teisinis aparatas, įsivyrauja pelnyto atpildo ideologija, 
didinamas kontrolės pajėgų efektyvumas, auga kalinių populiacija, kei- 
čiasi elgesio su jais nuostata. Malcolmas Feeley (1991b, p. 66-67) kalba 
apie "naująją penologiją'. Jis turi omeny penologiją, kuri yra orientuota 
ne į individus, ne į siekį šiuos individus pakeisti reabilitacijos ar baus- 
mės priemonėmis, bet veikiau telkia savo pastangas dorojimuisi su ag- 
regatinių populiacijų problemomis. 


Jai rūpi individų valdymo, o ne transformavimo tikslai. 


Jos įrankiai yra 'indikatoriai', prognostinės lentelės, klasifikacinės sche- 
mos, kuriose individualizuotą diagnozę arba reakciją keičia agregatinės 
klasifikacijos sistemos, skirtos stebėjimo, tramdymo ir kontrolės tikslams. 

Esminis naujosios penologijos bruožas yra tai, kad moralinę, arba kli- 
nikinę, individo charakteristiką keičia aktuarinė tikimybinio skaičiavimo 
ir statistinės dispersijos kalba. 


Anot Feeley, naujajai penologijai nerūpi nei nusižengusio individo 
nuobaudos, nei jo reabilitavimo tikslai. Jai rūpi grupių, kurios kelia 
grėsmę esamai tvarkai, identifikavimo ir kontrolės uždaviniai. Kaip šioje 
knygoje pabrėžiama, būtent to ir reikia siekiant kontroliuoti pavojin- 


2 Human Rights Watch ataskaitoje (1992) pažymima (p. 38), jog pastaraisiais de- 
šimtmečiais iš visų mirties priežasčių valstybiniuose kalėjimuose kalinių tarpusavio 
žudynės užėmė antrąją arba trečiąją vietą, keisdamosi vietomis su savižudybėmis; pir- 
mąją vietą užėmė ligos bei kitokios natūralios priežastys. 

gas klases. Šios užduoties vykdymą išties labai palengvina naujosios 
penologijos kuriama distancija - kai judama nuo individų prie katego- 
rijų, nuo moralės prie valdymo ir aktuarinio išskaičiavimo. 

Jeigu norime suvaldyti velnią, turime jį pažinti. Turime išsiaiškinti 
to, kas įvyko Vokietijoje ir Sovietų Sąjungoje, bendrus principus, o vė- 
liau mėginti tuos principus išversti į kategorijas, kurios būtų supranta- 
mos aiškinant mūsų pačių dabartinę situaciją. 

Tačiau velnias yra gudrus. Jis keičia savo apdarą. Norėdami jį de- 
maskuoti, turime traktuoti kaip bendrą kategoriją, ir jos pagrindu mė- 
ginti suprasti, kaip jis atrodys kitą kartą. 

Pirmas žingsnis į tokį supratimą — išsiaiškinti svarbiausias mūsų 
dabartinės socialinės struktūros įtampas keliant klausimą: „Kaip pasi- 
reiškia šios svarbiausios pramoninių šalių problemos?“ 

Hitleris išgrynino tautą ir susidūrė su Lebensraum poreikiu. Super- 
industrializuotoms šalims iškyla dvi problemos, apie kurias jau kalbė- 
jome: pirma, rasti Lebensraum savo produkcijai; antra, išspręsti didė- 
jančio efektyvumo kuriamą perteklinių žmonių problemą. 

Čia tenka padaryti nemalonią pastabą. Matėme, kad kalėjimai abi 
šias problemas labai veiksmingai padeda spręsti. Stabiliausiose globos 
valstybėse griežtos baudžiamosios priemonės prieš įžūliausius nepro- 
duktyvius elementus daugiau globėjiškos politikos vaisių leidžia teikti 
likusiems visuomenės nariams. Kitose pramoninėse šalyse kalėjimai lei- 
džia kontroliuoti pavojingąsias klases. Be to (ir tai tampa vis svarbiau), 
pati nusikaltimų kontrolės institucija yra gamybinės sistemos dalis. Jos 
palaikymu ekonomiškai yra suinteresuoti ir jos savininkai, ir jos darbi- 
ninkai. Jos teikiama produkcija yra gyvybiškai svarbi šiuolaikinėms vi- 
suomenėms. Ji gamina kontrolės priemones. Kyla klausimas: kada tų 
priemonių bus gana, kada jų pakaks? Industrializacijai būdinga eks- 
pansijos tendencija. Kas atsitiks su baudžiamąja politika, jeigu ši pra- 
moninės ekspansijos tendencija išliks? 


11.3 Augimo ribos? 
Šioje srityje augimui nėra "natūralių ribų'. Nėra žaliavos stygiaus, nėra ža- 


liųjų sąjūdžių, keliančių rūpesčių pramonei. Prieš Dievą visi esame nusi- 
dėjėliai, ir dauguma mūsų esame padarę veiksmų, už kuriuos galėjome 

būti patraukti baudžiamojon atsakomybėn, jeigu valdžia būtų suinteresuo- 
ta mus nubausti. Kad ir kaip ten būtų, visiškai aišku, jog nepalyginamai 
daugiau gyventojų, nei dabartinis baudžiamosios teisės laimikis, galėtų pa- 
tekti į jos tinklą, jeigu tas tinklas būtų tankesnis ir pakankamai stiprus. 

Nebent visos pramoninės pažangos baigtis galėtų sustabdyti kalėji- 
mų sistemos ekspansiją. Tai sužlugdytų laisvo verslo svajas. Daugelis 
tų, kurie niekada nebuvo priartėję prie skurdo ribos, patirtų, jog ne- 
darbas - tai nebūtinai iniciatyvumo stokos, tingumo ar hedonistinių po- 
linkių padarinys. Pinigų srautas kontrolės pramonei taip pat išsektų. Mo- 
kesčių mokėtojų pinigai iš nedaugelio tų, kurie dar turėtų galimybių juos 
uždirbti, turėtų būti rezervuojami tik būtiniausiems poreikiams. 

Tačiau gilios recesijos sąlygomis kalėjimai irgi gali tapti tokiu pat 
primygtiniu poreikiu. Esant recesijai, pavojingosios klasės tampa gau- 
sesnės ir pavojingesnės nei anksčiau. Kaip jau matėme, žemesniosioms 
klasėms jau dabar neproporcingai gausiai atstovaujama visose mums 
žinomose kalėjimų sistemose. 

Nėra natūralių ribų. Yra pramonė. Yra pajėgumai. Dviejų trečdalių 
mūsų šalies gyventojų pragyvenimo lygis - tai išties palyginti didžiulė 
gyventojų dalis - bus nepalyginamai aukštesnis nei visame likusiame 
pasaulyje. Žiniasklaida pelnosi iš reportažų apie nusikaltimus, kuriuos 
daro likęs trečdalis gyventojų. Į valdžią renkami tie, kurie žada šį pa- 
vojingą trečdalį tvirtai laikyti už grotų. Kodėl visa tai turėtų baigtis? 
Racionaliems protams nėra natūralių ribų. 

Tendenciją palaikančios jėgos yra išties galingos. Interesai, jas pa- 
laikantys, dera prie pamatinių vertybių. Jos turi tvirtus moralinius pa- 
grindus. Tad kodėl numatomoje ateityje jos neturėtų visiškai įsivyrauti? 

Vokietija tai sugebėjo padaryti, per patį karo įkarštį priėmusi 'galu- 
tinį sprendimą/ ir nepaisydama primygtinės būtinybės savo geležinke- 
lius bei savo sargybinius naudoti kitiems tikslams. Sovietų Sąjunga su- 
gebėjo sukurti savo gulagus pačiame ruošimosi karui įkarštyje, ir jais 
naudojosi tiek karo metu, tiek ir pokariu. Ji ne tik sugebėjo sistemą 
realizuoti, ir turėjo iš to naudos. Kodėl šiuolaikinės pramoninės šalys 
šiuo požiūriu negalėtų pasiekti dar didesnių laimėjimų? 

Hitleris ir jo tauta, kaip ir Sovietų lyderiai, susidūrė su beveik neiš- 
sprendžiama užduotimi. Nejaugi dabar būtų sunkiau susidoroti su nau- 
jomis pavojingomis klasėmis? 

Dirva ruošiama. Žiniasklaida ją purena dieną ir naktį. Politikai eina 
išvien su Žiniasklaida. Politikui neįmanoma nebūti gretose tų, kurie 
kovoja prieš nuodėmę. Vyksta konkurencija, kurią laimi pajėgiausias 
pirkėjas. Žmonių apsauga nuo nusikaltėlių — reikalas, kurio teisingu- 
mu niekas neabejoja. Kartu ir kontrolės tiekėjai atkakliai siekia užsa- 
kymų. Jie turi visus pajėgumus ir tam nėra natūralių ribų. Nuo nusi- 
kaltėlių išvalyta visuomenė - tai toks šventas tokios daugybės žmonių 
įsitikinimas, jog net pinigai nustoja reikšmės. Kas totalinio karo įkarš- 
tyje klausia apie kaštus? Valdytojas, vadybininkas, menedžeris, - kilę 
iš žodžio mėnage. Paradigminis vadybininkas - žmogus su botagu, va- 
rantis arklius ratu. Tokio 'menedžmento' sėkmė priklauso nuo sugebė- 
jimo supaprastinti vertybių struktūrą. Kaip atrodo, šiuolaikinė visuo- 
menė šią sąlygą jau tenkina. 


11.4 Industrializuotas žudymas 


Vokietijos pramonė esmingai prisidėjo realizuojant "galutinį sprendi- 
mą'. Žudymui buvo naudojamos vadinamosios cikloninės dujos. Jas 
reikėjo pirkti iš privačių įmonių. Anot Hilbergo (1985, p. 886), jas par- 
davė chemijos pramonės firmos, teikusios specializuotas pastatų, ba- 
rakų ir drabužių (specialiose dujų kamerose) dezinfekavimo paslau- 
gas. Kompanija, sukūrusi žudymo dujomis metodą, buvo Deutsche Ge- 
sellschaft fiir Schūdlingsbekūmpferung —- DEGESCH. Kompanijos savinin- 
kai buvo trys korporacijos: I. G. Farben (42,5/0), Deutsche Gold- und Sil- 
ber-Scheideanstalt (42,5“o) ir Goldsmidt (1546). Jos pelnas 1942 m. buvo 
760 000 reichsmarkių.*ė Beveik iki pat karo pabaigos vyko įprastas vers- 
las. Viena iš gamyklų 1944 metų kovą buvo subombarduota ir smar- 
kiai apgadinta. Tuo metu SS 750 000 žydų ruošėsi išsiųsti į Aušvicą, į 
tuomet dar vienintelį žudymų centrą. TESTA rado išeitį. 2 800 kg cik- 


28 „Cikloninės dujos buvo gaminamos dviejų kompanijų: Dessaucr Werke ir Kali- 
werke (Kolin). Viena iš I. G. Farben gamyklų (Uerdingen) gamino cikloninių dujų sta- 
bilizatorių. Dujų tiekimą kontroliavo DEGESCH, kuri 1929 metais pasaulio rinką dali- 
josi su Amerikos korporacija Cynnamid. Tačiau DEGESCH neparduodavo dujų tiesio- 
giai vartotojams. Mažmeninę prekybą vykdė dvi kitos firmos - HELI ir TESTA. Savo 
rinką jos pasidalijo taip, kad ... HELI aptarnavo daugiausia privačius klientus, o TES- 
TA daugiausia valstybinį sektorių, įskaitant Welirmachtą ir SS.“ 

loninių dujų buvo išsiųsta į Aušvicą. Anot Hilbergo (p. 891), firma 'sku- 
biai atsiuntė užklausimą, kam pateikti sąskaitas'. Tiekimas buvo ga- 
rantuotas iki pat baigties. 

I. G. Farben dalyvavo tiekiant dujas Aušvicui. Tačiau nėra aišku, ar 
ji žinojo, ką daro. Cikloninių B dujų paklausa nuo 1938 iki 1943 metų 
išaugo dvigubai. Tačiau tos dujos buvo naudojamos ir kitiems tiks- 
lams - dezinfekuoti tokius karinius įrenginius, kaip barakai ir povan- 
deniniai laivai. Vienos tonos cikloninių dujų pakanka nužudyti milijo- 
ną Žmonių. 1943 metais jų buvo pagaminta 411 tonų (Hayes 1987, p. 
362). Gali būti, jog gamintojai nežinojo, kad jų produktas naudojamas 
žmonėms naikinti. Nė vienas iš I. G. Farben vadovų vėliau nebuvo pa- 
trauktas atsakomybėn už šį jų vaidmenį vykdytose baisybėse. 

Tačiau lankydamiesi savo gamyklose jie negalėjo nekvėpuoti. Vie- 
na iš jų buvo netoli Aušvico koncentracijos stovyklos. Stovykla jai tei- 
kė kalinių darbo jėgą statybos darbams. Net aukščiausioji direkcija ne- 
galėjo neužuosti “visa persmelkiančios smarvės, sklindančios iš Aušvi- 
co ir Birkenau krematorijų'. Toji smarvė “visiškai nustelbė oficialų aiš- 
kinimą, kad stovykloms nuolat kovojant su maru teko deginti miru- 
siųjų kūnus“. (Hayes, 1985, p. 364). Be to, darbininkai-kaliniai puikiau- 
siai suprato, kokia lemtis jų laukia. Prižiūrėtojai iš I. G. Farben kompa- 
nijos ne tik atvirai kalbėjo apie marinimą dujomis, bet ir naudojo šį 
grasinimą skatindami uolesnį darbą“. Kai kuriose gretimose šachtose, 
kurias taip pat valdė I. G. Farben, sąlygos buvo dar blogesnės. Maistas 
buvo geresnis, tačiau gyvenimo trukmė tose šachtose svyravo tarp ke- 
turių ir šešių savaičių. 

Ketvertas I. G. Farben vadovų po karo buvo nuteisti už vergiško 
darbo naudojimą. Bausmės jiems buvo švelnios, o kai kurie argumen- 
tai, pareikšti teisme, gali turėti reikšmės svarstant klausimą dėl priva- 
čių kalėjimų: 

negalime sakyti, jog privatus asmuo atsidurs tokioje padėtyje, kad ka- 
ro įkarštyje galės svarstyti klausimą, ar jo valdžia elgiasi teisingai, ar ne- 
teisingai, arba spręs klausimą, kada, iš pradžių ėjusi teisinga linkme, ji 

pasuko klystkeliu (Cituojama pagal Hayes, 1985, p. 332). 


1951 metais visi I. G. Farben vadovai buvo paleisti iš kalėjimų. Visi 
jie susigrąžino buvusią iškilią ir pelningą padėtį ir tapo įvairių Vokie- 

tijos korporacijų patarėjais arba pareigūnais. O kodėl ne? - klausia Ha- 
yesas (1985, p. 380 ir 382): 


Farben vadovai toje situacijoje nusprendė elgtis kaip verslininkai, o ne 
kaip revoliucionieriai. 


Profesinis pareigos jausmas kiekvieną problemą juos skatino traktuoti 
savo specifinės kompetencijos ir atsakomybės kontekste, t.y. paisant savo 
profesinės srities ir savo akcininkų interesų. Paklusę šiam mandatui, jie 
išsilaisvino nuo pareigos savarankiškai priimti moralinius bei socialinius 
sprendimus ir aiškintis visuminius savo sprendimų padarinius. 


11.5 Medikalizuotas žudymas 


Tokių dalykų čia negali būti. Mes gyvename demokratinėse šalyse. Mes 
žinome daugiau. Mūsų gyventojai labiau išsilavinę. Svarbiausia, gyve- 
name visuomenėse, kurioms didžiausią įtaką daro aukšti profesiona- 
lumo standartai. 

Tačiau tų iš mūsų, kuriems yra tekę susidurti su koncentracijų sto- 
vyklų problematika, šie teiginiai neįtikina, dar daugiau - jie kelia di- 
džiausią susirūpinimą. 

Tai, kas vyko veikiančiose koncentracijos stovyklose, buvo ne kas 
kita, kaip profesionalų puikiai atliekamas darbas, jiems sėkmingai ben- 
dradarbiaujant su biurokratija. 

Mokslininkų vaidmuo buvo esminis. Svarbiausioji idėja buvo išgry- 
ninti tautą. Negryniesiems buvo draudžiama turėti palikuonių. Gry- 
nieji privalėjo jų turėti daug. Vėliau prasidėjo negrynųjų sterilizavimas 
ir grynųjų prokreacijos skatinimas. Tai nebuvo iškrypėliška idėja. Tuo 
metu Vokietijoje dirbę JAV mokslininkai į tėvynę siuntė raportus su 
pavydu aiškindami, jog Amerikoje vyraujančios idėjos praktiškai įgy- 
vendinamos Vokietijoje. 

Tačiau nuolat atsirasdavo ir kitokių nepageidaujamų žmonių, pa- 
vyzdžiui, fizinių invalidų. Jų gyvenimas buvo laikomas gyvenimu, ku- 
rio "neverta gyventi", tad slaptu nutarimu buvo įteisinta eutanazija. Ka- 
rui artėjant naikintinų Žmonių atrankos kriterijai jau aprėpė ne tik fizi- 
nius, bet ir psichinius defektus. Iš pradžių buvo apsiribojama rimtais 
psichiniais sutrikimais, vėliau buvo įtraukta ir lengvesnė psichopatija, 

po to atėjo eilė homoseksualistams ir galiausiai, kaip atskirai kategori- 
jai, visiems tiems, kurių rasinė kilmė neatitiko standartų. Buvo sukur- 
ta tobulesnių naikinimo įrankių. Įprastas sušaudymas pasirodė perne- 
lyg brangus. Be to, žudikams jis sukeldavo psichikos stresą. Injekcijos 
buvo mažiau efektyvios, negu nuodingosios variklių dujos. Efektyviausi 
pasirodė esą dujiniai insekticidai, todėl jie ir buvo plačiai naudojami. 

Gydytojai atliko esminį vaidmenį. Plačiai naudotasi medicininėmis 
analogijomis. Vokiečių tauta buvo įsivaizduojama kaip kūnas. Tas kū- 
nas turėjo būti gydomas. Gendančios kūno dalys turėjo būti šalina- 
mos chirurgiškai. Žydai buvo vėžys, tad būtinybė atkirsti infekuotą 
socialinio kūno dalį buvo akivaizdi. Gydytojai teoriją taikė praktiškai 
ir apie savo rezultatus informuodavo teoretikus. Kaip gydytojai, jie 
turėjo galimybę veikti asmeniškai. Liftonas (1986) tai vadina medika- 
lizuotu žudymu. Jis apklausė dvidešimt devynis žmones, kurie pa- 
kankamai aukštu lygiu buvo susiję su nacių medicina. Penketas jų dir- 
bo koncentracijos stovyklose. Jis taip pat apklausė keletą viduriniojo 
rango nemedicininių nacių profesionalų. Galiausiai jis apklausė aš- 
tuonis buvusius Aušvico kalinius, kurie dirbo medicinos blokuose. 
Daugiau nei pusė jų buvo gydytojai. Studija parodė, kokia didžiulė 
reikšmė buvo teikiama medicininiam mąstymui tiek parengiant visą 
operaciją, tiek vykdant konkrečius žmonių naikinimo aktus. Net gele- 
žinkelio stotyse, kur atvykdavo traukiniai iš getų, visada buvo gydy- 
tojų. Ten, vietoje, jie spręsdavo tautos kūno konkretaus chirurginio 
gydymo klausimus; galvos linktelėjimas į kairę reiškė nedelsiant su- 
naikinti, linktelėjimas į dešinę - gyvenimo tąsą priverčiamųjų darbų 
stovykloje. Jeigu po ranka nebūdavo gydytojų, pakakdavo stomatolo- 
go arba vaistininko. Buvo svarbu nepažeisti principo: tai turėjo būti 
medicininis sprendimas. Be gydytojų ar jiems artimų specialistų daly- 
vavimo tai būtų buvęs žudymas. 

Baisiausias košmaras niekada nebus realizuotas. Pavojingi gyven- 
tojai nebus išnaikinti, išskyrus tuos, kuriems bus taikoma mirties baus- 
mė. Tačiau egzistuoja didelė tikimybė, kad tie, kurie laikomi pavojin- 
giausiais elementais, bus sulaikomi, izoliuojami, uždaromi ir savo ak- 
tyviausio gyvenimo metus verčiami praleisti kaip kontrolės pramonės 
vartotojai. Tai gali būti daroma demokratiškai, griežtai prižiūrint teisi- 
nėms institucijoms. 

11.6 Legalizuotas žudymas 


— Jeigu holokaustas buvo pramoninės visuomenės produktas, 

— jeigu racionalūs biurokratiniai metodai buvo viena iš esminių jo re- 
alizavimo sąlygų, 

— jeigu svarbų vaidmenį atliko mokslo teorijos, 

— jeigu medicininis mąstymas buvo kita esminė sąlyga protu nesuvo- 
kiamiems veiksmams, 

— tai yra tvirto pagrindo manyti, jog laikui pribrendus ir esant būti- 
noms sąlygoms panašūs reiškiniai pasikartos. 

Ar tos sąlygos egzistuoja? 

Pramoninių visuomenių dabar yra daugiau nei kada nors anks- 
čiau, ir visos jos patiria spaudimą, didesnį nei kada nors anksčiau. 
Pasaulyje viešpatauja rinkos ekonomika su jos 'akivaizdžiais' racio- 
nalumo, naudingumo ir, Žinoma, pelningumo reikalavimais. Egzis- 
tuoja žemesniosios klasės, kurios nesunkiai transformuojamos į pa- 
vojingąsias klases. Yra mokslinių teorijų, paruoštų potencialiam tai- 
kymui. Yra narkomanijos teorijų, teigiančių, jog tam tikri narkotikai, 
ne tie, kurie masiškai vartojami, bet tam tikri nauji, savo pobūdžiu 
yra tokie, kad su jais kovojant leistini žiauriausi tardymo ir baudi- 
mo metodai. Yra teisės ir kriminologijos teoretikų, kurie siūlosi pa- 
galbon. Niekas jau netiki gydymu, užtat izoliavimo idėja išlieka įta- 
kinga nuo tų laikų, kai buvo iškeltos pozityvistinės nusikaltimų kon- 
trolės teorijos.?? 


2 Tarptautinė kriminalinės policijos asociacija (Internationale Kriminalistische Verei- 
nigung) buvo įkurta 1889 metais. Pagrindinė figūra buvo von Lisztas, pasišovęs padė- 
ti gamtai kontroliuoti pavojingąsias klases, ypač nepataisomus' elementus, tuos pa- 
matinius visuomeninės tvarkos priešus. Lisztas nepaliaujamai kartojo, jog; tie, kurių 
negalima pataisyti, turi būti izoliuoti. Anot Radzinowicziaus (1991b), šios grupės kon- 
trolę jis laikė pagrindine ir aktualiausia baudžiamosios politikos užduotimi: 

Maždaug 75“+ visų kalinių buvo recidyvistai ir bent pusė jų turėjo būti kvali- 
fikuojami kaip '/nepataisomi nusikaltėliai. Visuomenė turi nuo jų apsiginti ir, ka- 
dangi „„..mes nenorime kapoti jų galvų, juos karti ar deportuoti...“, lieka tik kali- 

nimo iki gyvos galvos arba neapibrėžtai ilgo kalinimo galimybė (p. 39). 

„„. kiekvienas, nuteistas trečiąjį kartą, turi būti laikomas nepataisomu nusikal- 

tėliu ir jo atžvilgiu turi būti vykdoma nuolatinė segregacija (p. 40). 

Nepataisomas nusikaltėlis turėjo būti padarytas nekenksmingu jo paties sąskaita, 
ne mūsų (išskirta von Liszto), - cituoja Radzinowiczius (p. 40). Skamba išties šiuo- 
laikiškai. 

Pati teisės sistema puikiai prisitaiko prie šiuolaikinių reikalavimų. 
Atpildo pagal nuopelnus idėja teisinį procesą leidžia paversti konveje- 
riu, nekreipiant dėmesio į visas kitas aplinkybes, išskyrus nusikaltimo 
sunkumą. Skausmo seikėjimo pagal nusikaltimo sunkumą idealas reiš- 
kia, jog į šalį nustumiamos visos kitos pamatinės vertybės, į kurias tra- 
diciškai turėdavo atsižvelgti teismai. Teisingumo sistema virsta nusi- 
kaltimų kontrolės sistema. Klasikinis teisminės, vykdomosios ir įstaty- 
mų leidžiamosios valdžios atskyrimas daugeliu požiūrių neteko galios. 
Teismai tampa politikų įrankiais, arba, kraštutiniais atvejais, teisėjai ir 
prokurorai patys tampa politikais. Tačiau visa tai nekritikuojama. Rai- 
da neturi tų akivaizdaus neteisėtumo bruožų, kuriais pasižymėjo ho- 
lokaustas arba Gulagas. Dabar tai yra demokratinė, daugumos balsais 
vykdoma nusikaltimų kontrolė. Jeigu nežeidžia tos daugumos intere- 
sų, ji neturi jokių natūralių ribų. 

Nėra ypatingo pagrindo optimizmui. Nėra lengvos išeities, nėra re- 
cepto ateičiai, kurioje neįvyks blogiausia iš blogiausių. Dirbdamas su 
žodžiais neturiu pasiūlyti ko nors daugiau negu žodžių, kuriais mėgi- 
nu išsiaiškinti dabartinę mūsų situaciją, atskleisti tas vertybes, kurias 
išstumia karštligiškos pastangos adaptuotis prie šiuolaikinių reikalavi- 
mų. Dar kartą pažvelkime į teisės instituciją ir pamėginkime išsiaiš- 
kinti, ar vis dėlto senamadiškos jos formos neturi tam tikros vertės. 


Štai ką rašo Nauke'as (1982, p. 557), komentuodamas von Liszto suformuluotą Mar- 
burgo programą: 
i teorija parankiausia tiems, kurie kontroliuoja baudžiamąją teisę. Marburgo 
programoje nėra jokio kriterijaus, kuris leistų atskirti tuos, kuriems ji taikoma, nuo 
tų, kuriems ji netaikoma. 


12 skyrius 
NUSIKALTIMŲ KONTROLĖ 
KAIP KULTURA 


12.1 Bendras pagrindas 


Taivanas priima organus. Taip buvo pavadinta trumpa žinutė Žurnale 
Corrections Digest (November 27, 1991). Joje rašoma: 


Trisdešimt septyni organai, išimti iš 14 mirties bausme nubaustų nu- 
sikaltėlių, buvo dovanoti klientams, - taip rugsėjo 30 d. vienas japonų 
transplantacijos specialistas citavo vieną Taivano chirurgą. Masami Kiza- 
ki, Japonijos transplantacijos draugijos pirmininkas, pasakė, jog Chun- 
Jan-Lee, Taivano nacionalinio universiteto profesorius, atskleidė klientų 
vardus. Dr. Lee sakė, kad nuteistieji mirčiai sutiko atiduoti savo širdis, 
inkstus bei kepenis siekdami „nuodėmių išpirkimo“. Donorai buvo nu- 
šauti jiems uždėjus respiratorius, kad nebūtų staigiai nutraukta kraujota- 
ka ir kvėpavimas. 


Vėl negaliu patikėti savo akimis. To negali būti. Paprasčiausiai to 
negali būti! Bet akivaizdu, kad gali būti. Tai buvo padaryta. 

Žvelgiu aplink - kas imsis veiksmų, kas protestuodamas eis į bari- 
kadas? 

Gydytojai? 

Kodėl jie turėtų protestuoti? Kai kurie iš jų protestuos, tačiau nebū- 
tinai todėl, kad jie gydytojai. 

Nužudytieji sutiko, organų gavėjai buvo laimingi ir gydytojai galė- 
tų būti laimingi — tiek daug atgauta sveikatos, išvengta tiek daug iš- 
laidų ir kančių. Tai vis dėlto geriau nei apgaule išvilioti turkų darbi- 
ninkų inkstus, kaip buvo Anglijoje, arba pirkti juos iš skurstančių žmo- 
nių, kaip daroma Indijoje. Kai kuriems nespecialistams gali būti sun- 
ku tai suprasti ir pripažinti, tačiau gydytojai yra įpratę protauti racio- 

naliai. Tai beveik stebuklas. Aklajam grąžinamas regėjimas. Vyras ir 
tėvas po širdies transplantacijos nugyvens ilgą gyvenimą su savo žmo- 
na ir vaikais. 

Kai kurie vis dar liks neįtikinti, ir tikėsis protesto iš teisėjų. Argi teisiš- 
kai išprusę žmonės leistų, kad mirties bausmė taip būtų naudojama? 

Tai priklausytų nuo įstatymų. Gali nebūti įstatymų, tokią praktiką 
draudžiančių arba net gali būti įstatymų, ją skatinančių. Jeigu šalies 
įstatymas nuteistuosius leistų šaudyti tik uždėjus respiratorių, teisėjai 
jį pripažintų, nepaisant asmeninių skrupulų ir visuomenės reakcijų bei 
nustėrusios žmonos ir vaikų klausimų, jiems grįžus į namus po vargi- 
nančios darbo dienos teisme. 

Hitlerį kamavo ta pati problema. 

Paprastiems žmonėms buvo sunku suprasti ir pripažinti jo sukurtą 
vokiečių tautos stiprinimo programą. Rimtų problemų iškilo nuo pir- 
mųjų operacijos stadijų. Pirmas oficialiai leistas vaiko invalido nužu- 
dymas buvo inicijuotas ir pripažintas paties tėvo. Net tada tai buvo 
laikoma paslaptyje. Tačiau programą pradėjus vykdyti pagal plates- 
nius "gyventi neverto gyvenimo" kriterijus, prasidėjo nemalonūs Vo- 
kietijos gyventojų protestai. Giminės reikalavo paaiškinti, kaip ir kur 
mirė jų artimieji. Būta ir nemalonių naikinimo centrų bei krematorijų 
kaimynystėje gyvenusių žmonių protesto akcijų. Vieningai protestavo 
religinės grupės. Dėl to programos vykdymas buvo pristabdytas, bent 
jau pačioje Vokietijoje. Tačiau aparatas jau buvo paruoštas, ir, įsilieps- 
nojus karui, didžioji jo dalis iš Vokietijos pajudėjo į okupuotas teritori- 
jas, išaugo, ir dabar gerai žinome, kaip jis ten buvo naudojamas. 

Ką aš noriu pasakyti? 

Noriu pasakyti, kad Charlesas R. Cooley (1909, 1956) buvo teisus. 
Cooley, tas didysis ir dabar beveik užmirštas JAV sociologijos pradi- 
ninkas, kėlė idėją, jog visos žmogiškosios būtybės turi tam tikrą ben- 
drumo pagrindą. Visi žmonės iš esmės yra panašūs ne biologiškai, bet 
dėl to, kad jie turi bendrą žmogiškąją patirtį. Lengvai pažeidžiamos 
būtybės padėtį po gimimo jie patiria daug ilgiau nei kitos gyvos būty- 
bės, ir be kitų rūpinimosi yra pasmerkti pražūčiai. Iš esmės mes visi 
turime tą pačią žmogiškąją patirtį. Be jos mes nesame žmonės. Kaip 
kitaip galima paaiškinti, - klausia Cooley, - kad skaitydami antikinių 
graikų dramas suvokiame jų prasmę bei svarbą mūsų dabartiniam gy- 

venimui ir suprantame, ką jos mums sako? Cooley šią bendrą patirtį 
laiko bendru žmogiškumo pagrindu ir visų bendrų vertybių bei elge- 
sio taisyklių pagrindu. Visi turime tam tikrą bendrą gėrio ir blogio pa- 
jautą ir jaučiame esant tam tikrą bendrą pagrindą net iškilus neišspren- 
džiamiems konfliktams. Visi mes, profesionalai ir neprofesionalai, tei- 
sės mokėmės nuo lopšio, ir visi mes visam savo gyvenimui prisikau- 
pėme (kartais prieštaringos) moralinės informacijos. Norvegų kalboje 
šio pobūdžio informacija vadinama "folkevett', arba šiek tiek senoviš- 
kesniu terminu - “den folkelige fornuft' - reiškiančiu tam tikrą visiems 
bendrą intuityvų supratimą. 

Iš esmės šis požiūris yra optimistinis. Išgyvenusieji vaikystę yra tie, 
kuriems buvo padėta ją išgyventi. Jie turėjo bent minimumą, o dauge- 
liu atvejų ir maksimumą visuomeninių kontaktų, rūpinimosi jais bei 
šilumos patirtį ir taip absorbavo pamatinės visuomeninio gyvenimo 
taisykles. Kitaip jie nebūtų užaugę. Problemos yra tos pačios, ir visur. 
Kaip ir sukauptoji patirtis. 

Tas bendras pagrindas yra stebėtinai tvirtas. Žmonės turi socialinio 
gyvenimo patirtį. Neatsitiktinai Durkheimas (1966) altruistinę savižu- 
dybę išskiria kaip vieną iš svarbiausių savo kategorijų. Žmonės miršta 
vardan kitų. Tai yra normalu, jeigu jie yra normalūs, jeigu altruizmas 
būtinas ir jeigu santykio pusės yra pakankamai artimos, kad viena kitą 
suvoktų kaip žmogiškąsias būtybes. Šis artimumo aspektas yra svar- 
bus ir aktualus mums visiems. Dauguma mūsų tik ribotai galime atsi- 
žvelgti į savo moralines pareigas. Kitaip negalėtume išlikti patys. Visi 
esame priversti spręsti dilemą: kaip galiu pietauti žinodamas, jog bū- 
tent šiuo metu, 6 valandų skrydžio atstumu, kai kurie Žmonės miršta 
iš bado? Valgau, vadinasi, išlieku. 

Tam tikrą laiką panašiai elgėsi ir žydų policija Lodzės gete. Tas ge- 
tas buvo didžiausias visose okupuotose Rytų teritorijose. Lodzė buvo 
senas pramoninis miestas, savotiškas Lenkijos Mančesteris. M. G. Rum- 
kowski, žydų vyresnysis, turėjęs absoliučią valdžią gete, susigundė idė- 
ja, kad jie gali išlikti, jeigu taptų būtinąja vokiečių karinės mašinos da- 
limi. Getas tapo didžiule, labai gerai organizuota, disciplinuota, prof- 
sąjunginių streikų netrikdoma gamykla. Kai kurie jaunesni darbinin- 
kai mėgino griebtis streiko, tačiau nesunkiai buvo nuo jo atkalbėti. Vis 
dėlto SS karininkai niekada nebuvo visiškai patenkinti. Savo viduje, 

už spygliuotos vielos, getas turėjo nepriklausomą savivaldą. Tačiau vo- 
kiečiai inspektuodavo ir ten matydavo senus žmones bei mažamečius 
vaikus — neproduktyvius darbuotojus, taigi galiausiai pasiūlė juos iš 
geto iškeldinti į patogesnę vietą' kaime. Kai kurie geto nariai su tuo 
sutiko, kol nepamatė grįžtančių krovinių su naudotais drabužiais. Tuo- 
met geto gyventojai suvokė ir "patogesnės vietos' privalumų realybę. 
Nuo tada vis sunkiau darėsi tenkinti didėjančią SS paklausą Lodzės 
geto gyventojams. Žmonės slapstydavosi pas giminaičius ir draugus, 
bet tuomet negaudavo maisto davinio. Vėliau maisto davinys buvo at- 
imtas ir iš jų giminaičių. Reikšdavosi kraštutinis altruizmas. Suradus 
besislapstančius, kiti šeimos nariai, dar pajėgiantys dirbti, dažnai išsi- 
žadėdavo privilegijos likti Lodzėje ir prisijungdavo prie savo vaikų, 
paliegusiųjų arba tėvų, žinodami, kad su jais keliauja į paskutinę ke- 
lionę. Policijai, žydų policijai, vis sunkiau darėsi surasti, sulaikyti ir 
deportuoti visus mėginusius slėptis, tačiau ji turėjo tai daryti, kad ge- 
tas išliktų. Atlygis policininkams buvo tai, kad jų giminaičiams taria- 
mai negrėsė šios deportacijos grėsmė, nors galiausiai visi buvo depor- 
tuoti. Pats Rumkowskis su savo jauna Žmona iš Lodzės buvo depor- 
tuotas vienu iš paskutiniųjų traukinių. Gete kasdien išeidavo laikraštis 
— keturių egzempliorių tiražu, skirtas vidiniam ratui. Vienas jų išliko, 
ir dabar didžioji jo dalis yra prieinama anglų kalba (Dobrozycki, 1984). 
Nedaug galima rasti dokumentų, kurie akivaizdžiau atskleistų kilnią- 
sias Žmonių savybes. Tačiau nedaug galima rasti ir tokių dokumentų, 
kurie labiau apnuogintų kitą Žmonijos pusę - visiško nužmogėjimo ga- 
limybę prievartos sąlygomis, kai badas, drėgmė, šaltis ir neviltis su- 
naikino viską, arba kur šiaip jau padorūs Žmonės, mėgindami gelbėti 
savo artimuosius, prarado visus įprastus moralės saitus. 

Kaip Žinome iš savo pačių asmeninio gyvenimo, bendros patirties 
pagrindas neteikia jokių absoliučių garantijų. Dažnai jis daro įtaką san- 
tykiams su mums artimais žmonėmis. Tačiau tą poveikį gali neutrali- 
zuoti distancija arba ypatingos gyvenimo sąlygos. 

Jį gali neutralizuoti profesinis paruošimas ir profesinė veikla. 

Čia nesmerkiu profesionalizmo. Laimė būti profesionalios paslau- 
gos gavėju, jei tos paslaugos jūs prašėte ir ji buvo jums reikalinga. Ta- 
čiau dilema yra neišvengiama. Profesinis pasiruošimas reiškia ilgalai- 
kę specializaciją. Jis reiškia ne tik tam tikrų įgūdžių išgryninimą, bet ir 

tam tikrų vertybių atsijojimą. Ilgalaikė specializacija reiškia nutolimą 
nuo bendrojo žmogiškosios patirties pagrindo. Profesionalizacija daž- 
niausiai reiškia garantiją, kad tam tikroje srityje darbas bus atliekamas 
gerai, tačiau ji taip pat reiškia, kad mažiau dėmesio bus skiriama ver- 
tybių visumai, įprastajam sveikam protui. Tai, kas įvyko su medicina 
nacių laikais, nėra unikalus reiškinys. Prieš tokią raidą nėra vidinių 
garantijų. 

Šiame kontekste galima dar kartą pažvelgti į teisę. Ši profesija dir- 
ba su vertybėmis. Jeigu negalima kliautis teisėjais, tai kuo apskritai 
galima kliautis? 

Viskas priklauso nuo teisės pobūdžio. 

Pirmiausia ir svarbiausia — nuo to, kaip glaudžiai toji teisė siejasi 
su bendrosios žmogiškosios patirties pagrindu. Ar tai bus teisė, kurios 
šaknis maitina šios patirties pagrindas? Ar tai bus teisė, atitrūkusi nuo 
šio pagrindo, ir aptarnaujanti valstybės, valdžios ar pramoninio ir eko- 
nominio komplekso poreikius? Arba ideali formuluotė: kaip galima pa- 
siekti aukščiausių teisinių standartų visose šiose specialiose srityse ir 
nenustumti į šalį pamatinių normų bei vertybių, kilusių iš bendrojo 
žmonijos patirties šaltinio? 


12.2 Teisės vieta 


Dagas OOsterbergas (1991) visas svarbiausias socialines institucijas skirsto 
į keturias pagrindines kategorijas. Viena iš jų yra apibūdinama kaip 
gamyba, kur vyrauja racionalus tikslingumas. Kita kategorija yra šei- 
mos institucijos, kur vyrauja globos ir rūpybos santykiai. Trečioji ap- 
ima politines bei valdžios institucijas, ir ketvirtoji - principų, vertybių 
ir mąstymo būdų institucijas. Būtent pastarajai kategorijai priklauso 
kultūros bei mokslo institucijos, kur gaminamos ir atgaminamos ži- 
nios, kur vyksta nepaliaujama diskusija apie tai, kaip turi būti suvo- 
kiamas pasaulis ir koks santykis sieja gamtą su žmogumi. 

O kur yra teisės vieta? Hedda Giertsen (1991) nagrinėja šį klausimą 
straipsnyje Teisė kaip humanitarinė veikla. Jos atsakymą atspindi straips- 
nio pavadinimas. Vietoje įprasto teisės gretinimo su valdžia ir politika, 
ji atkreipia dėmesį į esmingai humanitarinius teisinių sprendimų as- 

pektus. Teisė yra susijusi su interpretacija ir vertinimu, jai dažnai išky- 
la prieštaringų reiškinių, bet ji neapsiriboja operacijomis su kvantifi- 
kuojamais vienmačiais dydžiais. 

Moderniaisiais laikais visa tai pasikeitė. Teisė yra stumiama į pir- 
mąją institucijų kategoriją - į gamybos kategoriją. Teisė tampa utilita- 
riniu instrumentu ir tolsta nuo kultūros institucijų. Dėl šios kaitos teisė 
netenka savo esminių savybių, praranda savo sąsajas su bendražmo- 
giškosios patirties pagrindu. 

Institucijų suskirstymas į keturis pagrindinius tipus leidžia suvokti 
problemas, kurios kyla tada, kai elementus, priklausančius vienam ti- 
pui, mėginama integruoti į kitą institucinį tipą. Sprendimai, daromi 
vieno tipo institucijose, gali būti netinkami kito tipo institucijoms. Uni- 
versitetai negali būti tvarkomi taip, kaip tvarkomos gamyklos (net jei- 
gu kai kurie rektoriai mėgina tai daryti), ir neprarasti savo kūrybinių 
bei kritinių galių. Panašiai ir teismai, nepraradę savo galių ginti verty- 
bes, negali funkcionuoti kaip utilitariniai valdymo įrankiai. Jie turi jas 
išsiaiškinti, pasverti viena kitos atžvilgiu ir užkirsti kelią tam, kad at- 
skiriems tikslams tam tikrame instituciniame kontekste būtų teikiama 
išskirtinė svarba visų kitų tikslų sąskaita. Teisė kaip humanitarinė dis- 
ciplina palaiko ryšį su pamatine Žmogiškąja veikla ir šia prasme re- 
miasi bendražmogiškąja patirtimi. Turėdamas šią prieplauką, teismas 
yra pajėgus dorotis su nenumatomomis situacijomis ir reaguoti ins- 
tinktyviai, tarsi šeimos rate prie pietų stalo. Gali nebūti įstatymo, drau- 
džiančio vykdyti mirties bausmę mirtininkams su respiratoriais, tačiau 
vis vien toks elgesys atrodo neteisingas ir jis turi būti sustabdytas. 

Prisimenu svečią iš Lenkijos, kuris prieš daugelį metų lankėsi mū- 
sų institute. Tai buvo didžiausių represijų Rytuose laikotarpis. Kalinių 
skaičius nuolat ir sparčiai augo, palyginti su labai nedideliu jų skaičiu- 
mi prieš Antrąjį pasaulinį karą. Statistikos duomenys dar nebuvo cen- 
zūruojami, tad savo svečio, dr. Jerzy Jasinskio iš Lenkijos mokslų aka- 
demijos, paprašėme paaiškinti tendencijos priežastis. Jis nieko neslė- 
pė.“ Visi senieji teisėjai buvo pašalinti. Naujuosius skyrė partija. Ta- 
čiau jų griežtesnę baudžiamąją praktiką nebūtinai lėmė tik partijos po- 


30 Vėliau, švelnesne forma, savo požiūrį jis išdėstė žumale The Polish Sociological 
Bulletin (Jasinski, 1976). 

litika. Ją veikiau lėmė nauja kultūrinė afiliacija. Senieji teisėjai priklau- 
sė inteligentijai, kultūros elitui. Tai veikiausiai implikavo tam tikrą sno- 
bizmą (bijau, kad dabar jau nutolstu nuo dr. Jasinskio aiškinimo ir imuo- 
si savo interpretacijos), tačiau kartu ir artumą Žmonėms, kurie spren- 
dė pamatines savo būties problemas, Sofoklio ir Dostojevskio proble- 
mas. Tai reiškė ir glaudų ryšį su tais žmonėmis, kurie savo gyvenimo 
būdu atskleidžia tendencijas bei dilemas, kurias siekia nuslėpti val- 
džios centrui artimi sluoksniai. Teisėjas, užimantis tvirtą padėtį kultū- 
rinėje arenoje tiek savo išsilavinimu, tiek praktine veikla, vargu ar gali 
būti įtikintas tuo, kad nuteistieji priklauso visiškai kitai būtybių rūšiai. 

Galbūt visų socialinių klasių bendras pagrindas gali būti kuriamas 
į teisę pritraukus visų šių klasių atstovų. Galima organizuoti tokią sis- 
temą, kur teisėjai atstovautų visoms socialinėms klasėms, visoms etni- 
nėms šalies grupėms. Tačiau tai gali grėsti atotrūkiu nuo šaknų. Že- 
mesnės klasės atstovas joje gali pasijusti aukštesnis už tuos, kuriems 
atstovauja. Vienintelė gyvybinga alternatyva atrodo toji, kai bendras 
pagrindas išsaugomas teisę visiškai integravus į kultūrą. Tai reikštų, 
jog teisiniame lavinime ir teisinėje praktikoje didžiausias dėmesys bū- 
tų skiriamas bendriesiems teisės principams, o ne įvairiausioms teisės 
specializacijoms. Tai reikštų ir tai, kad, nesivaikant greitų supaprastintų 
sprendimų, daugiau dėmesio būtų skatinama skirti pamatinėms verty- 
bėms ir normoms, išmokti pasverti skirtingas vertybes ar net institucijas. 

Tačiau tokiai laikysenai reikia galios, ir teisėjų saugos. Jų aroganci- 
ja yra viena iš tokios saugos priemonių. Pastebėkime situacijos ironiją. 
Demokratiškiausiu būdu išrinktas teisėjas, lygus tarp lygiųjų, nelygių 
žmonių visuomenėje gali būti nepajėgus apginti pamatines vertybes. 
Neegalitarinėje visuomenėje ypač svarbu, kad teisėjas kuo glaudžiau 
būtų susijęs su tais, kurie dirba su simboliais, su prasmėmis, su inter- 
pretacijomis, su bendrojo pagrindo tobulinimo dalykais. 

Rėmimasis bendražmogiškosios patirties pagrindu reikalauja tam 
tikros laisvės nuo išorinio autoriteto įtakų. Teisėjas, paverstas funkcio- 
nieriumi, spaudinėjančiu mygtukus tam, kad gautų teisingą sprendi- 
mą, toli gražu nėra laisvas. 

Baudžiamoji teisė yra toji teisės sritis, kur nepriklausomų, kultūros 
tradicija besiremiančių teismų institucija yra ypač reikalinga. Mėgin- 
siu tai pailiustruoti. 

12.3 Reikiama skausmo dozė 


Matėme, kad visuomenėje seikėjamo skausmo kiekį lemia ne nusikals- 
tamumo dydis, kad bausmė nėra tik reakcija į nusikalstamus veiks- 
mus, kad nusikaltimų lygiui nedaug turi reikšmės bausmių dydis, ir 
tai, kad teisė nėra natūralus valdymo įrankis. Tai mus išlaisvina nuo 
utilitarinių argumentų įtakos. Net tiems, kurie laikosi utilitarinio po- 
žiūrio į bausmę, turi tapti aišku, jog turime pasirinkimą. Visiems ki- 
tiems tai buvo aišku visada. 

Tačiau šis išsilaisvinimas kelia naujų problemų. Jeigu bausmė nėra 
nusikaltimo padarinys, tai kaip galime nustatyti skausmo kiekį, kuris 
turi būti teikiamas konkrečioje visuomenėje? Esame laisvi, tačiau be 
aiškių gairių. Kodėl kalėjimuose neturėtų būti daugiau Žmonių, nei jų 
ten yra dabar? Kodėl ten neturėtų būti ketvirtadalis ar net trečdalis 
visos vyrų populiacijos? Kodėl vėl nesiimti viešų plakimų? Kodėl pla- 
čiau netaikyti mirties bausmės? 

Atsakymų galime rasti. Jų galime rasti, jeigu stengiamės išlaikyti 
teisės institucijos ryšį su kitomis kultūros institucijomis. Reikiamo skaus- 
mo kiekio klausimas yra ne utilitarinių sumetimų, efektyvumo ar nu- 
sikalstamumo kontrolės klausimas. Tai yra kultūros klausimas. 

Yra du pagrindiniai požiūriai į šią problemą. Pagal vieną iš jų, bau- 
džiamosios teisės teorijos turi būti grindžiamos neginčijamu autorite- 
tu. Utilitarinėms teorijoms tas pagrindas yra Valstybė. Dauguma neu- 
tilitarinių teorijų remiasi Dievo įsakais, pranašais ir panašiais autorite- 
tais. Čia postuluojama, jog objektyviai egzistuoja tiesa, duota absoliu- 
taus autoriteto, o mokslininko užduotis tėra išversti šią tiesą į šiuolai- 
kinę kalbą. Šio tipo neutilitaristas yra Dievo įgaliotinis, panašiai kaip 
utilitaristas yra Valstybės įgaliotinis. Tačiau valstybė gali užgrobti net 
kultūrinę perspektyvą. Hitleris pats sprendė meno, ypač dailės ir mu- 
zikos, klausimus. Jam taip pat rūpėjo ir kitos kultūros raiškos formos. 
Jos privalėjo reikšti valstybės viziją, tad jų reikalus turėjo spręsti vals- 
tybė, vadinasi, juos turėjo spręsti jis pats. Panašios nuostatos laikėsi 
Frankas, Musolinis ir Stalinas. 

Alternatyviu požiūriu, teisė nėra traktuojama kaip egzistuojantis, 
užbaigtas, Dievo ar gamtos duotas dalykas. Pamatiniai teisės principai 
išties visada egzistuoja, tačiau konkrečios jų formuluotės nuolat turi 


12 skyrius. Nusikaltimų kontrolė kaip kultūra 171 


būti atnaujinamos. Šiuo požiūriu, teisingumą apibrėžia ne principai, 
sukonstruoti naudojant teisės mokslo ar kitų socialinių mokslų meto- 
dus, o tam tikras bendras teisingumo suvokimas, kurį kiekviena karta 
turi suformuluoti kaip teisinius principus. Pagal tą suvokimą, kiekvie- 
na Žmogiškoji būtybė laikoma moralės subjektu ir, siejant tai su pri- 
gimtine teise, kiekvienas iš mūsų yra laikomas pranašu. 

Bausmė tokiu atveju gali būti suprasta kaip mūsų vertybių at- 
spindys, ir todėl ji turi priklausyti nuo tų standartų, kuriais Žmonės 
vadovaujasi kasdieniniame gyvenime suvokę, ką galima ir ko nega- 
lima daryti su kitais žmonėmis. Tai yra tie standartai, kuriais realiai 
vadovaujamasi, o ne tie, kuriuos rodo viešosios nuomonės apklausos. 
Bausmių mastas ir pobūdis nėra tik socialinės inžinerijos įrankis, — 
jis atspindi visuomenėje vyraujančius moralinius standartus. Tad 
klausimas, iškylantis kiekvienam, yra toks: ar būtų suderinama su 
mano bendromis vertybėmis gyventi valstybėje, kuri mane reprezen- 
tuoja specifiniu būdu? Antai Nacionalinis teatras Osle mane repre- 
zentuoja kaip norvegą. Panašiai mane reprezentuoja Henrikas Ibse- 
nas ir Edvardas Griegas. Mane taip pat reprezentuoja faktas, jog po 
Antrojo pasaulinio karo mirties nuosprendį įvykdėme 25 kaliniams. 
Mirties bausmė Ouislingui yra dalis manęs, taip pat ir mūsų kalėji- 
mų populiacijos dydis, kuris net mūsų šalyje gali būti apibūdintas 
kaip „Įžeidimas civilizuotai visuomenei“ (Stern, 1987, p. 1-8). Tačiau 
priklausydamas Vakarų kultūrai aš, žinoma, esu reprezentuojamas ir 
to, kas dedasi JAV. Tam tikra prasme dalis manęs yra tas faktas, jog 
mano kultūros žmonės tokį elgesį toleruoja su tokia daugybe savo 
bendrapiliečių. 

Nebūtina turėti Nacionalinį teatrą arba skirti pinigų menininkams. 
Jeigu tai daroma, tai tik todėl, kad remiamasi tam tikromis vertybė- 
mis. Man atrodo, kad skirti jiems pinigų yra teisinga - labai brangu, 
bet teisinga. Tokiais pat argumentais remiasi kai kurių bausmės formų 
kritika. Jaučiame, kad pirštų kapojimas kaip bausmė nėra teisingas, — 
šiais laikais nėra teisingas. Tačiau iki 1815 metų, kai jis buvo išbrauk- 
tas iš Baudžiamojo kodekso, jautėme, kad jis priimtinas. Man atrodo, 
kad neteisinga laikyti 2500 žmonių kalėjimuose. Esame laisvi spręsti, 
koks teikiamo skausmo lygmuo mums priimtinas. Nėra jokių gairių, 
išskyrus vertybines. 

Tiems iš mūsų, kurie dirba su baudžiamosiomis sistemomis, tenka 
ypatinga atsakomybė, tačiau ne kaip ekspertams. Kaip kriminologas 
vis labiau jaučiu, jog mano funkcija labai panaši į literatūros apžvalgi- 
ninko ar meno kritiko funkciją. Tekstas yra prieštaringas, ir jis toks 
išliks. Autoriai, pavyzdžiui, teisės komitetai Stortinge nėra tokioje pa- 
dėtyje, kad galėtų pateikti neprieštaringą visų problemų, su kuriomis 
jiems tenka dorotis, teisinę charakteristiką. Be manevro laisvės teisinė 
sistema sukuria tuos tekstus bei spektaklius, kuriuos regime totalitari- 
nių režimų atvejais. Viskas numatyta iš anksto, pagal valdančiųjų no- 
rus. 

Valdovai, o demokratinėse šalyse - politikai, visada mėgina suda- 
ryti įspūdį, jog jie vadovaujasi racionaliais sumetimais srityje, kur aki- 
vaizdžiai priimtinas utilitarinis mąstymas. Mūsų, kaip kultūros dar- 
buotojų, arba kaip inteligentijos, atsakomoji idėja —- demistifikuoti šį 
mitą ir teisinį procesą grąžinti į kultūros areną. Skausmo dalijimas -— 
kam ir už ką - kelia daugybę rimtų moralinių problemų. Jeigu čia ap- 
skritai esama ekspertų, tie ekspertai turi būti filosofai. Jie dažnai eks- 
pertais būna ir ta prasme, kad mums išaiškina, jog problemos yra to- 
kios sudėtingos, jog turime susilaikyti nuo veiksmų. Veikiau turime 
mąstyti. Galbūt tai ne blogiausia alternatyva tuo atveju, kai kita alter- 
natyva yra skausmo dalijimas. 


13 skyrius 
PRIERAŠAS 


13.1 Augimo metai 


1993 metų spalį Riazanėje“! , kelių valandų kelionės atstumu nuo Mask- 
vos, vyko konferencija baudžiamosios teisės klausimais. Keletas šimtų 
rusų dalyvių ir ketvertas kriminologų iš Vakarų Europos. Y. Kalininas, 
Rusijos kalėjimų sistemos generalinis direktorius, perskaitė svarbų pra- 
nešimą. 13.1 lentelė grindžiama jo pranešimo duomenimis ?* 


13.1 lentelė. Kaliniai Rusijoje, 1993 m. 
Kalinių skaičius 


Kardomasis kalinimas, 160 įstaigų 138 000 
Nuteistieji laikomi 574 000 
14 kalėjimų 
513 kolonijų 
59 nepilnamečių kalėjimuose 
Alkoholizmo gydymo įstaigose 35 600 
Miško darbų kolonijose 100 000 
Iš viso kalinių 847 600 


Rusijoje kardomieji dažniausiai laikomi senuose kalėjimuose, esan- 
čiuose miestų teritorijose. Sąlygos šiuose perpildytuose kalėjimuose yra 


31 Riazanė yra tas miestas, kur Rusijos vidaus reikalų ministerija turi savo pagrin- 
dinę aukštąją kalėjimų pareigūnų rengimo mokyklą. 

32 Pranešimas buvo išspausdintas žurnale Nordist Tidsskrift for Kriminalvideskab 1994, 
Nr. 4. 

visiškai nepakeliamos. Jas apibūdinau 5.6 skirsnyje. Kingas (1994) ne- 
seniai aplankė keletą šių kalėjimų ir patvirtino šį įspūdį. Po nuospren- 
džių beveik visi kaliniai išgabenami į pataisos darbų kolonijas.“ Šios 
kolonijos — tai barakai šalia gamyklų. Pagal Vakarų standartus, sąly- 
gos ten taip pat nepatenkinamos, bet vis dėlto ne tokios baisios kaip 
kardomojo kalinimo kalėjimuose. 

Kaip rodo lentelė, bendras kalinių skaičius siekia 847 600. Maždaug 
148 milijonams gyventojų tai reiškia, jog 100 000 gyventojų tenka 573 
kaliniai. Čia gali būti tam tikrų netikslumų, tačiau neturiu pagrindo 
manyti, kad lentelė yra sistemiškai klaidinanti.?* Metais anksčiau kon- 
ferencijoje Maskvoje“? man buvo pateikti duomenys, artėjantys prie mi- 
lijono kalinių. Manau, kad skirtumą lemia tai, jog buvo įskaičiuojami 


13.2 lentelė. Kai kurių šalių kalėjimų statistika 1979, 1989 ir 1993 m. 


1979 1989 1993 
SSRS/Rusija 660 353 573 
JAV 230 426 532 
Lenkija 300 106 160 
Estija 300! 
Lietuva 250 
Čekijos Respublika 158 
Kanada 100 111 125 
Ispanija 37 80 117 
Danija 632 66 67 
Suomija 106 68 67 
Norvegija 44 56 62 
Švedija 55 58 66 
Olandija 23 44 523 


Islandija 41 39 


! Estijos ir Lietuvos skaičiai atspindi 1992 m. 
2 Norvegijos, Švedijos ir Suomijos skaičiai atspindi 1980 m. 
21994 m. balandis. 


3 Kolonijų pirmtakas buvo GULAG'as, pagal Glavnoye Upravlenie Lagerei, Centri- 
nė stovyklų valdyba. 

34 Miško darbų kolonijos nebuvo įtrauktos į Kalinino pranešimo statistiką (jos pri- 
klauso kitai ministerijai), tačiau mano supratimu jas dera čia įtraukti. Alkoholizmo gy- 
dymo įstaigas ruošiamasi panaikinti, tačiau jos veikiausiai atgims kaip paprastos ko- 
lonijos. 

> Konferencija buvo organizuota Kalėjimų reformos centro, buvusių politinių ka- 
linių organizacijos. 

asmenys, kuriuos Vakarų stebėtojai nelaiko kaliniais. Vis dėlto, net nuo- 
saikiais skaičiavimais kalėjimų populiacija yra nepaprastai didelė. 

Šiuo požiūriu tik JAV gali konkuruoti su Rusija.“ Kitaip nei Rusijoje, 
JAV kalėjimų populiacija nuolat auga ir dabar yra pasiekusi aukščiausią 
lygį per visą šalies istoriją: 532“ kaliniai 100 000 gyventojų (1993 m.). 

Yra ir kitų šalių su didele kalinių populiacija. Baltijos šalys — Estija 
ir Lietuva — sparčiai užpildo savo kalėjimus;* ir veikiausiai tas pat 
vyksta Latvijoje. Vėl ima didėti Lenkijos“? kalėjimų populiacija. Olan- 
dija, kadaise kalinimo santūrumo pavyzdys, per šį laikotarpį savo ka- 
linių skaičių padvigubino. Ispanija jį patrigubino.*? Į viršų kyla Norve- 
gijos ir Švedijos kalinimo statistikos kreivės. Tik Suomijai pavyko išlai- 
kyti žemą kalinimo lygį, pasiektą 1989 metais. 


13.2 Kas bus? 


5.6 skirsnyje Ateities žymės sakiau, kad bent jau Rusijos atveju kalinių 
sumažėjimas 100 000 gyventojų nuo 660 (1979 m.) iki 353 (1989 m.) 
neatrodo kaip tvarios tendencijos liudijimas. Išties, dabartinis ūgtelėji- 
mas iki 573 neteikia pagrindo optimizmui. Veikiau priešingai, keletas 
naujų veiksnių gali paskatinti tolesnį kalėjimų populiacijos augimą. 
Pirmiausia pabrėžtinas svarbus kolonijų vaidmuo Rusijos ekono- 
mikoje. Kolonijos iki šiol buvo viena iš geriausiai funkcionuojančių tos 
ekonomikos dalių. Saugiai izoliuota, blaivi, disciplinuota darbo jėga, 
dirbanti dviem pamainomis gamyklose už bendros tvoros. Kaip buvo 


36 Kinija nėra įtraukta. Kaip pažymėjome 3.4 skirsnyje, jos kalinių statistika 1992 
metais siekė tarp 400 ir 550 kalinių 100 000 gyventojų. 

“4 Duomenys iš PRI, Newletter, Penal Reform International. Austinas (1994) pateikia 
skaičių 555 JAV. Tačiau čia remiamasi 1992 metų duomenimis. Skaičius 532 yra per 
mažas, atsižvelgiant į tai, kaip gautas skaičius Rusijai. Nepilnamečių priežiūros įstai- 
gos neatsispindi JAV statistikoje, o jos yra įtrauktos į Rusijos statistiką. Jeigu juos įtrau- 
kiame, įkalintų asmenų skaičius 100 000 gyventojų JAV pasiekia 569. 

38 Pagal Leps (1992). Žr. taip pat McMahon (1994), kur įdomiai aprašoma raida 
Baltijos šalyse. 

3? Šiuos duomenis man maloniai suteikė Jerzy Jasinski. 

*0 Iš Pero Stangeland, asmeninė komunikacija. 1993 metų skaičius yra spėjamas, 
remiantis 1993 m. kovo 15 d. duomenimis. Atitinkamas skaičius 1994 metų kovą yra 
122. 

giriamasi kolonijoje, kurioje lankiausi: „Jeigu nebūtų didžiulių mokes- 
čių, kuriuos mokame valstybei, ši kolonija, net jeigu būtų mokama sar- 
gybiniams ir prižiūrėtojams, veiktų pelningai.“ Už viršininko kabineto 
lango rikiavosi jo pasididžiavimo pagrindas - žemės ūkio mašinos, ku- 
rias toji kolonija gamino. 

Ši produkcija buvo kolonijos pasididžiavimas, tačiau potencialiai ji kėlė 
grėsmę visai sistemai. Dabar savo produkcijai ji nesugeba rasti pakanka- 
mai klientų. Vis daugiau produkcijos sandėliuojama. Kolonija neranda ir 
tų, kurie norėtų priimtų į darbą bausmę atlikusius kalinius. Vėl cituoju: 
„Anksčiau galėjome bet kuriai įmonei įsakyti priimti į darbą kalinį, kuris 
po mėnesio bus paleistas į laisvę. Dabar niekas mūsų neklauso.“ 

Tad Rusijos laukia dvejopi pavojai. Ji sukūrė didžiulę kalėjimų pra- 
monę, kuri iki šiol buvo labai svarbi šalies ekonomikai. Tačiau jeigu 
privatizavimas vyks ir toliau, ši pramonė veikiausiai neatlaikys kon- 
kurencijos. Būtent šioje situacijoje reikalavimai izoliuoti nepageidauja- 
mą gyventojų dalį veikiau sustiprės, o ne susilpnės. Dabar Rusija perė- 
mė kai kuriuos Vakarų ekonominio mąstymo elementus, o jos žiniask- 
laida daro pinigus rašydama apie nusikaltimus; tačiau šalis neturi so- 
cialinės rūpybos tinklo, kuris padėtų išsilaikyti tiems, kurie iš sistemos 
iškrinta, ji neturi ir efektyvios naujųjų verslininkų kontrolės priemo- 
nių. Šioje situacijoje kyla pavojus, kad Rusijos kalėjimų sistema iškart 
atstos ir reguliavimo, ir rūpybos sistemas, kurios pamažu susiklostė 
daugelyje Vakarų šalių. 

1994 metų birželį įvyko tai, ko reikėjo tikėtis. Prezidentas Borisas 
Jelcinas pareiškė, kad jis rengia ypatingos skubos įsaką, leisiantį galu- 
tinai susidoroti su galingąja Rusijos mafija, su „kriminalinėmis padug- 
nėmis“, kaip jis išsireiškė. Anot New York Times (1994 m. birželio 19), 
naujasis įsakas: 


... suteikia policijai galią iki 30 dienų sulaikyti Žmones, įtariamus ry- 
šiais su organizuotu nusikalstamumu, nepateikiant jiems kaltinimo ir ne- 
išleidžiant už užstatą; jis leidžia pareigūnams tikrinti bankų sąskaitas kiek- 
vieno, įtariamo dėl kriminalinių ryšių — be teismo sankcijos, ir jis leidžia 
policijai teismuose naudoti visa, ką ji yra įgijusi šių savo tikrinimų metu. 
Yra net straipsnis, leidžiantis valdžios pareigūnams atlikti kratas pas tuos, 
kurie gyveno su įtariamuoju daugiau nei penkerius metus. Dabartinis Ru- 
sijos baudžiamasis kodeksas kaip įkalčius leidžia naudoti tik tuos duome- 
nis, kurie buvo gauti teismo sankcionuotos kratos metu. 

Tai vyksta būtent tuo metu, kai kolonijos nebepajėgia konkuruoti su 
privačiu verslu. Šioje situacijoje kolonijos praras savo gamybinę funkciją ir taps 
vien kalinimo stovyklomis. Net pripažįstant tam tikrą Rusijos kalėjimų sis- 
temos vadovų idealizmą bei gerus ketinimus, galima pagrįstai baimintis, 
kad kalinių gyvenimo sąlygos šiose stovyklose taps nepakeliamos. 

Tačiau ir Jungtinėse Valstijose per pastaruosius dvejus metus situa- 
cija iš esmės pasikeitė. Kalėjimų populiacija didėjo neįtikėtinai spar- 
čiai. Kalėjimų pramonė iškart pajuto papildomo pelno galimybių. Bū- 
tent šiomis dienomis, 1994 m. gegužę, kai rašau šį Prierašą, Amerikos 
kalėjimų asociacija rengia savo praktinę konferenciją Indianapolyje. Pra- 
monininkai gavo tokį kvietimą į konferenciją: 


KALĖJIMŲ EXPO 1994 | 
SIŪLOME 65 MILIJARDŲ DOLERIŲ VERTĖS 
VIETOS KALĖJIMŲ RINKĄ 


Kalėjimų Expo lankytojai yra autoritetingi vietos valdžios pataisos ir 
kalinimo įstaigų darbuotojai: šerifai, kalėjimų administratoriai, pataisos 
įstaigų pareigūnai, sveikatos apsaugos darbuotojai, maisto tiekimo paslaugų 
administratoriai, treneriai, architektai, inžinieriai - įvairiausi Žmonės iš vi- 
sos šalies, kuriems rūpi kalėjimų valdymo problemos, kurie domisi naujo- 
mis idėjomis, paslaugomis ir produktais. 

Daugiau nei 100 000 žmonių dirba maždaug 3 400 JAV vietos kalėji- 
muose. Vien praėjusiais metais šiai pramonei buvo išleista 65 MILIJAR- 
DAI dolerių. Vietos kalėjimų rinka teikia didžiulius pelnus! Kalėjimai - tai 
STAMBUS VERSLAS. 

(Išskirta ne mano.) 


Tiems, kurie nepasinaudojo proga dalyvauti gegužės konferencijo- 
je, birželis siūlo naują galimybę. Nacionalinis teisingumo institutas siūlo 
šią programą: 


TEISĖSAUGOS TECHNOLOGIJA 
XXI AMZIUI 


„Ne tik letalinė alternatyva“ 

Konferencijos tikslai 

* Pagerinti teisėsaugos reikalavimų supratimą 

* Padidinti technologijos, taikomos teisėsaugoje, supratimą 

* Atskleisti technologinių mainų galimybes gynybos pramonei 
* Parodyti verslo galimybes teisės įtvirtinimo rinkoje 

Nepaprastai spartus JAV kalėjimų statistikos augimas gali būti tik 
pradžia. Vietoje to, kad būtų pripažinta, jog šalis artėja prie šalių ka- 
lintojų lyderių, jos viešoji nuomonė, atrodo, linksta prie įsitikinimo, jog 
„esame per daug atlaidūs nusikaltėliams“. Atrodo, jog vyrauja nuomonė, 
kad nusikaltėlių pasaulis tėra vos paliestas. Jeigu apskritai įkalintieji ir 
nusikaltėliai paleidžiami į laisvę per anksti ir gali toliau tęsti savo nu- 
sikalstamą veiklą. Tačiau dabar šalis pagaliau prabudo. Nuo dabar at- 
laidumui nebus vietos: 


100 000 naujų policininkų, 

Federaliniai pinigai naujų kalėjimų statybai, 

Federalinės bausmės valstijoms, kurios nestato naujų kalėjimų. 

„Trys smūgiai, ir nešdinkis“ - beisbolo frazė; tačiau ji taip pat gali reikš- 
ti, kad amžiams netenkate įprasto gyvenimo, jeigu esate triskart nuteistas 
už tai, kas paprastai laikoma smulkiu nusižengimu. 

Naudojimasis šia fraze smarkiai padidino neapskundžiamų nuospren- 
džių ir mirties nuosprendžių skaičių. 


Visuomenės dalis, gyvenanti pagal įstatymą, galiausiai įgis valdy- 
mo galių. 


13.3 Kalinimo pirmūnės 


Kai didysis rusų dainininkas, poetas ir asmenybė Vladimiras Visockis 
kartą lankėsi viename iš didžiausių automobilių pramonės mieste, jam 
teko eiti ilga gatve nuo geležinkelio iki viešbučio (Palmaer, 1986, p. 
10). Jam žengiant gatve atsiverdavo langai ir visa galia būdavo įjun- 
giami grotuvai su jo dainų įrašais, ir visą tą kelią einant skambėjo jo 
dainos. Tai buvo imperatoriaus grįžimas. 

Visockis rado žodžių, išreiškusių milijonų rusų patirtį. Jis užaugo ša- 
lia vienos pagrindinių Maskvos geležinkelio stočių - Riazanskij vokzal. Tai 
buvo sausakimšai perpildytas rajonas. Butu su vienu tualetu galėjo daly- 
tis iki dvidešimties šeimų. Tai buvo didžiųjų amnestijų po Stalino mirties 
metas. Kaliniai grįžo į namus. Jie pasakojo savo istorijas ir dainavo savo 
dainas. Visockis jų klausėsi, ir jų žodžius perteikė visam pasauliui. 

1950-aisiais Sovietų Sąjungos gulaguose buvo maždaug 2,5 milijo- 
no kalinių. Mes paprastai manome, jog tai buvo politiniai kaliniai. Gu- 

lage buvo kalinamas Solženycinas, Irina Ratusinskaja (1988) — „pilka 
spalva - vilties spalva“ - ir į juos panašūs. Išties, jie sudarė nemažą 
politinių kalinių, „klasinių priešų“, nepriimtinų įsitikinimų asmenų, šei- 
mų, klasių ar ryšių kontingentą. Tačiau tada, kaip ir dabar, kalėjimai 
taip pat glaudė paprastesnę liaudį, kuri normalesnėmis sąlygomis bū- 
tų talpinama į įprastus kalėjimus, psichiatrines ligonines ar į nepilna- 
mečių perauklėjimo įstaigas. Būtent šie žmonės, jeigu jiems buvo leista 
grįžti namo po amnestijos, grįžo į Maskvą ir Sankt Peterburgą ir papil- 
dė Žemiausios socialinės pakopos narių gretas. 

Tai yra tos pačios kategorijos žmonės, kurie dabar grįžta į namus iš 
JAV kalėjimų ir stovyklų. Į namus - į Vašingtono, Baltimorės, Los An- 
dželo lūšnynus... Iš nepasiturinčiųjų Maskvoje tik nedaugelis šeimų ne- 
turi gyvenimo gulaguose patirties. Neturtėlių JAV didmiesčiuose pa- 
dėtis yra labai panaši. Abiejose šalyse ši padėtis taps kontrakultūros 
šaltiniu. Visockiui ir jo mažiau žinomiems bendraminčiams Rusijoje. 
ICE-T ir jų bendraminčiams Jungtinėse Valstijose. 

Visockio dainos išreiškia Rusijos melancholiją. Jo ekvivalentai JAV 
man skamba ritmiškiau, įžūliau, agresyviau. Nesu pakankamai įsijau- 
tęs į JAV repo kultūrą, kad galėčiau analizuoti muzikinius Maskvos/ 
Sankt Peterburgo ir Los Andželo / Niujorko skirtumus. Pirmasis įspū- 
dis yra tas, kad Visockio dainos yra liūdnesnės, neteikiančios vilties, 
nors kartais jose aiškiai reiškiasi maišto motyvai, pavyzdžiui, garsioje 
jo dainoje “Vilkų medžioklė“. Politines šių dainų implikacijas mažiau 
išreiškia jų JAV ekvivalentai. Tačiau kai kurios temos yra tos pačios: 
neviltis, atotrūkis nuo mylimųjų, draugystė, ekstazė - ir tragedija, kaip 
neišvengiamas finalas. 

Neatsitiktinai tai yra vyrų dainos. Abiejose šalyse dauguma kalinių 
yra vyrai. Daugiau nei 500 žmonių iš 100 000 gyventojų abiejose šalyse 
dabar yra už grotų - kitaip sakant, vienas procentas visų vyrų Rusijoje 
ir JAV yra už grotų. Ir jie ten atsidūrė neatsitiktinai. Dauguma šių ša- 
lių piliečių nenori tarp savo bendradarbių matyti buvusių kalinių. 
Tačiau daugeliui nepasiturinčių gyventojų miestuose būti kaliniu ar- 
ba būti supamam buvusių kalinių yra sudedamoji jų gyvenimo dalis, 
ypač jeigu jie patys priklauso etninėms mažumoms. Jerome'as Mille- 
ris (1994, p. 2) rašo apie JAV: 

1992 metais Nacionalinis alternatyvių institucijų centras atliko jaunų 
afroamerikiečių, esančių baudžiamosios teisės priežiūroje Vašingtone, Ko- 
lumbijos apygardoje, apklausą. Apklausa parodė, jog vidutiniškai 1991 me- 
tais daugiau nei keturi iš dešimties afroamerikiečių vyrų nuo 18 iki 35 metų am- 
žiaus (DC rezidentai) buvo kalėjimuose, areštinėse, kalinami lygtinai, buvo lais- 
vėje už užstatą arba paieškomi su arešto sankcija. 

Minimaliais paskaičiavimais, 70/o juodaodžių vyrų, gyvenančių Va- 
šingtono DC, bus areštuoti ir įkalinti bent vieną kartą iki jiems sulau- 
kiant 35 metų amžiaus. Įkalinimo iki gyvos galvos rizika čia siekė 80- 
9096 (p. 2). 

Panašų vaizdą teikia tyrimai Baltimorėje. Merilende ... pasirodė, kad 
5670 visų 18-35 metų amžiaus afroamerikiečių, gyvenančių Baltimorės mieste, 
buvo kalėjimuose, areštinėse, lygtinai kalinami arba lygtinai paleisti į laisvę, pa- 
leisti už užstatą arba paieškomi turint jų suėmimo sankciją. 


13.4 Nepageidaujamų veiksmų prasmė 


Mėginimas suprasti socialinį gyvenimą - tai pirmiausia pastangos iš- 
siaiškinti, kokia prasmė teikiama reiškiniams, ir kodėl tokia prasmė 
jiems teikiama. Ar karaliai yra Dievo sūnūs, ar jie tėra sėkmingai vei- 
kusių nusikaltėlių palikuonys? Žmonės verslo ar pramogų pramonės 
viršūnėse — ar jie ten atsidūrė dėl neprilygstamų savo dorybių? Ar 
neturtėlius turime laikyti dykaduoniais ir netikėliais, ar veikiau socia- 
linių sąlygų, kurių jie patys negali pakeisti, aukomis? Ar miestų lūš- 
nynuose telkiasi žmonės be aspiracijų, ar veikiau į juos nustumiami 
žmonės, kuriems neskiriama net menkos šiuolaikinės visuomenės gė- 
rybių dalies? Vienoks ar kitoks reiškinio įprasminimas lemia tai, ko- 
kių priemonių imamasi, o priemonės, kurių imamasi, byloja jam tei- 
kiamą prasmę. 

Gulago kaliniai turėjo vieną pranašumą: tarp jų būta kalinių, ku- 
riuos nesunku buvo atpažinti kaip politinius. Žinoma, valdžia juos lai- 
kė pavojingiausiais kriminaliniais nusikaltėliais, nusižengusiais pačiam 
režimui. Tačiau pamažu požiūris į juos keitėsi, vis daugiau Žmonių 
pradėjo į juos Žiūrėti kitaip, ir GULAGAS įgijo režimo oponentų pri- 
verčiamojo darbo stovyklų prasmę. Galiausiai jis tapo politinės prie- 
spaudos simboliu. Kai po Stalino mirties politinis režimas šiek tiek su- 
švelnėjo, sušvelnėjo ir paties Gulago vidaus režimas, visų tų, kurie ja- 
me buvo, padėtis pagerėjo. Tie, kurie buvo suvokiami kaip „gryni“ 


13 skyrius. Prierašas 181 


politiniai kaliniai, inicijavo daugeliui naudingas reformas. Politinės re- 
formos turėjo padarinių baudžiamajai politikai. 

O kaip šiandieną? Politinis reiškinio elementas yra visiškai palaido- 
tas. Kriminalinio nusikaltėlio prasmė tapo pamatine, teikiama vyriš- 
kos lyties individams, neturintiems apmokamo darbo. Tai pasakytina 
ir apie Rusiją, ir apie JAV. Rusijos politinė mašina grįžo prie to, kas 
visada buvo Rusijos politikos centre: prie rietenų tarp grupuočių val- 
džios viršūnėje. Nedaug politinio dėmesio skiriama tiems, kurie yra 
apačioje. Išblėso ir socialinių reformų vajus. Kriminalizavimas, trėmi- 
mas į kolonijas liko vienintelė alternatyva. 

Panaši raida vyksta JAV. Neturtėlių kvartaluose dedasi apverktini 
dalykai: mušamos Žmonos, prekiaujama seksu ir narkotikais, žŽudo- 
ma. Daromi nusikaltimai — kovos su nusikalstamumu taikiniai. Ta- 
čiau vėlgi - šiems reiškiniams galėtų būti teikiama ir kitokia prasmė. Į 
juos galima būtų pažvelgti pirmiausia kaip į skurdo padarinius, o pa- 
čią problemą traktuoti kaip reikalaujančią tokių ekonominių, šviečia- 
mųjų bei medicininių pastangų, kurios savo mastu prilygtų tam, kas 
investuojama karams už nacionalinių sienų. Pašaliniam stebėtojui ky- 
la klausimas: „Kodėl neturtėlių kvartalai JAV traktuojami kaip karo 
su nusikalstamumu taikiniai, o ne kaip paskata radikaliai socialinei 
reformai?“ 

Jau Alexis de Tocgueville'is pastebėjo, jog demokratiškumo dvasia 
ir kova dėl lygybės, kurią jis pastebėjo savo kelionių po Ameriką metu 
nuo 1831 metų, turėjo ir potencialiai probleminių aspektų. Pirmiausia 
jis baiminosi potencialios tironijos, kurios pavojų kelia visi tokie lygy- 
bės reikalavimai (1990, p. 231): 


Jeigu jaučiu priespaudos naštą, man mažai rūpi, kas yra mano prispau- 
dėjas; nesu linkęs pasiduoti jungui, net jeigu jį man užkrautų milijonas 
Žmonių. 


O kalbėdamas apie teisminę valdžią jis rašo (p. 131): 


Mano didžiausias priekaištas demokratinei valdžiai, kaip ji organi- 
zuota Jungtinėse Valtijose, yra ne tas, kurį daro daugelis europiečių, - 
esą ji pernelyg silpna. Priešingai, manau, kad ji pernelyg stipri. Ameri- 
koje mane labiausiai atstumia ne čia vyraujanti nesaistoma laisvė, bet ga- 
rantijų prieš tironiją nebuvimas. Kai Jungtinėse Valstijose Žmogus patiria 

neteisingumą, į ką jis gali kreiptis? Į viešąją nuomonę? Tačiau ją formuo- 
ja dauguma. Į įstatymų leidėją? Bet jis atstovauja daugumai ir aklai jos 
klauso. Į vykdomąją valdžią? Bet ji skiriama daugumos ir yra pasyvus 
jos įrankis. Į policiją? Bet ji tėra ginkluota dauguma. Į prisiekusiųjų teis- 
mą? Bet prisiekusieji tėra tie, kuriems dauguma suteikia teisę skelbti nuo- 
sprendžius; net teisėjai kai kuriose valstijose renkami daugumos. Taigi 
kad ir kokia neteisinga būtų jus skriaudžianti priemonė, jūs turite pa- 
klusti. 


Rusija ir Jungtinės Valstijos - dvi didelės tautos, ir vienas sprendimas. 


13.5 Be stabdžių 


Kai kas sako, jog tai negali tęstis. Tai taps per brangu ir todėl turės 
nutrūkti. 

Tuo abejoju. Kas skaičiuoja pinigus karo įkarštyje? Paskelbus karą 
narkotikams, smurtui, pornografijai būtinasis poreikis turėti saugias gat- 
ves ir nuosavybę sukuria archetipinę situaciją, kur pinigams neleidžia- 
ma turėti sprendžiamojo balso. 

Ypatingas šios situacijos pavojus yra tai, kad JAV raida gali sustip- 
rinti panašias tendencijas Rusijoje. Rusijos kritika dėl jos augančios 
kalinių populiacijos gali būti nesunkiai atremta — „pasižiūrėkite į Ame- 
riką“. 

Ši situacija gali turėti padarinių ir likusiam pramoniniam pasauliui. 
Kai JAV atmeta buvusius standartus, nustatančius ribas tam, ką gali- 
ma daryti su dalimi savo gyventojų, o Rusija grįžta prie savo buvusių 
standartų, kyla grėsmė Vakarų Europoje laikomam leistinam kalinių 
populiacijos dydžiui. Įsitvirtina nauja atskaitos sistema. Dėl to Vakarų 
Europai gali iškilti sunkumų išlaikant savo palyginti humanišką bau- 
džiamąją politiką. Kitos šalys Rytų Europoje taip pat gali būti paska- 
tintos pasekti dviejų kalinimo lyderių pavyzdžiu. 

